
REABILITAREA RELAȚIEI 
CU TRECUTUL POLITIC ROMÂNESC 


A7n 1914 un război pustiitor traversează Europa de laAtlan- 

tic la Marea Neagră; se extinde ih Asia, Africa, Austra- 

lia şi America, devenind mondial. In 1918, câhd conturile sunt îhche- 

iate, omenirea constată îngrozită caî de enorme sunt costurile umane 
și materiale ale propriei nebunii dezlănţuite. 

Treptat, viața reintră Jn normal: economiile distruse se refac, 
finanțele se redresează, tensiunile sociale scad în intensitate, existența 
zilnică devine mai sigură, reapare speranța și se făuresc planuri. 
„Mişcarea" este de proporții universale şi, ih datele sale esenţiale, 
se regăseşte ih mai toate epocile care au urmat războaielor. Anvergura 
conflictului şi dimensiunile distrugerilor aduc, totuşi, ceva nou ih 
această ,„, mişcare ". 

Se pare că oamenii au” învățat oarecum din dramele confruntării 
armate: instituie un sistem internaţional de prevenire a războaielor 
și de promovare a păcii, creează structuri de securitate colectivă, 
manifestă tendința de redimensionare a spațiului politic ih sens demo- 
cratic şi accelerează procesul de întregire, constituire şi reconstituire 
a statelor naţionale. Este, fără îndoială, un câștig și o nouă experienţă, 
insuficiente, insă, ca să opreascăpornirile şi comportamentele iraţio- 


nale, agresive şi sinucigaşe ale unor lideri sau elite politice, care 


manipulează conştiinţe şi incită la răzbunare sau la aplicarea politicii 
„ dreptului celui mai tare 

Deceniul al 4-lea este hotărâtor pentru stabilitatea şi perpetuarea 
ordinii internaţionale impuse prin sistemul păcii versailleze. Sistemul 
se arată, insă, fragil la impactul cu voința și ambițiile unor oameni 
politici de talia lui Hitler, Stalin, Mussolini, Horthy: cedează treptat 
presiunilor, apoi se prăbușește. Lumea este din nou ih derivă. 

In contextul altei tragedii umane, care începe în 1939, răspun- 
surile regimurilor și structurilor politice democrate, ce se constituiau 
în garanţi ai ordinii sociale interne și relaţiilor pacifiste internaţionale 
postbelice, sunt nehotărâte, contradictorii, ineficiente. Este un semnal 
încurajator pentru sistemele totalitare din Rusia, Germania, Italia, 
Ungaria, Japonia ș.a., care recurg la ameninţări şi şantaje, apoi la 
agresiuni. De ce şi pentru ce înregistrăm asemenea imperfecțiuni şi 
manifestări paradoxale ale structurilor pluralist-democrate? 
Organizarea societăţii pe principii democrate este depășită de noile 
contexte  socio-politice? Sistemele dictatoriale sunt mai apte să 
răspundă noilor provocări ale evoluţiei umanităţii? Sunt întrebări 
care se degajă, volens nolens, iar răspunsurile nu sunt atăt de spon- 
tane şi de ușor de formulat, cum nu este facil să se răspundă la un alt 
set de întrebări posibile. 

Interogaţii, şi nu puţine, apar inclusiv din însăşi evoluţia şi mani- 
festările sistemului instituţional politic romanesc și, bineînţeles, ale 
Parlamentului, care ne interesează în mod expres. Strădania noastră 
este menită să răspundă unor asemenea interogații, care, normal, nu 
epuizează posibilitățile de investigare şi de interpretare a problema- 
ticii atacate. 

Am fi fericiți să constatăm că stăruința şi eforturile noastre, se 
constituie într-un modest aport la cunoașterea unui spațiu atăt de 
generos cum este cel politic, dintr-o perioadă istorică la fel de gene- 
roasă în evoluţii faste, dar şi nefaste ale societății romaneşti. Și am fi 


bucuroși să observăm că experienţa trecutului nu prea îndepărtat 

este utilizată rațional ii prezent pentru a evita erorile şi a preveni 
dezastrele. | 

Lumea ih care trăim percepe, poate mai mult şi mai intens decât 
oricând, febra schimbării. Și nu este întâmplător că asistăm la un 
astfel de fenomen. Ne aflăm ih pragul unui nou mileniu, un mileniu 
care anunță spectaculoase mutații. O „precipitare istorică" de anver- 
gură se profilează la orizont. 

Societatea românească, al cărui destin istoric a fost şi este să 
supraviețuiască la intersecția unor interese divergente ale celor 
puternici, resimte adânc, Jncăde pe acum, povara unor schimbări de 
esență ih raporturile de forță internaţionale. Europa unită şi 
globalizarea sunt două din sensurile evoluţiei prezente şi viitoare. 

Proiecţia viitorului imediat sau mai îndepărtat trebuie să ia ih 
calcul și etapele istorice parcurse până fn prezent. Politicienii găsesc 
ih trecut nebănuite surse de inspiraţie şi de control ale propriilor 
inițiative sau demersuri. Este timpul ca tezaurul de experiență ih 
materie politică săfie valorificat, renunțându-se ihsă la partizanate, 
de orice tip ar fi ele, idei preconcepute, judecăţi sub imperiul unor 
Stări emoționale. 

Pe o asemenea poziţie ne-am impus să ne plasăm ih realizarea 
acestei lucrări. 

Sperăm ca ea să constituie un aport la reevaluarea unor aspecte 
esențiale ale trecutului politic românesc, cum sperăm, de asemenea, 
ca noua înfățișare a Parlamentului, care rezultă din lucrare, să 
îndemne la reflecţii, cumpătare și mult discernământ atunci când ne 
privim pe noi îhşine, cu părțile bune şi rele din ceea ce am făcut 
cândva sau săvârşim ih prezent. 


Autorul 


| 
PARLAMENTUL INTERBELIC 
- O VIZIUNE PRAGMATICĂ 


Sistemele democrate modeme sunt fundamental reprezentative, 
întrucât, spre deosebire de alte tipuri de sisteme politice, solicită mani- 
festarea activă a individului în calitatea sa de cetățean, în contextul în 
care este investit cu drepturi şi libertăţi, are răspunderi şi responsabi- 
lităţi conferite şi garantate de Constituţie. 

Reprezentativitatea are, în primul rând, o dimensiune politică, 
pe care Samuel P.Huntington o defineşte astfel: „cei mai puternici 
factori de decizie sunt selectaţi prin alegeri periodice, in care se concu- 
rează liber pentru voturi și în care populaţia adultă este în întregime 
virtual eligibilă”. Concomitent, se afirmă şi dimensiunea socială, în 
spectaculoasă expansiune, îndeosebi în ultimele decenii. Instituţia 
politică care exprimă natura şi esența democraţiei reprezentative este 
Parlamentul, în condiţiile existenței şi manifestării libere a pluralității 
forțelor politice. Structura sa, mai mult sau mai puţin diversă sub 
raport socio-profesional, politic, etnic sau confesional, îi conferă o 
astfel de poziţie. 

Reprezentativitatea este, însă, relativă, aspect sesizat de sociologi, 
politologi sau istorici, are au caracter limitat, selectiv şi este mediată 
(delegarea puterii de către cetăţeni). 


INI 


Formele democratice de guvernământ satisfac, deci, parțial 
exigenţele cetăţenilor, nu sunt ideale sau perfecte, concluzie la care s- 
a ajuns inclusiv în democraţiile occidentale - vechi, statornice şi 
verificate. Societăţi care să consacre forme ideale democratice de 
guvernământ nu se cunosc şi este greu de presupus că ele vor exista 
cândva. 

Democraţia, prin însăşi deschiderile sale spre social, are capa- 
citatea să se autoregleze în funcție de noi tipuri de așteptări şi aspirații 
umane. Caracterul său reprezentativ, care devine definitoriu în epoca 
contemporană prin chemarea indivizilor la viața „cetăţii” şi care, o 
vreme îndelungată, s-a considerat că poate satisface cele mai exigente 
cerinţe în materie democratică, se corelează, de la un timp, cu aplicarea 
concomitentă a unor principii şi punerea în mișcare a unor mecanisme 
specifice democraţiei directe (consultarea populaţiei prin referendum, 
stimularea participării unor structuri ale societății civile la demersuri 
ale administraţiei centrale şi locale, afirmarea şi dezvoltarea iniţiativei 
legislative cetăţeneşti, autonomia locală etc.). 

Sistemele democrate sunt mai flexibile şi receptive la inovaţii 
legislative şi instituţionale decât alte forme de organizare politică a 
societăţii, se apropie mai mult de o anume dezvoltare rațional-istorică 
a comunităţilor şi manifestă un interes accentuat față de „demos“ - 
evident în sensul modern al termenului, de cetățeni liberi, cărora le 
oferă şansa de a soluţiona unele probleme socio-umane. Aceste atuuri 
nu sunt în măsură, însă, să creeze armonizarea maximă între teoria şi 
practica politică, între principii şi realitățile socio-politice, între intenții 
şi fapte. Articulaţii şi mecanisme esenţiale de funcţionare ale sistemelor 
politice democrate, dezvăluie, pe lângă o arhitectură şi demersuri ce 
sunt corelative aspirațiilor majorității straturilor sociale, şi construcții 
sau manifestări care se află în dezacord cu voința unor grupuri 
reprezentative de cetăţeni, trădează imperfecţiuni şi generează tensiuni 
latente, sunt expresii ale unor interese de grup sau care se constituie 
în forme insidioase de atac şi compromitere a democraţiei. 

Componentele sistemelor politice  pluraliste, între care şi 
Parlamentul, resimt diferențiat imperfecțiunile din sistem și 

reacționează specific; ele însele generează disfuncţii şi aduc propriul 
aport la menţinerea decalajului între idealuri şi realități. 

în societatea românească, ideile moderne de guvernare încep să 
circule şi să penetreze gândirea unor „politicieni” şi cărturari spre 
finele veacului al XVIII-lea. Ele animă îndeosebi pe unii reprezentanți 
ai boierimii, care se arată pătrunşi de necesitatea schimbării structurilor 
politice, interesaţi fiind de erodarea absolutismului politic şi economic, 
de eliminarea acestuia din mecanismele instituționale ale societăţii 
românești. Alternativa: separarea puterilor în stat, constituirea unui 
organism legislativ, a cănii reprezentativitate să fie extinsă până la 
nivelul întregii boierimi. 

Iniţiatorii noului „model" de organizare politică a societăţii legiti- 
mează demersul lor cu un argument credibil - experienţa, considerată 
încurajatoare, a „adunărilor de stări”, utilizate în exercitarea puterii 
de către unii domni. Se aveau în vedere, îndeosebi, „adunările de stări” 
din Moldova şi Ţara Românească rezultate din reformele lui Constantin 
Mavrocordat între 173 9-17492. 

Limitele epocii îşi pun amprenta asupra tendințelor 
reformatoare, chiar dacă acestea provoacă o breşă în gândirea politică 
de atunci şi reprezintă o serioasă opțiune spre modernitate. 
Reprezentativitatea era încă, cu excepția unor inițiați, un concept 
vag sau de neînțeles pentru populaţie, lipsită practic de exercițiu 
politic. Când modernismul, ca expresie a schimbării socio-politice, 
începe să fie perceput mai intens şi mai adecvat, când actorii sociali 
centrați, mai mult sau mai puţin, pe modernism  proliferează, 
devenind majoritari, şi când dobândesc o anume experiență în materie 
politică (revoluțiile de la 1821 şi 1848), atunci reprezentativitatea 
se transformă în armă politică. 

Adunările obşteşti, care înlocuiseră între timp „adunările de stări”, 
chiar dacă consacră numai voința politică a unui grup social - marea 
boierime -, au un dublu şi important rol: relevă concret, în planul 
acțiunii politice, posibilitatea exercitării unui control asupra puterii 
executive (domnul şi structurile elitiste care îl susțin) şi deopotrivă 
conturează perspectiva unui organism legislativ mai adecvat, cu 
elemente embrionare parlamentare. 

Fluxul revoluționar din exterior, care antrenează starea socială 
explozivă a societăţii româneşti, anterioară anului 1848, se produce 
într-un spațiu politic apt să recepteze o reformă, în sens modern, a 
sistemului politic. 

Gândirea politică  paşoptistă realizează pasul decisiv spre 
proiectarea unui sistem reprezentativ democrat, în acord cu exigenţele 
modernismului, fiind expresia mutaţiilor care s-au produs în conştiinţa 
unor importante straturi sociale ce reclamă şi dreptul exerciţiului poli- 
tic, eliberat de constrângerile specifice epocii premoderne. 

Esența schimbării constă în transformarea Adunării Obşteşti, 
alcătuită numai din boieri, într-o instituţie politică cu rang mare de 
reprezentativitate (inclusiv burghezie, țărănime şi structuri ale 
populaţiei urbane).  Reprezentativitatea conferă legislativului forța 
necesară pentru a-l impune ca unul din pilonii sistemului instituțional 
politic românesc. Forul legislativ era conceput în sistem unicameral?. 

Societatea românească avea încă, de atunci, suficiente temeiuri 
să inițieze şi să accepte un sistem legislativ de tipul celui proiectat de 
gânditorii politici paşoptişti. Reforma sistemului politic este amânată, 
însă, factorul extern având un rol preponderent. 

Poziţia  geo-strategică a spaţiului românesc, generează, în 
contextul postrevoluţionar, noi tipuri de constrângeri de ordin politic. 
Convenţia de la Paris din 1858 se inspiră din tradiția regulamentară a 
adunărilor obşteşti şi nu din proiectul reformator al paşoptiştilor. 
Sistemul adunărilor elective instituit în urma hotărârilor Convenţiei 
este, totuşi, ceva mai generos în comparaţie cu fostele adunări obşteşti, 
în sensul lărgirii componenţei lor sociale. Direcţia spre modernizarea 
instituţiilor politice nu mai poate fi însă evitată! Acesta este şi unul 
din motivele esenţiale care îl determină pe Alexandru loan Cuza să 
organizeze, pe baze sociale şi mai largi, instituția parlamentară, al 
cărui rol este însă nesemnificativ, dată fiind subordonarea ei de către 
puterea executivă. 

Ultimul act al îndelungului proces de restructurare a sistemului 
politic românesc, înaintea instalării democraţiei reprezentative în epoca 

imediat următoare încheierii primei conflagrații mondiale, se consumă 
în 1866. Constituţia democrată, introduce un sistem parlamentar bi- 
cameral (Camera şi Senatul) independent, cu atribuţii legislative 
importante şi cu funcții politice considerabile. Reprezentativitatea, 
paradoxal, este limitată prin păstrarea sistemului de vot cenzitar, ceea 
ce excludea de la exercitarea dreptului de vot majoritatea straturilor 
sociale, restricționând manifestarea democratică a cetăţenilor. 

Democraţia reprezentativă debutează în spaţiul  geo-politic 
românesc odată cu reformarea sistemului electoral cenzitar, care începe 
în 1918. 

Reforma electorală, corelată cu adoptarea unui nou pact funda- 
mental (1923), elaborarea şi promovarea unor legi organice care 
consacrau noi reglementări şi norme în sistemul pluripartidist (1924), 
şi modificarea regulamentelor de funcționare a „camerelor” (1920, 
1925 ş.a.m.d.), conferă Parlamentului român atributele suverane ale 
puterii legislative în stat. Sub raport formal, instituţia cu gradul cel 
mai mare de  reprezentativitate socio-politică şi profesională din 
România Mare se sincronizează cu sistemele parlamentare occidentale. 
Realitatea politică relevă, însă, şi alte aspecte, care filtrate superficial 
sau în viziunea unor idei, concepţii sau poziţii rigide, conduc la 
interpretări şi concluzii mai puţin credibile, nenuanţate sau lipsite de 
flexibilitate, ce amendează percepţia publică a Parlamentului şi a vieţii 
parlamentare din România. 

încărcătura considerabilă de neîmpliniri care i se pune în sarcină 
legislativului românesc din epoca interbelică este de natură să deruteze 
sau să instituie din start o doză de suspiciune pentru cei care îl investi- 
ghează. Fundamental este de a găsi maniera raţională de cercetare, 
evaluare şi interpretare a instituției parlamentare, astfel încât să se 
disceamă, în măsura posibilului, ce rol real a avut în sistemul plura- 
list din deceniul al 4-lea, dacă legislativul a fost sau nu o formă necesară 
şi adecvată în sistemul instituţional de atunci şi dacă, în genere, 
democraţia reprezentativă, inaugurată în 1918, s-a dovedit a fi sau nu 
benefică pentru societatea românească. 

Investigarea surselor istorice (şi nu numai a lor) a avut primor- 
dial în obiectiv colectarea unui cât mai cuprinzător şi relevant mate- 
rial faptic, care să exprime modul de organizare şi funcţionare a 
Parlamentului şi, implicit, a vieţii parlamentare. S-a insistat, îndeosebi, 
pe recuperarea informaţiilor din surse directe (documente elaborate 
de cele două „camere“, dezbateri parlamentare, colecţii de legi şi 
regulamente), care s-au comparat cu altele din surse indirecte sau 
colaterale pentru verificarea autenticităţii unor date şi fapte. 

Rezultatul travaliului investigator, în unele privinţe, a corespuns 
aşteptărilor, în altele, doar parțial sau chiar de loc. Una din surprizele 
de proporţii, care au modificat structura şi analizele întreprinse în 
lucrare, o constituie penuria documentelor elaborate de marile comisii 
parlamentare. Este adevărat, Matei Dogan - astăzi unul din marii 
comparatişti europeni - afirma în lucrarea Domniei Sale din 1946% că 
nu a identificat arhiva comisiilor. Speranța că o vom depista a fost 
nesemnificativ împlinită prin „descoperirea" întâmplătoare a câtorva 
piese documentare aparţinând comisiilor. în acelaşi plan se situează, 
într-un fel, şi informaţiile directe care vizează Parlamentul din epoca 
regimului autoritar monarhic. în general, însă, cercetarea surselor 
istorice aduce un substanţial plus de informaţie relevantă. 

Analiza şi interpretarea materialului documentar în perspectiva 
celor trei obiective esenţiale enunțate era posibilă în mai multe variante 
sau modalități. Comod şi facil ar fi fost să acceptăm a priori că 
Parlamentul a fost o instituţie viciată, neproductivă, inutilă, în dezacord 
cu fondul”  anacronic al societăţii româneşti (potrivit teoriei 
maioresciene „a formelor fără fond"), aserțiuni pe care le întâlnim şi 
în timpurile noastre, concomitent cu plasarea democraţiei reprezen- 
tative din România în spaţiul democraţiilor „originale”. George 
Schopflin, într-o perspectivă analitică globală a „tradiţiilor politice 
ale Europei de Est", releva, cu câţiva ani în urmă, „incapacitatea 
sistemelor est-europene de a realiza o integrare politică în perioada 
interbelică", considerând imposibilă integrarea națională şi socială, 
dată fiind existenţa unor „minorităţi naționale importante". Grupurile 

etnice minoritare - susţine autorul - erau „subculturi naţionale distincte 
cu obiective politice divergente!!, care complicau viaţa politică5. 

Sistemul politic interbelic din România constituie obiectul unui 
studiu de caz, realizat de către sociologul și politologul francez de 
origine română, Mattei* Dogan, în lucrarea A Democratic imitation. 
Studiul este centrat pe idea demonstrării existenței şi manifestării 
„democraţiei mimate”, având drept „eşantion” viaţa politică româ- 
nească interbelică, care oferă autorului, presupunem noi, un material 
documentar ilustrativ. „Democraţia mimată” este astfel interpretată: 
„un sistem politic ce imită democraţia din Occident, întemeiată pe 
competiție şi alternanţa la putere a principalelor partide, dar care se 
caracterizeazăprintr-un proces politic invers: Parlamentul nu este 
ales prin vot universal; dimpotrivă, partidul aflat la putere manipu- 
lează alegerile, în așa fel ihcdt majoritatea candidaţilor săfie aleşi. 
Cetățenii, în marea lor parte, nu sunt implicați în mod direct în alter- 
nanța partidelor la putere “6. Potrivit aceluiaşi autor, democraţia mi- 
mată este originată şi funcționează în societățile care prezintă carac- 
teristici sociale specifice: „„majoritatea imensă a populaţiei trăieşte 
la țară şi este ocupată cu agricultura; multe din familiile rurale posedă 
o mică bucată de pământ; oamenii sunt relativ săraci, dar nu prole- 
tari agricoli. O parte din alegători sunt analfabeți; comunicarea în 
masă estefoarte limitată. Sentimentul religios domină cultura politică, 


[i 


statul şi biserica se suportă reciproc “. Competiţia politică „ între două 


partide majoritare nu reflectă concepții contrastante asupra bazelor 
economice ale societăţii “7. 

Pe același plan interpretativ, dar în orizontul raporturilor dintre 
legislativ şi executiv, dacă exersam o astfel de tratare a subiectului 
lucrării, implicit veneam în întâmpinarea detractorilor învederaţi ai 
parlamentarismului prin supralicitarea inițiativei legislative 
guvernamentale. 


' Diferenţa de transcriere a prenumelui aparţine autorului. 

Un alt tip de analiză, situat la polul opus primului şi plasat în 
sfera gândirii politice, dilua, volens, nolens, fondul real al datelor, 
faptelor sau împrejurărilor concret istorice care dau consistență vieții 
parlamentare. Demersul interpretativ s-ar fi axat pe câteva aspecte de 
fond ale dezbaterilor care au loc în prezent în câmpul ştiinţelor sociale 
şi politice, cu referire directă la democrație şi, în mod expres, la 
democraţia reprezentativă: natura, articulațiile şi mecanismele sale 
de funcționare; democraţia „originală!+ sau „democraţia mimată?! etc. 
pot fi sau nu apreciate drept democraţii reprezentative; predominarea 
inițiativei guvernamentale în materie legislativă anihilează sau nu rolul 
Parlamentului etc. 

Cu împrumuturi teoretico-metodologice din ştiinţele de graniță 
sau apropiate istoriei şi cu instrumentele proprii de cercetare ale Almei 
Mater s-a imaginat un alt tip de prelucrare a datelor empirice şi de 
punere în evidență a aspectelor rezultate, pe care l-am preferat, date 
fiind finalităţile lui practice. Parlamentul este mai „umanizat!!, fiind 
„disecati! inclusiv în ceea ce reprezintă el în fond - o colectivitate de 
oameni cu mobilitate remarcabilă, care îşi are propriile reguli de 
„convieţuire!! și manifestare, cu aspirații, reacţii şi comportamente 
aşteptate sau surprinzătoare ale cărei determinări periodice rezultă 
din acțiunea convergentă sau separată a unor factori sau condiţionări 
de natură socială, politică, materială, educaţională, morală, psihică şi 
culturală. 


Opţiunea pentru o astfel de abordare a Parlamentului, nu presu- 
pune minimalizarea altor viziuni interpretative. Ea este mai aptă şi 
serveşte mai bine intenţiile şi obiectivele acestei lucrări care, în afara 
celor relevate, constau în reevaluarea rolului şi funcţiilor  legislati- 
vului românesc, atât în perioada finală a democraţiei reprezentative 
interbelice (1930-1938) cât şi în epoca regimului autoritar monarhic 
(1938-1940), în redimensionarea aportului său la demersurile 
sistemului politic pluralist şi la promovarea, consolidarea şi apăra- 
rea valorilor democratice ale societății noastre. Tentativa realizării 
obiectivelor prestabilite se vedea amenințată dacă erau acceptate fale 

quale numeroasele rezerve, critici, denigrări, atacuri etc. la adresa 
celor două adunări, ca şi la adresa Parlamentului şi vieţii parlamentare, 
în general, atât din epoca interbelică, cât şi de mai târziu. 

Acelaşi aspect este valabil şi pentru imaginea şifonată a Parla- 
mentului postdecembrist construită de media românească în temeiul 
unor informații credibile sau mai puţin verificabile care, potențial, 
era de natură să ne sustragă atenţia de la problemele de fond ale vieții 
instituţiei legislative. 

Un element derutant suplimentar îl constituie noile achiziţii teore- 
tice referitore la democraţia reprezentativă, care accentuează relati- 
vitatea  reprezentativității instituției parlamentare şi motivează 
deopotrivă necesitatea  depăşirii inerției parlamentare prin activarea 
unor mijloace şi tipuri de acţiuni cu pregnant caracter cetăţenesc şi, 
deci, cu o încărcătură socială superioară, care semnifică aplicarea şi 
exercitarea democraţiei directe. 

Cele două aspecte se evidențiază de la început şi sunt de natură 
să influențeze aprecierile sectoriale sau globale. Omiţându-le, se 
compromitea însăşi idea de reevaluare, cât mai realistă posibil, a vieții 
parlamentare şi a instituţiei care o genera. Soluţia optimă era să le 
plasăm şi să le utilizăm fără să modificăm fondul, într-o astfel de 
relație cu Parlamentul încât acesta să-şi releve singur, fără intervenţii 
exterioare, dimensiunea reală a rolului şi funcţiilor sale - ca element 
instituţional fundamental al democraţiei reprezentative. 

După cum lesne se va observa, analiza vieții parlamentare este 
centrată pe intervalul cuprins între 1930-1940. Desigur, nu întâmplător 
s-a „sacrificat deceniul anterior. Principalul motiv rezultă din însăşi 
semnificaţia perioadei, când Parlamentul şi parlamentarismul (ca flux 
politic generat de existența sa), nu numai că sunt amenințate de tendinţe 
„reformatoare" proferate de curentele extremiste de dreapta sau de 
stânga, dar chiar sunt restructurate fundamental, potrivit intereselor 
regimului autoritar monarhic (1938-1940). Viaţa politică, tradițional 


agitată în „stil" inconfundabil latin, devine şi mai turbulentă după 

1930, când prinţul Carol, instalat pe tron, începe să desfăşoare, cu 
abilitatea politică recunoscută, propriile acţiuni. 

în termeni sociali, agitația care cuprinde viața politică, este expre- 
sia unor ciocniri de interese, care se acutizează și care se pot soluţiona 
prin politici de intervenţie pentru restabilirea controlului asupra situaţiei 
şi evitarea unor conflicte socio-politice majore. Dacă nu s-a ajuns la o 
stare explozivă, s-a datorat, în bună măsură, capitulării unor lideri politici 
în fața monarhului şi a grupurilor de presiune care îl secondau în 
demersurile sale. Insuficienta comunicare între partidele de esență 
democrată, percepţia slabă a pericolelor care planau asupra instituţiilor 
politice democrate de către importante structuri ale populaţiei, deși 
mediatizarea lor a fost relativ intensă, analfabetismul politic generat de 
incultura unor segmente sociale, care crea indiferență față de politica 
curentă, au deschis însă căi de acces spre manipularea conştiinţelor. 

Am limitat extensia analizei, deşi tentația expansiunii temporale 
a fost puternică. Am limitat-o fiindcă, după 1940, cu excepția scurtului 
intermezzo democratic din august 1944 - martie 1945, urmează o 
perioadă îndelungată în care statura şi funcțiile Parlamentului fie dispar 
complet, fie se diminuează dramatic în regimul totalitar comunist, 
ceea ce comportă alte tipuri de abordări. 

Deceniul postdecembrist (1989-1999), încă neconvingător studiat 
în perspectiva evoluției instituţiilor democratice renăscute odată cu 
prăbuşirea sistemului politic dictatorial, şi atât de palpitant în evoluții 
spectaculoase, cu atât mai mult nu suferă o tratare minimală, fugitivă. 

Ambele perioade, care conferă Parlamentului posturi şi roluri 
diametral distincte, se regăsesc, într-o manieră corespunzătoare, în al 
doilea volum al acestei lucrări, cu un spectru larg de adresabilitate, 
dir prioritari fiind tinerii. 

Agreem orice sugestie sau propunere constructivă, cărora le vom 
da răspunsuri adecvate, animați fiind de dorinţa identificării celor mai 
raționale şi competente răspunsuri care privesc Parlamentul - instituţia 


fundamentală a sistemului politic democrat pluralist. 

II 
PERCEPŢIA PUBLICĂ 
A PUTERII LEGISLATIVE DIN ROMÂNIA 


Democraţia, în accepțiunea lejeră de „guvernare a majorităţii”, 
are propriile instituţii politice. Parlamentul este una dintre acestea şi, 
deloc întâmplător, are cognamentul de „reprezentanță națională”, dată 
fiind diversitatea structurii sale socio-politice, profesionale, etnice şi 
confesionale, gradului de permisibilitate a cetăţenilor în structurile 
sale. 

Mai vechi şi mai uzat, în raport cu alte instituții ale regimurilor 
democrate, Parlamentul a avut şi are încă o audiență publică conside- 
rabilă, conferită de accesul posibil al oricărui cetăţean cu drept de vot 
în alcătuirile sale şi de transparenţa dezbaterilor şi iniţiativelor politice. 

Audienţa sau percepția publică a Parlamentului, înainte şi după 
primul război mondial, este ierarhizată în funcţie de condiția socială 
a receptorilor. Poziţii care reflectă o înțelegere mai adecvată a rostului 
şi rolului legislativului într-o societate democrată aveau, în genere, 
intelectualii şi cetățenii cu alte calificări profesionale, cu instrucție 
superioară sau medie. Pentru aceştia viața politică nu era o necu- 
noscută, iar rnulți aveau şi o anume cultură politică şi civică, evi- 
dent diferențiată în relație de preocupări, interese, abilități proprii şi 
de spaţiul socio-profesional în care se realizau ca specialişti şi ca 
cetăţeni. 

Viaţa politică pentru majoritatea românilor, era din nefericire, o 
„fata morgana", un orizont întunecat, misterios şi plin de capcane, de 
care, voit sau nu, se apropiau, dar numai la exercitarea dreptului de 
vot. 

în ceața politică ce învăluia pe omul obişnuit, trei instituții erau 
percepute ca fiind importante: „Regele“ (în accepțiune de monarhie), 
Guvernul şi Parlamentul: primul, nu pentru calitatea sa de şef al 
statului, ci pentru postura de „domn“, de urmaş şi continuator al tra- 
diției dinastice autoritare; guvernul, deoarece, ca gestionar al averii 
statului, era responsabil pentru modul în care o gospodărea, iar 
Parlamentul fiindcă reprezenta „vocea publică" în care s-ar fi regăsit 
şi „trimişii” periodici ai oamenilor „normali", ca şi el, dar de condiţie 
modestă. 

Sondaje de opinie publică în acele timpuri nu se practicau în 
România. Cum şi ce gândeau cetăţenii la nivelul cunoaşterii şi percep- 
ției comune, din acest motiv, nu aflăm decât prin intermediari. O 
evaluare corectă a poziției lor față de instituțiile politice este dificil de 
realizat, dacă nu chiar imposibil, şi nu ne încumetăm să o facem. 

Există însă suficiente poziționări publice din partea unor relativ 
semnificative categorii de politicieni de carieră, avocaţi, doctori, 
ingineri, oameni de afaceri, ziariști, profesori de toate gradele, institu- 
tori, scriitori, artişti etc., cu privire la Parlament și viața politică din 
România şi din alte state. Exprimarea lor publică ne permite să refacem 
cât de cât „atmosfera" exterioară legislativului, pentru a identifica 
ulterior unele explicaţii. 

Marea majoritate a formațiunilor politice din România şi-au fixat, 
fie în documente programatice, fie prin lideri de opinie, poziţia faţă 
de corpurile legiuitoare care, după maniera cum au fost exprimate, 
sunt clare sau ambigui, conţin sau nu propuneri privitoare la 
ameliorarea activităţii lor, resping sau nu existența Parlamentului. 

Cele mai influente partide politice democrate, deşi au formulat 
unele rezerve şi critici la adresa Parlamentului, au avut, în general, o 
ooziție favorabilă faţă de acesta. 

Partidul Naţional-Liberal (P.N.L), tradițional adept al parla- 
mentarismului, a respins tentativele de înlăturare a instituției care era 
pilonul de rezistență al democratismului vieţii politice româneşti, deși, 
atunci când s-a aflat la guvernare, mai ales după 1934, a manifestat 
tendința de eludare a corpurilor legiuitoare. în Programul din 1930, 
P.N.L. socotea regimul parlamentar drept „singura garanție serioasă 
de propăşire a societăţii modeme"“, iar în „Programul de guvernământ" 
din octombrie 1933, între măsurile cu aspect politic pe care le viza, se 
înscria şi „Aplicarea sinceră a regimului constituţional-parlamentar 
prin respectarea prerogativelor tuturor puterilor constituționale" şi prin 
„Curmareaexcesului de  legiferare'?. Liberalii recunoșteau, deci;una 
din slăbiciunile mai vechi ale vieții parlamentare românești, de care 
erau şi ei responsabili. 

Regimul parlamentar-pluralist a fost încurajat şi de principalul 
preopinent al liberalilor - Partidul Naţional-Ţărănesc (P.N.Ţ.), care 
a susținut, fără alternanțe, investirea Adunării Deputaţilor cu atribuţii 
mai largi, insistând, îndeosebi, asupra întăririi funcţiei de control asu- 
pra executivului. Programul naţional-țărănesc lansat în 1935, expri- 
mând un asemenea interes, preconiza: modificarea Legii electorale 
din 1926, desființarea Senatului, micşorarea numărului membrilor 
Adunării Deputaţilor, creşterea rolului comisiilor parlamentare!0. 

Al treilea partid democrat, ca forță şi influență politică din dece- 
niile al doilea şi al treilea - Partidul Poporului -, se pronunţa pentru 
„respectarea principiului reprezentării minorităţilor”, pentru „lărgirea 
reprezentanței profesionale în Senat şi introducerea ei în alcătuirea 
Adunării Deputaţilor"!', măsuri care, în viziunea acestuia, concurau 
la fortificarea vieţii parlamentare. 

Pentru Partidul 'Ţărănist-Radical (P.Ţ.R.), deşi introducerea 
regimului „sufragiului universal" constituia, dincolo de orice tăgadă, 
un act politic important, viaţa parlamentară era viciată de manopere 
politicianiste, care plasau legislativul pe o poziţie incomodă în raport 
cu esența rolului său!?. în această perspectivă, P.Ț.R. aprecia că un 
regim parlamentar izvorând din voința nealterată a poporului, se 

reclama ca cel mai potrivit pentru a impune „respect“ factorilor 
constituţionali ai României întregite. în consecință, P.Ţ.R. se angaja 
că „va lupta, deci, pentru instalarea unui regim constituțional real, 
pentru ca astfel chemarea la viaţa politică a maselor, prin mijlocul 
obştesc, să devină o realitate!!13. 

Adept al regimului parlamentar-constituţional a fost şi Partidul 
Ţărănesc Independent (P.Ţ.].), constituit în iunie 1933, care susținea 
necesitatea alcătuirii unor guverne „parlamentare", cu alte cuvinte a 
unor cabinete în care deţinătorii de portofolii să fie desemnaţi de 
corpurile legiuitoare. Pentru împlinirea unui astfel de deziderat, P.Ţ.I. 
avansa idea organizării unor alegeri libere sub cabinete neutre. „Numai 
astfel - se accentua în Program - se va putea instaura un regim de 
reală şi sinceră democraţie în care soluţionarea normală a valorilor să 
scoată la conducere pe cei mai capabili fii ai neamului"!4. 

Partidul Conservator, accepta existența unui regim parlamentar 
bicameral, dar cu accentuarea atribuţiilor Senatului. în concepția 
conservatorilor, Senatul urma „să servească de frână împotriva avân- 


turilor premature și alunecării spre stânga... ”, situaţie la care se ajun- 
gea prin „mărirea numărului senatorilor inamovibili până la o treime, 
fără a fi mărit numărul total de senatori, „şi prin introducerea, în 
alegerile senatoriale, a votului plural”, „cu reprezentarea largă a 
corporațiilor economice, pentru completarea celorlalte două treimi"!5 
- după cum se preciza în Programul acestui partid. Sporirea atribuţiilor 
Senatului, conservatorii o vedeau în: „consultarea lui obligatorie la 
dizolvarea Adunării Deputaţilor”,  permanentizarea funcționării sale 
prin atribuirea calității de „instituţie «indisolubilă» şi reducerea severă 
a numărului deputaţilor"!6. 

Modificări ale structurii corpurilor legiuitoare erau concepute şi 
de către conducerea Uniunii Agrare, care vroia asigurarea prepon- 
derenței „elementului agrar” în componenţa celor două camere în 
condiţiile construcției „statului agrar” român!”. în Programul Uniunii, 
adoptat la Congresul din 8-9 iunie 1934, se accentua asupra rolului 


ponderator pe care trebuia să-l dețină Senatul, prin alcătuirea lui numai 

din membrii pe viaţă!8 - prevedere de inspiraţie italiană, desigur, din 
perioada antemussoliniană. 

Restructurarea puterii legiuitoare era vroită şi de către Partidul 
Naţional-Agrar (P.N.A.) în sensul transformării Parlamentului „într- 
un instrument ordonat şi util, prin reducerea numărului deputaţilor și 
senatorilor, prin noi atribuţiuni şi o nouă organizare având la bază o 
reală reprezentare a tuturor categoriilor de muncă şi producțiune din 
țară“!?. 

Unele partide politice, precum Partidul Naţionalist-Democrat 
(P.N.D.), Partidul Ţărănesc (dr. N. Lupu) şa., fără a defini în 
programe, cu deplină  limpezime, atitudinea față de instituţia 
parlamentară, au fost printre cele care au promovat constant idea 
întemeierii demersului politic românesc pe o reală viață parlamentară, 
pe respectarea normelor constituționale. Altele, cum era Liga Agrară, 
recunoşteau prin ricoş necesitatea Parlamentului sau o subînţelegeau, 
abținându-se să facă referiri directe, cum erau Partidul Naţional 
Liberal (Gh. Brătianu), Partidul Liberal Democrat? ş.a. 

Formațiunile socialiste şi social-democrate au privit Parlamentul, 
în contextul politic al acestei epoci, ca o instituţie necesarmente justifi- 
cată, fiind, în linii esenţiale, de acord cu principiile general demo- 
cratice ale organizării sale, dar ridicând obiecţii față de manifestările 
care vizau restrângerea atributelor puterii legislative în beneficiul 
guvermelor monocolore, precum şi față de practicile politicianiste care 
viciau compoziția camerelor, dezbaterile şi măsurile cu caracter 
legislativ. 

Situația juridică precum şi condiţiile specifice de activitate care 
au derivat din aceasta au determinat preocupări mai largi ale Parti- 
dului Social-Democrat (P.S.D.) față de viața parlamentară şi instituţia 
care o genera, comparativ cu alte partide plasate în stânga spectrului 
politic românesc. Critici le din afara Parlamentului sunt foarte aspre, 
mergându-se, uneori, până la negarea atribuţiilor şi rolului său. „La 
noi - se exprima revista teoretică «Mișcarea Socială» - n-a existat 
nicicând democraţie, cu un vot universal cinstit, cu un parlamentarism 

real, cu aplicarea egală a legilor pentru toţi locuitorii ţării, cu 
respectarea pentru toți a libertăţilor cetățenești şi, cu toate astea, toată 
ţara este astăzi stăpânită de o atmosferă antidemocratică"?!. 

Social-democraţii contestau „autoritatea morală" a parlamentelor 
alcătuite în urma unor alegeri viciate de „ingerințe şi fraude electo- 


"22 cărora le reproșau „lipsa de activitate creatoare"%, izvorâtă 


rale 
din alcătuirea lor „arbitrară."24. Criticile P.S.D. se încadrau în aceeași 
atitudine a opoziţiei, aproape nediferenţiată, față de instituţiile politice 
şi partidul aflător la putere. Desigur, nu trebuie să se înțeleagă că 
P.S.D., ca dealtfel şi Partidul Socialist-Unitar (P.S.U.) şi Partidul 
Socialist (C. Popovici), nu erau pătrunse de necesitatea existenței 
Parlamentului. Un exemplu în acest sens îl constituie opinia avansată 
în 1931 de 1. Clopoţel: „O soluţie satisfăcătoare a problemei 
reprezentării integrale, armonice şi juste a tuturor categoriilor de muncă 
în viaţa statului, n-o poate da decât Partidul Social-Democrat"35, care 
se angaja să asigure alegeri libere şi o reprezentare corectă a spectrului 
socio-politic în Parlament. 

Exprimând aspiraţia organizării politice a statului român pe princi- 
piile corporatismului italian, Partidul Naţional-Creştin, în Programul 
votat la 14 iunie 1935, referitor la cele două camere, preconiza: 
„reducerea numărului de deputaţi" precum şi o restructurare a 
Senatului, care urma să fie alcătuit din „senatori aleşi de către 
corporaţii, senatori numiţi de rege şi senatori de drept"26. 

Programul Ligii Naţional-Corporatiste, elaborat şi publicat în 
1932, definea astfel poziția acestei organizaţii faţă de Parlament: „în 
locul principiului constituţional de astăzi - Regele şi Parlamentul -, 
statul corporativ pune principiul: Regele și Constituţia". 

Note distincte se remarcă în programul Partidului Arian 
(Aryavarta), care îl plasează pe alte poziţii, în raport de formaţiuni 
politice apropiate sau similare ca ideologie şi orientări generale. între 
obiectivele sale, înscrise în program, prioritară era „Apărarea 
monarhiei constituționale, a Dinastiei şi parlamentarismului cu sistem 
bicameral"?8. 

Blocul Muncitorilor Români Naţional-Socialişti (B.M.R.N.S.), 
preconiza „Cârmuirea statului național român de către miniştri aleși 
de către cele două corpuri legiuitoare şi confirmate de rege“, cu condiția 
expresă: „Numai românii de sânge sunt admiși în slujbe publice de 
stat“29, 

Partizanii Ligii Naţional-Creştine au avut o atitudine intransi- 
gentă față de adunările legiuitoare. „Desigur - se releva într-o gazetă 
a Ligii - noi nu avem decât să ne bucurăm de această atitudine, căci 
am avut cinstea de a ne număra printre cei dintâi care am contestat 
rostul Parlamentului şi am dovedit inutilitatea partidelor+130. 

Partidele politice erau apreciate ca fiind pricina răului general şi 
de către Blocul Naţional Cetăţenese pentru  Mântuirea Ţării 
(B.N.C.M.Ţ.). Implicit, datorită acestora, aprecia Blocul, Parlamentul 
s-a depreciat progresiv, negându-și rolul. în consecinţă, B.N.C.MIT. 
preconiza „întronarea legii, în locul bunului plac“ şi crearea unui „stat 
al naţiunii", în locul unui „stat al partidelor politice!'51. 

Mişcarea legionară (Garda de Fier), deşi condamna vehement 
„rătăcirea democraţiei”, nu preconiza explicit desființarea  Parla- 
mentului, ci transformarea lui într-un instrument reprezentativ naţio- 
nal, aspirație care se putea împlini, bineînţeles, într-un regim legionar 
şi cu un Parlament legionar”?. 

Partidul Comunist şi-a modelat orientarea față de puterea 
legislativă pornind de la principiul că democrația nu reprezenta un 
ideal al proletariatului, ci doar un mijloc pentru atingerea obiectivului 
său fundamental: edificarea societăţii socialiste. 

La comunişti, în această epocă, mai dăinuia aprecierea că 
Parlamentul era „o fabrică de legi", dar se observă o anume modificare 
a orientării lor în direcția participării la viaţa parlamentară, în sensul 
că trec de la poziţia de expectativă sau de utilizare a Adunării Deputa- 
ților numai în scopuri propagandistice, la o atitudine mai pragmatică, 
de promovare a intereselor lor din interiorul Parlamentului. „Tribuna 
parlamentară va fi o armă în mâna partidului pentru demascarea 
putreziciunii sistemului burghez, pentru a striga ura voastră contra 

exploatatorilor şi asupritorilor!33 - se releva intr-un manifest al C.C. 
al P.C.R. lansat după alegerile parlamentare generale din 1931. 
Documentele P.C.R. subliniau, însă, că o asemenea abordare a proble- 
mei nu presupunea ca „greutatea muncii partidului” să se deplaseze 
„în Parlament, ci în masa muncitorească din uzine şi'fabrici, a ţărăni- 
mii sărace, a naționalităților asuprite”34. 

Poziţii mai nuanţate ale Partidului Comunist din România față 
de Adunarea Deputaţilor (Senatul nu intră în discuţie, dat fiind faptul 
că P.C.R. s-a pronunțat pentru desființarea acestuia) se observă după 
1934, în împrejurarea vehiculării tot mai insistente a ideii modificării 
Constituţiei din 1923. în acel context, comuniştii au invocat rolul şi 
atribuţiile cu caracter democratic ale Camerei precum şi ale 
Constituţiei, cu văditul scop de demonstra inutilitatea unei asemenea 
măsuri cu caracter legislativ. Dacă, totuşi, Constituţia se modifica, ei 
accentuau asupra faptului ca modificarea să se efectueze „numai prin 
dizolvarea Parlamentului și alegerei speciale de constituantă”35, ceea 
ce însemna atribuirea rolului de constituantă Adunării Deputaţilor. 

Formațiunile politice reprezentând minoritățile etnice nuanțează 
poziţia față de Parlament în raport de propriile interese şi de evoluţia 
politică internă şi internaţională. Partidul Maghiar, a cărui substanță 
şovină dată de elitele sale era alimentată permanent de Budapesta, 
considera Parlamentul ca şi alte instituţii politice, drept instrumente 
utile pentru soluționarea unor aspirații naționaliste, nu în cazuri 
singulare în contrasens cu realitățile societăţii româneşti. 

Uniunea Evreilor Pământeni (U.E.P.), preocupată de ascen- 
dența manifestărilor antisemite, reliefa „că numai prin întărirea şi prin 
izbânda formațiunilor politice credincioase libertății şi egalităţii 
cetățenești, se poate realiza un spirit de ordine şi legalitate, care să 
asigure o armonioasă conlucrare a tuturor cetățenilor pentru prospe- 
ritatea țării"36. Poziţii apropiate de cele ale U.E.P., care exprimau, în 
esență, încrederea în instituția parlamentară, ca instrument fundamental 
al regimului democrat pluralist, se regăsesc în programele Partidului 
Poporului German (până în 1933, după care, treptat, se transformă 

în cal troian al intereselor fascismului german) şi Partidului 
Ucrainean. 

Programele exprimă, în esență, gândirea şi atitudinea politică a 
partidelor față de problemele presante ale societății românești şi 
deopotrivă avansează propuneri sau/şi alternative pentru soluţionarea 
lor. Din cele prezentate, se conturează imaginea unui sistem pluriparti- 
dist mozaical, în care se regăsesc poziții şi soluţii dintre cele mai di- 
verse. Semnificativ este, însă, că, majoritar, formațiunile politice 
reclamăperpetuarea  regimuluiparlamentar-constituțional şi, implicit, 
a Parlamentului (Anexa nr. 1)*. 

Din  eşantionul formațiunilor politice*” selectate cu obiectivul 
analizei de conţinut a programelor lor politice, pentru desființarea 
Parlamentului se pronunță, constant şi fără echivoc: Liga Naţional- 
Creştină, Liga  Naţional-Corporatistă şi Blocul Naţional Cetăţenesc 
pentru Mântuirea Ţării, iar pentru eliminarea uneia din cele două 
adunări (Senatul): Partidul  Naţional-Ţărănesc şi Partidul Comunist 
din România. Restul formațiunilor politice, indiferent de  coloratura 
lor politică, consideră necesară perpetuarea existenței Parlamentului, 
inclusiv în urma schimbării naturii şi mecanismelor de funcţionare 
ale regimului politic. Acest aspect este foarte important. Se dovedeşte, 
astfel, că Parlamentul, deşi este contestat și vehement criticat, arun- 
cându-i-se în sarcină toate viciile de formă şi de fond ale vieţii politice 
din România, este identificat drept instrument indispensabil al 
funcţionării sistemului politic democrat. 

Poziţiile partidelor şi formațiunilor politice sunt nuanțate sau se 
distanțează în raport de locul pe care îl ocupă în spectrul politic, de 
propriile interese şi aspirații şi, nu în ultimul rând, de orientările lor 
politice, filosofice, ideologice, economice  ș.a.md.  Cuantificarea 
poziţiei lor dă relieful următor (Anexa nr. |): 


* Anexele sunt plasate la finalul lucrării (pp.453-464). 
"în afara celor 28 de partide, cât cuprinde eşantionul, mai sunt şi alte partide şi grupări 
politice care au mai puţină relevanță din orizontul analizei noastre, motiv pentru care 
nu au fost incluse în eşantion. 

a) pentru menţinerea fără modificări a Parlamentului se pronunță 
7 partide; 

b) pentru operarea unor modificări minore în structura celor două 
adunări - 10 partide; 

c) pentru modificări majore aduse organizării şi funcţiilor 
Parlamentului - 13.* 


Dacă judecăm partidele şi grupările politice în relaţie de aspectele 
semnalate, rezultă o situaţie de care profită Carol al II-lea şi anturajul 

| său nu după multă vreme de la investirea lui ca monarh al României. 

Aprecierile noastre, reamintim, se bazează, în această fază, ex- 
clusiv pe programe, care exprimă identitatea şi aspiraţiile partidului 
respectiv, gradul său de maturitate politică şi de reprezentare a unor 
interese de grup. 

Mai mult de jumătate din numărul partidelor şi grupărilor politice 
analizate nu au (7 dintre ele) sau au (10 dintre acestea) propuneri 
minore de ameliorare a structurilor şi funcționalităţii celor două adu- 
nări legiuitoare. în ordine, „soluţiile““ avansate se ierarhizează astfel: 
4 - pentru reducerea numărului membrilor Adunării Deputaţilor; 2 - 
generale, nespecificate şi câte una pentru opt poziţii, reprezentând tot 
atâtea sugestii (mărirea reprezentării profesionale în Senat; intro- 
ducerea reprezentării profesionale în Cameră; scăderea numărului 
senatorilor; respectarea principiului minorităților; înlăturarea  mano- 
perelor politicianiste; votul plural pentru Senat; preponderența elemen- 
telor agrare; înlăturarea excesului de legiferare). 

în grupa propunerilor apreciate drept majore pentru activitatea 
Parlamentului, situația este următoarea: 7 propuneri pentru modificări 
structurale nespecificate; 3 - pentru desființarea Senatului; 2 - pentru 
creşterea rolului Senatului; 2 - pentru desemnarea guvernului de către 


* Diferenţa dintre numărul partidelor şi numărul propunerilor se datorează faptului că 

Partidul Naţional- Ţărănesc, Partidul Conservator, Uniunea Agrară, Partidul Naţional- 
Agrar, Partidul Naţional-Creştin şi Partidul Comunist din România, au avansat idei 
reformatoare în ambele „zone" („„minoră" sau „majoră”). 

Parlament şi câte una pentru şase poziţii, reprezentând tot atâtea 
sugestii (consultarea Senatului la desființarea Adunării Deputaţilor; 
mărirea numărului comisiilor parlamentare; alegerea pe viaţă a 
senatorilor; reprezentarea tuturor categoriilor de muncă; alcătuirea 
adunărilor numai din „români de sânge“; utilizarea diurnelor parla- 
mentarilor numai pentru scopuri caritabile). 

Se constată, astfel, că: 

- deşi se recunosc şi chiar se indică unele scăderi ale alcătuirii şi 
funcționalității corpurilor legiuitoare, măsurile preconizate, în 
majoritatea lor, sunt irelevante; 

- propunerile sau recomandările referitoare la modificări de esență 
(unele incluse cu îngăduință în această listă) se arată favorabile 
accentuării rolului Senatului, mergându-se până la un control energic 
al activității Camerei. 

Ce rezultă din situaţiile evocate? Rezultă că: 

a) în esență, Parlamentul este apreciat ca o instituție viabilă, nece- 

sară, chiar şi în condiţiile transferurilor de putere; 


b)  carenţele sale (minore sau majore) reclamau modificări în 
normele şi reglementările de funcţionare, în structurile, 
obiectivele şi în activitatea concretă; 


c) penuria ideilor, mijloacelor şi metodelor ce vizează amelio- 
rarea calitativă a demersurilor Parlamentului nu este întâmplă- 
toare; ca are, probabil, următoarele motivații: 

c "acoperirea" deficienţelor, cu obiectivul apărării institu- 
ției parlamentare de atacurile la adresa ei şi a democraţiei 
românești, în general; 

c) mascarea  intențiilor demolatoare la adresa corpurilor 
legislative, de către formațiunile adversare ale sistemului 
democrat de guvernare, conştiente fiind că riscau margi- 
nalizarea în competiția electorală; 

c) manifestarea unui oarecare indiferentism, paradoxal de 


altfel, în însăşi sistemul pluripartidist; 

c,) percepţia insuficientă şi nenuanțată a rolului Parlamen- 
tului atât în masa electorală cât şi în rândul politicienilor, 
date fiind carenţele în materie de cultură politică; 

Cc) menţinerea unei ambiguități deliberate în sfera suges- 
tiilor, concomitent cu fonnularea unor vehemente critici 
la adresa corpurilor legiuitoare, îndeosebi de către forma- 
țiunile  promonarhiste sau  profasciste, potrivit ideii 
„bolnavul netratat, moare sigur“. 


d)  contestările, în majoritatea lor, vizează Camera; dacă unele 
dintre acestea şi contramăsurile preconizate sunt, în adevăr, 
motivate, altele, care, fie sugerează accentuarea rolului Sena- 
tului, fie susțin controlul ferm al Senatului asupra Adunării. 
Deputaţilor, vizează erodarea din interior a Parlamentului; 


e) critica sistemului electoral atenționează asupra unor vicii în 
sistemul de reprezentare a celor două camere, în consens cu 
aspiraţiile unor straturi sociale slab sau deloc reprezentate în 
adunările legislative 


Mai explicite, în raport cu prerogativele Parlamentului, s-au arătat 
a fi, într-un fel, poziţiile afirmate de alți factori politici importanți, 
reprezentanţi din „eşalonul doi“ ai formațiunilor politice şi personali- 
tăţi neafiliate politic. 

Remarcile oamenilor politici precum şt ai vieţii publice româneşti 
sunt mai precise, mai la obiect. Ele întregesc tabloul, contrastant în 
tonalități, ai aprecierilor faţă de instituția parlamentară. 

Regele, ale cărui atribute îl plasau în rândul celor mai importanți 
factori constituționali ai ţării, nu şi-a exprimat explicit ostilitatea față 
de Parlament. Unele iniţiative însă sunt de natură să-i dezvăluie poziția 
sa. La 19 iulie, 1. Pangral prezintă, în numele regelui, schița unui 
program de guvernare, avându-l ca executant pe mareșalul Al. 
Averescu, în postură de prim-ministru, program în care, între altele, 
se preconiza reducerea numărului membrilor Adunării Deputaţilor, 
ce urma să aibă numai rolul votării legilor, nu şi al discutării lor. 

Majoritatea liderilor naţional-liberali au abordat deschis problema 
democraţiei în cadrul căreia Parlamentul deţinea poziția cheie. 
Democraţia, în viziunea lor, era de neconceput fără legislativ puternic 
şi viaţă parlamentară. O asemenea idee avansa preşedintele P.N.L. 
Dinu Brătianu, în preajma alegerilor din 1937, când primejdia lichi- 
dării regimului parlamentar-constituţional era iminentă“. 

Un alt fruntaş al P.N.L., I. Gh. Duca, în diverse exprimări publice, 
cum a fost şi discursul rostit la Radio în ziua de 6 decembrie 1933 
(considerat drept testamentul său politic), şi-a reafirmat fidelitatea 
faţă de regimul parlamentar-constituțional, atenționând că guvernul 
său se angaja să înfrâneze orice încercări de subminare a aşezămintelor 
democratice ale statului român întregitst. 

în afară de declaraţiile repetate ale lui luliu Maniu privind viaţa 
constituțională a României, întemeiată pe funcționarea unui 
parlamentarism real, cunoscute în general, alți fruntași ai P.N.Ţ,, 
precum Romul Boilă, lon Răducanu, Virgil Madgearu ş.a., au lansat 
diverse opinii asupra acestui aspect. Pentru Romul Boilă, „Parlamen- 
tul central a fost compromis nu numai pentru modul ilegal şi fals cum 
a fost constituit de la unire încoace, dar şi prin metodele sale de 


lucrare“39 


„iar pentru I. Răducanu, „Parlamentul de astăzi n-are nimic 
comun cu Parlamentul de acum un an şi jumătate sau cu toate parla- 
mentele de Ia 1920 încoace, decât numele. Nici sufletul, nici îndeletni- 
cirile, nici aspirațiile noastre nu sunt aceleaşi cu ale parlamentelor 
trecute“4%, 

Grigore lunian, preşedintele Partidului Ţărănist-Radical, cu. toate 
rezervele față de modul de funcţionare a mecanismului democratic 
pluralist, în şedinţa Comitetului Central Executiv al P.Ţ.R., din 10 
iunie 1934, declara: „Noi suntem un partid care stăm pe tărâmul con- 
cepției monarhiei constituţionale şi a regimului parlamentar demo- 
cratic“+l. 

Nicolae lorga, cea mai reprezentativă personalitate a Partidului 
Naţionalist-Democrat, al cărui întemeietor era, s-a arătat potrivnic 
oricăror încercări de subminare a regimului parlamentar-constituţional. 

Respingând oferte de colaborare la opera ocultă de lichidare a 
democraţiei, de instituire a unui regim dictatorial, ilustrul istoric român 
venea în întâmpinarea acelor forțe politice care acționau în direcţia 
prevenirii disoluţiei şi anarhizării vieţii politice. Cu toate acestea, în 
scrierile sale are o doză de adversitate față de Adunarea Deputaţifor 
(mai diminuată, față de Senat), determinată fiind, după consideraţiile 
sale, de mai mulţi factori, între care „criza de autoritate! a 
Parlamentului, limitarea progresivă a atributelor sale conferite prin 
Constituţie, labilitatea discuţiilor în incinta sa şi uşurinţa cu care erau 
adoptate unele proiecte de legi, pervertirea unor, deputaţi la „friptu- 
rism“ politic etc. N. lorga avansa constant aprecierea că „parlamenta- 
rismul a fost întotdeauna o simplă formă în România!!?. 

în ideea apărării regimului parlamentar, reprezentanţi ai parti- 
delor politice au prospectat posibilitatea inițierii unor demersuri colec- 
tive. La începutul anului 1933 se conturase perspectiva închegării unui 
„front constituțional”, condus de I. Maniu, Al. Averescu şi Gr. 
Filipescu, centrat pe contracararea ofensivei politice a monarhului. 
La sfârşitul aceluiaşi an, Al. Averescu şi Gh. Brătianu hotărau să-şi 
coordoneze poziţiile politice faţă de mersul evenimentelor, iar în 
următorul an, către finele lunii iunie, la întâlnirea dintre I. Maniu, C. 
I. C Brătianu şi Gr. Filipescu s-a ajuns la acordul promovării în comun 
a unei poziţii de susţinere a Parlamentului“. 

Accentuarea pericolului desființării regimului parlamentar şi 
conturarea perspectivei instaurării fie a unui regim autoritar de către 
regele Carol al II-lea, fie a unei dictaturi de tip fascist, au stimulat 
inițiativele liderilor partidelor democrate - între aceştia  înscriin- 
du-se şi Dinu Brătianu, şeful P.N.L. - pentru apărarea democrației şi 
a Constituţiei din 1923. D. Brătianu, în contextul precipitării eveni- 
mentelor politice la sfârşitul anului 1937, lansa propunerea colaborării 
partidelor şi grupărilor democrate pe terenul promovării la putere a 
unui cabinetele „uniune naţională". 

Din primele momente ale restauraţiei, C. Argetoianu, şeful 
Partidului Agrar, s-a lansat într-o campanie de revizuire a sistemului 

de guvernare, dublată de pertractări politice având acelaşi obiectiv. 
Potrivit concepţiei sale, „noul" sistem (pe care-l propunea) îşi întemeia 
existența pe desființarea Parlamentului, instituirea unor măsuri re- 
strictive împotriva presei, sporirea rolului Jandarmeriei şi, în general, 
a organelor cu caracter coercitiv?. Strădaniile sale constante în această 
direcție erau dublate de încercarea acreditării ideii inutilităţii vieţii de 
partid şi, ca o consecință a acestei situaţii, a parlamentarismului 
„Ultimele şedinţe ale Camerei din preajma vacanțelor de Crăciun - 
nota el în 1936 - au dovedit, o dată mai mult, dacă nu falimentul, cel 
puţin inutilitatea Parlamentului în regimul parlamentar. Pare un para- 
dox, dar nu e decât un trist adevăr"%. La distanță de numai un an de 
la lansarea acestei păreri, fără să-şi modifice cunoscuta sa poziţie față 
de metodele de guvernare, Argetoianu precipita reformarea sistemului 
de organizare a adunărilor legislative, într-o astfel de viziune încât 
acestea îşi pierdeau practic orice atribute și autoritate politică. 
„Recunoscând monarhia ca primul factor activ în desfăşurarea vieţii 
noastre publice - era de părere C. Argetoianu -, Partidul Agrar 
socoteşte necesară sporirea prerogativelor regale. Regimul parlamentar 
trebuie modificat, urmând a fi compus dintr-o Cameră redusă la un 
număr de un reprezentant la 100.000 locuitori, cu reprezentarea 
minorităţilor, alegerile urmând să fie făcute pe o listă pentru întreaga 
țară. Senatul urmează să fie alcătuit din membri numiţi pe viață de 
către Suveran, din reprezentanții calificați ai diferitelor grupări de 
interese economice"47. 

Un partizan al desființării regimului parlamentar-constituțional 
a fost şi Octavian Goga, unul dintre liderii Partidului Naţional-Agrar. 
Poetul şi politicianul pornea de la premisa că evoluţia societății româ- 
nești impunea promovarea unei politici de încurajare a curentelor şi 
tendințelor de dreapta, de renunțare la principiile organizării vieţii de 
stat potrivit normelor regimului  democratic%. Liderul  naţional- 
agrarienilor își motiva orientarea ca fiind izvorâtă din practicile politice 
româneşti: „Maşina statului însuşi, cum îşi duce scârțâitul de îa o zi la 
alta? Puterea noastră legislativă, mai întâi din ce derivă ea? Expresii 

ale democraţiei sacro sancte a corpurilor legiuitoare sunt, se știe, 
rezultatele presiunii guvernamentale, pe de o parte, ale agitaţiei 
nesăbuite, pe de alta. Corupţia e apanajul marilor biruințe electorale, 
iar minciuna e ritualul consacrat al demagogiei, cu atât mai brutal, cu 
cât se adresează unor condiții de viață mai primitivă. Bietul nostru 
elector pe supt câte furci caudine îşi plimbă conştiinţa lui zdrențuită 
până la primitoarea urnă. Numărul voturilor şi numărul leilor, iată o 
ecuație simplă a democraţiei românești. România trebuie să se 
încadreze într-o ordine nouă de simţire creatoare, dacă vrea să 
trăiascăl!'?. 

în aceeaşi orientare se încadra şi concepția promovată de Pamfil 
Șeicaru care, de la tribuna Adunării Deputaţilor, afirma: „Dacă socotiți 
că Parlamentul este inutil, atunci n-am nimic de zis. Suntem de per- 
fect acord că Parlamentul este redus la simpla expresie a unui serviciu 
de grevă constituţională"50. 

Reprezentanţi ai Gărzii de Fier şi ai Partidului German susțineau 
punctul de vedere potrivit căruia „Deplasarea centrului de greutate 
spre dreapta, definitiv spre dreapta“5! (spre dizolvarea regimului 
parlamentar-constituțional, adăugăm noi) se impunea ca necesar, 
fiind în consens - apreciau ei - cu mersul istoriei contemporane a 
umanității. 

Viaţa parlamentară a fost analizată şi de lideri social-democraţi 
şi socialişti, precum și de către comuniști care, în general, îi imputau 
vicii de formă şi de fond. întâlnim, nu o dată, un ton caustic sau vio- 
lent la adresa activităţii celor două adunări legislative, nu fără temei 
în unele privinţe, desigur, dar exagerat şi nepotrivit unei analize lucide, 
obiective. „Dar ce autoritate morală poate avea un parlament ales, în 
majoritatea lui, prin ingerințe şi fraude electorale; ce activitate rodnică 
se poate pretinde unor corpuri legiuitoare, formate din comesenii de 
la jocurile de cărți ai d-lui Argetoianu sau din oamenii de casă ai d-lui 
lorga?"52, întreba Constantin Titel-Petrescu, cunoscut publicist, unul 
dintre liderii Partidului Social-Democrat. Un alt exemplu ni-l oferă 
deputatul social-democrat Lotar Rădăceanu care, chiar în incinta 

Adunării Deputaţilor, declara: „La noi nu se ştie de ce vine un guvern, 
nici de ce face cutare sau cutare politică, nici de ce pleacă de la putere. 
Masele electorale nu au nimic de zis. Parlamentul e o mare ficțiune. 
Totul se aranjează după culise, după uşi închise, în afară de Constituţie, 
în afară de Parlament"S3. 

Unele aprecieri sunt însă mai nuanțate. Astfel, într-un articol 
publicat în „Scânteia", organul central de presă al P.C.R., se releva că 
membrilor acestui partid nu le era şi nu trebuia să le fie indiferent 
dacă trăiau şi acționau într-un regim fascist sau într-un cadru parla- 
mentar-constituţional, în care viața parlamentară, cu toate limitele sale, 

Din zonă social-democrată, este de reţinut idea avansată de Şerban 
Voinea: „Parlamentul nu este un izvor nesecat de energie cum se 
afirmă, ci o oglindă în care se reflectează starea generală a societății. 
Ceea ce apare ca o neputinţă a Parlamentului nu este decât imaginea 
realităţii sociale contrarii, de o putere aproape egală, care se neutra- 
lizează între ele"55. 

Lotar Rădăceanu, într-o altă împrejurare, adoptând un ton mai 
conciliant, considera că „Trăim, din punct de vedere politic, sub 
regimul unui parlamentarism burghez de ediţie specifică românească, 
deci falsificat şi hibrid, dar totuşi de esență, cel puţin în principiu, 
democratic. Nu se poate tăgădui că în unele privinţi s-au înregistrat 
chiar progrese în această direcţie"s6, consideraţie susținută mai ex- 
plicit într-un articol publicat în 1934: „Nu vom tăgădui că este 
importantă şi utilă menţinerea formei parlamentarismului democrat, 
chiar dacă fondul lipseşte"5”. 

Regimul parlamentar din România era privit critic şi de preşe- 
dintele Partidului Socialist-Unitar, dr. Litman Ghelerter, precum și de 
alți lideri ai acestui partid: „Din experiența tuturor alegerilor de după 
război, cu premiu de adaus pentru lotul majorităţilor ticluite, ca şi din 
întreaga activitate a parlamentelor, dincolo de număr, care s-au 
succedat - opina dr. L. Ghelerter -, proletariatul şi țărănimea cunosc, 
peste măsură de bine, valoarea constituţionalismului şi parlamenta- 
rismului român"s:, 

Liderii formațiunilor politice, indiferent de coloratura lor, nu au 
fost singurii care s-au arătat sensibili la sistemul de organizare şi de 
funcționare al corpurilor legiuitoare. Au existat numeroşi alți oameni 
politici precum şi diverşi reprezentanți ai vieţii spirituale româneşti, 
unii dintre ei detaşaţi de viaţa de partid, care au avut cuvinte de apre- 
ciere, rezerve sau critici la adresa vieţii parlamentare şi a regimului 
politic din perioada interbelică. 

George Fotino, membru al Oficiului de Studii Legislative, vice- 
preşedinte al Adunării Deputaţilor (în 1935), analizând sensul evolu- 
ției vieţii parlamentare româneşti imputa Camerei „propria-i renunțare 
la rosturile ei și propria-i abdicare de la îndatoririle şi drepturile ei“, 
dar îi recunoştea importantul său rol democratic pe care-l exercita în 
societatea românească, apreciind deopotrivă eforturile membrilor ei 
pentru creșterea prestigiului instituţiei pe care-o reprezentau. „Nu este 
din constatările de mai sus - afirma Fotino - numai o dreaptă 
recunoaştere a eficienței instituţiunii parlamentare. E şi un răspuns la 
întrebarea ce se pune asupra rostului acestei instituțiuni într-o 
constituție viitoare. Parlamentul să-şi reia toată conștiința de sine şi 
să impună această conştiinţă tuturor - şi observatorilor uşuratici şi 
cârtitorilor răutăcioşi”60. 

Publicistul Corneliu Rudescu vedea în modul cum era îndeplinită 
votarea bugetului, principala atribuție a Parlamentului, un motiv de 
depreciere a rolului său€!. în general, considera Rudescu, „se poate 
deduce că astăzi funcțiunea acestuia (legislativă - n.n.) nu mai 
corespunde rolului pe care Constituţia i l-a hărăzit. Felul în care 
funcțiunea legislativă şi celelalte atribuțiuni au fost exercitate în 
practică de către legiuitor este departe (opus chiar) de rostul care a 
determinat separarea puterii legiuitoare de celelalte puteri ale 
statului "62. 

Un cunoscut comentator politic din epocă, Valentin Bunescu, într-o 
interesantă lucrare publicată în 1930, la Paris, acredita idea că 
„Numeroşi şefi de guvern manifestau un asemenea dispreţ pentru 
puterea legislativă încât nu veneau niciodată să asiste la şedinţe. în 

aceste condiţii, regimul parlamentar pierde în importanţă, din prestigiul 
său în faţa ochilor poporului român“63. 

Caracterizând manifestările de esenţă ale vieţii parlamentare 
româneşti, sociologul Petre 1. Ghiaţă remarca că „Guvernele demo- 
cratice când nu refuză pur şi simplu controlul Parlamentului, alteori 
îşi îngăduie să se substituie - în mod denaturat - atribuţiilor legisla- 
tive, introducând sistemul decretelor legi, pe care corpurile repre- 
zentative urmează doar să le ratifice, având un rol mai mult decorativ 
în această operaţie de ratificare a unor legi, confecționate de exe- 
cutiv“04. 

Profesorul C. Rădulescu-Motru regreta ceea ce numea el „deca- 
denţa Parlamentului, care ar fi fost un fenomen întâlnit nu numai în 
România, „ci peste tot, în toate ţările. In unele țări el este chiar supri- 
mat; în altele, diminuat şi falsificat. Singură Anglia îl mai păstrează în 
forma lui veche"65. 

Un semnal de alarmă trăgea şi sociologul D. 1. Suchianu, când 
atenţiona că: „Parlamentarismul este în primejdie”. El îşi întemeia 
neliniştea pe procedeul modificării Regulamentului interior al Camerei, 
apreciat ca fiind o reeditare a formulei „reacționare şi ipocrite a 
«autolimitării», şi-i cu atât mai grav cu cât modificările aduse 
Regulamentului interior al Camerei se deosebesc de celelalte acte 
juridice prin aceea că scapă atât controlului judecătoresc cât şi con- 
trolului legislativ exercitat de Consiliul Legislativ. Astfel, sub aparenţa 
anodină a unor schimbări de gospodărie internă, se realizează prefaceri 
fundamentale în ruajul constituțional al statului, se schimbă modali- 
tatea de echilibru între cele trei puteri, se dă aparatului statului o altă 
înfăţişare şi o altă orientare"66. 

Eugen Lovinescu, critic literar şi sociolog, în „Istoria civilizației 
române moderne”, se exprima fără echivoc: „Votul universal este, 
negreşit, şi azi prematur; el nu răspunde nici unui nivel cultural 
corespunzător, nici unei adevărate conștiințe politice" - fiind, în 
concepția sa, în contradicție cu realitățile româneşti din acea vreme. 
De aici până la negarea rolului Parlamentului nu era prea mare 
distanță. 

„Aşadar lipsă de valori în cadrul nostru parlamentar; o neserio- 
zitate desăvârşită în exercitarea mandatului; legi  nestudiate şi 
nediscutate de cei prezenți - dar votate şi de cei absenți; o acalmie 
legislativă monotonă şi persistentă, ucigătoare a oricărui avânt - iată 
atributele de derâdere ale  parlamentarismului român, obez prin 
numărul reprezentanţilor săi, inutil prin inerția lui şi destul de costisitor 
pe punga bietului contribuabil”68 - erau aserţiunile publicistului S. 
Grozia, la care se asociau şi alți gazetari ai vremii. 

în viziunea altor comentatori de politică internă, Parlamentul era 
fie un instrument al politicii Coroanei, fie expresia dictaturii 
partidelor“. 

în sfârşit, dar departe de a epuiza diapazonul poziţiilor publice 
exprimate în relație cu viața parlamentară românească, directorul 
ziarului  „Universul”, Stelian Popescu, în 1932, aprecia: „„Negreșit, 
dictatura înspăimântă pe oricine, căci i se știu, din experienţa trecu- 
tului, rezultatele. Dar unei false practici constituționale, cum este aceea 
sub care trăim de câţiva ani încoace şi sub care se ascunde o proastă 
dictatură deghizată, noi preferăm o dictatură fățişă şi un dictator care 
să-i poarte răspunderea”"0. 

Lideri politici sau persoane cunoscute din lumea ştiinţei, culturii, 
publicisticii se arată mai dispuse la exprimări ale poziţiilor lor față de 
Parlament, iar în cazul unora, chiar la exprimări fără echivoc, în con- 
trast cu  ambiguitățile documentelor programatice ale formațiunilor 
din care făceau parte. 

Detaşarea care se constată în aceste cazuri (nu intră în discuţie 
acum persoanele  neafiliate politic) are drept suport logico-formal 
prezumția că poziţiile afişate implicau individul şi nu partidul. 
Motivația este relativă, deoarece chiar şi în această perspectivă inter- 
pretativă, un lider poiitic nu putea să emită decât păreri în conformitate 
cu programul şi statutul propriului partid, chiar dacă acestea nu 
prevedeau în detaliu toate atitudinile. Orientarea generală exista însă 
şi aceasta reprezenta un reper esenţial pentru identificarea poziţiei 
formaţiunii respective în raport cu ceea ce ne interesează, adică în 
relaţie cu Parlamentul. 

Coincidenţele, apropierile sau distanțările pe care le semnalăm 
(indiferent de amplitudinea lor), relevă însă câteva aspecte importante, 
motiv pentru care trebuie să le luăm în calcul. Comparându-le, avem 
următoarea imagine, în orizontul gradului de apropiere sau depărtare 
între programe şi poziţiile exprimate de către unii lideri: 


1. Gh. Duca P.N.L. - poziţii identice cu programele 
Dinu Brătianu partidului; 

I. Maniu 

R. Boilă P.N.Ţ. - poziţii identice cu programele 
I. Răducanu partidului; 

V. Madgearu 

Gr. lunian P.Ţ.R. - poziţii identice cu programele 


partidului (cu accentuarea susţi- 
nerii ideii monarhiei constituţio- 
nale); 


N. lorga P.N.D. - coincidenţe cu programul şi 
accentuări critice referitoare la: 
* criza de autoritate a 
Parlamentului; 
* abilitatea discuţiilor în 
Parlament; 
- „fripturismul politic!!; 
* Adunarea deputaţilor. 


C. Argetoianu P. Agrar - coincidenţe parţiale cu progra- 
mul; distanţări prin notele 
caustice la adresa Adunării 
* Deputaţilor şi prin propunerile 
concrete referitoare la: 
* desfiinţarea Parlamentului; 

O. Goga 


Const.-Titel 
Petrescu 

L. Rădăceanu 
Ş. Voinea 


L. Ghelerter 


* sau reorganizarea acestuia prin: 

- sporirea prerogativelor regelui; 

- revizuirea compoziției Adunării Depu- 
taţilor (1 deputat la 100.000 de locui- 
tori cu reprezentarea minorităților); 

- Senatul alcătuit din membri pe viaţă, 
numiți de rege din cadrul grupărilor 
economice. 


P.N.A. - poziţii identice, contestarea 
fermă a Parlamentului. 
Garda de Fier - poziție explicită: desfiin- 
ţarea Parlamentului. 
P. German - poziţie ambiguă. 


P.S.D. - poziţii coincidente, cu nuanţări: 
* lipsa de autoritate morală a 
Parlamentului; 
* Parlamentul nu este un izvor de 
energie, ci expresia stării societăţii. 


P.C.R. - poziție mai nuanţată şi mai 
conciliantă: 
* Parlamentul este o instituţie ne- 
cesară şi preferabilă unui regim 
totalitar. 


P.S.U. - poziţii mai conciliante: 
* „ediţia“ deformată a Parlamen- 
tului românesc. 


Comparaţia ne conduce la constatările următoare: 


- poziţia liderilor este identică cu programele în cazul Partidului 


Naţional-Liberal, 


Partidului  Naţional-Ţărănesc, Partidului  "Ţărănesc- 


Radical, Partidului Naţional-A rar; 

- uşor diferențiată la lideri ai Partidului Naționalist Democrat, 
Partidului Social-Democrat, Partidului Socialist Unitar; 

-  distanţată, prin accente critice şi propuneri noi de redistribuire 
a rolului celor două adunări, în cazul Partidului Agrar; 

- coincidența  ambiguităților liderilor Partidului German cu 
programul partidului; 

- înlăturarea ambiguităţii, comparativ cu programele, în cazul 
liderilor partidelor de la cele două extreme ale vieții politice românești: 
Garda de Fier, care se pronunță pentru desființarea Parlamentului, şi 
P.C.R.-ul care, prin persoane anonime din conducerea sa, declară că 
este de „preferat" parlamentarismul, în comparaţie cu un regim dicta- 
torial. Din cele constatate, avem, în final, un tablou general al spectrului 
politic românesc din deceniul al 4-lea şi a fiecăreia din componentele 
sale în relaţie cu poziţia față de instituția parlamentară: 

- pentru desfiinţarea Parlamentului şi instituirea unui sistem de 
guvernare concentraţionar s-au manifestat 3 formaţiuni politice; 

- pentru menținerea adunărilor legislative cu modificări minore 
sau majore - 25 formaţiuni. 


Chiar dacă am opera o scădere în rândul celor din urmă, prin 
separarea Partidului Agrar, P.C.R.-ului, Partidului Poporului German, 
Blocului Muncitorilor Români Naţional-Socialişti, Partidului Naţional- 
Creştin şi Partidului Arian, fie cu poziţii deliberat oscilante sau con- 
stant extremiste, formațiunile favorabile sistemului  parlamentar- 
constituțional tot se aflau în majoritate. Mai mult şi mai important, 
ponderea numerică era dublată de forţa şi influenţa politică pe 
care le deţineau acestea, în comparaţie cu opozantele regimului 
democratic parlamentar. Aceasta este una din realităţile vieţii politice 
româneşti care ne conduce spre un orizont interpretativ mai nuanţat 
şi, credem noi, mai apt să configureze alte deschideri spre înţelegerea 
poziţiei şi rolului Parlamentului în intervalul 1930-1940 precum și a 
vieţii parlamentare. 

INI 
FACTORI ȘI MECANISME DE 
ERODARE A IMAGINII PARLAMENTULUI. 
MOȘTENIREA PERCEPȚIEI NEGATIVE 


Era şi este important ca legislativul să fie pozitiv perceput de 
către majoritatea politicienilor şi reprezentanților mass media, cu toate 
că în demersurile sale se înregistrează nu puţine carenţe de fond sau 
de formă. Important era şi este, deoarece un Parlament lipsit de virtuţi 
sau inert, fără valoare în viața politică, cum se încearcă, de multă 
vreme, să se acrediteze idea despre adunările legiuitoare din România 
anterioare „momentului*+ 1945 sau autocenzurat de propriile incon- 
secvențe, disfuncţii și orgolii, cum este actualul Parlament, nu s-ar fi 
bucurat de audienţă, din contră, ar fi fost ignorat sau strivit sub 
greutatea unor atitudini, critici, reproşuri, negându-i-se raţiunea de a 
fi. Or ce se observă: poziţiile acide, în majoritatea lor, vizează amelio- 
rarea articulaţiilor şi mecanismelor de funcţionare ale celor două 
componente ale Parlamentului şi nu demolarea lor. Acestea au, în 
esență, un caracter constructivist, întemeiat pe observaţii, constatări 
şi analize asupra Parlamentului, fiind importante elemente de 
raționalizare a demersurilor sale. 

Se relevă, astfel, necesitatea altor criterii evaluative ale instituţiei 
parlamentare, eliminând capcanele unei mentalități induse sau 

mimetice precum şi reflexele unei metodologii aşa-zis științifice, care 
încă se mai resimt. 

Orice instituţie politică se reflectă într-un anume mod în con- 
ştiinţa publică. Sunt numeroşi factorii care construiesc imaginea 
acesteia sau care concură parțial la crearea ei. Pentru cetăţenii români 
din epocă sau pentru cei de astăzi, importanţi sunt: raportul dintre 
atribuţii şi realizări; gradul de reprezentativitate socio-politică; voinţa 
şi capacitatea de a oferi soluții în consens cu aspiraţiile majoritare; 
mobilitatea şi motivaţia în adoptarea deciziilor; plasamentul în relație 
cu alte componente ale puterii; rezultatele concrete ale propriilor 
demersuri. 

Criteriile enumerate, la o analiză superficială, reprezintă tot atâtea 
surse de nemulțumire sau de critică la adresa Parlamentului, ceea ce 
nu este departe de adevăr. Modul de receptare al acestor factori este 
însă defectuos, deoarece, atunci ca şi mai târziu, s-au manifestat inte- 
rese şi au fost situaţii care au contribuit, uneori substanţial, la degra- 
darea percepţiei şi imaginii instituţiei parlamentare. 

Este dificil să se realizeze o ierarhizare strictă a factorilor depre- 
ciativi, de aceea menţionarea lor în continuare este rezultanta unei 
evaluări globale şi nu a unei cuantificări riguroase a tuturor para- 
metrilor care se circumscriu situaţiei în sine. 

într-o societate modernă percepția corectă a unei instituții sau a 
unor manifestări şi procese politice se relaţionează, între altele, şi 
nivelului exerciţiului şi culturii politice. Din acest punct de vedere, 
societatea românească era şi este marcată atât de lipsa exerciţiului 
politic îndelungat, cât şi de insuficiențe serioase în planul culturii 
politice, care diminuează mult resursele individuale în aprecierea 
corectă atât a Parlamentului, cât şi a vieții parlamentare. 

Posibilităţile interpretative proprii se reduc considerabil şi dato- 
rită structurii psihice a românilor, predispuşi la judecăţi rapide, tempe- 
ramentale, intempestive şi, prin urmare, cu prezumptive limite sau 
erori. În această relaţie, devin de înţeles influențele negative pe care 
le au disputele publice violente fie din incinta Parlamentului, fie din 
afara acestuia, criticile vehemente la adresa corpurilor legiuitoare 

venite fie din interiorul lor, fie din exterior asupra modului cum este 
percepută instituţia parlamentară de către opinia publică. 

Impresionaţi de vehemenţa tonului şi de îngroparea deliberată a 
aspectelor negative de către lideri sau membri de rând ai partidelor, 
majoritatea cetățenilor se lasă induşi în eroare, formulând rezerve faţă 
de resursele adunărilor legislative pentru o reacţie favorabilă la 
solicitările lor şi faţă de concordarea funcționalităţii acestora cu 
atribuţiile conferite de Constituţie. Rezervele se amplifică în perioada 
1938-1940, când Parlamentul devine o instituţie subordonată regelui, 
apoi este desființată în timpul dictaturii antonesciene. Cu această 
percepție se implică electoratul român în viața politică de după lovitura 
de la 23 august 1944, dar cu speranța instituirii unui regim de 
normalitate în viața parlamentară. 

Speranţele nu se împlinesc; din contră, instalându-se la putere, 
cu sprijinul Moscovei, comuniştii condamnă societatea românească 
la inerție politică. Partidul-stat este suportul noii clase politice şi 
deopotrivă factorul unic decizional. Sistemul discreționar este opusul 
celui democratic, individul şi grupurile sociale transformându-se în 
executanți într-un spaţiu politic în care Parlamentul și „aleşii poporului** 
nu sunt altceva decât ficțiuni. 

Comuniștii nu se mulțumesc numai cu atât. Stafia democraţiei 
românești interbelice le creează insomnii, iar performanţele regimu- 
rilor democratice consolidate le provoacă neliniște. Conştiinţa româ- 
nului nu trebuie să fie intoxicată de „minciunile burgheze cu privire 
la virtuțile democratice; din contră, orice imagine pozitivă trebuie nu 
numai anihilată, ci şi înlocuită cu alta falsă, aptă să creeze alte per- 
spective. Din arsenalul diversionist K.G.B.-ist se „împrumută“? tehnici 
de manipulare a opiniei publice, care au ca efect anihilarea exerciţiului 
politic, crearea unor clișee, a unor stereotipuri în aprecierea instituţiilor 
politice şi, în mod deosebit, a Parlamentului. 

în contexte socio-politice distincte, dar tot mai îndepărtate faţă 
de perioada interbelică, percepția publică a activităţii şi rolului 
legislativului este din ce în ce mai deformată. Procesul de eroziune a 
„tabloului de familie“ al parlamentarilor şi instituţiei pe care o 
reprezintă continuă şi după 1989, ca un reflex, poate, al inerţiei. 

S-a construit, şi se edifică şi în prezent, o imagine, în linii esen- 
țiale deformată, a Parlamentului. Corecţii nu s-au adus, din contră, pe 
acest fundal colorat de reproșuri, critici şi contestări, s-au adăugat, cu 
valoare de diagnosticare a maladiilor de care sufereau instituţiile 
politice fundamentale democratice, aprecieri denigratoare lansate de 
istoriografie şi literatura politică. 

Paradoxal, instituţia în sine era apreciată şi chiar apărată de ata- 
curile extremiste din epocă de către importante straturi sociale, dar, 
concomitent, se plasa în topul celor care erau amendate prin exprimări 
publice începând de ia sugestii privind refacerea forței şi prestigiului 
său şi până la critici severe. 

Manifestări similare sau apropiate se regăsesc, atât în spaţiul cen- 
tral şi est-european, dar şi în Vestul continentului, reacțiile opiniei 
publice românești având, astfel, o motivație suplimentară Elementele 
„de import" se constituie într-un referențial general, care asigură 
alinierea la „pulsul” european prin sincronizarea reacţiilor mass-me- 
dia româneşti față de parlamentarism cu poziţiile care se regăsesc în 
orizont european. Distanţierea se produce prin accentele locale, care 
denotă şi particularități şi, evident, nuanţe interpretative mai viu sau 
mai estompat colorate. 

Parlamentul românesc este apreciat sau criticat fie “eparat, ca 
ramură de sine-stătătoare a puterii, fie în conexiune cu ansamblul 
instituţional modern, care s-a impus în Occident prin virtuțile sale. Al 
doilea tip de raportare este cel puţin ciudat, dacă nu paradoxal, fiind 
încă o sursă depreciativă a funcţiilor şi rolului Parlamentului. Astfel, 
mulţi dintre criticii parlamentarismului românesc, tacit, şi puţini dintre 
ei, în mod explicit, raportează instituția legislativă la structuri şi 
mecanisme politice ideale, necum la realități autohtone Fie îl 
raportează la sistemul pe care îl presupune democraţia liberală, în 
general, fie îl compară cu structurile politice ale unor mari şi vechi 
democraţii occidentale, făcând practic inoperantă comparația, date fiind 
criteriile evaluative şi situaţiile concret-istorice diferite, specifice numai 
pentru zona respectivă. 

într-o astfel de relație, evident, discrepanţele dintre sistemele 
parlamentare din Estul şi din Vestul continentului se relevă cu mai 
mare pregnanţă, iar de aici până la adăugarea unor circumstanțe 
agravante demersului politic al legislativului românesc nu mai este 
decât un pas. 

încărcătura de negativare în registrul judecăților emoționale marca 
atunci suplimentări prin rolul pe care l-a jucat literatura de specialitate 
occidentală din epocă şi de mai târziu în sugestionarea unui anume 
public citi tor, contribuind, astfel, la extinderea perimetrului percepției 
deformate a Parlamentului român. 

în sfârşit, dar nu întâmplător plasat în finalul „listei“ factorilor 
depreciativi, un rol foarte important în deteriorarea gravă a imaginii 
democraţiei româneşti, in general, şi a Parlamentului, în special, l-a 
jucat comunismul. 

Pentru societatea românească comunismul a fost nu numai o 
prezență incomodă, dar şi periculoasă. Fiind străin de structura psihică 
şi compoitamentală a românilor, el avea drept suport de existență 
infuziile masive de subvenţii moscovite şi agenți din Rusia bolșevică, 
fie români, fie alogeni, care penetrează spaţiul statului român. Un 
efect deosebit de important al prezenţei grupului de presiune comunist 
îl reprezintă atenuarea cadrului general-democratic impus de elitele 
politice, prin sporirea mijloacelor şi măsurilor de apărare a ordinii 
publice şi siguranţei statului. 

Bolşevicii (comuniştii) provoacă mereu, cu mandatul Rusiei, fie 
cu obiectivul accederii la putere, fie în direcţia pulverizării statului 
român: la 13 decembrie 1918 încearcă transformarea manifestației în 
revoluţie; tot în 1918, cu concursul Moscovei, pun la cale înlăturarea 
prin forță a şefului statului român - regele Ferdinand; în 1919 se 
lansează în organizarea de „răscoale*! în Basarabia (Bender şi Hotin), 
an în care armatele aliate ale Rusiei Bolşevice, cele ale Ucrainei şi 
Ungariei urmau să atace concomitent România; în 1920, prin greva 
generală, se străduiesc să paralizeze economia românească; în 1921 
sparg unitatea organizatorică a muncitorimii şi creează un culoar 

generos pentru intervenţia străină: Partidul Comunist; în 1924 lansează 
lozinca  „autodeterminării până la despărțire” de statul român a 
provinciilor istorice unite cu ţara şi, cu sprijin armat rusesc, pun la 
cale provocarea de la Tatar-Bunar din Sudul Basarabiei; în 1929 re- 
voltă muncitorii de la Lupeni, iar în 1933 pe cei din Valea Prahovei şi 
Bucureşti; în 1934 intenționează să creeze partide comuniste regionale; 
în 1939 acceptă Pactul Molotov-Ribbentrop şi acţionează pentru 
destrămarea unității româneşti; în 1940 salută şi sprijină raptul teritorial 
sovietic... 

Toate acestea şi numeroase altele obligă autoritatea statală la 
măsuri de contracarare, este adevărat unele cu efecte şi asupra altor 
categorii de cetățeni, care au fost percepute nefavorabil de opinia 
publică internă şi externă. 

Vânătoarea de comunişti, intens mediatizată în epocă, este utilizată 
de concernul de presă al Kom internului ca o excelentă motivaţie pentru 
a demonstra întregii lumi „caracterul reacţionar al regimului politic 
din România”, care se răsfrânge, chipurile, în modul cel mai dramatic 
asupra oamenilor nevinovaţi, ce sunt ucişi cu miile, torturați, 
condamnaţi, expulzați peste hotarele ţării etc. Asocierile la aceste 
campanii furibunde, sprijinite şi de oficinele propagandistice ungare 
şi bulgare, a unor personalități culturale, ştiinţifice şi politice din Oc- 
cident a contribuit substanțial la distorsionarea imaginii democraţiei 
românești în lume. 

Într-un asemenea joc de interese, inclusiv imaginea şi percepția 
Parlamentului au avut de suferit, dat fiind rolul său de instituţie funda- 
mentală democratică. 


1. Schimbări socio-politice interbelice. Efecte asupra 
partiturilor politice atribuite legislativului 


Viaţa parlamentară din deceniul al 4-lea este una din compo- 
nentele esenţiale ale vieţii politice româneşti din perioada interbelică, 
tot aşa cum Parlamentul este o parte inseparabilă a sistemului politic 
instituţional. Disocierea acestora de contextele socio-politice externe 

şi interne limitează sfera interpretativă, alimentând rezerve sau 
interogaţii care pot fi însă evitate. în relație de tipul abordării se pot 
sau nu descifra alți factori care au concurat la accentuarea sau la dimi- 
nuarea rolului Parlamentului în evoluţia societății româneşti interbelice. 


1.1. Spectrul ameninţător al dominantei sociale 


Războiul care se încheie în 1918, antrenează, într-o operaţie fără 
precedent, nu numai distrugerea unor întregi arsenale militare, între- 
prinderi, rețele de transport etc., ci şi a unor norme şi valori până 
atunci respectate şi respectabile. Milioane de oameni ies din tiparele 
comportamentale tradiţionale devenind turbulenți, agresivi, violenţi, 
amenințători, aflaţi parcă într-o stare hipnotică. Revoluții care zguduie 
imperii multietnice sau mişcări spontane care se circumscriu în plan 
regional sau local, revolte, greve, manifestații, demonstraţii, atentate, 
etc. evocă o tensiune socială în ascensiune, ce atinge cote şi dimensiuni 
de inimaginat cu puţin timp înainte. 

Conflictele sociale nu proliferează fără motivații. Așa a fost şi 
aşa este de când există societățile umane. Transformarea străzii într-un 
spațiu de presiune şi confruntare socială nu este o noutate în materie 
de mijloace sau metode de acţiuni populiste. Este evident că factori 
perturbatori gravi și agresivi creează condiţii şi stimulează reacţiile 
straturilor sociale afectate de război. 

Consecințele conflictului armat reprezintă, fără discuţie, cadrul 
general ce percutează limitele biologice şi psihice ale unor milioane 
de oameni. Dar fermentul revoltei şi al nesupunerii civice persistă în 
anumite zone sociale şi după redresarea economico-fmanciară, ceea 
ce presupune că au existat şi alte surse de incitare socio-politică. Una 
dintre acestea a constituit-o dominația imperială, povară insuporta- 
bilă pentru grupuri etnice masive și efectele ei. Din Rusia şi Austro- 
Ungaria refulările naționale sau naţionaliste se extind şi în alte spaţii 
europene,  răsturnând norme, structuri şi mecanisme ce păreau 
imuabile. Este prima, intre alte motivații la fel de importante, care 
însă după 1918 îşi pierde semnificaţia în plan european, anihilân- 

du-se parțial prin reconstrucția unor state vechi (Polonia), apariția 
altora noi (Finlanda, Lituania, Letonia, Estonia, Cehoslovacia, Regatul 
Sârbilor, Croaților şi Slovenilor), revenirea Ungariei şi Austriei în 
limitele spațiului etnic propriu şi reîntregirea altora, cum a fost cazul 
singular al României. Efectele dominaţiei imperiale sunt însă dramatice 
şi se prelungesc în timp. 

Mişcările sociale scad progresiv în intensitate, apoi refulează în 
perioada crizei generale (1929-1933), pentru ca să intre din nou într- 
un regim de „normalitate“ având cadenţa, dimensiunea şi caracterul 
acțiunilor proprii perioadelor de reconstrucție. 

Un agent perturbator, apărut la finele primului război mondial, 
este şi bolşevismul rusesc, cu variantele sale din Ungaria, Ucraina şi 
Bulgaria, care agresează societatea românească. Incitator şi pervers, 
bolşevismul (comunismul) devine treptat o sursă tensională, care 
modifică raporturi interne şi externe cu efecte de lungă durată. 

Mai puţin cercetate, deși studiul mişcării muncitorești şi comu- 
niste din România a cunoscut o remarcabilă dezvoltare înainte de 1989, 
efectele impactului comunismului de import cu societatea românească 
relevă aspecte deosebit de importante în spaţiul politic, cu implicații 
inclusiv asupra vieţii parlamentare. 

Bolşevismul (comunismul), stopează ascendenţa social- 
democraţiei române care, după primul război mondial, marchează o 
dezvoltare explozivă. Organizațiile politice şi sindicale în proces de 
centralizare la nivel naţional, cifrau, în 1920, aproximativ 160-170.000 
de membrii, respectiv 250-300.000 de sindicalişti, situaţie care le plasa 
printre cele mai reprezentative, sub raport numeric, din Europa. 
Efectele divizării organizatorice în perspectiva vieţii politice sunt 
numeroase, de reţinut, în raport cu interesele noastre, fiind: anihilarea 
penetrării în structurile Parlamentului a reprezentanţilor unor straturi 
sociale care lipseau din compoziţia socio-profesională a celor două 
adunări: muncitorime, țărănime, mici meseriaşi, mici funcționari de 
stat sau particulari, pensionari şi alţii; deprecierea imaginii instituţiei 
parlamentare prin transferarea disputelor politice dintre social- 

democrați şi comunişti inclusiv în incinta camerelor şi în zone apropiate 
acestora; deturnarea parţială a campaniilor electorale prin focalizarea 
interesului asupra adversarului (comunişti sau  social-democraţi), 
împotriva căruia se revarsă invective, acuzaţii grave, etc. cu obiectiv 
distructiv, demers care scade din semnificația alegerilor în ochii 
alegătorilor şi care determină sporirea absenteismului la scrutinuri; 
compromiterea social-democraţiei române, care potenţial, putea deveni 
a treia forță politică "după liberali şi ţărănişti, prin diminuarea 
considerabilă a forței numerice şi credibilității sale politice; implicarea 
Parlamentului în efortul societății româneşti de contracarare a 
pericolului bolşevic (comunist). 

Efectul presiunilor sociale, apreciate în ansamblu şi nu diferențiat 
pe epoci, este semnificativ. Legislativul dezbate şi validează zeci de 
proiecte de legi şi regulamente care privesc, în mod expres, o gene- 
roasă problematică socială, în unele privințe România aflându-se în 
primul eşalon de state care adoptă un pachet substanţial de regle- 
mentări ce privesc asistența şi protecţia socială şi care creează un 
cadru instituţional adecvat, complex, modern şi funcţionabil. Are un 
rol distinct şi important şi în direcția expansiunii studiilor sociale şi a 
cristalizării unei politici sociale performante, în comparație cu 
perioadele antebelice, prin votarea creării unor instituţii de cercetare, 
cum au fost, între altele, Institutul Social Român, Fundaţiile Culturale 
Regale, Serviciul Social Român etc. 


1.2. Trendul democratic burghez 


Presiunea socială care se exercită asupra factorilor decizionali 
constrânge la măsuri cu caracter democratic, unele cu nuanţe radicale. 
Dar, elitele politice nu erau atât de temătoare sau fragile încât să accepte 
neselectiv reformele reclamate de straturi sociale anarhizate. Dacă 
până la un punct ele erau, în adevăr, urmarea unei asemenea situații, 
în rest acestea s-au datorat voinței structurilor politice democrate care 


vizau atât interese de clasă cât şi aspirații generale. 

Votului universal, în aceste împrejurări, i s-au dat noi dimensiuni 
prin legiferarea sau extinderea lui în numeroase state. Astfel, dreptul 
de vot general a fost votat în Anglia (6 februarie 1918), Danemarca 
(aprilie 1918) şi Italia (2 septembrie 1920) şi numai pentru bărbați în 
România (29 noiembrie 1918), Japonia (30 mai 1925) şi Ceylon 
(1931). El a fost extins şi la femei în Canada (parțial, în 1918, şi 
general, în 1920), Olanda (10-11 iulie 1919), S.U. A. (28 august 1921), 
Chile (18 septembrie 1925), România (8 aprilie 1928), Marea Britanie 
(4 iulie 1928), Franţa (31 martie 1932), Brazilia (14 iulie 1934), Turcia 
(limitat, 5 decembrie 1934), Argentina (1934), Ecuador (1938) etc. 

Raportul de forțe, rezultat în urma extinderii sufragiului univer- 
sal, se obiectiva, între altele, şi în planul modificării compoziţiei sociale 
a corpurilor legislative precum şi în sfera operei de guvernare. Partidele 
socialiste, social-democrate, laburiste etc. acced la putere şi devin 
factori de decizie pasager sau pe perioade mai lungi, îndeosebi în 
Apusul Europei. Este un fenomen semnificativ faptul că în deceniul 
al 4-lea, în condiţiile contradicţiilor dintre democraţie şi extremism, 
în Suedia (între 1932-1936), Danemarca (1924-1942), Norvegia”! 
(1935-1940), Anglia”? (1929-1931), Franța”? (1932) la conducerea 
statelor respective s-au aflat formaţiuni politice de esență socialistă 
sau social-democrată. 

Dar situația politică din acea vreme nu trebuie judecată numai 
prin prizma acestui aspect. „Partidele muncitorești” erau solicitate în 
diverse formule guvernamentale de coaliție, influenţa lor exercitându- 
se şi în asemenea ipostaze. Un alt aspect, la fel de important, îl 
constituie deplasarea corpului electoral, îndeosebi în deceniul al 4-lea, 
către formaţiuni politice de centru-stânga sau stânga. Numai contra- 
dicțiile dintre ele, alimentate şi întreţinute de Komintern, le-au 
împiedicat pe unele dintre acestea să aibă acces la puterea politică în 
stat. Cazul „mişcării muncitoreşti” din Germania este tipic în acest 
sens, disputele dintre comunişti şi social-democrați facilitând accesul 
naziștilor la putere în 1933. 

Depăşind hotarele Europei, demersul politic prezintă aspecte 
similare, dar şi o simptomatologie particulară demnă de reţinut. Dacă 

în Noua Zeelandă social-democraţii preiau puterea în 1935 (şi o deţin 
până în 1937) prin mijloace parlamentar-constituţionale tradiţionale, 
în Mongolia exportul de revoluţie creează primul stat organizat pe 
principii sovietice în Asia. în China, mișcarea revoluţionară în ascen- 
siune, care îmbracă un caracter social şi antiimperialist, de eliberare 
naţională, guvernează temporar şi autonom întinse provincii. 

Asistăm şi la tentative de preluare prin forță a conducerii statale 
de către partidele de stânga, aşa cum au fost împrejurările în Chile în 
193274. 

Asemenea fenomene s-au manifestat pe fundalul unor măsuri cu 
caracter legislativ, adoptate de către diverse state, care au convers 
către consolidarea, cel puţin temporară, a democraţiei. Importante 
consecințe, nu numai economice, dar şi socio-politice au generat 
reformele agrare'5, unele limitate, altele cu un pronunțat caracter radi- 
cal, cum a fost bunăoară cea aplicată în România. Un remarcabil 
reviriment îl înregistrează creşterea interesului pentru măsurile de 
protecție socială precum şi pentru lărgirea drepturilor şi libertăţilor 
democratice: fixarea zilei de muncă de 8 ore? şi a săptămânii de lucru 
de 40 sau 45 de ore”; legiferarea dreptului de grevă şi de organizare 
pentru muncitori şi alte categorii sociale, ajutorului de şomaj şi 
pensionării la limită de vârstă; interzicerea muncii copiilor sub 14 ani 
şi a lucrului de noapte pentru femei şi minori; asigurarea şi garantarea 
prin texte de lege a instruirii tuturor copiilor, a libertăţii de exprimare 
ş.a.m.d. 

Aceste măsuri precum și tendinţele politice semnalate au contri- 
buit la consolidarea regimurilor democrate din unele state, în consens 
cu aspirațiile majorităţii cetățenilor. Dar democraţia, care era reclamată 
de majoritatea electoratului, fie şi incompletă, era incomodă unor 
cercuri, care se vedeau în situația de a-şi restrânge sfera de manevre 
sau de a-şi ajusta - mai mult sau mai puţin - interesele şi obiectivele 
lor. ș 

Contradicţia dintre democraţie şi extremism a indus, pe un 
plan mult mai larg şi cu urmări dintre cele mai serioase pentru 

întreaga comunitate mondială, o dramatică competiţie pentru 
supremație politică. 


1.3. Democraţie sau totalitarism? 


Pentru cei implicați direct în angrenajul de forțe socio-poiitice 
din epocă nu era greu să discearnă că viaţa politică era dominată de 
manifestarea a două tendințe, diametral opuse: una, de natură demo- 
cratică, exprimată prin consolidarea sau lărgirea regimurilor parla- 
mentar-constituţionale, alta, de esență nondernocratică, reliefată prin 
accederea la putere a grupărilor extremiste, a căror consecință imediată 
a constat în anihilarea democraţiei, cu efecte asupra rolului, funcţiilor 
şi poziţiei Parlamentului în sistemul instituțional politic. 


Prima tendinţă este ilustrată de evoluţia vieţii politice din unele 
state din Apusul Europei'8, cu vechi și statornice sisteme democrat 
burgheze (Anglia, Franţa, Belgia, Danemarca, Olanda, Suedia, Elveţia 
etc.), din ţări situate în centrul şi Sud-Estul Europei (Polonia, 
Cehoslovacia, Austria, Iugoslavia, România), din republicile baltice 
desprinse din Imperiul țarist (Letonia, Lituania, Estonia, Finlanda), 
din state asiatice (Turcia, Siria, Liban) sau ale continentului american 
(Canada, S.U.A., Chile etc.) în care, vremelnic sau de durată, au 
funcționat regimuri parlamentar-constituţionale (fie de tip republican, 
fie monarhic-constituțional). 


A doua, este reprezentată de instalarea unor regimuri dictatoriale 
în U.R.S.S. (1917); Ungaria (1920); Italia (1922); Spania, Bulgaria 
(1923); Polonia, Portugalia, Lituania (1926); Argentina, Republica 
Dominicană (1930); Panama (1932); Germania, Austria, Peru, Uru- 
guay, Honduras (1933); Letonia, Estonia (1934); Paraguay, Bolivia 
(1936), Nicaragua (1937); Thailanda (1939) etc. 

Diagnoza regimurilor politice din perioada 1918-1939, ne 
îngăduie surprinderea fenomenului la scară mondială. Astfel, în 
„războiul!! dintre democraţie şi tendințele dictatoriale se dezvăluie 
existenţa a 5 perioade relativ bine conturate: 

1. 1918-1921, în care marea majoritate a statelor europene optează 
pentru regimuri parlamentar-constituționale, fie de tip republican, fie 
monarhic, anul 1920 reprezentând momentul de  culminaţie al 
perioadei, dar şi al întregii epoci interbelice (26 din 29 state adoptând 


această formă de guvernământ). 


2. 1921-1926, când înregistrăm o diminuare a regimurilor parla- 
mentar-constituţionale şi o creştere constantă a numărului de țări cu 
sistem politic concentraţionar. 


3. 1927-1932, epocă de un relativ echilibru între cele două tipuri 
de sisteme politice. 


4. 1933-1939, în cadrul căreia vectorul dictaturilor monarhice, 
militare sau fasciste are o direcţie ascensională (cu excepţia anilor 
1938 şi 1939), iar cel al democraţiilor coboară amenințător (14 state 
traiau  coşmarul totalitarismului, 12 erau guvernate de democraţii 
liberale, iar 3 aveau statut de țări ocupate). 


Pentru cele douăAmerici, dar mai ales pentru Asia”? competiţia 
dintre cele două sisteme de guvernare prezintă unele particularități, 
în timp ce în Asia înregistrăm doar din 1936 lovituri de stat în urma 
cărora s-au instalat la conducere regimuri dictatoriales, în cele două 
Americi, după o perioadă de relativ echilibru (1918-1929), urmează 
o epocă de scădere bruscă a numărului regimurilor democrate şi de 
rapidă creștere a indicelui puterii dictatoriale (1929-1931/1932), şi, 
semnificativ, o alta în care „rolurile se inversează (1931/1932-1939), 
democraţiile fiind în relativă ascensiune, iar regimurile de mână forte 
în descensiune. 

Escalada loviturilor de stat cu caracter militar sau fascist, accen- 
tuată mai ales în anii crizei economice (1929-1933), creează impresia 
dereglăm mecanismului democraţiei burgheze şi implicit a diminuării 

* înrâuririi sale asupra societăţii de consum. Analiza întregului ansamblu 
de raporturi de forță de pe arena vieţii politice internaţionale conduce 
însă la altă concluzie. 

1.4. Sistemul  parlamentar-constituțional supravieţuieşte 
loviturilor extremiste 


în situația complexă, îndeosebi din deceniul al IV-lea, când 
accederea stângii la putere, dar şi a unor falange ale dreptei periclitau 
tipul şi natura regimurilor democratice şi deopotrivă unele dintre 
instituțiile lor tradiționale, parlamentarismul nu şi-a încetat existența, 
el supraviețuind tentativelor de înlăturare din viața politică sau de 
anihilare a funcţiilor sale esenţiale. Elementul fundamental, de care a 
depins soarta Parlamentului, l-a constituit poziția favorabilă a 
majorității straturilor sociale pentru cadrul şi cursul general demo- 
cratic al societăţii, reținerea sau ostilitatea lor față de consolidarea şi 
ascensiunea extremismului de stânga în general, dar şi a unor variante 
locale ale celui de dreapta, cum a fost nazismul german care, progresiv, 
a descurajat afilierile politice, spontane şi masive la început, alimen- 
tând treptat şi ireversibil adversităţi ireconciliabile. Democraţia, în 
acea vreme, oferea posibilități de manifestare individuală şi colectivă, 
pe terenul unor drepturi şi libertăţi cetăţeneşti înscrise în pactele 
fundamentale, precum şi în temeiul unor măsuri cu caracter legislativ 
în completarea acestora. Astfel, cursul democratic, deși estompat de 
amplificarea curentelor extremiste şi de cârmuirile totalitare din unele 
țări, trebuie privit nu numai şi doar prin prisma cedărilor temporale, 
dar şi în raport cu manifestările, simptomatice desigur, din însăşi 
regimurile dictatoriale. 

Astfel, în contrast cu evoluția politică a statelor democrate, siste- 
mele dictatoriale de guvernământ își datorau existența mai ales 
măsurilor represive, unele de o violență fără corespondent în istoria 
umanităţii (ororile, ca şi milioanele de victime ale holocaust-urilor 
hitlerist şi stalinist, fiind expresiile cele mai halucinante). Retorsiunile 
au lovit dureros condiţia umană, au creat o atmosferă infestată de 
ameninţare şi teamă, „vânătoarea de vrăjitoare! ridicându-se la rangul 
politicii de stat. Dictaturile, de orice gen, şi-au dezvăluit caracterul 
irațional şi antiuman, fiind în opoziţie cu demersul normal al societăţii. 
A devenit limpede pentru oricine că dictatura, indiferent de forma sau 

mijloacele politice utilizate, respingea democraţia.  Predispoziţia 
firească a electoratului către democraţie a venit şi vine, astfel, în con- 
flict cu însăşi natura acestor regimuri, fapt ce le subminează din inte- 
rior, contribuind la prăbuşirea lor mai devreme sau mai târziu. în gen- 
eral, sistemele de mână forte îşi dezvăluie fragilitatea, fiind însoțite, 
în întreaga perioadă a existenţei lor, de o acută criză de autoritate, de 
neîncredere şi de ostilitatea celor mai largi categorii de cetăţeni, care 
aspiră la democraţie, la revenirea la regimul parlamentar-constituțional. 
Chiar şi în cele mai autoritare dictaturi (Rusia, Ungaria, Germania, 
Italia etc.), mişcările opoziționiste s-au manifestat în forme diverse, 
contribuind la diminuarea considerabilă a poziţiilor factorilor de 
conducere. 

Din perspectiva acestor realităţi, este adevărat complexe şi 
contradictorii, se poate trage concluzia că ascendența cursului spre 
instaurarea unor regimuri dictatoriale, deşi a slăbit într-un sens demo- 
crația, analizat în ansamblul evoluției vieţii politice, nu a constituit 
totuşi orientarea dominantă. Sistemul  parlamentar-constituţional se 
bucura încă de audiență şi, pe acest suport, avea rezerve de perpetuare, 
fiind, cel puţin formal, superior, în acele împrejurări ca şi mai târziu, 
oricărei dictaturi, motiv pentru care a şi rezistat loviturilor extremistet!. 


1.5. Modificări ih raportul de forțe din cadrul 
sistemului instituțional 


Perpetuarea regimului  pluralist-constituțional era efectul, în 
primul rând, al normelor democratice care au stat la baza organizării 
şi funcţionării sale, al captării unui interes cvasigeneral față de cadrul 
democratic pe care-l oferta ca alternativă politică şi, nu în ultimul 
rând, al spectrului reprezentativităţii politice şi socio-profesionale a 
structurilor camerelor, considerat ca fiind cel mai semnificativ, din 
acest punct de vedere, în comparaţie cu alte sisteme politice. Aceasta 
nu a presupus şi nu presupune că modelul era ideal, că nu a fost sau 
că nu este perfectibil. Prin însăşi natura, articulațiile şi formele sale 
de manifestare, democraţia, ca oricare alt model socio-politic, 

generează contradicții, a căror lucrare cuprinde spaţii sociale şi poli- 
tice, întinderea şi intensitatea lor diferind în raport de politica guver- 
nelor, sorgintea conflictelor şi posibilităţile reale de soluţionare a 
acestora. 

O primă şi majoră discrepanță se semnalează între principiul 
universalității votului şi practica electorală propriu-zisă. Campaniile 
electorale ca şi scrutinurile, în numeroase situaţii, fiind viciate de 
manevre politicianiste, falsuri şi ingerințe, care conduc la denaturări 
şi, implicit, la deformarea raportului real dintre forțele politice aflate 
în competiţie. Această situație concură la alcătuirea unor camere cu o 
structură în contradicție cu realitatea socio-politică şi distanţate, uneori 
sensibil, față de aşteptările electoratului. „Parlamentul - aprecia 
politologul german Helmut Kuhn - se înstrăinează de popor, iar 
alegerile sunt falsificate printr-o propagandă de lozinci”!%2. 

în unele state votul public (şi nu votul secret) a dăinuit şi după 
încheierea primei conflagrații mondiale (landuri din Germania, până 
în 1920, în Ungaria, până în 1928 etc.). Asemenea manifestări erau 
favorizate şi de faptul că în concepţia unor politicieni legiferarea 
sufragiului universal ar fi constituit o măsură pripită, dată fiind „lipsa 
de maturitate politică" a unor straturi sociale. De aici concluzia, 
surprinzătoare desigur, că votul universal nu era necesart, din contră, 
renunţarea la el ar fi „reechilibrat" viaţa politică. 

Practicile electorale semnalate, au implicat, între altele, şi situația 
nescontată a scăderii nivelului şi calităţii dezbaterilor parlamentaret*, 
care se arătaseră până atunci a fi supape de control ale presiunii 
sociale şi deopotrivă un câmp important de confruntare între partidele 
politice. Fenomenul, constatat mai întâi în democraţiile „clasice” 
(Franţa, Marea Britanie etc.) s-a extins rapid şi în sistemul 
parlamentar din alte state. 

într-o astfel de conjunctură, asistăm la modificarea treptată a 
raporturilor dintre legislativ (Parlament) şi executiv (guvern, şef de 
stat). în Franţa, bunăoară, după remarcile unor cunoscători ai 
problemei, se crease, încă din perioada interbelică, o anume tradiţie 

sub aspectul „guvernărilor de lungă durată'*, şefii executivului fiind 
investiţi cu largi şi autoritare atribuţii, ceea ce, evident, presupunea 
exercitarea unei constante presiuni asupra legislativuluis5. Parlamen- 
tarismul englez, la rândul său, marca o sensibilă depreciere în profitul 
guvermului sau al partidelor politice. în faţa cabinetului, Parlamentul 
devenea ceva asemănător unei „camere de înregistrare”, iar în fața 
partidelor (de regulă formațiunea politică aflată la putere) importanța 
sa era secundară, deoarece jocul politic se situa la nivelul raporturilor 
dintre guvern şi partidul majoritar (care obținuse în scrutinul elec- 
toral cele mai multe voturi). 

Generalizând situația, S. J. Woolf, emitea ipoteza că „Guvernul 
parlamentar slab şi ineficace era o altă caracteristică ce putea fi găsită, 
într-un grad mai mare sau mai mic, în Europa dintre cele două războaie 
mondiale"87. 

Fenomenul a fost sesizat şi de publicişti, politicieni şi oameni de 
cultură români. Anton  Galopenţia, apreciat sociolog din epoca 
interbelică, lansându-se într-o incursiune istorică asupra democraţiei 
liberale, ajungea la concluzia că: „Recrutarea conducerii de stat, 
«politica» în accepțiunea veacului al 19-lea, a ajuns să fie simplificată, 
în cele mai multe state, prin părăsirea tot mai generală a parlamenta- 
rismului. Administrația de stat își lărgeşte pretutindeni şi fără încetare 
raza de acţiune şi a redevenit de mult conducere de stat". 

G. Bogdan-Duică, recenzând iiCAZKa Les democraties modernes 
(vol .1 şi II), semnată de James Bryce şi editată in 1924, făcea unele 
interesante supoziții personale, din care spicuim: „Self-gouvernement- 
ul local fracez, reprezentat de Consiliul General (ales) al departamen- 
tului, suferă de prea marea putere lăsată prefecţilor. Ce în Franţa fac 
aceştia, în Anglia şi Statele Unite fac, în multe cazuri, autorităţi locale 
alese*!'. Interesant este şi răspunsul recenzentului la întrebarea dacă se 
poate imita democraţia franceză, în care discernem serioase rezerve 
față de sistemul reprezentativ, ceea ce denotă sesizarea unor deficiențe, 


peste care nu putea să treacă cu vederea”. 

Tendinţe depreciative ale rolului Parlamentului dobândesc, astfel, 
o arie de manifestare relativ semnificativă după încheierea primului 
război mondial. 

Cu toate acestea, nu trebuie înțeles că Parlamentul, ca instituție 
democratică, îşi epuizase însemnătatea în viața politică. Fără îndoială, 
în societățile pluraliste el a jucat (şi joacă încă) un important rol, fiind 
un organism de control al executivului care, în aceste condiţii, este 
nevoit fie să-şi verifice actele de guvernământ, fie să le corecteze 
uneori pe cele adoptate. 


1.6. Priviri fugare asupra cursului vieţii politice românești 
din epoca interbelică 


Puterea legiuitoare din România n-a existat de sine-stătător, fapt 
ce implică cunoaşterea ansamblului manifestărilor politice înaintea 
fixării propriilor sale atribuții, demersuri şi semnificaţii. 

Aspectul dominant şi major al evoluţiei societății românești sub 
raport politic îl constituie antrenarea cetățenilor cu drept de vot la 
viața „cetăţii”. Sub impulsul legiferării votului universal, prin activi- 
zarea politică a unor importante segmente ale societăţii românești, 
spectrul afilierilor politice se extinde considerabil, cu implicaţii în 
politica locală şi naţională. Nu este mai puţin adevărat că şi presiunile 
sociale îşi au rolul lor, uneori fiind elemente de derută pentru experi- 
mentaţi politicieni, care renunță temporar la orgolii sau îşi diminuează 
interesele de grup. Dar, lipsa de cultură şi de exercițiu politic a 
majorităţii cetăţenilor cu drept de vot a făcut ca, treptat, în cele mai 
multe şi hotărâtoare împrejurări din deceniile 3 şi 4, ponderea pe care 
o deţineau să fie abil utilizată în scopuri politicianiste de către unele 
partide. Cu toate acestea, presiunea exercitată de, jos“ asupra factorilor 
decizionali a impus reţinere şi prudență în aplicarea cu mai multă 
fermitate a unor măsuri de constrângere, o mai atentă şi chibzuită 
conducere a instituţiilor de stat, precum şi programe de guvernare de 
nuanță moderată sau accentuat democrată, în care erau incluse şi 
prevederi referitoare la domenii vitale ale societăţii româneşti. 

Accederea unor contingente importante de cetățeni la viaţa politică a 
constituit unul din factorii determinant ai lărgirii considerabile a 
cadrului democratic de manifestare a vieţii politice româneşti, compa- 
rativ cu perioada antebelică. Ascensiunea demersului democratic a 
stimulat opoziţia față de tendințele dictatoriale, manifestate în gândirea 
şi acţiunea politică a unor lideri şi partide politice. 

Dezvoltarea sistemului politic democrat în România nu s-a datorat 
exclusiv acestui fenomen. Era normal ca şi structurile care deţineau 
pârghiile economiei şi puterea politică să-şi consolideze propriile 
poziţii, să tonifieze regimul parlamentar-constituțional, să întărească 
instituțiile democratice, ca element de continuitate şi consolidare a 
societăţii româneşti postbelice. 

Accentuarea cursului democratic al vieţii politice din România 
constituia deopotrivă condiţia sine-qua-non a existenței României în 
granițele fixate şi garantate de Conferinţa de pace de la Paris, dată 
fiind marea sensibilitate a Occidentului faţă de natura regimului poli- 
tic din statul român unitar”. în strânsă relaţie cu acest aspect s-a aflat 
şi „chestiunea minorităților“ care, în viziunea aceleiaşi Conferinţe, îşi 
găsea o soluționate echitabilă numai în condiţiile promovării unei 
politici cu un larg şi statornic caracter democrat. 

Complexitatea vieții politice româneşti din perioada cuprinsă între 
cele două războaie mondiale, natura  contradicțiilor  socio-politice 
precum şi amplificarea treptată a tendințelor de dominare a vieții în 
stat prin mijloace de mână forte, dictatoriale, au fost şi mai sunt uneori 
interpretate şi astăzi drept manifestări grăitoare pentru demonstrarea 
labilităţii democraţiei liberale româneşti, a sistemului parlamentar- 
constituțional. Asemenea opinii au ca suport îndeosebi unele concluzii 
formulate pe baza studiului comparat între dinamica şi caracteristicile 
regimului politic din România şi evoluţia vieţii politice din democra- 
ţiile burgheze „clasice!! (mai adesea fiind invocate cele din Anglia, 
Franţa, Belgia). 

Deşi adoptarea unui asemenea criteriu de investigare, în mod 
firesc, nu poate conduce decât la concluzii riscante, dat fiind faptul că 

raportarea sistemului politic românesc trebuie făcută, înainte de toate, 
ia situația existentă în România antebelică, să vedem, totuși, cum putem 
judeca şi aprecia regimul parlamentar din statui român întregit prin 
prisma unor ataii comparații. 

Fără îndoială, limite, carențe şi o anume specificitate de manifes- 
tare s-au constatai in viaţa politică românească, în evoluţia sistemului 
parlamentar. De aici până la aprecierea că democraţia burgheză 
românească, comparativ cu regimurile democratice din Apusul 
Europei, ar fi fost un făt mort înainte de naştere sau ar fi avut o pondere 
ridicul de neînsemnată este o mare distanţă. 

Să luăm, bunăoară, participarea directă a cetăţenilor ia viața 
politică, ca beneficiari ai sufragiului universal. Ce constatăm? 

în primul rând, din acest punct de vedere România se alinia 
țărilor democrate, care trecuseră, după război, la aplicarea sau lărgirea 
votului universal. Este adevărat, modificările aduse prevederilor 
Constituţiei din 1923 prin Legea electorală din 1926, care introducea 
prima electorală, au acționat nestimulativ asupra corpului electoral, 
dar nu a împiedicat manifestai ea liberă a cetăţenilor la scrutinuri. în 
1928, piin acordarea dreptului de vot şi femeilor (cu unele limite), 
sfera de acțiune a votului universal s-a extins, cuprinzând noi 
contigente de electori. 

în al doilea rând, participarea cetăţenilor în toate fazele operaţiu- 
nilor electorale nu a presupus a priori eliminarea oricăror manevre de 
culise, falsuri, măsluiri de voturi sau unele nereguli la secţiile de votare, 
fenomene care se întâlnesc, de altfel, nu numai în România anilor 
interbelici, dar, aşa cum ani văzut, şi în ţări cu îndelungi tradiţii 
democratice. 

în ai treilea rând, lipsa de experiență sau „maturitate“ politică a 
maselor, care este fără tăgadă o realitate, nu trebuie exagerată și nu 
trebuie să conducă, în nici un caz, la asocierea ei cu aşa zisa rotativă 
guvermamentală, deoarece această manifestare politică nu era un 
fenomen propriu numai României, ea tund sesizată in numeroase state. 
Cum pot fi interpretate succesiunile la guvernare dintre conservatori 

şi laburişti, îp Anglia, democrați şi republicani, în S.U.A., venstremişti 
şi social-democraţi, în Danemarca, social-creştini şi social-democraţi, 
în Austria etc., dacă nu „rotative guvernamentale"? 

Schimbările succesive de putere dintre două formaţiuni politice, 
după aprecierea noastră, nu ilustrează neapărat, aşa cum se consideră, 
lipsa de maturitate a corpului electoral, care este o problemă ce aparține 
altor resorturi, din contră, ea indică, subliniem noi, o anume stabilitate 
politică. Situația este valabilă și pentru România, atunci când la 
conducerea statului după liberali s-au succedat naţional-țărăniștii sau 
viceversa. Desigur, nivelul experienţei corpului electoral românesc, 
comparativ cu cel din ţările occidentale cu regimuri tradițional 
parlamentare, era mai coborât, dar nu într-o asemenea măsură încât 
să justifice părerea amintită. Mai mult, un argument în plus în favoarea 
cristalizării unor anume direcții şi orientări ale electoratului românesc 
în perioada interbelică, îl constituie atât preferința faţă de cele mai 
puternice partide - P.N.L., P.N.Ț., Partidul Poporului - cât şi creşterea 
considerabilă a numărului alegătorilor care votau liste independente. 
Acest din urmă aspect, caracteristic  democraţiilor  parlamentar- 
constituționale, reflectă tendința unei părți a corpului electoral de a 
acționa şi de a se verifica de-sine-stătător pe planul confruntărilor din 
timpul scrutinelor. 

Sistemul partidelor politice, cercetat în structura sa, indică alte 
elemente de apreciere, din care se detaşează imaginea unei majorități 
covârşitoare de grupări sau formaţiuni politice democrate - de di- 
verse nuanţe - ale căror programe, organizare şi activitate concurau, 
în proporții diverse, la menţinerea sau lărgirea climatului democratic 
al manifestărilor politice. De subliniat este şi situaţia că partidele cotate 
ca fiind extremiste au avut, în general, audiență scăzută la electorat, 
cu unele excepții. Era în această atitudine expresia predispoziţiei 
majorităţii cetăţenilor români faţă de democrație precum şi indiciul 
respingerii poziţiilor antidemocratice. 

Proliferarea partidelor (şi nu dezagregarea lor - ca formulă cu 
tentă generalizatoare, aşa cum este utilizată frecvent) a fost 

caracteristică nu numai vieţii politice româneşti interbelice, ea 
constatându-se în mai toate statele cu regimuri democratice”. 
Fenomenul este explicabil prin însăşi mecanismul evoluției structu- 
rilor politice ale democraţiilor parlamentar-pluraliste, foarte elastice 
de la o epocă la alta, de la o situaţie la alta şi adaptabile condițiilor 
mereu schimbătoare ale mediului socio-politic. 

Faptul că axul pluralităţii partidelor româneşti l-a constituit tripleta 
liberali-naţional-țărănişti-averescani, în jurul căreia au gravitat celelalte 
formaţiuni politice româneşti, a conferit un anume grad de stabilitate 
sistemului de partide, cu toate presiunile exercitate din afara lui 
(îndeosebi din direcţia regelui Carol al II-lea şi a anturajului său). 
Fără a omite aceşti factori, care au influențat într-un sens sau altul 
viața de partid, cu implicaţii în sfera raporturilor de forță de pe arena 
politică, nu considerăm, totuşi, că direcția majoră de evoluţie a 
sistemului de partide a constituit-o dizolvarea acestora, precum şi 
dezagregarea fiecărei formaţiuni politice luate separat. 

Ceea ce a contribuit, până la un anumit punct, la contorsionarea 
vieţii politice româneşti, în general, a sistemului de partide, în par- 
ticular, a fost aşa-zisa „criză de autoritate!+, pe de o parte, precum şi 
contradicţiile dintre diverse formaţiuni politice, pe de altă parte. 
„Criza de autoritate“! s-a manifestat prin descreşterea treptată a 
încrederii electoratului în factorii guvernamentali care supralicitaseră 
speranțele acestora în ameliorarea situației lor după încheierea 
războiului, speranțe ce s-au împlinit parțial. Raporturile dintre 
partidele politice, după expresia lui P. P. Negulescu, înfățișau 
priveliștea tulburătoare a „acelui «bellum omnium contra omnes», 
adică, „O luptă violentă - a partidelor vechi între ele, a partidelor 
noi în contra celor vechi, a partidelor noi între ele şi a partidelor 


vechi contra celor noi“%? 


Fără îndoială, în afirmaţiile sociologului 
român există mult adevăr, dar a privi relaţiile între formațiunile 
politice doar prin prisma acelui „tulburător «bellum omnium contra 
omnesy»“, înseamnă a dilua realitatea. Au existat numeroase şi uneori 


semnificative puncte de contact şi de colaborare între diverse 


70 


formațiuni politice democrate şi între acestea și partidele 
„muncitoreşti”, între structuri politice democrate şi Garda de Fier, 
ceea ce infirmă aprecierile atât de categorice ale lui P. P. Negulescu. 

Referitor la partidele politice, mai este de observat şi statutul 
formațiunilor „muncitoreşti” şi a celor plasate la extrema dreaptă care 
au ființat în perioada interbelică. Cu excepţia Partidului Comunist 
(din 1924) şi a Gărzii de Fier (din 1933), celelalte organizaţii au acționat 
în cadrul legal. [legalizarea P.C.R. a survenit în condiţiile ştiute, ca o 
consecință a poziţiei inflexibile adoptate în problema naţională, în 
urma presiunilor exercitate de Komintern. Fără tăgadă, comuniştii ar 
fi activat legal și după 1924, dacă n-ar fi promovat cunoscutele poziții 
în unele probleme de interes vital pentru societatea românească. Este 
elocvent faptul că după 1934 (şi chiar înainte), când Partidul Comunist 
şi-a modelat atitudinea în problema naţională precum şi în problema 
alianțelor politice, a fost acceptat /egal ca factor politic, prin interme- 
diul unor organizații mai mult sau mai puţin de masă (Blocul pentru 
Apărarea  Libertăţilor Democratice, Uniunea Democratică ş.a.). Cel 
mai edificator aspect al acestei situaţii l-a constituit recunoașterea sa 
de către unii factori constituţionali (instituţia monarhică) precum şi 
de către partidele politice democrate în împrejurările pregătirii şi 
săvârşirii actului de la 23 august, deși statutul său juridic rămăsese 
nemodificat. 

Aşadar, cadrul democratic al vieţii politice româneşti din perioada 
amintită oferea spaţiu de activitate legală şi P.C.R. - ului, cu condiţia 
ca acesta să se încadreze în parametrii reclamați la legile țării. Apare 
ca nefondată, astfel, aprecierea că Partidul Comunist a fost ilegalizat 
în virtutea manifestării unui așa-zis regim reacționar în România în 
epoca de care ne ocupăm. Şi fiindcă este vorba de regim politic să 
urmărim în continuare care au fost trăsăturile sale distinctive, cum s-a 
manifestat şi ce implicaţii a avut pe planul dezvoltării generale a statului 
român întregit. 

De la început se impune constatarea că, deşi până în prezent nu 
există un concept general acceptat care să-i definească conţinutul 

(atât în literatura de specialitate românească cât şi străină), ne îngăduim 
a avansa idea că regimul politic din România, ca expresie a raporturilor 
de forță pe arena vieţii politice, naturii, articulaţiilor şi mecanismelor 
de funcţionare ale sistemului instituțional, conţinutului puterii de stat, 
avea un caracter democrat. Am semnalat înainte, evident succint, care 
erau direcţiile evoluţiei sistemului partidist, să vedem, acum, şi celelalte 
aspecte ale vieţii politice. 

Drepturile şi libertăţile cetățenești, acordate prin Constituţie ca 
şi prin alte legiuiri - încălcate sau îngrădite mai mult sau mai puţin de 
puterea executivă - asigurau un cadru democratic de manifestare 
tuturor locuitorilor ţării, inclusiv minorităților Avem în vedere regimul 
presei, dreptul de asociere şi de manifestare liberă a cetăţenilor etc. 

Legislaţia - ne referim în primul rând la cea organică - cercetată 
în conţinut şi sferă de acțiune, cu mici excepții, are la bază principii 
democrate, unele chiar radicale (legislaţia agrară, reforma financiară 
a lui N. Titulescu, Constituţia din 1923, Legea minelor din 1924 etc.). 
Aceste principii considerăm că nu sunt altoiri nefirești ale unor 
codexuri de import, străine de spiritul şi tradiția românească, cum 
contrar se apreciază încă. Cel mai adesea se dau ca exemple, în acest 
sens, Constituţia  „belgiană' de la 1866 precum şi modificarea 
constituţională din martie 1923 - ambele frecvent prezentate ca fiind 
expresie a unui mimetism politic O cercetare mai atentă a celor două 
„pacte“ fundamentale precum şi a evoluţiei vieţii politice româneşti 
anterioare adoptării lor conferă alte dimensiuni interpretării conţinu- 
tului lor, oricum mai nuanţată. Se eludează, astfel, nemotivat bine- 
înțeles, faptul că anterior Constituţiei din 1866, anume în 1857, 
Adunările ad-hoc ale Munteniei şi Moldovei s-au alcătuit pe baze 
democrate, numărându-se printre puţinele, dacă nu singurele din 
Europa acelor timpuri care cuprindeau foarte stările sociale, inclusiv 
țărănimea, târgoveţii şi micii meseriași. „Altoiul” aplicat în 1866, se 
realiza deci pe un teren democrat, receptiv la „inovaţii”" în materie de 
democraţie politică şi deci apt de a fi asimilat, așa cum de altfel s-a şi 
întâmplat. Constituţia a devenit, astfel, un instrument operant, iar 
moravurile „bizantine" ale vieții politice româneşti (existente, fără 

îndoială), la care se apelează frecvent, nu au anihilat cadrul şi 
manifestările general democratice ale vieţii politice românești. 

„Modificarea constituţională” din 1923, apreciată îndeosebi prin 
prisma intereselor Partidului Liberal, a exprimat, în esenţă, noile 
realități româneşti de după realizarea visului României Mari. însăşi 
conținutul Constituţiei, cercetat în această relație, relevă suficiente 
argumente pentru o astfel de interpelare. De altfel, legiuitorul din 1923, 
pentru a oferi un cadru democratic-constituțional legislaţiei care trebuia 
să fie adoptată ulterior, a prevăzut, în articole speciale, că acestea se 
constituiau în completări ale „pactului fundamental”. Iată deci, că actul 
din martie 1923, nu se prezintă doar ca o reeditare, cu unele modificări, 
a Constituţiei din 1866, ci el se încadrează în însăşi dinamica legislației 
românești de până la instaurarea regimului autoritar carlist. 

Se mai observă, uneori, şi tendința de interpretare nenuanţată a 
legislaţiei. Caracterul democrat al legislaţiei româneşti din epoca 
interbelică este pus în cumpănă prin prisma efectului legislativ in plan 
concret. Dar una este legislația în sine, cu al său caracter, şi altul este 
aspectul aplicării ei în practica politică curentă, în care, desigur, au 
existat limite şi uneori neconcordanțe. 

în incidența conținutului esențialmente democrat al legislației 
românești din perioada 1918-1938 trebuie privit şi sistemul institu- 
țional, a cărui structură, articulații şi operaţionalitate erau fixate prin 
Constituţie. Fără a intra în analiza acestui aspect, dat fiind faptul că 
ne propunem să-l Atudiem distinct în cadrul lucrării de față, subliniem 
că, în esenţă, instituțiile româneşti din acea vreme aveau un caracter 
democrat; Consiliul de Miniştri, cu ministerele de lesort, Parlamentul, 
alte instituţii centrale, precum şi organele administrative, centrale și 
locale - prefecturi, preturi etc. 

Ca tip de stat. România se alinia monarhiilor constituţionale 
ereditare, şeful Regatului - Ferdinand, până în 1927, şi Caro! al Il-lea, 
între 1930-1940 - având drepturi şi atribute fixate prin Constituţie (şi 
nu nelimitate, cum uneori se interpretează, în relaţie cu al doilea dintre 
suverani). 

Reflectând realităţile autohtone din epocă, în România întregită 
a funcţionat, după cum rezultă din constatările de până acum, un regim 
parlamentar-constituțional, înscris, în datele sale majore, în sistemul 
regimurilor pluraliste de tip occidental. Scăderile acestui sistem poli- 
tic, limitele ca şi particularitățile sale, date fiind anume condiţii istorice 
ale evoluției societății româneşti, nu converg, după părerea noastră, 
către aprecierea că în România interbelică democraţia a fost palidă, 
neconvigătoare,  nefuncțională etc. sau  „balcanică”,  „bizantină”, 
„originală" etc. Parlamentul ar trebui încadrat şi analizat, astfel, în 
acest ambient politic democrat fiind, fără îndoială, unul dintre 
instrumentele de primă dimensiune ale sistemului politic din statul 
român unitar. în relație cu aceasta, viața parlamentară, care presupune 
o sferă mai cuprinzătoare interpretativă, trebuie analizată în mod ana- 
log. 


NOTE 


71 în cele trei state, guvernele au fost alcătuite de social-democrați. în 
Norvegia, social-democraţia a atribuit organizaţiei sale politice denumirea 
de Partidul Muncitoresc. 


72 Este vorba de Partidul Laburist. 
73 Radical-socialiștii s-au aflat la guvernare în acea perioadă. 


74 La 4 iunie a avut loc o răscoală armată la Santiago de Chile cu participarea 
militarilor, muncitorilor, studenților etc., în urma căreia președintele Juan 
Esteban Montero era răsturnat. Conducerea statului a fost preluată de 
C. Davila și Grose care proclamă Chile „republică socialistă”. La mai 
puțin de două săptămâni, în urma unei lovituri de stat, „republica 


socialistă" își încetează existenţa. 


75 Legislaţii agrare s-au adoptat în Cehoslovacia, Iugoslavia, România, 
Polonia, Ungaria, lrak, Mongolia. în U.R.S.S. pământul a fost declarat 
proprietate de stat. 


76 Ziua de muncă de 8 ore a fost adoptată prin lege în Spania (3 aprilie 
1918), Franţa (23 aprilie 1918), Elveţia (1918), Bulgaria (24 iunie 1919), 
Austria (17 decembrie 1919), Brazilia (16 iulie 1934), Cuba, Irak, Ar- 
gentina. 


77 A fost introdusă în Olanda (10-11 iulie 1919), Franţa (12 iunie 1936). 

78 Au intrat în calcul toate statele europene, cu excepția statelor liliputane 


(Monaco, Andorra, Lichtenstein etc.) care, oricum, nu puteau influența 
situaţia general politică. 

79 Același principiu a fost aplicat și în cazul Americii de Nord și de Sud, 
precum și Asiei. Africa este exclusă din reprezentările noastre, dat fiind 
statutul de continent ocupat aproape în întregime de marile puteri (cu 
puține excepții, cum au fost Egiptul, Etiopia). 


50 Numărul redus al regimurilor dictatoriale reprezintă doar un aspect al 


situaţiei politice din Asia. Majoritatea statelor asiatice (între 13-17, în 
întreaga epocă interbelică) aveau statut de colonii, aflându-se în 
dependenţă totală sau parţială față de marile puteri. Indiferent de forma 
de guvernământ pe care o aveau într-o epocă sau alta, nu le-am luat în 
calcul din considerentul că regimurile respective nu exprimau voinţa 
reală a electoratului. 


în legătură cu aspectele subliniate există o literatură extrem de bogată 
pe care, din raţiuni de spaţiu, nu o semnalăm. 


82 Statul ca formă de dominație, putere și forță, în „Zeitschrift fur Politik“, nr. 
3, octombrie 1967, p. 244. 


83 Apologeţi ai acestei teorii au existat atât în perioada interbelică cât și în 
epocă de după încheierea celei de-a doua conflagrații mondiale. Cităm 
doar remarcile unuia dintre aceștia, politologul francez B. Lovergne: 
„Dacă facem abstracţie de toate celelalte considerațiuni, rămâne 
indiscutabil că dreptul de vot universal este principalul vinovat de cele 
mai mari rele, care sunt proprii democraţiilor noastre contemporane,, 
(B. Lovergne, La crise du parlamentarism frangais: le sufrage universe!, 
cause directe naguere de essor maintenant du declin des democraties, 
în „L'annee politique et economique", nr. 130/1956, p. 157. 


Louis Barthou, încă din 1923, constată acest proces. El ironiza pe acei 
senatori și deputaţi care, prin poziţia și intervenţiile lor, scădeau nivelul 
dezbaterilor și, deopotrivă, prestigiul Parlamentului, însemnătatea 
hotărârilor votate. (Louis Barthou, La Politique, Paris, Hachette, 1923, 
pp. 80-81). 

85 Pierre Lalumiere, Andre Demichel, Les regimes parlamentaires 
europeenes, Paris, Press Universitaires de France, 1966, p. 48. 


86 Ibidem, p.52. 


37 European fascism (culegere de studii, editată sub îngrijirea lui S. J. Woolf), 
London, Weidenfeld and Nicolson, 1968, p. 11. 


s Anton Galopentia, Rostul actual al sociologiei, în „Sociologie 
Românească", an. ||, nr. 1 din ianuarie 1937, p. 13. 

s9 C. Bogdan-Duică, Democraţiile burgheze, în „Societatea de Mâine", an. 
II, nr. 1 și 2 din 4 și 11 ianuarie 1925, p. 19. 

20 în acest sens, remarcile teoreticianului social-democrat Gaston Boeuve 
(Șerban Voinea) sunt relevante: „însăși existența României, ca stat 
naţional întregit, atârna de progresele democraţiei!' (Șerban Voinea, 
Marxism  oligarhic. Contribuţie la problema dezvoltării capitaliste a 
României, Editura Brânișteanu, 1926, p. 251). 


9% Fenomenul este sesizabil în perioada postbelică și se continuă și astăzi 
în sistemul partidelor politice din principalele state. în majoritatea lor, 
politologii sunt de părere - și apare drept semnificativ acest aspect - că 
proliferarea partidelor politice constituie un fenomen pozitiv. „La 
proliferation des partis politiques, la dispersion des forces, la possibilite 
offerte ă chaque citoyen de se faire entendre et d'agir appelent le 
contrepoinds d'une autorite capable d'endiquer les courants de pensee 
et d'opinion, de les conduire â une fin de bien commun" - apreciază 
Paul Chadet, fost președinte al Confederaţiei elveţiene (Paul Chadet, 
La Suisse et notre temps. Paris, Edition Robert Laffont, [1970], p. 29). 
De altfel înșiși politicienii români din epoca interbelică au relevat acest 
aspect. Ne limităm doar la un singur caz, Pamfil Șeicaru, care, privind 
retrospectiv viața politică românească, apreciază: „în orice democrație, 
libertatea presupune o libertate de alegere, tehnica însăși de guvernare 
implică libertatea de discuţie. Pluralismul partidelor este deci inerent 
democraţiei, deoarece marele lor număr (al partidelor - n.n.) este o 
condiție a discuta problemele care privesc statul“(Pamfil Șeicaru, /storia 
partidelor țărănist şi naţional-țărănist, vol. |, Madrid, Editura „Carpaţii“, 
Traian Popescu, 1963, p. 33). 


% P.P. Negulescu, Partidele politice, în „Arhiva pentru Știința și Reforma 
Socială", an. V, nr. 1-2/1924, p. 45. 


%3 Sunt de observat, în acest sens, opiniile exprimate cu prilejul mesei rotunde 
organizată de „Anale de Istorie" asupra regimului social-politic din peri- 
oada 1864-1918 (an. XI, nr. 4, pp, 161-182), apoi consideraţiile istoricu- 
lui Aron Petric (Cu privire la trăsăturile regimului social-politic din România 
in anii de după 1918, în „Forum", an. |, tom. VI/1970, p. 45-48), ale 
politologului Marin Nedelea (Trăsături ale situaţiei social-economice. și 
ale vieții politice din România în anii 1922-26, în „Anale de Istorie", an. 
XX, nr. 6/1974); Mica enciclopedie de politologie (coordonatori Ovidiu 
Trăznea, Nicolae Kallos), București, Editura Științifică și Encilopedică, 
1977. Se adaugă acestora: Jakub Karpinski, A.B.C.-ul democrației, 
București, Humanitas, 1993; Sergiu Tamaș, Dicţionar politic: instituțiile 
democrației și cultura civică, București, Editura Academiei Române, 
1993; Franșois Châtelet, Eveline Fișier, Concepțiile politice ale secolului 
XX, București, 1994 etc. 

TV 
ADUNĂRILE REPREZENTATIVE 
ȘI CODIFICĂRILE CONSTITUŢIONALE 
POSTBELICE 


încă înainte ne deznodământul primei conflagrații mondiale, se 
prefigurează modificări, ce se anunță substanţiale, în organizarea, 
structura şi prerogativele Parlamentului român. Perspectiva victoriei 
Antantei, care deschidea orizontul înfăptuirii, cel puțin parţiale, a unifi- 
cării teritoriilor româneşti, a reclamat, încă de atunci, din raţiuni politice 
bine cântărite, revizuirea în sens modem a caracterului, principiilor şi 
tehnicilor electorale, ceea ce, implicit, concura şi la restructurarea 
instituției parlamentare. 


1. Art. 57 al modificării constituţionale din 1917 
şi implicaţiile sale 


Cu un astfel de obiectiv, au fost operate rectificări în Constituţia 
din 1866, între care şi schimbarea sistemului de votare prin procla- 
marea sufragiului universal. Potrivit art. 57 al modificării constituțio- 
nale din 20 iulie 1917, „Adunarea Deputaţilor se compune din deputaţi 
aleşi de cetăţenii români majori, prin votul universal (subl. ns. - 
n.n.), egal, direct, obligatoriu şi cu scrutin secret pe baza reprezentării 


proporționale”. 

Constituantul lăsa în sarcina unei legi electorale viitoare fixarea 
criteriilor de compunere a Camerei, ceea ce eraude presupus retușuri, 
dacă nu mutații de calitate, în structura şi prerogativele celor două 
camere. 

Surprinzător însă, legiuitorul român, cu toate tendințele reforma- 
toare, n-a modificat articolele care au precedat pe cel aflat în discuţie, 
ceea ce a produs confuzii şi a dat naştere la interpretări eronate. Arti- 
colele 58-63 erau transcrise fără schimbări, situație curioasă, în sensul 
că proclamarea votului universal era cenzurată (sau limitată) de menţi- 
nerea colegiilor electorale alcătuite pe bază de cens. Contradicţia sem- 
nalată n-a rămas fără urmări, ea  reflectându-se în activitatea 
parlamentară. 

Astfel, întreaga sesiune din 1918 (4 iunie - $ noiembrie) a fost 
anulată post bellum pe temeiul că adunările legiuitoare s-au constituit 
fără respectarea principiului votului obştesc%5. 

O dezlegare a problemei, dar parţială, ne-o oferă modificarea 
art. 67 al Constituţiei din 1866, prin statuarea creării instituției 
senatorilor de drept, în idea sporirii stabilităţii „corpului ponderator”. 

Ca şi în cazul art. 57, prevederea privind compoziţia Senatului 
era urmată de articole preluate ad literam din vechea Constituţie, dar 
cu aceeaşi precizare că alcătuirea acestuia urma să se fixeze prin legea 
electorală”. 

Judecate conexat, cele două modificări operate în Pactul funda- 
mental al României, exprimau, pe de o parte, voința constituantului 
român de a inaugura sistemul votului universal în viaţa politică iar, pe 
de altă parte, o reţinere față de aplicarea lui imediată. Acest din urmă 
aspect era, poate, reflexul conjuncturii internaţionale complexe şi 
imprevizibile. 


2. Definitivarea regimului sufragiului universal 


Incertitudinea care a planat asupra aplicării dispoziţiilor constitu- 
ționale privind votul obştesc a fost de scurtă durată. La 16 noiembrie 
1918, era dat publicităţii textul Decretului-lege privind alegerea 

deputaţilor şi senatorilor pentru România Veche şi Basarabia”, care 
preciza normele de constituire a celor două adunări, numărul de man- 
date repartizate fiecărui judeţ, condiţiile eligibilităţii, incapacitățile şi 
incompetențele şi stabilea condiţiile constituirii birourilor electorale 
centrale, modul de verificare a dreptului de vot, operaţiile electorale 
şi tehnica votării, modalităţile numărării, centralizării şi repartizării 
proporţionale a mandatelor”. 

Deputăţii şi o parte din senatori erau desemnați prin alegeri 
efectuate pe circumscripții electorale, deosebite fiind numai numărul 
de electori pe care îl reprezenta un deputat sau un senator precum şi 
vârsta compatibilă cu calitatea de deputat şi senator (25 de ani pentru 
prima, 40 de ani împliniţi pentru a doua). 

Decretul-lege dezvolta modificarea constituţională din 1917 
privitoare la senatorii de drept, stipulând că moștenitorul tronului, la 
vârsta de 18 ani împliniţi, mitropoliţii şi episcopii eparhioți urmau să 
fie declaraţi senatori de drept”. 

Prin Decretul-lege din 16 noiembrie 19181%, precum şi prin 
decretele electorale pentru Transilvania şi Bucovina din 24 august 
1919*, votul universal era definitiv consacrat în legislația română, 
efectele sale asupra organizării şi atributelor corpurilor legiuitoare 
fiind imediate şi de substanță. 


3. Puterea legiuitoare în incidența prevederilor 
Constituţiei din 1923 


Legislaţia adoptată în primii ani postbelici a fost integrată în 
codexul din martie 1923, devenind parte constitutivă a acestuia. 

Reformarea constituţională din 1923 înscria în text de lege nu 
numai drepturile, libertăţile şi obligațiile cetăţeneşti, dar şi normele 
de organizare ale statului român întregit, precum şi puterea autorită- 
ților constituite, raporturile juridice dintre cetățean şi stat şi dintre 
locuitorii de pe cuprinsul întregii țări. 

Reflectând o concepţie modernă, care a stat la baza alcătuirii sale, 
Constituţia îşi axa temeinicia în materie legislativă pe trei principii 

fundamentale: suveranitatea națională („toate puterile Statului emană 
de la naţiune“!% - art. 33), guvernământul reprezentativ (națiunea 
exercită puterea prin delegaţie, adică prin reprezentanţi și organe alese 
- art. 33) şi separaţia puterilor. 

Ca şi alte pacte fundamentale democrate din acea epocă, 
Constituţia română diviza autoritatea politică, în baza principiului sepa- 
rării puterilor, formulat cândva de Montesquieu, în trei ramuri distincte, 
care erau investite cu importante şi inconfundabile atribute: legislativă, 
executivă şi judecătorească. 

Puterea legislativă, căci aceasta ne interesează, era exercitată 
colectiv de şeful statului (monarhul) și reprezentanța naţională, în alcă- 
tuire bicamerală. 

Fiecare din cele trei ramuri ale puterii legislative, potrivit normelor 
înscrise în Constituţie, se bucura de inițiativă proprie în materie de 
propuneri, dar orice lege (indiferent de emitentul ei), pentru a dobândi 
caracter executoriu, trebuia să aibă acordul tuturor ramurilor. 

Constituţia înscria în articole de lege atribuţiile reprezentanței 
naționale precum și raporturile dintre aceasta şi celelalte puteri în stat. 

Legiuitorul român din 1923 acorda un important rol Adunării 
Deputaţilor şi Senatului, în raport cu instituţia monarhică. Schimbarea 
familiei domnitoare cu o altă dinastie europeană, în caz de refuz ia 
succesiune sau lipsă de descendenţi, era posibilă doar cu încuviințarea 
adunărilor reunite, cum tot cu asentimentul lor se putea institui o 
regență sau locotenență domnească în caz de vacanţă a tronului (art. 
78 şi 79)1%, se confereau distincţii, se acordau grațieri în materie cri- 
minală etc. Cele două adunări primeau și jurământul regelui şi al 
membrilor regenței (art. 83)1% şi se pronunțau decisiv în situaţia în 
care regele concura la şefia unui alt stat (art. 86). 

Pe de altă parte, însă, şeful statului, în calitate de reprezentant al 
puterii executive,  exercitându-și mandatul încredințat de adunările 
reunite, avea dieptul de a convoca, preroga sau dizolva Parlamentul 
precum şi de a chema la urne corpul electoral. 

Privit global, textul de lege referitor la prerogativele celor trei 
ramuri ale puterii legislative, dezvăluie intenţia constituantului de a 

diminua atributele monarhului. O asemenea intenție se observă şi în 
raportul dintre rege şi guvern (ca ramuri ale puterii executive) atunci 
când în art. 92 se înscria prevederea: „Guvernul exercită puterea 
executivă în numele regelui“. Se adaugă la acestea și art. 88 şi 91 
ale Constituţiei, prin care monarhul era definit ca un rege constitu- 
țional!05 . 

Parlamentul, în conformitate cu prevederile constituționale, era 
investit şi cu atribuţii prioritare sau exclusive în materie legislativă, 
cum erau fixarea articolelor din Constituţie supuse modificărilor sau 
revizuirilor precum şi votarea bugetului, legilor privitoare la înzes- 
trare-apărare, contingentele militare etc. Referitor la votarea bugetului 
este de precizat că numai Adunarea Deputaţilor era investită cu acest 
drept!%, Senatul fiind exclus, pentru a se evita prelungirea inutilă a 
dezbaterilor pe marginea acestuia. 

în sfârşit, în rândul atribuţiilor unice şi exclusive ale Parlamen- 
tului se înscria şi validarea sau invalidarea mandatelor propriilor mem- 
bri, rezultați fie în urma alegerilor generale, fie a celor parţiale. 

Constituţia din 1923 acorda o însemnătate deosebită organizării 
celor două camere, precizând la titlul III, capitolul I modul de consti- 
tuire, componența precum şi modalităţile de funcționare. 

Adunarea Deputaţilor se compunea din deputaţi aleşi „prin vot 
universal, egal, direct, obligator şi secret pe baza reprezentării minori- 
tăţii”. Pentm ca o persoană să obțină dreptul de eligibilitate, trebuia 
să îndeplinească următoarele condiţii: să fie cetățean român, să se 
afle în exercițiul drepturilor civile şi politice, să aibă vârsta de 25 de 
ani împliniţi precum şi domiciliul stabil în România!07. 

Comparativ cu Legea electorală din 1918, Constituţia înregistra 
un recul în sistemul reprezentării în Parlament în sensul că exponența 
proporțională era înlocuită cu delegarea minorităţilor. După cum se 
remarca în epocă, „Prin noul sistem nimeni nu poate fi ales dacă nu 
întruneşte o treime din numărul total al voturilor, pe când la propor- 
țională şansa de a fi ales era în funcţie de diversele forţe în luptă"198. 

Numărul deputaţilor ca şi incapacităţile urmau să fie stabilite de 
legea electorală. 

Senatul era alcătuit din membri aleşi şi din membri de drept. 
Membrii aleşi se recrutau pe baza votului obligator, secret şi direct, 
desfăşurat pe circumscripții electorale, din cetăţeni care împliniseră 
vârsta de 40 de ani. Sistemul de votare era asemănător cu cel al Adu- 
nării Deputaţilor, „cu deosebirea că la alegerea pentru Senat nu exista 
sistemul reprezentării minorităţii". Senatorii erau proclamați aleşi „pe 
baza majorităţii relative a listei care a deţinut mai multe voturi"10 . 

în afara acestei categorii de senatori aleși direct de întreaga popu- 
laţie, care îndeplinea condiţiile de exercitare a dreptului de vot cerute 
de lege, existau încă trei categorii de senatori aleși: cei desemnaţi de 
Colegiul Consilierilor Comunali (1 la fiecare judeţ), de camerele de 
agricultură, industrie şi comerț, precum şi cei numiți de universități 
(art. 69-71). 

Constituţia din 1923 lărgea considerabil lista senatorilor de drept 
(ea ipso), ceea ce era concludent pentru intenţiile legiuitorilor de a 
conferi acestei ramuri a Parlamentului un rol ponderator în exercițiul 
celor două adunări. Senatorii de drept se divizau, la rândul lor, în 
două categorii: „membrii de drept“, adică cei care deveneau membri 
ai Senatului în temeiul funcției ce o ocupau, mandatele lor încetând o 
dată cu demnitatea care li se conferea, şi cei care ajungeau senatori de 
drept în virtutea exercitării unor funcțiuni superioare un anumit număr 
de ani. Din prima categorie făceau parte: moștenitorul tronului de la 
vârsta de 18 ani împliniţi; mitropoliţii, episcopii eparhioţi ai biseri- 
cilor ortodoxă română şi greco-catolică, capii confesiunilor recunos- 
cute de stat precum și „reprezentantul superior al musulmanilor din 
Regat** (art. 72), preşedintele Academiei Române. Se observă, deci, 
lărgirea listei senatorilor din această categorie, comparativ cu 
stipulațiile Decretului-lege din 16 noiembrie 1918. 

Deveneau senatori: foştii prim-miniştri (cu minimum 4 ani 
vechime în funcție), foştii miniştri (cu o vechime de minimum 6 ani 
în funcție), foştii preşedinţi ai Camerei şi Senatului (care au exercitat 
această demnitate în cel puţin 8 sesiuni ordinare) şi foştii deputaţi şi 
senatori (aleşi în cel puţin 10 legislaturi); primii preşedinţi ai înaltei 

Curți de Casaţie şi Justiţie (care au deţinut această funcție 5 ani); 
generalii de rezervă şi în retragere (care au avut comanda pe front cel 
puţin 3 luni sau au fost şefi de stat major sau inspectori generali de 
armată cel puţin 4 ani în timp de pace); foştii preşedinţi ai adunărilor 
naţionale plebiscitare de la Chişinău, Cernăuţi şi Alba-lulia, care au 
declarat Unirea cu România (art. 73)"*. 

Numărul parlamentarilor care deveneau senatori de drept era, 
astfel, fluctuant, deoarece, potenţial (excluzând decesele), se afla în 
creştere (aşa cum a și fost de altfel). 

Pentru înlăturarea posibilelor erori în stabilirea calității de sena- 
tor, Constituţia prevedea două mijloace de control: 


1. fixarea condiţiilor eligibilităţii în Senat; 


2. examinarea fiecărui caz în parte de către o comisie specială, 
alcătuită din preşedinţii de secţii ai înaltei Curți de Casaţie şi 

de Justiţie, sub şefia primului preşedinte" . 


Parlamentul, în viziunea prevederilor constituționale, apărea, 
astfel, ca un organ legislativ prin excelanță, dar de natură politică, 
singurul în măsură să aprecieze oportunitatea unei legi. El nu 
avea însă posibilitatea cercetării legilor sub raportul normelor de drept, 
ceea ce obiectiv, conducea la situaţia ca o lege votată să intre în con- 
flict cu alta adoptată în trecut. Mai mult, corpurilor legiuitoare le lipsea 
posibilitatea de coordonare a operei legislative cât şi experiența 
necesară pentru formularea textelor de legi. 
român, prevăzător, valida crearea unui organ consultativ şi ajutător 
Parlamentului în opera sa legislativă - Consiliul Legislativ - a cărui 
activitate a fost inaugurată la | ianuarie 1926"2. 

Nu putem încheia succinta prezentare a prevederilor şi principii- 
lor care au stat la baza codexului din 1923, în relație cu adunările 
legiuitoare, fără a face precizarea că acesta menținea principiul votului 
universal înscris în Constituţia din 1917 (modificând însă sistemul de 


reprezentare), iar în unele privinţe chiar îl lărgea. Astfel, în art. 6, se 

făcea precizarea că „Legi speciale, votate cu majoritate de două treimi, 
vor determina  condiţiunile sub care femeile pot avea exerciţiul 
drepturilor politice““15. 

Mai este de adăugat că pactul fundamental din 1923 accentua 
asupra atribuţiilor puterii executive pentru a preîntâmpina eventuale 
dezordini şi a ajuta la consolidarea unificării statale. 

Privită în ansamblul alcătuirii sale, Constituţia din 1923 definea 
şi accentua caracterul democratic al societăţii româneşti, ea însăşi fiind 
o constituție democrată. Urmarea acestei situaţii a fost promovarea, 
îndeosebi, a intereselor cercurilor financiare şi industriale, ca deţi 
nătoare a poziţiilor dominante, asupra cărora, se referea,, cu obiecti- 
vitate, şi Enciclopedia României de sub redacţia ilustrului sociolog 
Dimitrie Guşti: „in realitate, în mai toate ţările, unde s-a stabilit un 
astfel de regim (democratic - n.n.), el a asigurat predominația bur- 
gheziei capitaliste, a plutocraţiei, aşa încât în loc să avem un stat ca'c 
să urmărească satisfacerea intereselor generale, el a devenit un stat de 
clasă“1!4. 

Potrivit celor înscrise în Constituţia din 1923, România, ca formă 
de stat, era o monarhie constituţională, ceea ce, teoretic, presupunea, 
după cum sublinia C. Stere, „colaborarea dintre coroană şi națiune la 
legiferare şi guvernare, după normele şi uzurile dreptului constituţio- 
nal modern, iar pe de altă parte - garanţiile drepturilor şi libertăţilor 
cetăţeneşti, fără de cari nu poate fi nici un regim constituțional“! 115. 

De la presupunere la realitate este însă, întotdeauna, o distanţare, 
uneori mai mare, alteori mai mică. 


4. Legile speciale în completarea Constituţiei 
şi efectele lor asupra organizării Parlamentului 


Constituţia a lăsat deschisă completarea ei cu legi speciale, dintre 
care unele fie s-au referit direct la adunările reprezentative, fie indi- 
rect, cum a fost regimul electoral. 

Conform art. 56 al Constituţiei din martie 1923, „Fiecare din 


adunări determină, prin Regulamentul său, modul după care ea își 


84 


exercită atribuţiile+!"6. în virtutea acestui articol, cele două ramuri ale 
Parlamentului îşi elaborau în regim de autonomie, de sine stătător, 
propriile regulamente interioare, care erau ratificate de plenul 
adunărilor. 

Camera a funcționat în baza Regulamentului interior votat în 
şedinţa din 18 decembrie 1920, iar Senatul în temeiul Regulamentului 
din 31 ianuarie 1925. 

Primul dintre acestea a fost modificat după adoptarea Constituţiei 
din martie 1923, la 20 octombrie acelaşi an, în iunie 1925 şi la 22 
decembrie 1931. Modificările au fost însă neesențiale, astfel încât 
Adunarea Deputaţilor s-a organizat şi a funcționat, în întreaga epocă 
interbelică, după Regulamentul din decembrie 1920. 

Potrivit normelor înscrise în acest Regulament, Camera cunoştea 
două faze de organizare în aceeaşi sesiune: provizorie şi definitivă. 

în prima dintre ele, când se desfăşura validarea alegerilor şi a 
deputaţilor, organele sale de conducere se compuneau din: preşedinte, 
4 secretari şi Biroul Provizoriu, împărțit în 10 secţiuni verificatoare 
(cu un număr de 76 membri), în a doua, când se trecea la fondul 
problemelor, se alegeau, prin vot secret şi cu majoritatea absolută a 
voturilor, un Birou definitiv, alcătuit din: preşedinte, 6 vicepreşedinţi, 
8 secretari și 4 chestori!!7. în afara acestora, erau organizate 16 mari 


comisii permanente, investite cu atribuții specifice, după cum urmează: 

„Administraţie generală, judeţeană şi comunală (37 membri); 
„ Afaceri străine (37); 

. Agricultură, păduri şi domenii (37); 

„ Armată (87); 

. Instrucţiune publică, culte şi belle arte (37); 

. Financiară (72); 

. Lucrări publice, căi ferate etc. (37); 

„ Comerţ, industrie, mine şi vămi (37); 

. Muncă, asigurări şi prevederi sociale (37); 
10. Sănătate şi igienă publică (50); 

11. Legislaţie civilă, comercială şi criminală (37); 

12. Fiscală (19); 

13. Disciplină, incompatibilitate şi imunitate (21); 

14. Poştă, telefon, telegraf (37); 

15. Indigenare (21); 

16. Petiţii (21)118. 

Comisiile cuprindeau, practic, toate sferele de activitate: eco- 
nomică, politică, financiară, socială, culturală, învățământ, ştiinţă etc. 
Este de reținut că, mergând pe linia promovării unui anume interes 
față de muncitorime, Adunarea Deputaţilor, ca şi guvernele din pe- 
rioada interbelică, cu mijloace specifice, au creat o comisie speciali- 
zată în problemele de muncă, asigurări şi prevederi sociale. Nu se 
poate sustrage atenţiei nici faptul că Adunarea avea în componenţa ei 
o comisie investită cu mandatul de a cerceta plângerile, reclamațiile, 
apelurile etc. adresate ei de către cetăţeni, organizații, instituții ş.a. 

Un set numeros de articole din Regulament precizau condiţiile 
constituirii şedinţelor Adunării (prezența obligatorie a cel puţin 
jumătate plus unu din numărul deputaţilor înscrişi la apelul nominal 
sau a cel puţin 80 de deputaţi"?), sancţiunile aplicate deputaţilor care 
absentau sau încălcau disciplina interioară (deputăţii care lipseau de 
la 2/3 din totalul şedinţelor pierdeau temporar diurna!%, iar cei care 
insultau, amenințau sau se făceau vinovaţi de acte de violență şi încăl- 
cări de lege erau suspendaţi temporar sau excluşi!?!), modul de desfă- 
şurare a dezbaterilor precum şi al depunerii cererilor de urgență, pro-. 
iectelor de lege din iniţiativă parlamentară şi a interpelărilor (art. 40, 
62, 118, 126)!2. 

Ar mai fi de subliniat, din analiza textului acestui Regulament, 
refuzul declarat de a se dezbate problemele referitoare la Coroană 
precum şi conținutul Mesajului Regal. Instituţia monarhică era decla- 
rată tabu, din raţiuni politice evidente, ceea ce înfrâna consideraţiile 
critice la adresa actelor sale. 

Alcătuirea Senatului, în viziunea Regulamentului votat la 31 
ianuarie 1925, era, în linii esenţiale, asemănătoare cu cea a Adunării 

Deputaţilor. Organele alese erau provizorii în faza inițială (preşedinte, 
4 secretari, 3 chestori) şi apoi definitive (preşedinte, 6 vicepreşe- 
dinţi, 8 secretari și 6 chestori)!23. Erau constituite, totodată, șapte 
comisii permanente, după cum urmează: 


1. Administrativă; 

2. Judiciară şi a afacerilor străine; 

3. Financiară, comercială şi industrială; 

4. Agricolă, domenială, silvică şi viticolă; 

5. Lucrărilor publice, comunicaţiilor şi apărării naţionale; 

6. învăţământului, cultelor şi artelor; 

7. Sănătăţii publice, muncii şi ocrotirilor sociale!?4. 

Numărul mai mic al comisiilor permanente ale Senatului, în ra- 
port cu cele din Cameră, se explică prin deosebirea numerică a compo- 
ziției celor două adunări. Şi în cazul Senatului se remarcă existența 
unei comisii care avea în obiectiv studierea şi adoptarea unor proiecte 
de hotărâri corespunzătoare în probleme referitoare la muncă, sănătate 
şi ocrotiri sociale. 

Regulamentul definea procedura dezbaterilor, a cererilor de acte, 
interpelărilor, anchetelor parlamentare etc. 

Cele două regulamente precizau că nu puteau fi ocupate conco- 
mitent, de aceeaşi persoană, poziţiile de deputat şi de senator. Deţine- 
rea unuia din cele două mandate excludea automat pe celălalt. 

Adunarea Deputaţilor şi Senatul aveau, aşadar, o alcătuire unitară, 
bazată pe o structură internă asemănătoare şi pe proceduri identice de 
funcționare. 

în completarea Constituţiei din 1923 s-au înscris şi Legea 
privitoare la regimul electoral (1926) precum şi unele măsuri admi- 
nistrative cu efecte asupra regimului electoral adoptate în 1929. 

Constituţia din 1923, în art. 61, prevăzuse că „Legea electorală 
stabileşte toate condițiunile cerute pentru a fi alegător în Adunarea 
Deputaţilor şi la Senat, incapacităţile şi procedura electorală"!7%5. 
Potrivit acestei prevederi, la 27 martie 1926 a fost adoptată Legea 

electorală pentru Adunarea Deputaţilor şi Senat, care aducea unele 
modificări sistemului electoral. 

Chiar din primul articol, legiuitorul liberal din 1926 anunţa modi* 
ficarea sistemului de reprezentare: „Adunarea Deputaţilor se compune 
din deputaţi aleşi de cetăţeni români majori, prin vot universal, egal, 
direct, obligator şi secret, pe baza reprezentării minorităţii, prin scrutin 
de listă, pe circumscripţii electorale“!26. Se renunţa, astfel, la sistemul 
proporţionalităţii, instituit prin Legea din noiembrie 1918, în favoarea 
reprezentării minorităţii, și se introducea scrutinul de listă utilizat fără 
panașaj, care obliga alegătorul să voteze o listă întreagă de candidați, 
fără putinţa modificării ei. 
erau relativ numeroase: condamnaţi! pentru crime, speculă ilicită, 
delicte electorale, trădătorii de neam şi de patrie, dezertorii, potrivnicii 
Marii Uniri, patronii caselor de noroc şi de toleranță, militarii activi, 
persoanele cu funcţii retribuite de stat, comune sau justiţie. De aseme- 
nea, Legea, excepta de la dreptul de vot şi femeile. 

Aspectul cel mai însemnat care decurgea din noua lege electorală 
îl constituia, însă, modul de repartizare al mandatelor. Astfel, potrivit 
art. 90 al Legii, se efectua mai întâi centralizarea voturilor obţinute de 
fiecare listă pe întreaga ţară, după care urma repartizarea mandatelor 
pe judeţe. Gruparea politică care, în urma acestui caicul, întrunea „cel 
mai mare număr de voturi pe ţară, dar cel puţin un procent de 40 la 
sută față de celelalte grupări!!!77, era declarată grupare majoritară, iar 
celelalte, grupări minoritare. 

Legea stipula şi situaţiile când o grupare nu putea fi declarată 
majoritară, şi anume: 

a) când nici una din ele n-a obținut minimum 40% din voturi şi, 

b) când două grupări au obținut, fiecare în parte, mai mult de 

40% din voturi, dar au paritate de procente. 

Gruparea politică declarată majoritară, primea inițial 50% din 
mandate, restul de 50% fiind distribuite pe bază proporțională între 
toate partidele politice care participaseră la alegeri şi care obținuseră 

cel puțin 2% din totalul voturilor exprimate pe întreaga ţară, inclusiv 
partidul declarat majoritar!?8. 

Această prevedere a Legii, inspirată din Legea electorală italiană 
din 7 ianuarie 1923, a provocat vii reacţii în rândul opiniei publice 
românești, fiind interpretată ca o restrângere a votului universal pro- 
clamat de către Constituţia din 1923. S-a accentuat îndeosebi asupra 
sursei de inspirație a legiuitorului din 1926, care, după cum s-a văzut, 
o constituia Legea electorală adoptată de regimul fascist italian. 

Fără a omite, desigur, restrângerile aduse principiilor votului uni- 
versal prin Lege, opinăm că nu trebuie supralicitată sursa de inspiraţie 
a legiuitorului. Guvernului 1.1. C. Brătianu nu i-a fost în intenţie un 
„transplant! legislativ fascist în România, ci, mai degrabă, o tehnică 
electorală pe care o considera potrivită obiectivelor politice ale forma- 
țiunii pe care o reprezenta. De altfel, acest aspect a fost observat de 
unii autori străini din epocă, cum a fost şi francezul Andre Tibal, care 
afinna: „Această lege se caracterizează prin prima acordată majorităţii. 
Rațiunea exprimată de către Partidul L.iberal în introducerea acestui 
sistem, este aceea că România, în împrejurările de atunci, era lipsită 
de guverne stabile și înzestrate cu o autoritate necontestabilă, de 
guverne care guvernau şi durau. Trebuia evitată criza parlamen- 
tarismului şi, prin urmare, a puterii executive care se observa în 
numeroase ţări şi care constă în guverne de evoluție, efemere și fără 
autoritate!1129. 

O altă completare a Constituţiei a reprezentat-o acordarea, în 1929, 
a dreptului de vot unor categorii de femei la alegerile locale. în 
conformitate cu prevederile art. 375 al Legii pentru organizarea 
administraţiei locale, promulgată la 3 august, dobândeau drept de vot 
acele femei care îndeplineau una din condițiile următoare: erau 
ştiutoare de carte (minimum ciclul inferior secundar, normal sau 
profesional, adică 4 clase), erau funcționare de stat, comună sau judeţ, 
văduve de război, decorate pentru merite în timp de război sau făceau 
parte, la sancţionarea legii, din conducerea unor societăți cu perso- 
nalitate juridică, având drept scop „revendicări sociale, propagandă 
culturală sau asistenţă socială!1130. 

Investirea unor categorii de femei cu drept de vot, act pozitiv şi 
salutar deopotrivă, lăsa însă deschisă perspectiva soluționării defini- 
tive a problemei acordării sufragiului universal tuturor cetăţenilor 
români de sex feminin. 


5. Tentative de modificare a 
Constituţiei din 1923 


Au existat şi alte legi, decrete sau regulamente, în afara celor 
semnalate, care au avut, însă, efecte secundare fie asupra regimului 
electoral, fie asupra activității corpurilor legiuitoare până la 
promulgarea Constituţiei din februarie 1938131. 

Unele tendințe de modificare a Constituţiei, ceea ce implica 
schimbări şi în structura sau atributele Parlamentului, s-au făcut simţite, 
este adevărat, mai ales după lovitura prințului Carol din iunie 1930. 
Incitaţiile în această direcție aveau determinări felurite, predominante 
fiind însă interesele de partid sau ale cercurilor apropiate regelui Carol 
al II-lea. 

Anteproiectul de Constituţie propus de doctorul Romul Boilă în 
1931, fruntaş de marcă al P.N.Ţ., criticând Constituția din 1923 pentru 
tendințele  centraliste, preconiza descentralizarea instituțională, cu 
efecte inclusiv asupra Parlamentului. Potrivit anteproiectului, opera 
legislativă cădea în sarcina Consiliului de Stat, care urma să se con- 
stituie în „organul central de guvernare şi de legislaţie al statului 


român““132 


precum şi a dietelor provinciale. Acestora din urmă li se 
rezerva rolul soluționării tuturor „afacerilor!! asupra cărora nu li s-a 
dat o dezlegare legislativă de către Consiliul de Stat. 

Iniţiativa în materie legislativă a dietelor provinciale era însă 
limitată prin faptul că orice proiect se cerea a fi opera colectivă a 
dietei şi a regelui, cu alte cuvinte trebuia să aibă încuviințarea de 
principiu a monarhului. 

Inspirându-se din modul de alcătuire a Senatului, proiectul de 


constituţie propus de dr. R. Boilă extindea categoria senatorilor de 

drept şi la nivelul dietelor regionale, ceea ce, considerăm noi, restrân- 
gea considerabil sfera de acţiune şi rolul acestor instituții cu atribuții 
legislative. 

în 1933 era dat publicității un alt proiect de reformă constituțio- 
nală, datorat lui M. Manoilescu, care motiva astfel inițiativa: „Consti- 
tuția învechită de astăzi trebuie să facă loc, printr-o revizuire radicală, 
noii constituții corporative"!%. în spiritul noii constituţii, Parlamentul 
dobândea un caracter corporativ, restrângându-şi, mai mult decât 
considerabil, sfera de atribuţii, rolul ca şi activitatea politică. 

Proiectele precum şi ideile de reformare constituţională au luat 
o consistență nebănuită în cursul anilor 1934-1936, când se „aştepta! 
la o iminentă lovitură de stat în România, inițiată şi organizată de 
forțe  antidemocratice (inclusiv de cercurile apropiate regelui Carol 
al Il-lea), urmată de modificarea pactului fundamental. în aceste 
condiţii, confruntările de opinii pro şi contra modificării Constituţiei 
din 1923 se accentuează, susţinătorii Constituţiei insistând îndeosebi 
pe idea că pactul fundamentul era esențialmente democrat. Desigur, 
mozaicul poziţiilor este contrastant prin tonuri, nuanțe şi idei, dar 
are, după cum se observă, o tendință tot mai evidentă de cuprindere 
a oamenilor politici democrați, fără deosebire de coloratura lor 
politică, în aceeaşi parte a liniei de demarcaţie dintre democraţie şi 
resurecția reacționară. 

Incitarea opiniei publice asupra chestiunii constituţionale, după 
cât se pare, atât în 1934 cât şi în următorul an, a avut mobiluri temeinice. 
După unele indicii, către sfârşitul anului 1934 Carol al ll-lea ar fi dat 
dispoziții unui grup de politicieni să elaboreze proiectul unei noi 
constituţii care, potrivit ecourilor din epocă, se înscria pe linia de- 
mersului său către accentuarea prerogativelor regale. Textul proiec- 
tului ar fi preconizat modificarea componenței Senatului, în sensul 
alcătuirii lui din senatori aleși şi din senatori numiţi de rege, precum 
şi al Camerei, prin reducerea substanţială a numărului deputaţilor!**. 

Presa de partid şi publicaţiile independente s-au făcut ecoul 
neliniştii opiniei publice care, în majoritatea ei, nu accepta revizuiri 
constituționale. 

Câteva spicuiri din gândurile gazetarilor de atunci sunt ilustrative 
în acest sens. „Desigur noi nu credem că Constituţia ce-o avem - 
opina Mircea Balint - este cea mai bună, pe care şi-ar fi putut-o da 
poporul nostru, dar nu este mai puţin adevărat că desființarea libertă- 
ților şi scoatera politicii externe de sub controlul Parlamentului 
înseamnă reacțiune completă..,“1%5, 

Referindu-se la „campania*! de revizuire a Constituţiei, declanșată 
în 1935, un alt publicist -l. Ciucă-Liţa - aprecia că orice modificare 
a acesteia implica restrângerea libertăţilor cetăţeneşti, fapt pentru care 
partidele politice democrate se declarau potrivnice!%. 

Stăruinţa cu care în toate mediile politice se discuta despre 
posibilitatea modificării pactului fundamental, dar mai ales neliniştea 
manifestată de opinia publică, a determinat Oficiul de Studii Legisla- 
tive să întreprindă o cercetare competentă, în cursul anului 1935, asupra 
condițiilor şi  implicaţiilor determinate de o eventuală revizuire 
constituțională. Rezultatele cercetării, la care şi-au dat concursul prof. 
P. P. Negulescu, preşedintele Oficiului, Octavian Goga, prof. A. C. 
Cuza, prof. C. Rădulescu-Motru, prof. S. Mehedinţi, George Fotino, 
membru al Oficiului, conf. lon V. Gruia, loan C. Filitti, membru al 
Consiliului Legislativ, Emanoi! Slătineanu, membru al Oficiului ş.a., 
au fost publicate integral în revista „Parlamentul Românesc" din 8 
noiembrie 1935. 

Cercetarea întreprinsă este interesantă nu numai prin rezultatele 
sale, dar şi prin modul în care a fost concepută, la dezbateri fiind 
invitați să participe nu numai specialişti, dar şi politicieni cu orientări 
diferite, ceea ce dezvăluie atât gânduri sau intenţii, cât şi poziţii 
divergente. 

împotriva revizuirii se declarau P. P. Negulescu, S. Mehedinţi, 
George Fotino, Emanoil Slătineanu, I. Bour, Corneliu Rudescu; pentru 
modificarea Constituţiei pronunţându-se Octavian Goga, A. C. Cuza, 
C. Rădulescu-Motru, I. V. Gruia, loan C. Filitti, Constantin G. Vasiliu 
fie în sens democrat, fie în sens nondemocrat. 

Dezbaterile relevă însemnătatea acordată Parlamentului în ambele 

situaţii, ceea ce reconfirma temeiul constituţional şi practic al existenţei 
lui în sistemul democraţiei românești. 

Din primul grup de participant la dezbateri se detaşează 
intervenţiile profesorului P. P. Negulescu şi juristului George Fotino 
atât prin viziune cât şi prin substanţa discursului politic. 

Orice constituţie, oricât de perfectă ar fi ea, avea, după cum aprecia 
primul dintre aceștia, şi multe defecte, cu reflex al contradicţiilor 
inerente ale dezvoltării societăţii. Constituţia din 1923 nu făcea 
excepție de la regulă, dar împlinea un rol şi un rost bine definite în 
România de atunci, iar modificarea ei, ca a oricărui pact fundamental, 
implica primejdii pentru viaţa statului român. Și fiindcă Negulescu 
aprecia că formele constituţionale trebuiau să aibă continuitate până 
la epuizarea deplină a efectelor lor pozitive, sau, altfel spus, până la 
perceperea rezultatelor preconizate la întocmirea lor, el se arăta adver- 
sar al reformelor cu orice preț şi reformatorilor ocazionali..,Ambiţia 
atâtora din conducătorii statelor - sublinia el -, de a-şi crea, cu orice 
preţ, o aureola de reformatori, cu care să treacă apoi în istorie, nu 
poate justifica schimbări, a căror utilitate n-a devenit, prin ea însăşi, 
evidentă"!? . 

P. P. Negulescu nu accepta nici versiunile propuse de așa zișii 
„moderaţit!, înțelegând prin aceştia pe acei politicieni care vroiau 
modificarea Constituţiei „doar“ în sensul sporirii prerogativelor 
Coroanei, deoarece monarhul se bucura de largi atribuţii, inclusiv de 
numirea și revocarea miniştrilor sau dizolvarea Parlamentului. 

Tuturor celor care vroiau modificarea Constituţiei el le argumenta: 
„Constituţia nu e nicidecum vinovată de neajunsurile atât de multe şi 
de mari de care suferim. Nu modificarea ei le-ar putea, prin urmare, 
înlătura... A stărui doar în ideea de a o modifica cu orice preţ, ar însemna 
a turbura ţara degeaba, fără nici o nevoie şi fără nici un folos, pe 
asemenea vremuri, când ordinea şi liniştea ne-ar fi mai necesare ca 
oricând"158, 

Reflecţii asemănătoare sau identice exprima uneori şi vicepreşe- 
dintele Adunării Deputatilor din legislatura 1934-1935, George Fotino, 

care era de părere că legea fundamentală a statului român nu releva în 
practică întreaga sa măsură. Cea mai frapantă şi ilustrativă situație 
rezultată din neconcordanţa dintre litera Constituţiei şi practica politică 
o identifica în poziţia pe care o deținea Parlamentul în viața societăţii 
româneşti. Investirea acestuia cu toate prerogativele constituționale 
în activitatea curentă, dar mai ales respectarea lor reprezenta soluţia 
necesară şi așteptată de opinia publică românească. în realizarea acestui 
demers, considerat de însemnătate  hotărâtore pentru  primenirea 
moravurilor şi climatului politic românesc, G. Fotino accepta chiar o 
modificare constituţională, dar o modificare care să însemne... 
„Constituţia din 1923 aplicată"!%. 

Caracteristic stilului său polemic, S. Mehedinţi, unul dintre opo- 
zanţii ideii reformării Constituţiei din 1923, persifla pe detractorii 
regimului constituțional în vigoare atunci: „lar cei care mai umblă cu 
marafeturi constituţionale, propunând nu ştiu ce forme şi reforme, 
sunt oameni a căror caracterizare o vom face altă dată“1%, 

Schimbarea pactului fundamental era reclamată atât de politicieni 
cu vederi democrate, cât şi de cei care, prin poziţii, se apropiau de 
curentele nondemocrate. 

Problema constituţionalităţii legilor, pe care o aborda în studiul 
său Constantin G. Vasiliu, îi da posibilitate să observe că o eventuală 
corecție a Constituţiei trebuia să aibă în vedere şi înlăturarea „cenzu- 
rii" exercitate de puterea judecătorească asupra legislativului, în 
materie de drept public, prin înalta Curte de Casaţie!”. 

C. Rădulescu-Motru, combătând statul liberal, a cărui existență 
o vedea deja încheiată, aspira către o nouă formulă de stat - cel 
țărănesc -, a cărui rațiune politică ar fi constituit-o primatul 
intereselor populației agrare. Cum şi în ce sens urma să fie organizat 
noul stat, pe ce temeiuri instituționale nu se pot desluşi însă din 
intervenţia cunoscutului universitar. Mai clar şi mai explicit s-a arătat 
Ion V. Gruia, susținătorul „societăţilor tari”, care ar fi acordat, după 
opinia sa, „larg şi generos, libertăți şi drepturi individuale" şi în 
care Parlamentul trebuia să fie expresiunea naţiunii, „în ceea ce are 

organic, creator, permanent şi specific"!?. Conferenţiarul de drept 
de la Universitatea din București, în baza constatărilor proprii, confi- 
gura astfel deschiderile viitoare ale României în urma reformării 
constituționale: 


1) reprezentarea politică numerică şi abstractă urma să fie înlo- 
cuită cu reprezentarea profesională, care „va îndepărta defec- 
tele organice ale funcției legislative, în cadrul actualei demo- 
craţii formale". 

2) Puteri crescute erau atribuite şefului statului şi executivului, 
în raport cu celelalte puteri. 

3) Regele devenea instrumentul central al puterii executive, 
arbitrul suprem. 

4) Spiritul de ordine moral-politică şi de legalitate se conso- 
lidaul% . 


Noi codificări constituţionale preconizau Octavian Goga şi A. C. 
Cuza când reclamau încadrarea ţării „într-o ordine nouă de simţire 
creatoare" precum şi o „constituție românească" cu un conținut emina- 
mente naţionalist!+. 

Intensitatea dezbaterilor pe tema sistemului constituțional s-a 
dovedit nu lipsită de motivaţie, iar neliniştea care-şi făcuse loc în cercu- 
rile politice s-a arătat a fi întemeiată. Către sfârşitul aceluiaşi an, 
guvermul Gh. Tătărescu, în intenția căruia s-a aflat aplicarea unor 
corecţii Constituţiei din 1923, abandonând un astfel de proiect - se 
pare în urma presiunilor opiniei publice -, se lansează în acțiunea de 
modificare antiparlamentară a Regulamentului interior al Camerei. 
Obiectivul, înscris pe linia aceloraşi intenţii, nu este realizat, dată fiind 
opoziția hotărâtă a unui grup de deputaţi, din care se remarcă N. 
Săveanu, Al. Popescu-Nicşeşti şi George Fotino!%5. 

Surescitarea politică determinată de manevrele unor cercuri 
interesate în schimbări ale fundamentului constituțional al statului 
român a pregătit, într-un fel, terenul pentru modificarea Constituţiei 
democratice din 1923. 

6. Normele vieţii parlamentare în 
accepțiunea Constituţiei „Carol al II-lea“ 


în februarie 1938, după strădanii neizbutite până atunci şi după 
consumuri considerabile de energii interesat dirijate, Carol al II-lea 
îşi vedea împlinit un obiectiv urmărit cu cerbicie încă de la 
înscăunare: proclamarea regimului autoritar. Astfel, după expresia 
fericită a lui N. lorga, „lovitura zăbovită atâţia ani, se produset!!%, 
Nu ştim dacă impulsurile lăuntrice spre exclusivism, grandomanie 
şi autoritarism au precumpănit sau o anume „modă“ din epocă, de 
care am mai vorbit - „„moda” dictaturilor personale sau „colective", 
indiferent de culoarea politică a făptuitorilor lor - au fost aspecte 
care au precumpănit în preocuparea pentru instaurarea unui astfel 
de regim politic. Cert este că suveranul autoritar, şi-a luat rolul în 
serios,  restructurând  „etajele" superioare ale societăţii româneşti 
după propriile deziderate şi interese. 

Suportul normativ al noului regim politic l-a reprezentat edictarea 
unei noi legi fundamentale a statului, nouă ca formă în evoluţia 
constituțională a României, dar păstrând multe din prevederile vechii 
constituţii. 

După principiile fundamentale ale drepturilor şi îndatoririlor 
cetăţeneşti, cuprinse în titlurile I şi II care, în esență, nu se deosebeau 
de cele prevăzute în Constituţia liberală, în titlul III erau tratate proble- 
mele referitoare la organizarea statului român. Deşi, formal. Constituţia 
carlistă recunoştea separația puterilor în stat, în practică ea crea o 
situație privilegiată suveranului, care, conform art. 30, era declarat 
„capul statului"!+7. Potrivit normelor înscrise în Constituţie, regele 
lua parte activă la exerciţiul celor trei puteri - legislativă, executivă şi 
judecătorească - în idea realizării „unităţii organice a statului”, după 
cum încerca să demonstreze atunci preşedintele înaltei Curți de Casaţie, 
Andrei Rădulescu. 

Fuziunea puterilor în persoana monarhului se exprima astfel: 

- în domeniul legislativ - regele avea drept complet de iniţiativă 
(sancţiona şi promulga legile, putea refuza sancţionarea, fără de care 

nici-o lege nu avea putere executorie), pe câtă vreme Parlamentul, ca 
reprezentanță legislativă a şefului statului, era investit cu drepturi 
restrânse (iniţiativa proprie era limitată „numai la legi în interesul 
obştesc al Statului"!4%, după cum se prevedea în art. 31 al Constituţiei); 
monarhului îl revenea atribuţia exclusivă de a convoca, deschide şi 
dizolva Parlamentul (fie una din cele două adunări, fie concomitent 
amândouă), căreia i se adăuga dreptul de a preroga adunările în temeiul 
aceluiaşi articol - 45 (capitolul 1. Despre rege); 

- în domeniul executiv - puterea încredințată şefului statului 
era exercitată de guvern, după normele prevăzute în Constituţie, dar 
acesta dispunea de dreptul de a numi şi revoca miniştrii şi funcționarii 
publici, de a decreta regulamente pentru aplicarea legilor, de a acredita 
ambasadorii şi miniştrii plenipotențiari, de a încheia tratate şi convenții 
(fără să fie supuse ratificării adunărilor legiuitoare), de a declara război 
sau a încheia pace; 

- în domeniul judecătoresc - lua parte la legiferarea organizării 
acestei puteri şi numea magistraţii, potrivit legilor; hotărârile 
judecătoreşti erau executate în numele său, prin reprezentanții puterii 
executive. 

Analiza comparată a articolelor înscrise în titlul III al celor două 
constituții reflectă pregnant deosebirile calitative dintre cele două 
regimuri politice care s-au exercitat în România în urma aplicării lor 
Pe câtă vreme prin pactul fundamentai din 1923 s-a reiterat regimul 
parlamentar-constituţional, prin codexul din 27 februarie 1938 s-a 
legiferat „un regim autoritar”, cum era definit acesta chiar în epocă!?. 

Intenţiile legiuitorului din 1938 sunt bine precizate în conţinutul 
articolelor 30-33, 44-46 ş.a. precum şi în consacrarea capitolului 1 
prerogativelor regale şi nu reprezentanțelor naţionale, cum proceda 
Constituţia din 1923. 

Există, desigur, şi alte norme ale Constituţiei carliste care instituie 
puterea, aproape suverană, a regelui în problemele vieții de stat. Unele 
dintre ele, dată fiind implicarea reprezentanţei naţionale, interesează 
îndeosebi pentru lămurirea unor aspecte privind rolul şi atribuțiile lor 
în incidenţa prevederilor constituţionale. 

Noul pact fundamental concepea o altă organizare a Parlamen- 
tului, anume pe baze corporatiste, esenţial deosebită de alcătuirea lui 
fixată prin Constituţia din 1923. 

Camera Deputaţilor se compunea din deputați aleși pe o durată 
de 6 ani de către cetăţeni români care îndeplineau următoarele condiţii: 
să ştie să scrie şi să citească, să aibă vârsta de 30 de ani împliniți, să 
nu intre în cazurile de incapacitate şi nedemnitate prevăzute de lege şi 
să exercite o ocupaţie efectivă într-una din următoarele trei categorii: 

1. agricultură şi muncă manuală; 

2. comerț şi industrie; 

3. ocupaţii intelectuale (art. 61 şi 62)15%. 

Senatul era alcătuit din „senatori numiţi de rege, din senatori de 
drept şi din senatori aleşi cu vot obligatoriu, secret şi exprimat prin 
scrutin uninominal"!S! (art. 63). 

Paritatea dintre senatorii numiţi şi cei aleşi exprima voința consti- 
tuantului de a controla şi dirija activitatea Senatului. Așa se explică 
de ce legiuitorul, spre deosebire de Constituţia din 1923, acorda întâie- 
tate senatorilor numiți. 

Accentuând însemnătatea senatorilor numiți, noul pact funda- 
mental limita numărul senatorilor de drept, opunându-se creşterii 
rândurilor acestora prin eliminarea art. 73 al vechii constituţii care 
prevedea cazurile de obţinere a acestei investituri. Deveneau senatori 
de drept numai acei parlamentari care, la data promulgării Constituţiei, 
dobândiseră deja această calitate. Este de observat şi faptul că în rândul 
senatorilor de drept, care primeau titlul în virtutea înaltei lor situațiuni 
în stat şi în biserică, erau incluşi toți principii familiei regale, la vârsta 
majoratului (art. 64). 

Diferențe între cele două constituţii se semnalează şi în ce priveşte 
durata mandatelor senatorilor. Potrivit normelor constituţionale din 
1938 durata mandatelor senatorilor numiți şi aleşi era de nouă ani 
(art. 64). Mandatele acestora din urmă se reînnoiau însă din trei în trei 
ani de la data depunerii jurământului în proporție de o treime, prin 
tragere la sorţi!S?. 

Cele două camere, în opera legislativă, erau sprijinite de Consiliul 
Legislativ, a cărui existență era menţinută în continuare pe aceleaşi 
principii de funcţionare ca și în vechea constituţie (art. 72)1%, cu 
deosebirea, esențială de altfel, că devenea „parte integrantă din 
legislativ4%154. 

Constituţia carlistă, mergând pe linia limitării atribuţiilor Parla- 
mentului, transfera operaţia validării mandatelor unui organ tehnic al 
puterii judecătoreşti - înalta Curte de Casaţie şi Justiţie - şi modifica 
raporturile dintre adunări şi guvern, în sensul că acestea își diminuau 
atribuţia de control asupra cabinetelor. Art. 65 al Constituţiei stipula 
că miniștrii aveau răspundere politică numai față de rege!55. 

Constituția acorda, însă, dreptul parlamentarilor de a formula 
întrebări miniştrilor, ca mijloc de control al guvernului. 

Din analiza principiilor şi prevederilor Constituţiei din februarie 
1938156 rezultă că Parlamentul, ca instituţie politică, era menţinut, 
dar într-o alcătuire nouă, cu atribuţii noi, care-i diminuau, într-o consi- 
derabilă măsură, rolul şi însemnătatea sa în sistemul politic românesc. 

De altfel, aspectul care înlătură orice îndoială asupra caracterului 
Constituţiei din 1938 şi al regimului politic instaurat în urma intrării 
ei în vigoare l-a constituit, după părerea noastră, însăşi titulatura care 
i s-a atribuit: „Constituţia Regele Carol al II-lea“. Se vrea, astfel, să 
se accentueze, incidența concepţiilor şi obiectivelor proprii ale mo- 
narhului României în materie legislativă cu forma lor de exprimare şi 
concretizare pe plan politic în sistemul organizării instituţionale a 
noului regim. 

Adepții guvernării autoritare carliste s-au străduit să explice 
inclusiv „logica“* denumirii atribuite Constituţiei din 27 februarie 1938. 
„Ea (Constituţia - n.n. ) - aprecia Andrei Rădulescu - nu este o imitație 
a altor constituţii, cum se crede de unii. Are caracterele ei speciale și 
reprezintă un gen deosebit, față de constituţiile create în ultimii ani. 
De aici concluzia: „pe bună dreptate, trebuie să poarte numele de 
„Constituţia Regele Carol al II-lea“15. 

7. Legile din 1939 în completarea 
Constituţiei monarhiste 


în tehnica legislativă, un pact fundamental era deschis completă- 
rilor ulterioare cu legi, având caracter organic. Codificarea Constitu- 
țională din februarie 1938 a prevăzut posibilitatea completării ei cu 
astfel de legi, între acestea, care interesa, în mod deosebit, instituția 
parlamentară, fiind Legea electorală din 9 mai 1939. 

Legea se constituia într-o componentă esențială a demersului noii 
autorități în direcția configurării unui alt rol şi, prin urmare, unor alte 
prerogative Adunării Deputaţilor şi Senatului. 

Referatul Consiliului de Miniștrii, care însoțea Legea, definea 
cu limpezime concepția şi strategia politică a legiuitorului: .Articolele 
de sub Capitolul II al Constituţiei (din 1938 - n.n.) definesc şi preci- 
zează caracterul adunărilor legiuitoare, compunerea şi funcţionarea 
lor şi atribuţiunile ce au a le îndeplini”. 

Acţiunea puterii legiuitoare era încadrată, astfel, pe linia intere- 
selor generale ale statului, determinându-i-se rolul şi poziţia sa în raport 
cu celelalte puteri. 

„Nu mai exista, ca in trecui - se releva în continuare în Referat - 
un primat al legislativului fațade executiv” (subi. ns. - n.n.) căruia a 
trebuit să i se asigure un exercițiu nestingherit, de nici o piedică, a 
acțiunii şi a răspunderilor sale. „Această nouă orânduire a rolului 
puterilor în stat nu înlătură şi nici nu scoboară importanța instituției 
parlamentare"'58. 

Textul Legii electorale accentua interesul asupra Senatului, cu 
deosebire asupra competenţei sale funcţionale. 

Alegerea deputaţilor şi a senatorilor, potrivit legii, se efectua prin 
„vot secret, obligatoriu şi exprimat prin scrutin uninominal pe 
circumscripţiuni"!S (11 pentru Cameră şi una pentru Senat) 

Aveau drept de vot pentru alegerea senatorilor acei cetăţeni 
(bărbaţi sau femei) care, pe lângă condițiile amintite, întruneau şi cali- 
tatea de „membrii în organele de conducere ale corpurilor constituite 
în stat din cele trei categorii de îndeletniciri prevăzute”, după cum 
urma: 

I. (pentru agricultură şi muncă) - camerele agricole; asociaţiile 
şi sindicatele agricole, viticole, pomicole etc., având personali- 
tate juridică recunoscută; camerele de muncă; breslele de 
muncitori, funcționari particulari şi meseriaşi; 

II. (pentru industrie și comerţ) - camerele de industrie şi co- 
merţ, sfaturile negustorești; asociaţiile de industriași, care au 
personalitate juridică recunoscută; 

III. (pentru  ocupaţiuni  intelectuale)-Asociaţia învăţătorilor; 
Asociaţia Clerului; asociațiile sau colegiile inginerilor, arhi- 
tecţilor, medicilor,  veterinarilor,  farmaciştilor, avocaţilor şi 


scriitorilor şi artelor frumoase!%. 


Regulamentele interioare ale celor două camere se înscriu în 
aceeaşi orientare fixată de Constituţie. La 21 iunie 1939 este votat 
Regulamentul Adunării Deputaţilor, ilustrativ asupra concepției care 
a stat la baza legislaţiei din perioada regimului autoritar carlist. 

încă de la început, se stipula obligativitatea fiecărui deputat de a 
presta jurământ de credință regelui, în caz contrar pierzând mandatul 
(art. DI. 

Camera cunoștea tot două faze de organizare, simplificate, însă, 
în raport cu normele regulamentare din 1920, valabile, cu mici modi- 
ficări, până în 1939 : provizorie şi definitivă. Biroul provizoriu nu mai 
era desemnat de Adunarea nou aleasă. Potrivit art. 2, la deschiderea 
primei sesiuni a anului, Biroul Definitiv al sesiunii precedente 
îndeplinea, temporar, funcţiile Biroului Provizoriu. Era, fără îndoială, 
încă un atribut - este în adevăr nu major, dar semnificativ totuși - de 
care Camera, într-un fel, era deposedată, anume dreptul de a-și desem- 
na prin vot Biroul Provizoriu Pierderea acestui drept era consecința 
retractării altuia - validarea alegerilor - trecut, după noile dispoziţii 
constituţionale, în sarcina înaltei Curți de Casaţie. 

Biroul  Definitiv era alcătuit dintr-un număr mai restrâns de 
membri care erau aleşi prin scrutin uninominal, secret şi cu majoritatea 
absolută a voturilor exprimate (art. 3)12. 

Reduceri au fost operate şi la numărul comisiilor permanente - 

14, în loc de 16 - precum şi în componenţa lor (maximum 50 membri, 


minimum 15). Acestea erau următoarele: 


1. Comisia de administrație generală şi locală (25 membri); 
. Afaceri străine (25); 
. Armatei, aviaţiei, marinei militare şi comerciale (25); 


„ Legislaţie civilă, comercială şi penală (25); 


2 

3 

4 

5. Financiară, bugetară şi de legislaţie fiscală (50); 

6. Economie națională (25); 

7. Agricultură, păduri şi domenii (25); 

8. Lucrări publice, căi ferate, căi de comunicaţie, poştă, telefon 
şi telegraf (25); 

9. Educaţie națională, culte şi arte (25); 

10. Muncii, asigurărilor şi prevederilor sociale (25); 

11. Sănătate şi igienă publică (25); 

12. Disciplină, incompatibilitate şi imunitate (15); 

13. Naturalizări (15); 

14. Petiţiuni (15)165. 


Regulamentul cuprindea norme privind desfăşurarea şedinţelor, 
prezentarea, discutarea şi votarea proiectelor de legi, formularea 
întrebărilor şi interpelărilor, disciplina interioară etc. 

în conformitate cu prevederile Regulamentului, deputăţii aveau 
obligativitatea de a lua parte la dezbateri „îmbrăcați în uniforma 
«Frontului Renașterii  Naţionale»“16%, măsură de inspiraţie cazonă 
sau  festivistă, care  trăda voința expresă a legiuitorului ca 
parlamentarii să se alinieze politicii promovate de șeful statului. Ea 
era întărită şi de menţinerea aproape nemodificată a articolului din 
vechile regulamente referitor la interdicția  discutării persoanei 
monarhului şi a actelor sale. 

Biroul Definitiv al Senatului, potrivit noului Regulament inte- 
rior de funcţionare, era alcătuit din: preşedinte, 4 vicepreşedinţi, 4 
secretari şi 4 chestori, la fel ca organismul similar al Camerei!65. 

Structural, Adunarea Deputaţilor, ca şi Senatul, se deosebeau de 
vechiul model de organizare, păstrând însă numeroase elemente ale 
acestuia, între care unele tehnici de lucru, mijloace și metode de 
finalizare a propriilor iniţiative, sistem de autogestiune etc. 

în tentativa destabilizării funcţiei şi rolului adunărilor legiuitoare, 
obiectiv prioritar pe agenda politică a regelui Carol al Il-lea, 
Parlamentului nu i s-a putut refuza însă dreptul de replică (întrebări, 
interpelări), cum nu i s-a sustras nici atribuţia de a primi plângeri, 
petiții, reclamaţii etc., ceea ce denotă, într-un fel, reținerea noului regim 
în aplicarea integrală a planurilor în acest sens. Posibil este ca șeful 
suprem al executivului, evident din raţiuni politice, să fi păstrat 
„decorul" parlamentar şi pentru raporturile pe care le-a promovat cu 
democraţiile occidentale sau pentru a preveni, eventual, unele exa- 
cerbări politice interne. 

3 
DEMERSURI PRELIMINARE 
_ALL ACTIVITĂȚII LEGISLATIVE 


Sesiunile parlamentare (ordinare sau extraordinare) au fost prece- 
date de unele demersuri care, fiecare în felul său, a avut efecte calita- 
tive asupra activității celor două adunări. în esență, acestea reprezintă 
„operaţii!! premergătoare desfăşurării activităţii propriu-zise a Came- 
rei şi a Senatului, reprezentate fiind de scrutinurile electorale, consti- 
tuirea adunărilor şi alegerea propriilor organe de conducere, precum 
şi de validarea rezultatelor scrutinurilor parlamentare generale sau 
parțiale. Deşi constituirea adunărilor şi desemnarea organelor de 
decizie se încadrează în mecanismul activităţii parlamentare, deliberat 
le-am decupat de acesta, pentru ca să concentrăm atenţia asupra aspec- 
telor fundamentale ale funcțiilor Adunării Deputaţilor şi Senatului în 
sistemul politic românesc din al 4-lea deceniu. 


1. Scrutinurile electorale 


Constituirea adunărilor reprezentative era consecinţa alegerilor 
parlamentare generale, al căror număr, în deceniul al 4-lea, a fost de 
cinci, desfăşurate după cum urmează: la 1 iunie 1931, 17 iulie 1932, 
20 decembrie 1933,20 decembrie 1937!% și la 1 iulie 19391%. Rezultă 
că o alegere, în deceniul al 4-lea, a avut loc, în medie, la interval de 

doi ani şi cinci luni, față de un an şi cinci luni, cât s-a înregistrat în 
deceniul 1919-1929. 

Alegerile au fost organizate și s-au desfăşurat sub patronajul 
național-liberalilor (2), naţional-țărăniștilor (1), Uniunii Naţionale (1) 
şi E R.N.-ului (1), formaţiuni politice care, de altfel , au obţinut victo- 
ria în scrutinurile respective, cu excepția P.N.L., în decembrie 1937, 
care nu a întrunit numărul de voturi necesar pentru a fi proclamat 
partid „majoritar”. Numărul total al voturilor obţinute de aceste forma- 
țiuni politice, exprimat în procente, a fost următorul, în succesiunea 
scrutinurilor: 


iunie 1931 (Uniunea Naţională) 47,5% din voturi 
iulie 1932(P.N.Ţ.) 40,3% din voturi 
decembrie 1933 (P.N.L.) 51,0% din voturi 
decembrie 1937 (P.N.L.) 36,4% din voturi 
iulie 1939 (ER.N.) 100% din voturi 


Cu excepţia alegerilor din iulie 1939, ale căror condiţii de desfă- 
şurare şi înregistrare sunt cunoscute, asemănătoare în unele privinţe 
cu cele din deceniile următoare şi care nu intră în calculul nostru, 
celelalte denotă o considerabilă diminuare a forței electorale a partide- 
lor de guvernământ, comparativ cu scrutinurile din intervalul 1919- 
1929, când procentul de voturi obținut de partidul aflat la putere a 
oscilat între limitele 42,4% (inferioară) - 77,8% (superioară), față de 
36,4% şi respectiv 51%, în deceniul al 4-lea. 

Situația este asemănătoare şi în cazul numărului de mandate pe 
care îl obține partidul de guvernământ, exprimat în procente, îndeosebi 
la Cameră. Diminuarea este evidentă: limita de jos, în perioada 
1930-1940, a fost de 39,2% (pentru Cameră), în timp ce în deceniul 
anterior era de 60,4%; limita maximă în primul interval, pentru aceeaşi 
adunare, se ridica la 77,6%, în vreme ce în al doilea interval era de 
89,9%. La Senat situaţia era relativ echilibrată, în sensul că procentul 
cel mai scăzut de mandate obținut de partidul de guvernământ s-a 

înregistrat înainte de 1930 (75,4%, de către P.N.L, în 1922), precum 
şi cel mai ridicat din întreaga perioadă interbelică, tot în acelaşi inter- 
val de timp (85,3%, în 1927, de către liberali)!68. 

Analiza scrutinurilor electorale din deceniul al 4-lea, ca şi a alege- 
rilor parlamentare din întreaga perioadă interbelică, în general, conduce 
nu numai la reconfirmarea unor concluzii, dar şi la discernerea unor 
situaţii mai puţin reliefate care, totuşi, au însemnătate în aprecierea 
sistemului parlamentar românesc din acea epocă. Un aspect minor în 
aparență, cum îl reprezintă listele de înscrieri precum şi cele de votare, 
are o relevanță particulară semnificativă pentru contextul vieţii politice 
românești. Comparând cifrele de pe listele de înscrieri din întreaga 
perioadă interbelică, constatăm creşterea lor constantă şi substanțială. 
Dacă la primele alegeri, desfăşurate sub regimul votului universal - 
cele din noiembrie 1919 - se înregistra un număr de 1.916.225 de 
înscrişi pe listele electorale, la scrutinul din 1937 se observă prezența 
a 4.651.959 persoane înscrise, ceea ce înseamnă o creştere cu 
2.735.734 persoane înscrise, cu drept de vot (reprezentând, în procente, 
o majorare cu aproape 150%). 

Același fenomen se constată şi în ce privește numărul total de 
votanţi: de la 1.324.563 (în 1919), la 3.671.693 (în 1937)16. 

Creşterile semnalate indică o activizare politică relativ mai accen- 
tuată a masei electorale, concomitent cu deschiderea accesului spre 
viaţa politică a noi straturi de cetăţeni care, cum era previzibil, mani- 
festă o mai largă iniţiativă proprie, refuzând, în bună măsură, con- 
cursul partidelor democrate puternice (P.N.Ţ., P.N.L., Partidul Popo- 
rului), oarecum „uzate“ moral în disputele pentru putere, sau al 
„partidelor muncitoreşti”, lipsite de forța electorală necesară accederii 
la putere. Rezultatul: sporirea numerică a partidelor politice cu repre- 
zentanţi în Parlament precum şi a listelor de participare la consultările 
electorale. Intervalul cuprins între alegerile din 1931 şi cele din de- 
cembrie 1937 este cel mai semnificativ, sub acest raport, din întreaga 


perioadă analizată, relevându-se situaţia următoare!70: 

: Nr. de partide Partide cu reprezentanţi 
Alegeri generale i 


participante în Parlament 
1931 12 INI 
1932 17 12 
1933 INI 
1937 13 E 


Aspectul semnalat are o semnificaţie deosebită pentru viaţa 
parlamentară din România interbelică. Crearea unor partide noi sau 
scindarea altora nu a fost un element politic de importanță scăzută 
sau, aşa cum se mai interpretează încă, nu a reprezentat o destabilizare 
a sistemului partidist, ca şi a vieţii politice, în genere. Din contră, 
aceasta evidenţiază o ameliorare a vieţii electorale, o consolidare a 
cadrelor permanente ale partidelor, fenomene care, dincolo de 
proliferarea formațiunilor politice, indică o mai accentuată tendință 
spre omogenizarea forței politice partidiste, nevoită, în noile împre- 
jurări, să atribuie o semnificație sporită cartelurilor sau înțelegerilor 
electorale. 

Un alt aspect, de aceeaşi importanță, care este tot un rezultat al 
sporirii numerice a partidelor politice, îl reprezintă diluarea conside- 
rabilă a diferenţei dintre procentul voturilor obţinute de o formaţiune 
politică la guvernare şi cel înregistrat în opoziția imediat următoare. 
Astfel, P.N.L., în alegerile din 1931, obținea 44%!7! din voturile expri- 
mate, în opoziţia imediat următoare - la alegerile din 1932 - primind 
adeziunea a 13,6% din numărul voturilor. P.N.Ţ., la aceleaşi alegeri, 
obținea: 14,99% şi respectiv 40,30% din totalul voturilor exprimate!??. 

în sfârşit, mai este de reţinut, în aceeaşi succesiune de idei, creşte- 
rea cu totul remarcabilă a numărului cetățenilor afiliați politic de la 
cca. 100.000, în epoca imediat următoare încheierii primei conflagrații 
mondiale, la aproximativ 200.000 - 250.000! şi chiar mai mult, după 
unele aprecieri, în perioada următoare, ceea ce denotă un sporit interes 


pentru implicarea în politică în deceniile al 3-lea şi al 4-lea. 


INN! 


2. Constituirea adunărilor şi desemnarea 
instanţelor lor de conducere 


Prima şi cea mai însemnată „operaţie! care se consumă înaintea 
începerii activității propriu-zise a celor două adunări este de natură 
organizatorică. Ea constă în stabilirea structurii acestora, alegerea orga- 
nismelor de conducere şi a comisiilor parlamentare, fixarea normelor 
şi statutului de funcționare a administraţiei proprii, precum şi a 
regulamentului de ordine interioară. 

Numărul deputaţilor şi senatorilor se stabilea în funcţie de preve- 
derile constituționale şi legislaţia epocii. în timp ce Adunarea Deputa- 
ților a înregistrat un număr fix de membrii - 385 - în întreg intervalul 
1930-1938, Senatul a avut o alcătuire mobilă, determinată fiind în 
principal de fluctuația numărului senatorilor de drept, precum şi de 
apariția unor noi categorii de senatori (reprezentanţii camerelor de 
muncă, create în 1932). Astfel, sub acest aspect, evoluția compoziţiei 
numerice a Senatului, pe legislaturi, a fost următoarea: 


1928 (22 decembrie) 1931 (1 aprilie): 240 
1931 (15 iulie) 1932 (10 iunie): 248 
1932 (30 iulie) 1933 (18 noiembrie): 247 
1934 (1 februarie) 1937 (19 noiembrie): 25(pl4 


Structura numerică a celor două adunări, în virtutea prevederilor 
Constituţiei carliste şi a Legii electorale din 9 mai 1939 a dobândit o 
altă înfăţişare: Adunarea Deputaţilor se compunea din 258 parlamen- 
tari (câte 86 pentru fiecare din cele trei categorii de deputaţi), iar Senatul 
din 88 senatori desemnaţi de rege şi 88 aleşi dintr-un număr variabil 
de senatori de drept!75. 

Constituirea adunărilor se realiza, concomitent cu alegerea pro- 
priilor organisme directoare şi de control, în două faze: prima - tranzi- 
torie, acestea având misiunea de a asigura validarea alegerilor şi recu- 


noaşterea mandatelor; a doua - definitivă, când se proceda ia alegerea 

organismelor definitive (pe durata unei legislaturi parlamentare), cu 
o compoziţie numerică mai substanțială, investite cu depline drepturi 
de conducere şi de. control asupra activităţii celor două camere, a căror 
compoziție numerică a fost prezentată anterior. Nominalizarea lor, 
deși interesantă, ar fi de un prea mic folos obiectivelor noastre. Facem 
o excepţie, însă, cu preşedinţii celor două adunări, a căror menţio- 
nare, în ordinea legislaturilor parlamentare, ne îngăduie să observăm 
că au fost recrutaţi dintre cei mai reprezentativi şi iluştrii parlamentari 
români. Preşedinţia Adunării Deputaţilor a fost deţinută de către Ştefan 
Ciceo Pop (1928-1931 şi 1932-1933), Dimitrie Pompeiu (1931-1932), 
N. N. Săveanu (1934-1937) şi Al. Vaida-Voievod (9 iunie 1939), iar 
cea a Senatului de Traian Bratu (22 decembrie 1928-1 aprilie 1931), 
Mihail Sadoveanu (15 iunie 1931 - 30 aprilie 1932), Nicolae 
Costăchescu (30 iulie 1932- 18 noiembrie 1933), Leonte Moldoveanu 
(| februarie 1934 - 14 noiembrie 1936), Alexandru Lapedatu (15 
noiembrie 1936 - 19 noiembrie 1937), Nicolae lorga (9 iunie - 13 
iunie 1939) şi Constantin Argetoianu (15 iulie 1940)!76. 

Regulamentele de organizare ale celor două adunări au prevăzut 
constituirea, la începutul fiecărei legislaturi, a unui număr de comisii 
permanente specializate. 

în deceniul al IV-lea, atât Adunarea Deputaţilor, cât şi Senatul, 
sub raportul numărului comisiilor permanente, au cunoscut două 
perioade distincte: 

a) 1930-1939, în care Adunarea Deputaţilor a fost împărțită în 
16 comisii!77, iar Senatul în 7 şi 

b) 1939-1940, în care Camera ca şi Senatul cuprindeau fiecare 
câte 14 comisii specializate!”8. 

Art. 64 al Regulamentului de organizare a Adunării Deputaţilor 
stipula regula ca fiecare grup parlamentar să-și desemneze reprezen- 
tanți în comisii, în aşa fel încât un deputat să nu facă parte din mai 
mult de 3 comisii, conform calculului de proporţionalitate!??. Comi- 
siile erau conduse de un birou alcătuit din preşedinte, vicepreşedinte 
şi doi secretari. Cvorumul cerut pentru desfăşurarea şedinţelor fiecărei 

secțiuni era de o treime din totalul membrilor acesteia. 

Din prevederile  regulamentare care  reglementau activitatea 
comisiilor permanente precum şi a secțiunilor Adunării Deputaţilor, 
cuprinse în art. 61-67, este de reținut faptul că toate proiectele sau 
propunerile de legi care erau de competența comisiilor se trimiteau în 
mod obligatoriu acestora spre avizare, fiind necesară o decizie 
specială a Camerei pentru situația în care nu era cerut un asemenea 
aviz. 

Spre deosebire de Cameră, reglementarea activităţii comisiilor 
permanente ale Senatului evidenția unele diferențieri. Astfel, Regu- 
lamentul nu permitea Senatului să renunțe autonom la dezbaterea 
proiectelor de legi în secţiuni, mai mult, era prevăzută, în detaliu, 
tehnica de avizare: dezbaterea în comisia permanentă, discutarea în 
plenul Senatului, dezbaterea în secțiuni, rediscutarea proiectului de 
către comitetul delegaților, dezbaterea în plenul Senatului pe baza 
raportului delegaţilor!. 

Compoziţia politică a marilor comisii permanente, în sesiunea 
deschisă la 15 iunie 1931 (Anexa nr.2)!8!, reflectă deopotrivă şi repar- 
tiția deputaţilor în comisii potrivit principiului majorităţii. O adunare 
dominată de parlamentarii partidului declarat majoritar în urma rezul- 
tatelor alegerilor, avea drept consecință o repartiție corespunzătoare 
şi la nivelul comisiilor pennanente, ceea ce, evident, asigura, şi în 
acest caz, o majoritate confortabilă. 

Componenţa comisiilor nu era lipsită de însemnătate. Domi- 
nate de reprezentanţii partidului „majoritar”, comisiile erau predispuse 
să fie mai aproape de interesele acestuia, decât de cele ale altor forma- 
țiuni politice. Acest aspect, după cum se va observa, va avea o anume 
însemnătate în promovarea funcţiei legislative a Parlamentului. Struc- 
tura politică a adunărilori?, care se regăsea şi în propriile organisme 
de lucru, alese la începutul fiecărei noi legislaturi, crea avantaje şi 
dezavantaje competitorilor politici, în raport de expresia cifrică a forței 
lor electorale. 

3. Structura socio-profesională a „camerelor" 


Alcătuit pe criterii politice, Parlamentul era deopotrivă şi rezul- 
tatul unui raport de forţe sociale. Unii politicieni (cum era și liderul 
social-democrat Șerban Voinea), îl considerau drept „oglindă în care 
se reflectează starea generală a societăţii. Ceea ce apare ca o neputinţă 
a Parlamentului, nu este decât imaginea realităţii sociale din afară: 
forțele sociale contrarii, de o putere aproape egală, [care] se neutrali- 
zează între ele“185, 

Şerban Voinea aprecia că echilibrul statornicit între forțele sociale 
„vechi“ şi cele „noi“ implica, în plan politic, o anume coloratură a 
Parlamentului. Cât de reală, în perspectivă marxistă, este aprecierea 
liderului social-democrat, rezultă din datele pe care le oferim în conti- 
nuare. 

Parlamentul constituit în iulie 1932, potrivit calculelor lui M. 
Manoilescu!% avea următoarea compoziţie socio-profesională: 


A B Cc 
Numărul 3 Procentul 
Rara sie reprezentanților e din ce-l reprezintă 
activitate p : totalul de 634 p 


în Cameră faţă de nr. total 


Raportul 
între B şi C 
parlamentari 


şi Senat al populaţiei 


Construcţii 


ZE 
ES E RE ZA ÎNTRE RAR ital NE 


SII, 7,8 0,74 

După scrutinul din decembrie 1933, structura celor două adunări, 
potrivit declaraţiilor personale!8 ale parlamentarilor era următoarea 
(Anexa nr. 3). 

Se observă, ca şi în urma precedentelor alegeri, că în structura 
socio-profesională a camerelor domină blocul masiv de avocaţi şi cadre 
didactice (342 de parlamentari), urmat fiind, în ordine, de „agricultori”, 
feţe bisericeşti, personal medical, „industriaşi" etc. 

„Agricultorii", categorie de parlamentari înregistrată în publicis- 
tica vremii cu o astfel de titulatură, nu erau de obârşie țărănească, 
reprezentând, în fapt, fie interesele proprietarilor de pământ rurali, fie 
urbani (avocaţi, militari, funcționari cu ranguri înalte etc ). Pe listele 
de parlamentari din această legislație cei care s-au declarat a fi 
„agricultori” exprimau interesele marilor proprietari de pământ sau 
rentierilor rurali şi, într-o mai mică măsură, dezideratele țărănimii 
mijlocii. 

În structura socială a corpurilor legiuitoare, aşa cum este prezen- 
tată în documentele vremii, nu figurează categoria „muncitori", deși 
unii reprezentanţi ai P.S.D., ştiut este, în momentul alegerii îşi declara- 
seră apartenența la această categorie. Meseriaşii erau reprezentaţi, atât 
în Senat, cât şi în Cameră de un singur senator şi, respectiv, deputat, 
situaţie relativ asemănătoare cu cea a funcționarilor mici 

Tabelele cu profesiunile deputaţilor şi senatorilor, cuprinse în 
anexele lucrării  politologului şi sociologului Matei Dogan, ne 


ce 
> 


dezvăluie că structura socială a corpurilor legiuitoare era ,, oglinda 
ih linii esenţiale, a compoziției sociale a partidului victorios in alegeri, 
necum a raportului de forțe de pe arena vieţii socio-politice. 

Astfel, în legislatura 1928-1931, Adunarea Deputaţilor era 
compusă în proporție de 44,7% din avocaţi, 9,8% din institutori, 5,7% 
din „agricultori, 5,7% din profesori universitari, 5,2% din profesori 
secundari, 5,2% din preoți ş.a.m.d. P.N.Ţ., care în acea epocă se afla 
la putere, a deţinut, în virtutea practicii politice româneşti, major” itatea 
covârşitoare a mandatelor în Adunarea Deputaţilor, grupul parlamentar 
național-ţărănist fiind compus din 45,8% avocaţi, 11,4% institutori, 

6,2% „agricultori”, 5,8% profesori secundari, 5,5% profesori 
universitari, 5,2% preoţii etc. 

Structura socială a corpurilor legiuitoare nu exprima, cum firesc 
ar fi fost, stratificarea socială a societăţii româneşti, în ansamblul său, 
ea fiind, de fapt, expresia compoziţiei socio-profesionale a grupului 
parlamentar majoritar. Dar nici aceasta, paradoxal, nu reflecta aidoma 
structura socială a partidului. 

Amplificând spaţiul analitic, prin includerea şi a perioadei 1922- 
1930, situația în cele şapte legislaturi din intervalul 1922-1937 reflectă, 
în esență, aceeaşi structură socio-profesională a Parlamentului. Din 
totalul de 4.353 de parlamentari, 1.544 (35,54%) erau avocaţi, 553 
(14,5%)  -  „agricultori” sau proprietari, 282 (6,5%) - profesori 
universitari, 272 (6,2%) - profesori secundari; 216 (5%) - institutori; 
131 (3%) - ingineri, arhitecţi; 127 (2,9% )-publiciști!87. 

Anterior „parlamentului carlist”, structura  socio-profesională a 
legislativului apărea ca fiind în contradicție cu realitatea socială. 
Țărănimea, care reprezenta aproximativ  75-78% din populația 
României, era privată de parlamentari proveniți din propriile rânduri; 
muncitorimea, care depăşea 800.000 - 1.000.000 de persoane, avea 
un număr infim de politicieni care se declarau ca fiind de „origine 
muncitorească”. în structura celor două adunări nu se regăseau, sau 
se regăseau într-un număr ridicul de mic meseriaşi (micii întreprinză- 
tori), pensionarii, femeile (prima femeie în Parlament pătrunde numai 
în anul 1939), etc. Reprezentarea socio-profesională denotă, pentru 
această perioadă, neconcordanţe cu realitățile sociale, grupuri masive 
şi majoritare de populaţie fiind practic excluse de la viața parlamentară. 
Este firesc să ne întrebăm dacă un Parlament care ar fi fost alcătuit în 
raport de structura socio-profesională reală funcţiona mai eficient şi 
se bucura de mai multă audiență? Răspunsul nu poate fi categoric. 
Infuzia masivă a Parlamentului cu deputați sau senatori provenind 
din medii ţărăneşti sau muncitoreşti ar fi condus, după puţin timp, la 
secularizarea dezbaterilor pe problematica specifică mediilor respec- 
tive, la scăderea nivelului dezbaterilor şi la blocări repetate ale 

iniţiativelor în materie legislativă ca efect al nivelului intelectual şi 
politic. 

Departe de noi orice intenție denigratoare a reprezentanţilor au- 
tentici ai țărănimii şi muncitorimii sau a altor straturi sociale, din 
contră, accentuăm necesitatea reprezentării lor parlamentare. Ne refe- 
rim doar la situația ipotetică a dominării autoritare a Parlamentului 
de către „trimiși” ai acestora care, fie nu aveau nici o experienţă 
politică, fie nu aveau discernământul intelectual necesar pentru a 
susține cu competență interesele categoriei  socio-profesionale pe 
care o reprezentau. Desigur, parlamentarii autentici din rândul 
țărănimii şi muncitorimii erau necesari, deoarece numai ei cunoşteau 
situaţia de la sursă, nealterată de filtre suprapuse, dar nu într-un 
număr sufocant, ca masă de votare, manipulabilă, incompetentă şi 
chiar periculoasă, în contextul în care putea deveni o forță în slujba 
unor interese oculte. 

Compoziţia  socio-profesională a Parlamentului după 1938 se 
modifică, prin împrumuturile din sistemul corporativ de organizare a 
legislativului. în 1939, potrivit noilor norme de reprezentare în cele 
două ramuri ale Parlamentului, categoriile socio-profesionale şi forța 
lor numerică dau următoarea alcătuire: 


ge u Categorii 
ses e proteslonare 


Peene 
053 


Oameni de ştiinţă 


Pensionari 


Fără ocupaţie declarată 


Datele pe care le conţine tabelul* ne oferă elemente de comparaţie 
între structurile socio-profesionale ale adunărilor legiuitoare anteri- 
oare momentului 1938 şi cele rezultate în urma organizării Parlamen- 
tului carlist în 1939. 

Pentru instituția parlamentară şi pentru viaţa politică românească, 
în general, se inaugura un alt sistem de organizare: pe clase de profe- 
siuni, de inspiraţie corporatistă. 

La Cameră, deputății erau dispuși în trei categorii profesionale 
(„Agricultură şi muncă manuală“!, „Industrie şi comerții, „Ocupaţii 
intelectuale!!), a căror cifră diferea în raport de numărul locuitorilor 
repartizaţi circumscripţiilor electorale!88. 

La Senat (sau „maturul corp!!, cum era definit în epocă), atât 
pentru membrii aleşi, cât şi pentru cei numiţi, era.statornicit acelaşi 
principiu de „selecţie!! şi grupare. Senatorii declaraţi aleși aparţineau 


» Datele cuprinse în tabel nu coincid cu informaţiile furnizate de sursa utilizată: 
„Almanahul ziarului «Timpul»" din 1940, care reproduce comunicate oficiale ale 
autorităţilor timpului. Deşi cele două adunări sunt alcătuite pe criterii profesionale (şi 
nu politice, cum erau organizate până în 1938), nu am respectat încadrările individuale 


pe grupe de profesiuni, acolo unde situația a impus-o, dată fiind evidenta neconcordanţă 


între profesia de bază a individului în cauză şi încadrarea arbitrară a acestuia într-o 
altă grupă socio-profesională. 

următoarelor categorii profesionale: agricultură (30), muncă manuală 
(14), comerț (11), industrie (11) şi ocupații intelectuale (22). Ul- 
tima dintre acestea cuprindea câte 2 reprezentanți a1 asociaţiilor şi 
colegiilor intelectuale recunoscute ca persoane juridice: Asociaţia 
învăţătorilor, Asociaţia Profesorilor Secundari, Asociaţia Profesorilor 
Universitari, Asociaţia  Clerului, Colegiul Inginerilor, Colegiul 
Arhitecţilor, Colegiul Medicilor, Colegiul Medicilor Veterinari, 
Colegiul  Farmaciștilor, Colegiul Avocaţilor, Asociaţia Scriitorilor 
şi Artelor Frumoase. 

Separat de aceste categorii, în cadrul senatorilor aleşi figura şi 
grupul „ţăranilor” (29 persoane, din 7 ţinuturi )!89. 

Senatorii numiţi de rege erau „selecţionaţi” din rândul consilie- 
rilor regali (3), membrilor fondatori ai F.R.N. (11), membrilor Consi- 
liului Superior Naţional al F.R.N. (16), agricultorilor (5), industriaşilor 
şi comercianților (6), intelectualilor (foşti miniştri - 3; oameni de ştiinţă 
şi scriitori - 10; muzicieni şi artişti - 5; aviatori şi navigatori - 3; 
prelați bisericeşti - 5; reprezentanți ai domeniului educativ şi sportiv 
-6)19, 

în componenţa Parlamentului din iulie 1939 se menţine prepon- 
derența avocaţilor, funcționarilor superiori şi profesorilor (universitari 
şi secundari), dar la un nivel mai scăzut decât cel înregistrat în structura 
anterioară a legislativului. Elementul de noutate în orizontul zonelor 
sociale reprezentate în Parlament îl constituie amplificarea categoriei 
de deputaţi şi senatori din mediul rural: „agricultori” şi „țărani". Dacă 
la aceştia adăugăm şi categoria „proprietari”, este probabil ca lumea 
satului românesc, în noile adunări reprezentative, să fie prezentă cu 
cel mai substanţial număr de deputați şi senatori - 108 (potrivit datelor 
din tabel). Este dificil de precizat însă dacă cele trei „clase" de rurali 
reprezintă tot atâtea diferențieri sociale pe care le sugerează: „țăranii 
nu ştim în ce măsură sunt țărani; „agricultorii” nu putem să-i judecăm 
decât după elemente colaterale și nu după nivelul proprietății şi al 
veniturilor obținute; „proprietarii" pot sau nu să fie rurali. Cât de la- 
bile sunt „clasificările” din epocă rezultă chiar din sumarele elemente 
de identificare pe care le oferă listele de deputaţi şi senatori. 

La categoria „agricultură" (pentru senatorii aleşi) avem urmă- 
toarele situaţii (între altele): 


1. Gh lonescu-Sineşti, care este considerat „agricultor”, deşi 
putea să fie încadrat la fel de bine la „ocupaţii intelectuale", 
fiind profesor universitar şi deopotrivă om de ştiinţă. 


2. Agricola Cardaș, la fel. 


3. Mircea Bădărău, președintele Camerei Agricole Iaşi, era mai 
firesc să figureze la grupa funcționari superiori. 


4. Virgil Alimăşteanu, preşedintele Camerei Agricole Ilfov, ar 
fi fost normal să figureze la categoria ingineri (deci intelec- 
tuali), potrivit pregătini profesionale sau la grupa „industriaşi”, 
deoarece făcea parte din consiliile de administraţie ale unor 
societăţi. 

5. Nicolai Manoliu Tetzeanu, care avea două „calificative” opo- 
zante: „proprietar" şi „agricultor”; dat fiind faptul că agriculto- 
rul presupune a avea o proprietate şi adaosul de „proprietar” 
conduce şi la idea că în afară de pământ mai avea „altceva”. 


6. Dr. Sever Ispravnic, ce se recomanda singur ca fiind avocat 
şi deopotrivă medic şi exemplele pot continua trecând în planul 
supozițiilor a treia vocaţie: „agricultor”. 


Doar în câteva cazuri elementele sumare ce însoțesc numele sunt 
suficiente pentru a plasa persoana respectivă, fără dubii, într-o anume 
structură socio-profesională. Astfel, calificativul de agricultor şi viti- 
cultor precum şi rezidența rurală identifică persoana respectivă drept 
„rural" (proprietar de pământ şi producător viticul), dar fără posibili- 
tatea de a-l „clasifica” (mare, mijlociu sau mic proprietar). în cazul 
unei singure persoane (N. Juvara), includerea în categoria marilor 
proprietari rurali este certă. 

Ambiguităţi persistă, cu puţine excepții, la toate categoriile socio- 
profesionale, motiv pentru care am prezentat astfel structura 
Parlamentului, utilizând aceleaşi date pe care documentele epocii ni 
le oferă (vezi tabelul), dar într-o viziune personală. 

O categorie nouă - muncitorii -, inclusă în „nomenclatorul"” 
reprezentărilor sociale din Parlamentul „carlist“, ridică aceleaşi semne 
de întrebare ca şi modul de înregistrare al altora. Dacă senatorii şi 
deputăţii ce proveneau de la formațiunile social-democrate erau 
înregistrați în scriptele Parlamentului înainte de 1938 în raport de 
poziţia socială pe care o deţineau în momentul validării mandatelor, 
după 1938 figurau ca muncitori, luându-se în calcul „originea socială” 
a acestora: |. Flueraş - muncitor caretaș; Lazăr Măglaşu - muncitor 
portuar; losif Jumanca - muncitor tipograf; Petre Mihăilă - miner; 
Alexandru Bartalis - muncitor turnător ş.a.m.d. Paradoxal, la categoria 
„muncă manuală" era trecut şi liderul social-democrat G. Grigorovici, 
deşi se specifica clar că era funcționar particular. 

Am insistat asupra acestor elemente de detaliu pentru a diminua 
neclarităţile, în măsura posibilului, asupra structurii socio-profesionale 
a ramurilor parlamentare din perioada 1939-1940. Cele prezentate ne 
permit să configurăm câteva constatări: 

- în deceniul al 4-lea, în structura socio-profesională a Parlamen- 
tului românesc, cu diferențe mai mari sau mai mici, predomină 
„grupele": avocaţi, funcţionari superiori, profesori, ceea ce 
considerăm că, până la un punct, corespundea unor realităţi 
ale timpului. Astfel, majoritar, membrii marcanţi ai partidelor 
politice aparțineau acestor categorii, iar situarea lor pe poziţiile 
cele mai bine plasate în timpul alegerilor generale apărea drept 
firească. Profesiunile de avocat, profesor sau funcţionar su- 
perior erau cele mai bine cotate în mass-media românească, 
iar personalităţile ştiinţifice, artistice şi culturale se bucurau 
de un prestigiu considerabil. 

- Pe poziţii secundare se situau medicii, clericii, militarii - repre- 
zentanţi ai unor instituții cu mare audienţă în rândul populaţiei 
şi, evident, a electoratului: Biserica, Armata, sistemul medico- 
sanitar, socotite stâlpi de rezistenţă ai edificiului naţional. 

- în eșalonul terțial întâlnim „industriaşi”, „comercianți”, ingineri, 
meseriași, publicişti. 


Diferenţele în structura socială a corpurilor legiuitoare care apar 


192, 


după 1938 sunt, după opinia noastră, reflexul unor presiuni sociale şi 
a unor nevoi reclamate de evoluția comunității naționale. Structurile 
democratice revendicau, ele însele, o mai firească reprezentare, ceea 
ce Parlamentul de esență corporativă din 1939-1940 (astfel organizat 
la insistenţele şi iniţiativele lui Mihail Manoilescu) încearcă să găsească 
un răspuns. Este, însă, un răspuns fără substanță, mai mult cosmetic, 
şi fără efect în planul politicii generale. Prin structura sa socio- 
profesională, Parlamentul românesc are mai multă flexibilitate pentru 
anume interese partizane de partid (1930-1938) sau pentru anume 
interese elitiste (1939-1940) şi se arată mai puţin prompt, mobil şi 
eficace, pentru interese macrosociale. Aceasta nu a presupus însă 
că instituţia cea mai reprezentativă a democraţiei româneşti n-a 
avut un rol esențialmente pozitiv în planul dezvoltării societăţii 
româneşti din epoca interbelică. 


4. Structura etnică 


Parlamentul românesc s-a vrut să fie nu numai o instituţie 
democratică reprezentativă, dar şi modernă. Dacă sub raport politic şi 
social nivelul reprezentativităţii macrosociale era limitat, sub raport 
etnic era generos. Spre deosebire de alte state care refuzau accederea 
minorităţilor în funcţii eligibile sau în structuri instituţionale, România 
a admis inclusiv organizarea unor partide pe criterii etnice, facilitând 
accesul minoritarilor în Parlament. 

în consecință, grupurile minoritare şi-au constituit propriile 
partide, au participat la scrutinurile electorale şi, în raport de rezultatele 
obținute în alegeri, au avut reprezentanți în corpurile legiuitoare. Unele 
dintre acestea - cum a fost şi minoritatea turcă -, restricționată de 
propria condiţie demografică” în accesul spre legislativ, a avut totuși 
reprezentant în Senat, în persoana Muftiului, şeful cultului musulman 
din România. 


* Recensământul din 1930 înregistra 154.000 de persoane aparținând minorităţii turce 
(0,9% din totalul populaţiei). Cf. D. C. Georgescu, Populația Roma'niei, Bucureşti, 
M.O. Imprimeria Naţională, 1937, pp. 50-51. 

Reprezentarea parlamentară a minorităților etnice diferă de la un 
grup la altul, condiţionată fiind de factori demografici (masa popu- 
laţiei grupului minoritar) şi de abilitatea politică pe care o manifestă 
în scrutinurile electorale. 

Partidul Maghiar este singura formaţiune politică minoritară 
care participă la scrutinurile din intervalul 1930-1937 pe liste proprii 
şi obține la toate un număr de deputaţi şi senatori. 

Partidul German, unul din partidele minorităţii germane este, 
în ordine, a doua formaţiune politică minoritară ca importanță şi forță 
electorală. Spre deosebire de Partidul Maghiar, Partidul German ia 
parte la alegeri în cartel cu partidul de guvernământ, mascându-și, 
astfel, propria audienţă electorală. 

Partidul Evreiesc, cu un suport demografic sensibil apropiat de 
cel al Partidului German“, are un comportament electoral asemănător. 

în general, partidele şi grupurile etnice minoritare sunt astfel 
reprezentate în Parlament: 


Scrutinuri 


Denumirea 
formațiunilor politice 
minoritare 


Partidul Maghiar** 
Blocul Economic Maghiar 
Partidul Gennan 


Partidul Evreiesc 
Partidul Ucrainean 


Minoritatea turco-tătară 


Partidul Poporului German** 


Minoritatea bulgară 


* 725.000 (4% din totalul populaţiei), în comparaţie cu 745.900 (4,1%), cât reprezentau 
saşii şi şvabii. 

m' Este semnalat ca obținând mandate numai în acest scrutin. 

”* în alegerile din decembrie 1937 obţine 43.612 de voturi (1,4%). Cf. Matei Dogan, 
Op. cil., tabela IV. 

în 1938, o dată cu desfiinţarea partidelor, formațiunile şi grupările 
politice aparținând minorităților etnice dispar. O anume reprezentare 
parlamentară a minoritarilor rezultă atât din principiile de organizare - 
ale corpurilor legiuitoare cât şi din listele de senatori şi deputați ai 
„Parlamentului carlist“. 

Minoritățile maghiară, germană și evreiască aveau senatori de 
cirept în persoana şefilor cultelor pe care le practicau: episcopul Biseri- 
cii Reformate din Cluj, episcopul Bisericii Evanghelice din Sibiu şi 
şef-rabinul cultului mozaic!”!. Printre deputăţii aleşi erau: Orosz Carol 
(agricultor), Teleki Adam (comerciant), Tompa Ludovic (comerciant), 
Prall Gustav (funcționar superior), Gust Waldemar  (industriaş), 
Kovacs Carol (intelectual, fără precizarea profesiei) - ţinutul Mureş; 
Schdnborn  losef (comerciant), lung Hans (comerciant),  Besinger 
Franz (comerciant) - ţinutul Timiș, iar printre senatorii aleşi figurau: 
Banffy Nicolae (agricultor, Cluj), Gyartas Elemer (agricultor, comuna 
Boziaş, Târnava Mică)!”?. 

Prezenţa reprezentanţilor minorităţilor etnice, mai restrânsă com- 
parativ cu cea înregistrată în parlamentele anterioare abrogării Consti- 
tuției din 1923, denotă continuitatea orientărilor politice ale statului 
roman față de proprii săi minoritari, fericit exprimată de ministrul de 
interne, Armand Călinescu în gazeta „România“ la 13 ianuarie 1939: 
„Faţă de minoritățile etnice noi am avut şi avem o politică foarte 
limpede. Mai întâi pretindem că nicăieri minoritățile etnice nu s-au 
bucurat de un tratament mai bun ca în România". 


5. Validarea alegerilor 


Un ultim aspect al „preliminariilor” activităţii legislative a 
Parlamentului român, l-a constituit validarea rezultatelor alegerilor 
sau mai exact spus recunoaşterea sau nu a alegerilor pe circumscripții 
electorale precum şi verificarea legalităţii mandatelor deputaţilor şi 
senatorilor desemnaţi în urma scrutinului. 

Numărul relativ mic de invalidări, în întreaga perioadă interbelică, 
era consecinţa substituirii de către majoritatea parlamentară, a unei 

funcţii judecătoreşti, ceea ce deschidea accesul traficului electoral, 
evident, în favoarea celor care încurajau şi practicau sistemul. Ar fi 
greşit însă să se înțeleagă că această atribuţie a Parlamentului a fost 
paravanul în spatele căruia s-a manipulat masiv şi ocult, astfel încât 
rezultatul alegerilor să exprime doar falsuri electorale. Cunoaștem, 
desigur, impresia despre practica furtului de urne, precum şi despre 
alte „manevre" neconstituționale. Fără a nega existenţa lor, nu credem, 
însă, ca acestea să fi primat în scrutinurile electorale. Cine are 
curiozitatea să parcurgă documentația arhivistică privind alegerile din 
epoca 1930-1937 nu poate să nu remarce insistența cu care organisme 
specializate ale vremii, îndeosebi din timpul guvernărilor naţional- 
țărăniste, dar şi din vremea cabinetelor liberale, recomandau cu 
fermitate şi insistență promovarea legalității în campaniile electorale 
ca şi în operaţiile de alegeri. Este, desigur, relevant şi faptul că 
străinătatea, sensibilă la asemenea manifestări, a subliniat cu promp- 
titudine eforturile guvernelor democrate de a lărgi şi consolida cadrul 
democratic de manifestare al vieţii politice. 

Verificarea alegerilor şi verificarea titlurilor membrilor aleşi în 
Cameră şi Senat, potrivit normelor Constituţiei din 1938 şi a Legii 
electorale din 1939 se realiza de către înalta Curte de Casaţie şi Justiţie, 
înainte de data fixată pentru întrunirea adunărilor. 


NOTE 


16 Toate desfășurate în temeiul Legii electorale din 26 martie 1926. 
167 Alegeri care s-au organizat în baza Decretului-lege din 9 mai 1939. 
168 Date prelucrate după Matei Dogan, Op. cit., Tabela nr. 1. 


169 Marcel Ivan, Evoluţia partidelor noastre politice (1919-1932), Sibiu, 1933, 
Tabelele XII și XIII; „Anuarul Statistic al României" pe anii 1937 și 1938, 
pp. 34 și 35. 


170 Tabelul a fost întocmit pe baza datelor furnizate de: N. Georgescu- 
Roegen, Aspecte numerice ale ultimelor alegeri generale, în „Parlamentul 
Românesc", an. VIII, nr. 246-249 din 31 octombrie 1937, p. 21; „Monitorul 
Oficial", partea |, nr. 301 din 30 decembrie 1937, pp. 9716-9717; 

Gheorghe |. Ioniță, P.C.R. în lupta pentru realizarea unui front larg al 
forțelor democratice din România în alegerile parlamentare din decembrie 
1937, în „Anale de Istorie", an. XVIII, nr. 3/1972, p. 51; Al. Gh. Savu, 
Sistemul partidelor politice din România. 1919-1940, București, Editura 
Politică, 1976; loan Scurtu, Political Parties in Romania after 
Parlamentary Election (1919-1937), în „Anuarul Institutului de Istorie și 
Arheologie «A. D. Xenopol»" (lași), fascicola XII, 1980. 


171 Potrivit calculelor lui M. Dogan, care, din voturile obținute de Uniunea 
Naţională, a scăzut pe cele acordate de electorat Partidului Naţional 
(lorga) și Partidului German. Cf. Matei Dogan, Op. cit., tabela Il (nota 
6). 

172 Tendinţa este vizibilă dacă se raportează aceste diferenţe la situația 
averscanilor în anii 1926 și 1927 când, la putere fiind, au „cules" o „zestre" 
electorală de 52,09%, iar în opoziția imediat următoare au reușit să 
obțină doar 1,93% din sufragiile corpului electoral (N. Georgescu- 
Roengen, Op. cit., p. 20). 


173 Matei Dogan, Op. cit., p. 55. 
174 Constantin Stănescu, Op.cit., p. 23. 
175 Al. Gh. Savu, Op. cit., p. 195. 


176 „Parlamentul Românesc", an. X, nr. 311-320 din 31 decembrie 1939, 
pp. 129-130. 


177 Spre deosebire de compoziția numerică a comisiilor fixate de Regu- 
lamentul Adunării Deputaţilor din 1925, în această epocă au ființat 10 
comisii cu 37 membri (Comisia de administraţie generală, județeană și 
comunală; afaceri străine; agricultură, păduri și domenii; armată și marină 
militară; instrucţie publică, culte și arte; lucrări publice, căi ferate, căi de 
comunicaţie, marina comercială; comerţ, industrie, mine și vămi; muncă, 
asigurări și prevederi sociale; legislaţie civilă, comercială și criminală; 
poștă, telegraf și telefon), 3 cu 21 parlamentari (Comisia de disciplină, 
incompatibilitate și imunitate; indigenate și recunoașteri de persoane 
morale; petițiuni), 2 cu 19 membri (Comisia de sănătate și igienă publică; 
legislaţie fiscală) și una cu 72 de deputați (Comisia financiară și bugetară). 

175 Cu excepția comisiilor de petiţii, naturalizări și disciplină, incompatibilitate 
și imunităţi (fiecare cu 15 membri), precum și comisiile financiare și de 
legislaţie fiscală (cu câte 50 membri), toate celelalte aveau 25 membri 
(Florin Vasilescu, Comisiile permanente. Realităţi și perspective, 
București, Editura Științifică și Enciclopedică, 1982, p. 206). 

179 Același art. 64 al Regulamentului Adunării Deputaţilor stipula că grupurile 
parlamentare alcătuite din 5 membri aveau dreptul „la câte un repre- 
zentant în comisiile permanente” (Arhivele Naţionale Istorice. Centrala, 
fond Parlament, dosar 2385/1931-1932, f. 5). 

180 Florin Vasilescu, Op. cit., pp. 198-199. 


181 întocmit pe baza datelor furnizate de procesele-verbale asupra constituirii 
comisiilor (Arhivele Naţionale Istorice. Centrala, fond Parlament, dosar 
2317/1930-1931. ff. 4-5). 


182 Pentru structura politică a celor două adunări cf. Matei Dogan, Op. cit., 
tabela IV. 


183 Serban Voinea, Social-democrația și Parlamentul, în „Parlamentul 
României", nr. 21-22 din iunie 1932, p. 8. 


184 M. Manoilescu, România stat corporativ, [s.I.], [s.a.], p. 15. 


185Tabelul a fost întocmit pe baza datelor cuprinse în: Senatul. Lista nominală 
cu arătarea grupării politice, profesiune!, stării civile și domiciliului domnilor 
senatori aleși în cursul lunii decembrie, anul 1933. Sesiunea ordinară 
1936-1937 (deschisă la 15 noiembrie 1936), 23 noiembrie 1936; Aduna- 
rea Deputaţilor. Lista nominală cu arătarea grupării politice, profesiunii, 
stării civile și domiciliului domnilor deputați aleși în alegerile din 20 
decembrie 1933. Sesiunea ordinară. 1935-1936, decembrie 1935. 

188 Matei Dogan, Op. cit, Tabela nr. V d. 


187 Natalia Simion, Observaţii privind compoziția socială a Partidului 
Țărănesc, în „Analele Universităţii «Al. |. Cuza» din lași” (serie nouă), 
Secţiunea i-a, Istorie, tomul XIX, 1973, fasc. 1, p. 124. Ceilalţi (1228) 
se încadrau în alte structuri socio-profesionale. 

188 Astfel, ținuturile Bucegi și Dunărea de Jos aveau dreptul fiecare la câte 
30 deputaţi (câte 10 pentru o categorie profesională); Prut - 9; București, 
Someș, Mureș, Timiș și Olt - 8; Suceava și Nistru - 6 și Marea - 5 
(„Almanahul ziarului «Timpul»" din 1940, pp. 248-250). 

189 Cele 7 judeţe erau astfel reprezentate: Timiș - 6 senatori „țărani“; 
Suceava, Dunarea de Jos, Mureș, Nistru - câte 4 pentru fiecare; Bucegi 
- 3; Prut, Someș - câte 2 pentru fiecare („Almanahul ziarului «Timpul»" 
din 1940, pp. 251 -251). Pe lista senatorilor „țărani" figura și prima femeie 
din Parlamentul românesc: Maria M. Pop, din Craiova. 

1% „Almanahul ziarului «Timpul»" din 1940, p. 254. 

191 „Parlamentul Românesc", an. X, nr. 311/21 din 31 decembrie 1939, p. 122. 


192 „Almanahul ziarului «Timpul»" din 1940, pp. 249-252. 

VI 
INIȚIATIVA LEGISLATIVĂ 


Odată ce se depăşeşte faza preliminară de organizare, Parlamentul 
trece la desfăşurarea activităţii sale propriu-zise, potrivit normelor 
constituționale şi raţiunii de a fi ca instituţie politică. Este o activitate 
complexă care, parţial, se desfăşoară public (dezbaterile din Cameră 
şi Senat), iar alta care are loc în „spatele uşilor închise!, presupunând 
funcționarea unui aparat birocratic relativ important numeric şi com- 
plicat ca tipuri şi forme de manifestare. întreaga construcție parlamen- 
tară îşi subordonează multiplele demersuri următoarelor funcții 
esenţiale: legislativă; bugetară şi financiară; de control. 

Funcţia legislativă este cea mai importantă, definitorie pentru insti- 
tuția parlamentară. Cu cât este mai riguros îndeplinită, cu atât Parlamentul 
se bucură de o mai substanţială autoritate şi audiență, fiind, de fapt, măsura 
rolului şi forţei sale reale într-un sistem politic democrat. 

Exercitarea funcției nu este facilă. Activităţi şi proceduri speci- 
fice, care se integrează într-un sistem ce se vrea coerent şi rațional, se 
traduc în: inițiative în materie legislativă, elaborarea proiectelor de 
legi şi sancţionarea lor, controlul constituționalităţii legilor. 


1. O evaluare cantitativă 


Cu excepția unui an legislativ (1938-1939), ambele adunări au o 
activitate legislativă importantă, indiferent de caracterul sesiunii 
parlamentare. 

In deceniul al 4-lea se desfăşoară 17 sesiuni parlamentare, după 
cum urmează: 


Sesiunea Natura sesiunii Durata în zile 
15 XI 1929-30 VI 1930? ordinară 226 
15X1 1930-1 IV 1931 ordinară 137 
15 VI 1931-14 VII 1931 extraordinară 29 
15 X1 1931-20 [X 1932 ordinară 157 
30 VII 1932-10 X 1932 extraordinară 79) 
15 XI 1932-13 IX 1933 ordinară 150 
15 X1 1933-18 X1 1933 ordinară 3 
1 II 1934-28 IX 1934 ordinară 87 
14 VI 1934-5 VII 1934 extraordinară 21 
15 X1 1934-20 IX 1935 ordinară 157 
15 XI 1935-14 IV 1936 ordinară 151 
15X1 1936-20 III 1937 ordinară 125 
15 XI 1937-19X1 1937 ordinară 4 
7 VI 1939-11 VII 1939 extraordinară 34 
25 XI 1939-20 XII 1939 ordinară 25 
7 II 1940-19 IV 1940 extraordinară 42 
29 VI 1940-6 VIII 1940 extraordinară Apă 


Pe birourile adunărilor, în timpul celor șaptesprezece sesiuni 
parlamentare, au fost depuse 3.583 proiecte de legi, din care 1.158 
din inițiativă parlamentară!% şi restul din iniţiativă guvernamentală!**. 

* Am inclus în tabel şi această sesiune, deşi pentru perioada care constituie obiectul 
atenţiei noastre, interesează decât intervalul 8-30 iunie. 

" Datele din acest tabel sunt preluate din Matei Dogan, Op. cit., tabelul nr. 1, cu toate 
că ele diferă uneori substanţial de altele cuprinse în unele studii sau lucrări consultate 


(Cf. Constantin Stănescu, Probleme constituționale, pp. 22-23). Acestea au însă 
avantajul de a prezenta sesiunile sub aspectul caracterului şi întinderii lor în timp. 


130 


Sunt de semnalat două decalaje importante: între numărul de pro- 
iecte din iniţiativă parlamentară depuse pe Biroul Adunării Deputaţilor 
şi numărul aceloraşi proiecte depuse la Senat, precum şi între numărul 
proiectelor de legi din iniţiativă parlamentară şi cel al proiectelor de 
legi din inițiativă guvernamentală. în primul caz, situația se datorează 
atribuţiei exprese a Camerei de a discuta şi vota bugetele de stat, 
precum şi prioritatea privind legile referitoare la apărare, contingentele 
Armatei etc., iar în al doilea se explică prin arogarea, cu de la sine 
putere, de către guvernele din această perioadă, a unei substanţiale (şi 
uneori hotărâtoare) inițiative în materie legislativă, ceea ce le-a conferit 
întâietate în acest domeniu. 

O analiză sumară a proiectelor de legi din inițiativa Adunării 
Deputaţilor şi a Senatului sugerează unele situaţii relevante. în ordine 
descrescătoare, de la anii legislativi cu cele mai numeroase propuneri 
de proiecte, la cei cu iniţiativele minime la capitolul proiecte de legi, 
situaţia se prezintă astfel: 


Adunarea Deputaţilor: 1931-1932; 1933-1934; 
1936-1937; 1932-1933; 
1930-1931; 1934-1935; 
1935-1936; 1938-1939; 
1939-1940. 

Din iniţiativa Senatului: 1933-1934; 1934-1935; 
1936-1937; 1931-1932; 
1932-1933;1935-1936; 
1930-1931. 


La Cameră 


Din iniţiativa 1931-1932; 1933-1934; 
Adunării Deputaţilor: 1936-1937; 1932-1933; 
La Senat 1930-1931;1934-1935; 
1935-1936; 1939-1940 
Senatul: 1931-1932; 1936-1937; 
1935-1936; 1932-1933; 
1934-1935; 1938-1939; 
1933-1934; 1930-1931; 
1939-1940. 

Se remarcă faptul că numărul cel mai substanţial de proiecte din 
inițiativă parlamentară este înregistrat în anul legislativ 1931-1932 
(cu excepţia propunerilor de legi înaintate la Cameră din partea 
senatorilor, care au ca „moment de vârf anii 1933-1934, 1934-1935 
şi 1936-1937). O cvasi-similitudine se relevă şi în cazul scorului cel 
mai scăzut de proiecte, care se înregistrează (cu aceeaşi excepție) în 
anii 1938-1939 şi 1939-1940. 

Cele două extreme, chiar la o analiză sumară, se corelează cu 
situaţii specifice istorico-naționale, în care este implicat şi Parlamen- 
tul, ca instituție fundamentală a sistemului pluralist. Limita maximă 


ăn 


se consemnează în anul legislativ 1931-1932, „agitată" de efectele 
devastatoare ale recesiunii economice, când Parlamentul, cu toate 
scăderile şi carenţele sale, este încă reprezentativ pentru democraţia 
românească. Nivelul cel mai scăzut este dat (după cum indică anii 
legislativi respectivi) de pierderea unor importante prerogative de către 
adunările legiuitoare, ca reflex al domniei autoritare a regelui Caro! al 
II-lea. 

Luând în consideraţie faptul că la Cameră, în deceniul al 4-lea, 
au fost depuse 697 de proiecte de legi propuse de deputaţi sau senatori, 
iar la Senat 461 de proiecte, în medie, într-un an legislativ, în Parlament 
s-au înregistrat 115,8 inițiative în materie legislativă promovate de 
membrii celor două adunări, cifră coborâtă față de proiectele de legi 
provenite de la structuri guvernamentale - 242,5 (proporţia fiind de 1 
ia 2,09). Este un argument important în favoarea susținătorilor 
primatului legislativ al guvernului în raport cu Parlamentul, în deceniul 
al 4-lea. 


2. Iniţiativa legislativă parlamentar ă 


Luând ca bază de calcul cifrele din lucrarea lui M Dogan, să 
urmărim în ce măsură ele reflectă realitatea şi, îndeosebi, să observăm 
cum se manifestă concret iniţiativa parlamentară în materie legislativă. 
Dar, înainte de a face această analiză nu este lipsit de interes să vedem, 
evident în linii esenţiale, cum a evoluat, în sistemul parlamentar 

românesc, norma constituțională (şi  regulamentară deopotrivă) a 
inițiativei legislative parlamentare. 

Potrivit Constituţiei din 1923, „Iniţiativa legilor este dată fiecăreia 
din cele trei ramuri ale puterii legislative" (art. 34)1%, cu alte cuvinte 
Regelui, Adunării Deputaţilor şi Senatului, care exercită colectiv 
această prerogativă. 

O prevedere cu caracter special, inclusă în Constituţie, 
introducea obligativitatea consultării Consiliului Legislativ pentru 
orice proiect de lege care aparţinea uneia din ramurile puterii legis- 
lative. Adunările aveau, totuşi, dreptul de a iniția dezbaterea unui 
proiect (inclusiv a acelora care erau emanaţia lor) atunci când 
Consiliul Legislativ nu se pronunţa într-un termen fixat de lege (se 
exceptau de la regulă creditele bugetare)!”. O prevedere similară a 
dobândit caracter de lege după constituirea Consiliului Economic 
Superior, care primea acelaşi drept în materie legislativă, limitat însă 
numai la sfera economică!%. 

Modalităţile concrete de exercitare a iniţiativei legislative de 
către cele două adunări au fost fixate în regulamentele lor de 
funcţionare. „Tehnica" era aproape identică cu cea a depunerii și 
discutării oricărui proiect de lege de altă proveniență decât a adu- 
nărilor, cu unele diferențieri neînsemnate între cele două adunări, 
mai ales până la restructurarea Parlamentului în regimul 
„Constituţiei Regele Carol II“. 

Proiectele de legi din iniţiativa reprezentanței naţionale trebuiau 
prezentate celor două adunări de un număr fix obligatoriu de deputaţi 
şi de senatori!%, pentru fiecare adunare (spre deosebire de proiectele 
prezentate de guvern în numele regelui, care erau depuse doar de un 
membru al guvernului ). Ele trebuiau să fie imprimate, să aibă o 
expunere de motive, să fie divizate pe articole. Proiectul/proiectele 
erau trimise unei comisii permanente şi comunicate guvernului în 
copie. După deliberarea în secţiune, delegaţi ai acesteia aduceau 
proiectul în dezbaterea Adunării Deputaţilor sau Senatului, însoţit de 
un raport, urmându-se apoi procedura regulamentară. Orice propunere 

sau proiect de lege odată respinse nu mai puteau fi propuse în aceeași 
sesiune? . 

în regimul Constituţiei din 1938, în condițiile desființării secţiu- 
nilor parlamentare fixate de cele două camere prin tragere la sorți, 
proiectele de legi din iniţiativă parlamentară (ca oricare alt proiect, de 
altfel) erau discutate şi avizate de comisiile parlamentare?!. După 
desemnarea unui raportor la proiectul de lege de către comisia per- 
manentă respectivă, proiectul era adus în dezbatere publică, în discuţia 
generală a adunării. Urma apoi, după depăşirea acestei faze şi accep- 
tarea proiectului, discutarea pe articole de către comisie şi votarea lui, 
revenind, în final, spre avizare în plenul adunărilor. 

Iniţiativa legislativă a Parlamentului românesc reprezenta, indis- 
cutabil, un aspect dintre cele mai importante ale regimului parlamentar- 
constituțional. Modul cum acest atribut democratic a fost utilizat de 
către reprezentanța naţională dă măsura însăşi a funcţiei sistemului 
parlamentar din România. 

Pentru a simplifica analiza noastră, şi aşa anevoioasă, ne-am fixat 
doar asupra a patru sesiuni, deliberat alese din perioade distincte ale 
intervalului 1930-1938. Prima dintre ele - sesiunea ordinară cuprinsă 
între 15 noiembrie 1930- 1 aprilie 1931, ne configurează inițiativa 
legislativă a Parlamentului la începutul domniei regelui Carol al Il- 
lea; a doua (sesiunea ordinară deschisă la 1 februarie şi încheiată la 
28 aprilie 1934), ne oferă prilejul de a constata reacția adunărilor la 
acest capitol în perioada imediat următoare încheierii, în linii esenţiale, 
a manifestărilor recesiunii economice din anii 1929-1933; a treia ( 
sesiunea extraordinară dintre 14 iunie - 5 iulie 1934), în care se 
conturează perspectiva guvernării autoritare a Partidului  Naţional- 
Liberal şi ultima (sesiunea ordinară dintre 15 noiembrie 1936 - 20 
martie 1937), când viața politică românească se afla în preajma 
modificării regimului parlamentar-constituțional. 

O privire generală asupra primeia dintre sesiuni ne conduce la 
constatarea că din cele 81 de proiecte de legi votate de ambele adu- 
nări?02, o treime o reprezentau proiectele din iniţiativa Adunării 

Deputaţilor şi Senatului. în general, proiectele din inițiativa corpurilor 


legiuitoare aveau o 


însemnătate 


secundară. 


Acest aspect poate fi 


observat şi mai bine dacă facem o analiză globală a următoarelor trei 


sesiuni: 


SESIUNEA 


Natura 
proiectelor 


Abrogări, modificări, 
completări etc. de legi, 
decrete ş.a. 


Autorizări de cumpărări 
cedări, schimbări şi con: 
cesionări de terenuri 
Autorizări de împrumu- 
turi şi perceperea de 
taxe 

Acordarea de pensii via 
gere şi recompense; 
reduceri taxe de călăto- 
rie 

Autorizări pentru alipiri 
sau dezlipiri de comune; 
pentru schimbări în ca- 
drul unor judeţe; modifi 
carea rangului unor căi 
rutiere etc. 

Autorizări pentru înfiin- 
țarea de societăţi 


1 11-28 IV 1934 


Pr. de 
legi din 
inițiativa 
Ad. Dep. 


Pr. de 
legi din 
inițiativa 
Senatului 


15 IX 1936- 
20 III 1937 
Pr. de Pr. de 
legi din | legi din 
iniţiativa | iniţiativa 
Senatului 


14 VI-5 VII 1934 


Pr. de 
legi din 
iniţiativa 


Pr. de 
legi din 
iniţiativa 


Din tabel?% rezultă nivelul scăzut al proiectelor de legi prezentate 
Senatului din iniţiativa celor două adunări. în proporţie covârşitoare 

(raportul era de 1:8), aceste proiecte sunt de însemnătate secundară 
sau nesemnificativă. Cele 18 proiecte de legi trecute la categoria „mai 
importante!! se referă, între altele, la: organizarea unei misiuni ştiinţi- 
fice în Albania; instituirea unei comisii de anchetă pentru cercetarea 
„afacerii Skoda"; reglementarea unei împroprietăriri în județul Vlașca 
(sesiunea 14 iunie - 5 iulie 1934); autorizarea unui examen excepțional 
pentru înaintarea învăţătorilor la gradul II; concentrarea pregătirii 
inginereşti în şcolile politehnice; crearea unor catedre noi la facultăți 
din Bucureşti şi Cluj; modificarea unor articole din Legea pentru 
organizarea Ministerului Educaţiei Naţionale; prelungirea, fără limită, 
a activității universitare a profesorilor N. lorga şi Gh. Marinescu (în 
sesiunea 15 noiembrie 1936-20 martie 1937). 

Chiar şi acestea, deși se deosebesc într-un fel de restul proiectelor, 
nu au greutatea unor legiuiri de interes general, naţional. Același 
caracter îl au şi proiectele de legi care au fost prezentate adunărilor 
din propria lor iniţiativă, dar care nu au fost luate în discuţie?04. 

Analiza proiectelor de legi din inițiativă parlamentară din alte 
sesiuni nu modifică în esență părerea enunțată. în sesiunea ordinară 
15 noiembrie 1929 - 30 iunie 1930, din care, evident, în sfera 
interesului nostru intiă doar finalul ei (8-30 iunie 1930), au fost 
prezentate, între altele, următoarele proiecte de legi din iniţiativa 
adunărilor: fixarea listei civile a regelui Carol al II-lea şi a familiei 
domnitoare (şedinţa din 17 iunie), repunerea ofițerilor activi basarabeni 
în gradul obținut în Armata fostei Republici Moldoveneşti (17 iunie), 
acordarea unei pensii viagere văduvei Mârzescu (19 iunie), declararea 
consiliul de administraţie al societăţilor anonime (20 iunie), 
modificarea unor articole din Legea accelerării judecăților din 10 iulie 
1929 (21 iunie), acordarea unor pensii viagere foştilor regenți M. 
Cristea şi C. Sărăţeanu (22 iunie), autorizarea comunei urbane 
Bucureşti de a contracta un împrumut pentru efectuarea unor lucrări 
edilitare (23 iunie) şi pentru cedarea unui imobil Institutului Social 
Român (26 iunie). 

Discuţii relativ animate s-au desfăşurat în jurul proiectelor privind 
fixarea listei civile a regelui Carol şi acordarea unor pensii viagere 
foştilor regenți, când deputăţii social-democrați au formulat obiecții, 
însoţite fiind de aprecieri asupra instituţiei monarhice şi de unele 
consideraţii privind iniţiativa parlamentară în materie legislativă. 

Remarcile deputaţilor social-democraţi dezvăluie un sens detur- 
nat al iniţiativei parlamentare, practicată de către executiv, anume: 
proiectele  „camuflate!!, prin mijlocirea „iniţiativei  parlamentare!!. 
Asemenea manevre guvernamentale, odată constatate, erau de natură 
să creeze suspiciuni nu numai asupra proiectelor de sorginte 
guvernamentală, dar şi asupra celor venite din iniţiativă parlamentară. 

Acestui aspect, cu evidente consecinţe în planul inițiativei legis- 
lative parlamentare, i se coroborează un altul, al cărui sens nu poate fi 
interpretat decât ca o încercare a executivului de a impune restricționări 
manifestării iniţiativei în materie legislativă a celor două „adunări!!. 
La 24 martie 1931, preşedintele Consiliului de Miniştri, G. G. 
Mironescu, înştiința pe preşedintele Senatului, profesorul Traian Bratu, 
asupra următoarelor: „Pentru proiectele de lege din iniţiativă 
parlamentară, urmând ca guvernul să declare dacă le însuşeşte ori ar 
avea o obiecţie de făcut, vă rog să binevoiţi a nu trece în ordinea de zi 
nici un asemenea proiect, înainte de a avea răspunsul scris al 
preşedintelui Consiliului de Miniştri!1205 . 

Este de presupus că o cerere de acest gen a guvernului avea în 
obiectiv instituirea unui anume control asupra inițiativei parlamentare, 
din moment ce însuşi preşedintele Consiliului de Miniştri își aroga 
dreptul „controlului!! proiectelor propuse de deputaţi sau senatori. 

Iniţiativa legislativă parlamentară, aflată sub dublă presiune - 
din afara adunărilor şi din interiorul lor -, limitată şi neconcludentă 
prin modul concret al manifestării ei, s-a exprimat, în unele forme, şi 
în alte perioade, în afara celor analizate, ceea ce relevă existența unor 
forțe care încercau să înfrâneze tendințele semnalate şi să confere 
Parlamentului rolul pe care firesc ar fi trebuit să-l aibă. 

în sesiunea ordinară care a început la 15 noiembrie 1930 şi s-a 

încheiat la 1 aprilie 1931, din iniţiativa adunărilor erau elaborate proiec- 
tele: contra cametei şi pentru suspendarea executării silite mobiliare 
şi imobiliare, pentru înființarea unei regii mixte şi exploatarea 
instalaţiilor de producere a energiei electrice pe teritoriul municipiului 
Constanţa, prelungirea termenului prevăzut de art. 13 din Legea 
electorală?2% , desființarea automobilelor de turism aparținând autorită- 
ţilor publice și a vagoanelor ministeriale?. 

Din sesiunea ordinară prelungită desfășurată între 15 noiembrie 
1931 - 20 aprilie 1932, rețin atenția proiectul de reformă electorală 
(depus la 26 martie 1932 pe Biroul Camerei)% precum şi cele referi- 
toare la asigurarea în caz de lipsă de şomaj, înființarea şi organizarea 
camerelor de muncă?” , iar din cea începută la 15 noiembrie şi înche- 
iată la 18 noiembrie 1933 se relevă mai importante proiectele privind 
autorizarea Ministerului Lucrărilor Publice pentru contractarea unui 
împrumut în vederea începerii unor lucrări edilitare, crearea unui fond 
de şomaj şi reluarea activităţii productive a unor întreprinderi 
industriale. 


2.1. Tipuri de iniţiativă parlamentară 


In sistemul de funcţionare al Parlamentului românesc, asemă- 
nător altor sisteme din democraţiile verificate, se admiteau două tipuri 
de inițiativă: iniţiativa individuală şi inițiativa colectivă. 

Iniţiativa individuală presupunea ca un deputat sau un senator 
să depună pe biroul uneia din cele două adunări proiecte de legi sau 
propuneri de proiecte de legi din propria voință. Subînţeleasă în consti- 
tuțiile din 1923 şi 1938, iniţiativa era expres menţionată în regulamen- 
tele de funcționare ale celor două adunări. 

„Tehnica" iniţierii unor demersuri legislative individuale era iden- 
tică în cele două „camere", cu deosebirea că un proiect de lege din 
inițiativa Adunării Deputaţilor trebuia să fie însoțit de adeziunea a 30 
de deputaţi, în timp ce unul propus, în același sistem, în Senat, se 
cerea să poarte semnătura a 7 senatori?!0. Procedeul presupunea să 
fie parcurse mai multe faze: divizarea proiectelor pe articole care, 

însoţite de o expunere de motive urmau o traiectorie obligatorie: 
comisia permanentă de resort (pentru examinare), secţiuni (pentru 
deliberare şi fixarea delegaților), plenul Adunării Deputaţilor sau 
Senatului, secondate de un raport din partea secțiunii respective (pentru 
dezbatere). Odată prezentate, proiectele de legi din inițiativă 
individuală urmau, în continuare, în genere, procedura cerută de orice 
proiect de lege. 

Dată fiind situaţia că opoziţia în Parlamentul românesc reprezenta 
o parte infimă din numărul total al membrilor Camerei sau al Senatului, 
comparativ cu majoritățile parlamentare aparținând partidului politic 
de guvernământ, inițiativa individuală în materie legislativă era serios 
amendată. 

Raportul dintre  majorităţile şi minoritățile parlamentare din 
Adunarea Deputaţilor în urma alegerilor generale din deceniul al 
4-lea?! este ilustrativ (Anexa nr. 3). Cu excepţia alegerilor din 1937, 
când liberalii aflați la putere nu reușesc să obțină majoritatea în Cameră, 
adunările constituite în urma sufragiilor din 1931,1932 şi 1933 au 
majorități masive, iar minoritățile sunt reprezentate de numeroase 
partide, grupări etc., cu un număr mic sau foarte mic de deputaţi 
(excepţie făcând naţional-țărăniştii).  Adversităţile politice îndepărtau 
posibilitatea unor acțiuni convergente ale opoziţiei, în acest caz 
adeziunea a 70 de deputaţi pentru ca un proiect de lege sau amendament 
să ajungă în faza prezentării spre dezbatere fie Adunării Deputaţilor, 
fie Senatului. în 1933, de exemplu, pentru a obţine 70 de adeziuni la 
un proiect de lege din inițiativă individuală era necesar ca toate 
formațiunile politice din opoziție, reprezentate în Parlament, cu 
excepţia Partidului Ţărănesc (dr. N. Lupu) şi Partidului Ţărănist Radical 
(Gr. lunian), să accepte colaborarea în susținerea unui proiect de lege. 
Fără îndoială erau posibile şi alte combinaţii din care să facă parte şi 
aceste două partide, cu condiţia, însă, să ajungă la minimum necesar 
de deputaţi pentru a declanşa funcționarea „mecanismului” inițiativei 
individuale. 

în cazul Senatului, perspectiva transformării unei iniţiative 
individuale în proiect de lege era relativ mai favorabilă, deoarece pentru 

a se ajunge în această situaţie numărul adeziunilor obligatorii era de 
zece ori mai scăzut, comparativ cu cel reclamat Camerei. Paradoxal, 
însă, dacă cifra semnăturilor de adeziune la o propunere individuală 
era mai mare de 7, atunci Biroul secțiunii respective nu da curs 
propunerii. 

Chiar şi în acest context, nefavorabil opoziției, inițiative 
individuale n-au lipsit. Numai că acestea aveau ca obiect probleme de 
importanță secundară (acordarea de pensii viagere, autorizarea unor 
comune, instituţii etc. de a cumpăra imobile, terenuri ş.a.m.d.). 

în categoria iniţiativelor individuale se înscriau şi propunerile de 
amendamente, subamendamente sau articole adiţionale la un proiect 
de lege care deveneau „operative numai în contextul în care erau 
redactate în scris, depuse la biroul uneia din secţiunile Senatului sau 
Adunării Deputaţilor şi susținute de un număr fix de deputaţi (50) şi 
senatori (5), după citirea şi argumentarea lor de către inițiator. Acest 
tip de inițiativă individuală este practicat într-o măsură mult mai 
relevantă şi uneori cu efecte benefice asupra operei legislative. 
Proiectul legii sanitare din 1930 a cărui discuţie a început în şedinţa 
Adunării Deputaţilor din 20 iunie, a suferit modificări importante în 
virtutea exercitării inițiativei individuale. Astfel, au fost respinse $ 
articole, s-au redactat şi au fost admise 10 noi articole, au fost 
modificate 85 articole, prezentându-se 158 amendamente, din care 
99 au fost acceptate, iar restul respinse?!2. Asemenea situaţii se 
întâlnesc frecvent în contextul dezbaterii asupra altor proiecte de lege. 

Iniţiativa colectivă se exercită în principal de către comisiile 
parlamentare. Deopotrivă, aceasta se putea exercita şi de către grupuri 
policolore, în împrejurarea când deputăţii sau senatorii mai multor 
formațiuni politice se asociau la iniţierea unui proiect de lege. Cum, 
din păcate, arhiva comisiilor nu s-a păstrat, este foarte dificil să 
concretizăm cum şi în ce mod comisiile parlamentare au acționat în 
acest sens. 

în ce priveşte manifestarea iniţiativei conexe a grupurilor 
parlamentare în materie legislativă ea are valabilitate numai în contextul 


140 


în care opoziția, renunțând temporar la disputele politice, se regăsea 
în același plan de interese cu puterea. Acest tip de iniţiativă se confundă 
însă foarte adesea cu iniţiativa individuală. 

Judecând, în general, iniţiativa parlamentară sub raport legislativ, 
se remarcă faptul că procedura, destul de complicată, fixată în 
regulamentele celor două adunări, se constituia din start într-un fac- 
tor frenator. Se adăuga la aceasta numărul scăzut al deputaţilor şi 
senatorilor  neguvernamentali, precum şi divizarea lor în grupuri 
divergente și fără influență politică deosebită. întregul set de 
constrângeri - obiective şi subiective, din interior şi din afară - care 
acționa asupra inițiativei parlamentare se răsfrângea nefavorabil asupra 
funcționării normale a Parlamentului, ca cel mai important factor politic 
al unei democraţii pluraliste. 

Iniţiativa parlamentară, mai ales în timpul guvernării liberale din 
1933-1937, este considerabil depreciată ca urmare a unui „sistem!! de 
substituire practicat de executiv. „Sistemul!! consta în prezentarea unor 
proiecte de legi emise de guvern, drept emanaţii ale adunărilor, cu 
obiectivul de a fi votate mai rapid de Parlament. Este limpede că 
liberalii încăîcau cu bună ştiinţă un procedeu democratic al vieţii 
parlamentare, utilizând iniţiativa adunărilor drept paravan al propriilor 
lor acte legislative. Ripostând împotriva unor asemenea procedee 
nedemocratice, deputatul social- democrat Al. Lucian, afirma, în şedinţa 
din 22 iunie 1930: „întreb, care este motivul pentru care guvernul 
recurge la această formă? N-are curajul să vie cu legea pensiilor foştilor 
regenți? Sau găseşte că aceasta este o formă mai comodă pentru 
dânsul? Noi credem că proiectele de legi, venite din inițiativă 
parlamentară, sunt rezervate anumitor inițiative, câteodată străine de 
concepţia guvernului. Calitatea noastră de mandatari ai poporului ne 
impune să fim stricți, chiar şi dârzi în unele chestiuni care poate sunt 
penibile şi să ne spunem cuvântul nostru așa cum ni se cere. Trebuie 
să ne ridicăm cu energie împotriva tuturor încercărilor de a aduce 
proiecte de legi care nu sunt un ecou fidel al interesului general, ci 
sunt pornite din interese particulare!?15. 

3. Iniţiativa legislativă guvernamentală 
3.1. Mesajul şefului statului (,, Discursul Tronului”) 


Parlamentul îşi deschide lucrările propriu-zise, după epuizarea 
demersurilor preliminare, prin expunerea în fața „camerelor“ reunite 
a  Mesajului şefului statului („Discursul Tronului!!). Procedeu de 
inspiraţie britanică, adoptat şi de către alte monarhii constituționale 
europene, „Mesajul Tronului!!, cunoscut mai ales sub denumirea de 
Mesajul Regal, are (sau trebuia să aibă), în „tehnica!! parlamentară 
românească, alte conotaţii, în afara caracterului conferit de iniţiatorii 
săi. Dacă britanicii îl concep ca un ceremonial, având un aspect accen- 
tuat formal, fără semnificaţie deosebită pentru viața parlamentară, 
românii îi atribuie un anume rol. Şeful statului apare în postură de 
factor tutelar al celei mai importante instituţii democratice - 
Parlamentul -, dar şi al guvernului, sugerând, prin intervențiile sale, 
direcţiile demersurilor viitoare. „La noi - se precizează într-un 
comentariu din epocă - Mesajul are un caracter deosebit prin faptul 
că dezvăluie Parlamentului, într-o formă hotărât oficială, care sunt 
intenţiunile guvernului şi care sunt punctele sale de vedere asupra 
problemelor actualități! 1214, 

„Mesajul Tronului!! este, în esență, un discurs politic cu o dublă 
structură: expozitivă - prezentarea înfăptuirilor precedentului guvern 
- şi enunţiativă - anunțarea proiectelor ce urmează să stea în atenţia 
noului cabinet. 

Mesaj sau  „speechi! sunt alte denumiri ce se atribuie 
„Discursului  Tronului!!, creând confuzii sau încurajând aprecieri 
nefondate. Titulatura corectă a discursului politic regal prezentat 
Parlamentului la deschiderea sesiunilor parlamentare este cea 
utilizată în regulamentele de funcționare ale celor două adunări şi 
anume: „Discursul Tronului!!. 

întrucât există mai multe „categorii!! de mesaje regale, cum sunt, 
de pildă, mesajele de închidere a sesiunilor parlamentare, de amânare 
sau de prerogare a acestora, precum şi mesajele regale ce însoțesc 

proiectele de legi, mesaje care nu sunt supuse discuţiilor ce au loc în 
cele două „camere'!, este normal să facem distincţie între acestea şi 
„Discursul Tronului". 

Discursul, potrivit normelor constituţionale şi prevederilor 
regulamentelor de ordine interioară ale Adunării Deputaţilor şi 
Senatului, nu se înregistrează ca un fapt oarecare, ca o manifestare 
formală. Atât Camera cât şi Senatul au în atribuţii redactarea, discutarea 
şi votarea Adresei de răspuns la Mesaj, care reclamă următoarele 
operaţii: comisii speciale, constituite în cele două adunări, colectează 
informaţii de la toţi miniştrii en fitre privitoare la proiectele legisla- 
tive şi politica pe care urma s-o promoveze departamentul respectiv, 
după care redactează propriile adrese de răspuns ce sunt prezentate 
plenurilor Adunării Deputaţilor şi Senatului; adresele se tipăresc şi se 
distribuie deputaţilor şi senatorilor; la 3 zile după distribuire începe 
discuţia generală asupra proiectelor de adrese. Odată votate adresele, 
se prezintă monarhului de către o „deputațiune” compusă din 40 
deputaţi (respectiv 30 senatori), aleşi prin tragere la sorți în şedinţe 
publice, preşedinţii şi membrii birourilor celor două adunări, membrii 
comisiunilor de redactare a adreselor de răspuns la „Discursul 
Tronului" şi raportorii?15. 

Procedura care unnează după prezentarea „Discursului Tronului" 
se menține şi în regulamentele de ordine interioară ale Parlamentului 
votate în 1939, cu unele mici modificări. „Deputaţiunile” care se 
prezentau regelui cu adresele de răspuns nu mai au în componenţa lor 
pe membrii comisiilor speciale şi raportorii?16. 

Proiecţia programului de guvernare, conturată în „Discursul 
Tronului", relevă maniera în care noul cabinet îşi propune să acţioneze 
în timpul mandatului său: un mesaj dens în date, cu preciziuni care să 
lămurească din start intențiile, dezvăluie un executiv puternic, sigur 
de sine şi de forța sa; un mesaj care fixează obiectivele viitoarei guver- 
nări într-o ţinută relativ vagă, cu tonalități moderate, fără ostentaţii și 
enunțuri autoritare, este expresia (sau ar trebui să fie) unui consiliu de 
miniştri echilibrat, care conştientizează propriile resurse precum şi 

limitele lor; în sfârşit, un discurs inaugural al şefului statului care dă 
senzația de reţinere exagerată, prin formulări vagi şi confuze ale 
demersurilor guvernamentale, era apreciat ca trădând un executiv slab, 
indecis, vulnerabil. Primului „tip“ de mesaje îi corespund sesiunile 
din perioada 1934-1937 (care coincid cu al 2-lea mandat complet de 
guvernare al liberalilor), următorului sesiunile din intervalul 1931 (15 
iunie) - 1933 (18 noiembrie), iar ultimului sesiunile parlamentare 
cuprinse în epoca 1929 (15 noiembrie) - 1931 (1 aprilie). 

Mesajele pe care le prezintă regele la începutul sesiunilor din 
secvența 1939-1940 vor să evoce forța guvernelor excedând prin 
proiecte legislative de anvergură, cu relative şanse de soluţionare potri- 
vit procedurilor normale de funcționare a Parlamentului. 

Are o anume semnificație modul cum sunt recepționate și 
apreciate mesajele şefului statului prezentate la deschiderea sesiunilor 
parlamentare. „Mesajul Regal cu care s-a deschis actuala sesiune (15 
noiembrie 1933 - n.n.) a păstrat un ton modest, o ţinută lipsită de 
acea ostentație, pe drept cuvânt socotită ca un semn de slăbiciune ce 
se vrea acoperită sub o draperie de fermitate verbală. E un mesaj 
model“2!7 (subl. ns.-«.«.)-erau cuvinte apreciative, cum rar au fost 
exprimate în publicistica epocii la adresa „Discursului Tronului”. în 
contrast cu acesta, sesiunea parlamentară ce-şi inaugura lucrările la 
30 iulie 1932 anunţa, prin intermediul discursului şefului statului, Carol 
al II-lea, un guvern slab şi, deci, o iniţiativă în materie legislativă de 
nivel scăzut, era de părere N. lorga, care consemna: „Mesaj şters, în 
care se insistă asupra libertăţii alegerilor şi se laudă plata pensiilor şi 
lefilor. Regele era slab şi plictisit, iar participarea publicului slabă'?18. 
în sfârşit, o altă constatare, potrivit căreia „Discursul tronului” în 
sesiunile din 1930-1931 „conţine o mulțime de proiecte de legi”, ceea 
ce va avea ca efect săvârşirea unei munci herculeane, transformând 
Parlamentul într-o fabrică de legi?!9. 

Forma şi conţinutul discursului sunt, fără îndoială, nu lipsite de 
sensuri, după cum constatăm, cum nu sunt private de semnificaţii şi 
chiar de o anume importanță dezbaterile asupra Adresei de răspuns la 

„Discursul Tronului!!. Desigur, nu toate intervenţiile din Cameră sau 
Senat, care se înscriu în acest tip de activitate parlamentară, se ridică 
ia cote valorice deosebite. 

La discuţiile pe marginea Adresei de răspuns la „Discursul 
Tronului”, prezentat în şedinţa inaugurală a sesiunii începute la 30 
iulie 1932, atenția este reținută de intervențiile deputatului social-demo- 
crat Lotar Rădăceanu referitoare la politica economică a guvernului. 
El se pronunță pentru desființarea taxelor pe pâine și inițiază o 
dezbatere asupra tezei „statului țărănesc", care se vehicula cu insistență 
în epocă. Din analiza contextului național, concluziona că „Un stat 
țărănesc, prin predominarea clasei ţărăneşti în politica ţării, nu ar putea 
să existe atâta vreme cât există capitalism, cât există dominaţia clasei 
burgheze"220 . 

Aspecte importante ale vieţii economico-sociale și politice sunt 
atacate în adresele de răspuns la „Discursul Tronului" și în discuţiile 
ce au loc pe marginea lor în şedinţele care urmează deschiderii sesiunii 
parlamentare la 15 noiembrie 1935. Deputatul H. Aznavorian (raportor 
la Adresa de răspuns) accentuează asupra aspectelor pozitive ale 
executării bugetului statului şi preocupării pentru dezbaterea şi 
adoptarea Legii presei, conchizând: „Dacă regimul democratic, care 
a adus preţioase servicii naţiunii române, îndreptățește, din înalte 
consideraţiuni verificate aiurea, o liberă discuțiune, atât în presă cât şi 
în Parlament, a tuturor problemelor cari interesează statul, aceasta nu 
înseamnă că idea de libertate justifică totul, chiar în afară de 
destinaţiunea ei finală?!. 

Raportor la Senat, în aceeaşi chestiune, este senatorul I. Botez, 
care insistă asupra problematicii economice presante, ca urmare a 
efectelor crizei economice ce se mai făceau încă resimţite. Raportorul 
sesizează un aspect deosebit de important, ca o consecință a crizei 
economice devastatoare din 1929-1933: „Sub presiunea crizei s-au 
dezechilibrat relaţiile economice dintre state, s-a perimat doctrina 
individuală manchestenană de free-trade chiar şi în țara ei de origină 


şi s-a creat, prin necesitate de fapt, doctrina economiei dirijate"?%2 . în 

această perspectivă, statul român se vedea forțat să-şi aroge noi 
atribuţiuni în planul dezvoltării economiei naționale, inclusiv în sensul 
tutelării iniţiativei particulare, pentru a opri cursul agresiv al efectelor 
crizei asupra acesteia. Efortul era însă asumat conștient, deoarece 
România se afla într-un sistem de relații internaționale pe care nici nu 
le puatea evita sau eluda, nici părăsi, deoarece risca să se prăbuşeas- 
că. Singura măsură raţională,care se impunea, era de părere semnatarul, 
rezulta din însăşi contextul socio-economic internaţional în care 
România era angrenată: „Trăim prinşi, fără să ne putem sustrage, într- 
o luptă economică mondială, în care fiecare stat trebuie să-şi ia măsurile 
de proprie apărare şi de adaptare continuă la împrejurările noi ce se 
ivesc şi care nu sunt sub cârma omului"225. 

Raportorul acordă atenţie şi spinoasei probleme a ridicării 
nivelului de cultură la sate, relevând, între altele: „Luminarea satelor 
prin şcoală, într-un stat de democraţie rurală, cum suntem noi 
(subl. ns. - «.«.), e de o organică însemnătate politică. Suntem pătrunși 
de adevărul că numai din înfrățirea tuturor sufletelor se nasc acele 
fecunde părți morale, totdeauna victorioase, care dau putință unui 
popor să-şi dezvolte şi să-şi afirme ființa lui etnică şi să-şi îndepli- 
nească destinul său istoric, în cadrul civilizaţiei umane 224. 

La Senat, dezbaterile asupra Adresei de răspuns la „Discursul 
Tronului" sunt orientate prioritar spre probleme de politică externă, 
la care participă N. lorga, Emanoil Slătineanu, Gr. Filipescu, N. 
Miclescu, R. Seişanu, asemănător celor din sesiunea parlamentară ce 
se deschide la 15 noiembrie 1935, când vorbesc O. Goga, N. lorga, 
A. C. Cuza, M. Manoilescu, Gr. Filipescu, V. Madgearu?75. 

Lucrările parlamentare care se deschid la 7 iunie 1939, debutează 
cu discursul regelui Carol al Il-lea adresat „camerelori! reunite. 
Monarhul elogiază, în câteva cuvinte, memoria reginei Maria, după 
care atacă problema „noilor aşezări“ precum şi reformelor inaugurate 
la 10 februarie 1938. Sensul schimbării îl reprezintă - potrivit 
aprecierilor monarhului - unirea forțelor vii ale ţării şi consolidarea 
României Mari. Noua Constituţie legitima, astfel, „întâietatea 

naționalității române“; statornicea şi lămurea mai bine datoriile și 
drepturile cetăţenilor; descătușa „viața publică de interesele strâmte 
de partid, așezând-o pe terenul adevăratelor nevoi ale obștei româ- 
neşti"; Parlamentul reorganizat asigura „o mai dreaptă şi firească 
reprezentare... a agricultorilor, muncitorilor, intelectualilor şi a celorlalți 
factori producători"; se dădea, astfel, „o bază morală mai temeinică 
pentru viaţa de stat"!226 . 

„Discursul Tronului" se referă, în continuare, la restabilirea şi 
consolidarea ideii de autoritate de stat; reforma administrativă, reorga- 
nizarea  magistraturii, elaborarea unui nou „statut al muncii”, 
construcţiile edilitare, probleme ale asistenţei sociale şi sanitare, 
înzestrarea Armatei şi, în sfârşit, la politica față de minorităţi. Dis- 
tinct şi accentuat, „Discursul Tronului" atinge şi problema raporturilor 
externe: „Ţara Noastră s-a aflat, în timpul din urmă, în fața unor grele 
probleme pe cari le ridicau frământările şi prefacerile internaționale 
cari aveau o firească atingere cu interesele noastre. Guvernul Meu a 
prezentat, cu acest prilej, o politică de pace, dar nu o pace cu orice 
preţ, ci numai cu respectul libertăţii, al independenței, al integrității şi 
al demnităţii naţionale. Pentru a face să izbutească această politică, 
Guvernul Meu a chemat sub arme, la un moment dat, mai multe clase 
de rezervişti, declarând răspicat că înțelege să apere hotarele sfinte cu 
orice jertfe"227 . 

Partea finală a discursului prefigurează opera legislati vă a guver- 
nului: elaborarea unei legi organice „pentru definitiva aşezare a 
corpurilor profesionale”; adoptarea unui nou statut al funcționarilor; 
soluționarea „vacanței ivite în fruntea Bisericii Ortodoxe prin încetarea 
din viaţă a înalt Prea Sfinţiei Sale Patriarhul Miron”; prezentarea unei 
inițiative legislative vizând „asigurarea  rentabilității produselor 
agricole"23%8, 

în final, Carol al Il-lea, adresându-se deputaţilor şi senatorilor, 
atenţiona asupra noilor raporturi dintre suveran, legislativ şi executiv: 
„Sunt încredinţat că veţi da tot sprijinul Guvernului Meu în opera ce 
va întreprinde. Aceasta va fi cu atât mai uşor pentru Domniile-V oastre, 

cu cât liberaţi de preocupările şi ambițiile politice de odinioară, astăzi, 
când Guvernul, potrivit noii Constituțiuni, se alcătuieşte în afară de 
indicaţiile Parlamentului şi rămâne responsabil numai față de 
Suveranul Ţării, Domniile-Voastre veţi putea rămâne pe liniile mari şi 
obiective ale intereselor superioare de Stai. Cercetarea proiectelor de 
legi şi contribuţia Domniilor-Voastre legislativă, în aceste condițiuni, 
va fi cu atât mai prețioasă"? . 

Răspunsurile la „Discursul Tronului" sunt citite de Al. Rosetti 
(Cameră) şi Al. Brătescu-Voinești (Senat). Ambele au un caracter for- 
mal-justificativ, elogiind schimbările produse în sistemul 
constituțional, cu implicaţii în organizarea societăţii. Se  elogiază 
condiţiile de „excepţională libertate a opiniilor” în care s-a constituit 
noul Parlament, ce apare ca „un organism cu totul nou, adaptat reali- 
tăților”. Elementul forte îl constituie structura sa socio-profesională 
şi etnică, care reprezintă o „strălucită dovadă a primatului naționalității 
românești", fără însă a perturba raporturile interetnice sau a crea stări 
de inferioritate minorităţilor. 

Răspunsurile se disting prin nota de concreteţe a Adresei Camerei 
şi conciziunea Adresei Senatului la unul şi acelaşi aspect: proiecţiile 
şi realizările noului sistem socio-politic. Adresa de răspuns a Camerei 
menţionează, la capitolul realizări: descentralizarea administrativă; 
reforma justiţiei; elaborarea unei noi legislații a muncii (extinderea 
dreptului de asigurare şi pensionare, crearea Casei de Pensii a Scriito- 
rilor Români şi a organizației „Muncă şi Voie Bună"); reforma educa- 
ției şi învățământului; crearea Străjii ării; înfiinţarea Oficiului Naţional 
pentru Turism; crearea unei industrii indigene de armament 

Adresa Camerei se încheia cu un final angajant, dar subsecvent 
operei executive: „Ferm hotărâți să contribuim la opera constructivă 
a Guvernului Majestății Voastre vom depune toate străduințele noastre 
pentru a seconda guvernul în noua operă legislativă, evitând în 
dezbateri discuţiunile sterile şi cu caracter personal, pentru a ne 
consacra toată energia muncii creatoare de valori. Preocuparea noastră 
imediată va fi de a cerceta noile legi ce vor fi prezentate de Guvernul 


148 


Majestății Voastre Adunării Deputaţilor: statutul funcționarilor pu- 
blici, legea breslelor şi legea pentru valorificarea produselor 
agricole"23%0 . 

Adresa Senatului are un mai pregnant caracter elogiativ, închein- 
du-se într-un stil inconfundabil, supralicitat ceva mai târziu: „Senatul, 
în care Majestatea Voastră a chemat la conlucrare reprezentanți de o 
valoare recunoscută a intelectualităţii noastre, conștient de sporul de 
prestigiu ce a câştigat astfel, asigură pe Majestatea Voastră de absolutul 
său devotament şi de ferma sa voință de a da deplin sprijin Guvernului, 
veghiind ca, prin a sa colaborare, legiuirile ce se vor da ţării nu numai 
să corespundă nevoilor ei reale, dar şi să păstreze neatins marele 
prestigiu dobândit de Majestatea Voastră prin toată activitatea Sa 
înțeleaptă şi plină de grije pentru binele patriei"23. 

Cele două adrese de răspuns la „Discursul Tronului” fac notă 
distinctă, prin caracterul evocat, de alte adrese de răspuns din perioada 
premergătoare instalării regimului autoritar monarhic în 1938. Ele 
reflectă spiritul şi concepția dominantă a epocii, care, evident, au efecte 
asupra funcţiilor Parlamentului, dar care nu pot anihila complet 
manifestările opoziţioniste antiautoritare. 

Chiar în sesiunea (deschisă la 7 iunie 1939) în care este prezentat 
„Discursul Tronului" şi apoi adresele de răspuns se înregistrează 
dezbateri care se depărtează de cadrul dorit de monarh şi regimul său, 
fiind atacate, în forme voalate sau directe, înseşi fundamentele noului 
sistem socio-politic. Al. Mâţă şi Al. Rosetti se arată potrivnici evoluţiei 
monarhiei autoritare spre corporatism (la dezbaterile care au loc în 
Cameră)? ; N. lorga şi Şt. C. Ion insistă asupra menţinerii dreptului 
de interpelare a miniștrilor de către deputaţi şi senatori, precum şi 
asupra recunoaşterii dreptului de control al Parlamentului asupra 
activităţii guvernului?3% (în dezbaterile de la Senat). 

Ecoul în presă, spre deosebire de perioada premergătoare anului 
1938, este filtrat, dezbaterile fiind prezentate într-o atmosferă de „bună 
înțelegere şi armonie", lipsite de „scandaluri” sau „bătăi”, dar care 
dovedesc „oarecare timiditate”. Caracterizarea aparţine unei reviste 

de ţinută, care făcuse epocă până în 1938, dar care, în noul context, 
devine prudentă, renunțând la tonul caustic şi la atitudinile sale critice. 
„Parlamentul Românesc" recunoaște, însă, că în timpul dezbaterilor 
„s-au rostit şi unele critici, ba chiar și câteva adevăruri"25%. 

„Discursul Tronului" (Mesajul Regal, cum este mai frecvent 
utilizat în epocă) este un element nu lipsit de semnificaţie, mai ales în 
perspectiva identificării forţei executivului şi a raporturilor care se 
statornicesc între executiv şi legislativ. Pe de altă parte, este şi un 
instalment care permite aprecierea nivelului realizărilor față de promi- 


siunile enunțate, ca proiecte legislative de esență guvernamentală. 


3.2. Depunerea, dezbaterea și sancţionarea proiectelor de legi 


„Discursul Tronului" şi adresele de răspuns ale „camerelor" au 
şi rolul de a pregăti terenul pentru săvârşirea operei legislative a 
Parlamentului pe timpul sesiunii/sesiunilor pentru care a fost convocat. 
Deşi proiectele legislative ale guvernului nou investit se dezbat, în 
general, intervenţiile în cadrul discuţiilor la adresele de răspuns iau, 
nu în puţine rânduri, aspectul unor discuţii autentice asupra proiectelor 
de legi. 

Şedinţele Parlamentului, indiferent de caracterul sesiunii, se 
desfăşoară potrivit normelor regulamentare ale adunărilor: sunt publice 
şi numai în anumite condiţii sunt secrete?%5 ; se pot deschide atunci 
când numărul celor prezenți (deputaţi sau senatori) corespund 
cvorumului cerut de regulamente? ; încep Ia data şi ora stabilite de 
comun acord cu executivul?% ; debutează cu citirea sumarului şedinţei 
precedente şi se încheie cu anunțarea ordinii de zi a următoarei şedinţe 
parlamentare; înscrierile la cuvânt şi intervenţiile deputaţilor sau 
senatorilor se fac având acordul preşedinţilor adunărilor, citirea 
mesajelor regale şi a comunicărilor guvernului au întâietate asupra 
discuţiilor, fără a le întrerupe însă sau anula, dezbaterile continuând 
după audierea acestora de către parlamentari; prezenţa a cel puţin unui 
ministru era necesară; miniştrii sau secretarii de stat puteau cere 
cuvântul, chiar dacă nu aveau calitatea de parlamentari. 

Alte aspecte de procedură stipulate în constituţiile din 1923 şi 
1938 precum şi în regulamentele interioare ale Adunării Deputaţilor 
şi Senatului se referă la modul de adresare al parlamentarilor (numai 
către preşedinţii celor două adunări, miniştrii prezenți la dezbateri 
sau plenurile „camerelor!?); locul discursului sau intervenţiei (numai 
de la tribună); natura discursului sau intervenţiei (numai la obiectul 
dezbaterilor); condiţiile întreruperii unui orator sau ale interdicţiei de 
a continua discursul; sancţiuni aplicate parlamentarilor care absentează 
nemotivat de la şedinţe sau care încalcă regulamentele de ordine 
interioară ş.a.m.d. 


3.2.1. Depunerea proiectelor 


Proiectele de legi din inițiativă guvernamentală sunt depuse la 
Biroul Adunării Deputaţilor sau Senatului de către un membru al 
guvernului, după audierea de către „adunarea!! respectivă a Mesajului 
Regal de trimitere. Pentru ca membrii Parlamentului să aibă posibilita- 
tea studierii proiectelor, textul acestora, însoţit de expunerile de mo- 
tive tipărite, se distribuiau anterior dezbaterii lor. 

La cererea guvernului sau a unui număr de deputaţi (30) sau 
senatori (10) se putea cere urgenţa discutării unui proiect de lege, 
considerat a fi prioritar în raport cu altele. în cazul în care una din cele 
două „camere!! valida urgenţa, comisiunea permanentă respectivă era 
invitată să ia în discuţie, fără amânare, proiectul de lege sau propu- 
nerea avansată de guvern sau parlamentari şi să prezinte raportul în 
unnătoarea zi, „dacă va fi posibil!!2353 . După depunerea raportului de 
către comisia permanentă, proiectul era luat în discuție de către 
secțiunea de specialitate. 

în cazul în care un proiect de lege avea o importanță deosebită, 
se reclama extrema urgență. Dacă „adunările!!, fiecare separat, votau 
propunerea, proiectul era trimis comisiunii respective şi secţiunilor 
care îl puneau în discuţie chiar în acea zi. 

Proiectele de lege din inițiativă parlamentară trebuiau susținute 
de un număr de deputaţi (30) sau senatori (7) şi formulate în scris. Ele 

erau divizate pe articole şi însoţite de expunerea de motive, după care 
se trimiteau spre examinare comisiunii permanente respective şi la 
secțiuni, târă discuţie prealabilă. Guvernul era înștiințat imediat despre 
acest demers. După deliberarea în secțiuni, un comitet (al delegaților) 
aducea proiectul/proiectele spre dezbatere „adunării” respective însoțit/ 
e de raport/rapoarte. Urma apoi procedura reclamată de orice proiect 
în genere. 

Un proiect din inițiativă parlamentară respins de una din cele 
două „camere" nu mai putea fi pus în discuţie în aceeaşi sesiune 
parlamentară. 

Proiectele din inițiativă parlamentară votate de Senat erau trimise 
de preşedintele acestuia preşedintelui Adunării Deputaţilor, conco- 
mitent cu  înştiințarea guvernului referitoare la demersul respectiv. 
Similar se procedează şi la Cameră cu proiectele din inițiativă parla- 
mentară, cu distincţia că acestea se înaintează preşedintelui Senatului. 

Aspecte tehnice identice privind procedeele parlamentare ce 
însoțesc iniţiativlele celor două „adunări”" în materie legislativă se 
regăsesc şi în regulamentele votate în 1939. O precizare este necesară, 
însă, în cazul Adunării Deputaţilor: Regulamentul stipula, în mod 
expres, că: „Proiectele de legi din inițiativă parlamentară sunt tipărite 
cu expunerea de motive şi sunt distribuite, după ce Consiliul Legisla- 
tiv, iar pentru cele cu caracter economic şi Consiliul Superior Eco- 
nomic, şi-au dat avizul"2% . 

Odată depuse, proiectele de legi traversează o rată în care sunt 
implicate structuri importante ale celor două adunări: comisiile 
permanente, comisiile speciale (numai în anumite situaţii), secţiunile, 
Comitetul Delegaţilor. 

Comisiile permanente sunt cele mai importante din întreg acest 
angrenaj. Numărul, destinaţia şi funcțiile lor le-am comentat anterior. 

Un proiect de lege depus la Biroul Adunării Deputaţilor sau 
Senatului este remis de președintele Comisiei Permanente de resort 
care îl cercetează şi, în termen de 30 şi respectiv 10 zile (în afară de 
cazurile de urgență), îi întocmeşte un raport tehnic referitor la 

conținutul acestuia. în cazul urgenței, Comisia îşi începe lucrările chiar 
în ziua următoare validării ei de către Cameră 

Regulamentele celor două „camere“, deşi precizează numărul 
comisiilor permanente pentru fiecare în parte, nu se opun creării de 
noi comisii permanente, atunci când situaţia o reclamă, cum nu se 
opun constituirii unor comisii speciale. 

Repartizarea deputaţilor şi senatorilor în comisii se realizează de 
către grupurile parlamentare, dar pe criteriul competenţei profesionale 
sau a specializării. 

După primirea proiectului de lege, comisia îl ia în discuţie, 
redactează un raport ce conține sugestii şi păreri numai de ordin tehnic 
referitoare la proiect, pe care, împreună cu proiectul, le trimit secțiu- 
nilor spre discutare. Toate aceste demersuri au loc după ce Comisia 
desemnează un raportor (cu majoritatea absolută a membrilor), care 
are misiunea de a studia proiectul de lege şi de a organiza dezbaterea 
lui. 

Dacă  inițiatorul/inițiatorii proiectului legislativ sau guvernul 
doresc să se renunțe la avizul secţiunilor, Adunarea Deputaţilor, potrivit 
propriului regulament, poate satisface cererea numai printr-o hotărâre 
specială?40. 

Spre deosebire de Adunarea Deputaţilor, în activitatea comisiilor 
permanente din Senat nu se prevedea posibilitatea renunțării discutării 
unui proiect sau propuneri de lege în secțiuni. O altă disticție referi- 
toare la comisiile permanente, semnalată anterior, constă în numărul 
mult mai mic al comisiilor permanente ale Senatului (înainte de 1938), 
comparativ cu cele ale Camerei 

Comisiile parlamentare corespundeau, în linii esențiale, departa- 
mentelor ministeriale, mai puţin cele de indigenare, petiţii, disciplină, 
incompatibilitate şi imunitate. 

Constituţia din 1923 şi regulamentele de ordine interioară ale 
Camerei şi Senatului adoptate după 1918 consacră, pentru prima 
dată în istoria Parlamentului român, sistemul și importanța 
marilor comisii permanente?41. 

Importanţa lor este accentuată după 1938, în condițiile reformei 
parlamentare aplicate de regimul carlist. Regulamentul Adunării 
Deputaţilor rezervă comisiilor parlamentare un întreg capitol (III), 
precizând modul de constituire şi funcționare care, în general, sunt 
identice sau asemănătoare cu prevederile regulamentare din epoca 
anterioară anului 1938. Diferențe se înregistrează în ce priveşte 
numărul comisiilor permanente, durata maximă a timpului afectat unei 
comisii pentru studierea și avizarea unui proiect de lege (de la 30 de 
zile la 15 zile) şi verigii imediat următoare care trebuia să preia raportul 
comisiei respective (raportul este depus la Biroul Adunării Deputaţilor, 
în şedinţă publică, după care se tipăreşte, distribuie şi este pus în 
discuţia Camerei )2%2. 

Activitatea curentă a marilor comisii parlamentare este dificil de 
reconstituit deoarece, după cum s-a relevat, arhiva acestora nu s-a 
păstrat, iar din propriile noastre cercetări am constatat, pe de o parte, 
penuria informaţională în ce le priveşte, iar pe de alta, dispersarea 
surselor, inclusiv în zone neaşteptate, surprinzătoare. O anume ima- 
gine a modului în care comisiile permanente se constituiau şi îşi 
desfăşurau activitatea se poate reconstrui în baza puţinelor materiale 
identficate. 

Structura lor politică, evident, nu putea să reflecte decât autorita- 
tea partidului declarat învingător în alegeri (sau a coaliției, cum este 
şi situaţia pe care o prezentăm). în sesiunea deschisă la 15 iunie 1931, 
în condiţiile în care electoratul a dat câştig de cauză în alegerile parla- 
mentare generale coaliției multipartidiste constituite sub sigla de 
„Uniunea Naţională", compoziţia politică a comisiilor parlamentare 
se prezintă astfel: 

7. Comisia de administraţie generală, județeană și comunală 

(37 membrii): Uniunea Naţională-20 reprezentanți; P.N.L. - 
7; PNȚ. - 3; P.N.L. (Gh. Brătianu) - 1; Partidul Poporului - 
1; Partidul German - 1; Partidul Maghiar - 1; LA.NC. - 1; 
Partidul Țărănesc (dr. N. Lupu) - 1; P.S.D.-1. 

2. Comisia pentru afaceri străine (37 membri) - structură 

identică. 

3. Comisia de agricultură, păduri şi domenii (37 membri) - 
structură identică. 

4. Comisia pentru armată și marină militară (37 membrii) - 
structură identică. 


5. Comisia de instrucție publică, culte şi arte - structură identică. 


Ș 


Comisia financiară şi bugetară (72 membri): Uniunea 
Naţională - 38; P.N.L. - 15; P.N.Ţ. - 6; P.N.L. (Gh. Brătianu) 
- 2; Partidul Poporului - 2; Partidul German - 2; Partidul 
Maghiar - 2; L.A.N.C. - 2; Partidul Ţărănesc (dr. N. Lupu) - 
1; PS D. - 1; Partidul Evreiesc - 1. 


. Comisia pentru lucrări publice, căiferate, căi de comunicaţie, 


— 


marină comercială (37 membri) - identică cu 1, 2, 3, 4, 5. 

8. Comisia pentru comerț, industrie, mine şi vămi (37 membri) 
- identică cu 1,2, 3,4, 5 şi 7. 

9. Comisia pentru asigurări, prevederi sociale şi muncă (37 
membri) - identică cu 1,2, 3,4, 5,7 şi 8. 

10. Comisia de sănătate și igienăpublică(19 membri): Uniunea 
Naţională -11; P.N.L. - 3; P.N.Ţ. - 1; P.N.L. (Gh. Brătianu) - 
1; Partidul Poporului - 1; Partidul German - 1; Partidul 
Maghiar - 1. 

11. Comisia de legislație civilă, comercială și criminală (31 mem- 
brii) - identică cu 1,2, 3,4, 5,7,8şi9. 

12. Comisia de legislaţie fiscală (f 9 membri) - identică cu 10. 

13. Comisia de disciplină, incompatibilitate şi imunitate (1 
membri): Uniunea Naţională -11; P.N.L. - 3; P.N.Ţ. - 2; P.N.L. 
(Gh. Brătianu) - 1; Partidul Poporului - 1; Partidul German - 
1; LA.N.C. - 1; Partidul Ţărănesc (dr. N. Lupu) - 1. 

14. Comisia pentru poștă, telegraf şi telefon (37 membri) - 
identică cu 1, 2, 3,4, 5,7,8,9 şi 10. 

15. Comisia de indigenate și recunoașteri de persoane morale 
(21 membri) - identică cu 13. 


16. Comisia depetiţionări (2 | membri) - identică cu 13 şi 152%. 

Este semnificativ cum se regăsesc în aceste comisii membrii 
grupurilor parlamentare. Nu întâmplător am ales un grup parlamentar 
restrâns, cum este şi cel social-democrat, din aceeaşi sesiune 
parlamentară. Astfel, 1. Mirescu este repartizat la comisiile 1,7 şi 9 
(aici apare în calitate de secretar al Comisiei), |. Flueraș la 2 şi 13; G. 
Grigorovici la 3, 5 şi 10; T. Roznovan la 4 şi 16; Al. Lucian la 6; E. 
Gherman la 8 şi 14; Al. Bartalis la 15. în afara acestor comisii, |. 
Mirescu mai face parte şi din Comisia specială pentru reglementarea 
accesului parlamentarilor în Ministerul Muncii, Asigurărilor şi 
Prevederilor Sociale?% . 

Distribuţia celor 7 parlamentari social-democraţi, după cum se 
remarcă, respectă normele regulamentare (un deputat sau senator nu 
poate să facă parte din mai mult de trei şi respectiv două comisii), dar 
nu acoperă integral comisiile (11 şi 12 rămân descoperite). 

Şedinţele comisiilor permanente se desfășoară la fel ca şedinţele 
ordinare ale celor două „camere“, aşa cum se observă şi din Procesul- 
verbal al şedinţei Comisiei financiare şi bugetare a Adunării 
Deputaţilor desfăşurată în ziua de 7 martie 1937: 


Preşedinte de şedinţă: N. N. Săveanu, preşedinte al Adunării 
Deputaţilor 


Membrii prezenţi: 55 deputaţi din componența Comisiei; 4 
deputaţi, cu vot consultativ. 


Invitaţi: 4 miniștrii (între care şi ministrul finanțelor, Mircea 
Cancicov). 


Ordinea de zi: cercetarea proiectului de lege pentru evaluarea 
veniturilor şi cheltuielilor de stat pe exercițiul 1937-1938. 

Discuţii: 

- M. Ormolu: declară discuţia generală deschisă. 


- C. Argetoianu: consideră că sunt necesare unele modificări. 
-  M. Cancicov: acceptă ideea. 


] 


Madgearu: critică Ministerul de Finanţe pentru faptul că nu a 

prezentat o expunere a problemei, înainte de trecerea la 
dezbaterea ei. 


- C, Argetoianu: susţine necesitatea unui echilibru bugetar. Nu 
este ruşinos să apară în buget și cheltuielile neacoperite. Există 
conferi extrabugetare ale unor instituţii autonome „care nu 
trebuie să crească și care sunt cheltuite fără controlul 
Parlamentului". 


-  M. Cancicov, răspunzând lui C. Argetoianu, apreciază că 
„sporirea cifrei bugetului se bazează pe realizarea îmbunătă- 
țirii economice". 

- Gr. lunian: Proiectul de buget se prezintă echilibrat numai din 
punctul de vedere al cifrelor, dar eludează realitatea. Potrivit 
aprecierilor sale este un buget de mizerie. 


-  M. Cancicov, răspunzând criticilor, relevă că s-a avut în vedere, 
in primul rând, „să se mărească cât mai rnuit fondul de 
investiţii”. 


Discuţia generală încheindu-se, se trece apoi la dezbaterea buge- 
tului pe articole. După terminarea dezbaterii pe articole, se procedează 
la votarea proiectului cu amendamentele aduse, care este admis?%5 . 

Modelul desfăşurării şedinţelor comisiilor permanente se regă- 
seşte şi la Senat Cu titlu de exemplu: şedinţele Comisiei financiare, 
bugetare şi legislaţie financiară din iunie 1940 şi şedinţa comună a 
Comisiei (reunite) de legislaţie civilă, comercială şi penală a Adunării 

"m etăţilor şi Senatului din 5 iunie 194026. 

După discutarea şi avizarea lor de către comisia permanentă res- 
pectivă, proiectele de lege, însoţite de un raport, își continuă traiec- 
toria, declanșând un alt mecanism parlamentar. 

Secţiunile parlamentare sunt cele ce preiau aceste proiecte, 
cu excepția acelora pentru care se solicită să nu fie trecute prin 
secțiuni 

Cu toate că în viziunea legiuitorilor români de după 1918 secțiu- 
nile, în condiţiile înființării comisiilor parlamentare, nu-și mai aveau 

rostul, ele sunt menținute, probabil fiindcă se regăsesc şi în structurile 
unor parlamente occidentale. 

Un proiect de lege intrat într-o secțiune, urmează o rută şi proce- 
duri, în parte asemănătoare cu cele întâlnite în comisiile permanente, 
în parte distincte. Astfel, discuţia proiectului de lege înaintat spre 
avizare, care se declanşează numai după 24 de ore de la primirea 
raportului  comisiunii permanente, se desfăşoară tot în două faze: 
dezbaterea generală şi dezbaterea pe articole. Excepţie de la discuţie 
fac proiectele de legi pentru aprobarea unui tratat sau a unei convenţii 
cu o putere străină care se avizează fără a se putea propune 
amendamente. 

în condiţiile terminării discutării proiectului de lege, se încheie 
un proces-verbal în care se consemnează hotărârea majorităţii asupra 
admiterii sau respingerii acestuia, după care este remis unui alt or- 
ganism, constituit însă din reprezentanţi ai secțiunilor. 

Comitetul Delegaţilor Secţiunilor (9, în cazul Adunării Depu- 
taţilor, 7, în cazul Senatului) preia proiectul de lege spre discutare şi 
avizare. Prima operaţiune, după desemnarea reprezentanţilor secțiu- 
nilor în Comitet, constă în crearea unei proprii structuri de conducere, 
compusă dintr-un preşedinte şi un raportor. 

Pentru ca o şedinţă a Comitetului să se poată desfăşura este nece- 
sară prezenţa a 5 şi, respectiv, 4 membri. Fiecare delegat aduce în 
Comitet spre discutare observaţiile formulate în secțiunea din care 
face parte. Dacă delegatul unei secţiuni are mandat imperativ de a 
susține propunerile sau sugestiile secţiunii, el nu se mai poate ralia 
altor observaţii aduse proiectului de lege. 

Proiectul este dezbătut de către Comitet, după care se redactează 
un raport ce cuprinde: observaţiile venite de la comisia parlamentară 
de resort, sugestiile şi propunerile de îmbunătăţire care se formulează 
de membrii Comitetului, menţionându-se atât cele ce aparțin majori- 
tății, cât şi pe cele ale minorității. Depunerea raportului la unul din 
birourile adunărilor se comunică de către preşedinte în şedinţa publică. 
Raportul este tipărit şi distribuit deputaţilor şi senatorilor urmând a fi 

înscris pe ordinea de zi a „camerelor”!, într-un interval de câteva zile. 
Se trece, astfel, la dezbaterea şi validarea proiectului de către plenul 
„adunărilori!. 

Regimul autoritar carlist consideră procedura de depunere, 
discutare şi votare a unui proiect de lege greoaie, în care se fac simțite 
paralelisme ce complică procesul legislativ. Tendinţa factorilor consti- 
tuționali din primele două decenii postbelice de a limita rolul secţiu- 
nilor se manifestă ferm în condiţiile noului regim. Regulamentele 


„camerelor!! din 1939 le elimină din structura Parlamentului, simpli- . 


ficând, astfel, angrenajul complex al discutării şi validării iniţiativelor 
legislative şi acordând un spor de autoritate comisiilor permanente. 

Din puţinele „piese!! arhivistice identificate, care se referă evi- 
dent la secțiuni şi care au ca obiect de atenție numai Adunarea Deputa- 
ților, o reținem pe cea mai importantă. Este vorba de comunicarea 
Adunării Deputaţilor din 19 noiembrie 1930 prin care se prezintă 
componenţa celor nouă secţiuni, după cum urmează: 


e Secţiunea I (43 membrii, între care: Mihail Ralea, Georgy 
Bethlen, Gheorghe G. Mironescu, Hans Beller, Vintilă I. 
Brătianu, lon Samoilă, Mihail Gheimegeanu, Ioan Petrovici, 
Hirsch Hoffman, Ele'me'r lakobffy). 

e Secţiunea a Il-a (43 membrii, între care: Viorel V. Tilea, 
Solomon Rosemberg, Hans Hendrich, Mircea Djuvara, Teodor 
Roznovan, Nichifor Crainic). 


* Secţiunea a III-a (43 membrii, între care: lon Lugoşianu, 
Armand Călinescu, Eduard Mirto, Hans Otto Roth, Ernest 
Venier, Bela  Parecs, Emil Haţieganu, Fritz Connerth, |. 
Mirescu). 

e Secţiunea a IV-a (43 membrii, între care: Aurel Vlad, Rudolf 
Brandsch, Victor Slăvescu, I. Gh. Duca, Eftimie Gherman, 
Romulus Dan, Constantin Stere, Omer Vehbi, Emil Hafuz). 

* Secţiunea a V-a (42 membrii, între care: Laar Francisc, Rich- 
ard Franosovici, Mihail Landau, Petre Andrei, Nicolae Ghiulea, 

Ion Clopoţel, Lotar Răduceanu, Beni Szabo, Al. Vaida Voevod, 
Ion Văsărhelyi, Constantin Krakalia). 


* Secţiunea a Vl-a (42 membrii, între care: Vasile Toncescu, 
Virgil Potârcă, I. Gh. Pardos, Ștefan Ciceo Pop, Grigore 
Perieţeanu, Iosif Gorgy, Daniel Haase, lon losika, Lucian 
Alexandru, Victor  lamandi, Nandor Hegedus, Teodor N. 
Fischer). 


e Secţiunea a VH-a (42 membrii, între care: Gheorghe D. 
Căpăţâneanu, Vasile Dutezak, F. Konnerth, Nicolae lorga, 
Pamfil Șeicaru, Virgil Madgearu). 

* Secţiunea a VIll-a (42 membrii, între care: Octavian Goga, 
loan Flueraş, Pompiliu loanițescu, Ștefan Larionescu, Bela 
Barabas, losef Fischer, luliu Maniu, Pantelimon  Halippa, 
Ştefan Holban, Nicolae Lupu, Pa'al Arpad, Grigore Gafencu). 


* Secţiunea a IX-a (42 membrii, între care: Emii D. Fagure, 
Bela Szentkereszty, Krăuler Francisc, Laszlo Dezideriu, IL. Gh. 
Brătianu, Eduard Abrudbanyay, Grigore lunian, Iosif Wilier, 
Iosif Jumanca)+7 . 


Toate fazele enunțate, în percepția majorităţii cetățenilor, cu atât 
mai mult în viziunea celor neinițiați, par extrem de complicate şi chiar 
de nepătruns. Adevărul este, aşa cum s-a recunoscut, că mecanismele 
de funcţionare ale Parlamentului erau relativ greoaie, motiv pentru 
care proiecte de legi fie că erau „amânate“ nepermis de mult timp, fie 
erau votate în seturi compacte, eludându-se, cu bună ştiinţă, de către 
executiv tocmai ceea ce era esenţial: dezbaterea şi găsirea celor mai 
adecvate norme juridice, care să reflecte o realitate, indiferent de natura 
el. 

Schematizând, traiectoria unui proiect sau a unei propuneri legis- 
lative, se înfăţişează potrivit etapelor obligatorii pe care le parcurg 
acestea (Anexa nr. 4). 

Schema încearcă să vizualizeze traiectoria unui proiect de lege 
sau a unei propuneri legislative înainte de 1938. Dacă se elimină 


160 


„secvența“ secţiuni avem şi imaginea traseului pe care îl parcurge 
un proiect de lege în Parlamentul român în sesiunile din intervalul 
1939-1940. 


3.2.2. Dezbaterea și sancţionarea proiectelor 


Maniera în care funcţionează angrenajul parlamentar în aprecierea 
oportunității şi rațiunii unui proiect de lege și avizarea deschiderii 
procedurii propriu-zise de discutare şi votare, în plenul celor două 
„adunări“, nu este de natură să descurajeze atitudinile critice. Se 
reproşează instituţiei parlamentare o anume inerție sau o mişcare cu 
încetinitorul, ceea ce nu este lipsit de temei. 

Paradoxal, legiuitorii români de după 1918 au conştiinţa acestui 
fapt şi chiar încearcă timid să diminueze frânarea procesului de 
depunere, prezentare, distribuire, discutare şi validare a proiectelor 
de legi. Crearea comisiilor permanente şi estomparea rolului secțiu- 
nilor se înscrie în această logică. Mai clar, voinţa de accelerare a tre- 
cerii prin Parlament a iniţiativelor legislative apare în regimul auto- 
ritar monarhic, când eliminarea secţiunilor simplifică considerabil 
traiectoria acestora de la faza de concepere până la adoptarea lor de 
către legislativ. 

Rămâne pe undeva de neînțeles de ce legiuitorii români din 
primele două decenii postbelice n-au trecut mai hotărât la simplifica- 
rea procedurilor de depunere, prezentare şi distribuire a proiectelor 
de legi şi, în general, de dezbatere şi avizare. 

Un posibil răspuns l-ar constitui complexitatea situaţiei societății 
româneşti din această perioadă care reclama adecvarea sistemului 
normativ-legislativ noii sale faze de evoluție. Teoretic, unitatea naţio- 
nal-statală, realizată în 1918, impunea reformarea întregului sistem 
legislativ, proces complicat, delicat şi de durată. Deşi urgenţa era 
maximă, ar fi fost însă imprudent pentru factorii decidenţi să elaboreze 
legi noi sau să modifice pe cele existente fără o matură chibzuinţă, 
luând în calcul nu numai efectele de moment, dar şi de durată. 

Mecanismul atât de complicat care se pune în mişcare când o 
propunere sau un proiect de lege intră în atenția legislativului pentru 
dezbatere şi sancționare încearcă să convingă că se procedează cu 
maximă atenție la cercetarea lor, pentru a se evita riscurile posibile. 
Practic, un proiect de lege trece prin patru filtre succesive (până în 
1938), iar după această dată numai prin două. Primul, îl reprezintă 
comisiile permanente, al doilea - secțiunile, al treilea - Comitetul 
Delegaţilor Secţiunilor şi ultimul - cele două „adunări!!, care, 
fiecare, trebuia să procedeze la dezbatere şi votare. 

în Parlamentul „carlist“, secţiunile şi, automat, Comitetul 
Delegaților Secţiunilor dispar, proiectul legislativ, după avizarea de 
către comisia permanentă, intrând direct în dezbaterea şi validarea 
„camerelor". 

în condiţiile evocate, cărora li se adăugau şi avizele Consiliului 
Legislativ şi Consiliului Economic Superior, se aprecia că se luau 
suficiente măsuri de precauţie pentru ca un act legislativ să fie nu 
numai în conformitate cu pactul fundamental (Constituţia), ci şi în 
consens cu o anume realitate, care îl reclama și îl făcea necesar pentru 
majoritate. Elemente de precauţie, poate chiar excesive, se observă şi 
în procedura de discutare şi votare a iniţiativelor legislative. 

La şedinţa fixată, care includea în ordinea de zi dezbaterea propu- 
nerii sau proiectului de lege, procedurile regulamentare prevedeau: 

-  Raportorul (sau în lipsa acestuia un membru al Comitetului 
Delegaților Secţiunilor sau raportorul Comisiunii Permanente sau unul 
din secretarii Biroului „adunării” în care avea loc dezbaterea) da citire 
raportului său şi proiectului sau propunerii legislative. 

- Preşedintele adunării declară deschisă dezbaterea, care începe 
cu discuţia generală. 

- După ce se declară închisă discuţia generală, adunarea este 
consultată dacă propunerea sau proiectul respectiv se ia în considerare. 

- O decizie favorabilă declanşează discuţia pe articole a propu- 
nerii sau proiectului respectiv, discuţie care se poate întrerupe numai 
după exprimarea prin vot a voinţei adunării (Camera sau Senatul). 

- în cazurile proiectelor de legi care au decât un singur articol, 
după luarea lor în considerare, se procedează la votarea acestora cu 
bile. 


- Propunerile care nu vizează transformarea lor în proiecte de 
legi trebuie să aibă un număr fix de semnături (mai mare la Cameră, 
mai mic la Senat), în caz contrar se resping. Propunerile se trimit, 
fără discuţii, spre cercetare  comisiunii permanente respective şi 
secțiunilor. 


- Amendamentele, subamendamentele sau articolele adiţionale 
trebuie să fie redactate în scris, semnate şi depuse la Biroul adunării 
în cauză, fiind puse în discuţie numai dacă, după lectura şi justificarea 
lor de către iniţiator, au asigurat sprijinul unui număr fix de deputaţi 
sau senatori stabilit prin regulamente (10 sau respectiv 5). în această 
situaţie, Adunarea Deputaţilor sau Senatul le înaintează la Comitetul 
Delegaţilor Secţiunilor, care le discută şi supun concluziile la care au 
ajuns, famurii parlamentare respective. Votarea amendamentelor sau 
a subamendamentelor se face în ordinea depunerii lor la Birou. Ordinea 
discuţiei este următoarea: subamendamente, amendamente, 
propunerea principală. 

- După terminarea discuţiei pe articole, dacă nu sunt modificări, 
se procedează la votarea proiectului în aceeaşi zi; dacă sunt modificări, 
procedura prevede că: 

1) în cazul refuzului guvernului de a recunoaşte amendamentele 
acceptate sau respinse de adunări, se face o nouă dezbatere 
generală, după care se trece la votare; 

2) în cazul aderării guvernului la toate modificările propuse de 
Cameră şi/sau Senat, votarea întregului proiect se poate face 
în aceeaşi zi248 . 


Procedura discutării proiectelor de legi în Parlament, în sesiunile 
1939-1940, este simplificată ca efect al eliminării unor verigi interme- 
diare între „adunare" (Cameră sau Senat) şi subansamblele ei funcțio- 
nale (comisiile permanente). Deşi cuprinde tot două faze (discuţia 

generală şi discuţia pe articole)., dezbaterea se poate finaliza într-un 
timp mai scurt, comparativ cu procedura consacrată acestui aspect 
aplicată'până în 1938. Circulaţia unui proiect sau a unei propuneri se 
produce pe ruta „adunare” (după terminarea discuţiei generale şi luarea 
în considerare a proiectului sau propunerii) - comisie permanentă 
(discutarea pe articole şi cercetarea amendamentelor, încheierea unui 
proces-verbal constatativ şi a unui raport către „adunare” - Cameră 
sau Senat), unde președintele dispune tipărirea proiectului şi a 
raportului, introducerea lui pe ordinea de zi „pentru votul total"2% . 

Cu votarea de către Adunarea Deputaţilor sau Senat se încheie 
drumul unui proiect spre a deveni lege. 

Regulamentele celor două adunări fixează în termeni preciși 
condiţiile şi modalitățile exprimării prin vot a voinţei individuale. 

În procedurile de votare este admisă o excepție, în cazul proiec- 
telor de legi ce primesc aviz favorabil de la Consiliul Legislativ, ca 
legi organice. Ele sunt citite şi votate de două ori de către „adunări”, 
la interval de 10 zile, „afară de cazul când la primul scrutin alu] obți- 
nut unanimitatea voturilor exprimate'!250 . 

Dezbaterea şi sancţionarea proiectelor de legi (din inițiativă guver- 
namentală sau parlamentară) exprimă esența funcţiilor instituţiei 
parlamentare. Modul cum sunt concepute cele două proceduri relevă, 
mai mult sau mai puţin, atitudinea factorilor constituţionali asupra 
rolului şi funcţiei reale a Parlamentului într-o societate democrată şi 
deopotrivă condiţia legislativului în raport cu celelalte ramuri ale 
puterii. 

Se remarcă, din cele prezentate, o atenţie deosebită a clasei poli- 
tice româneşti faţă de actul legislativ, poate şi din considerente de 
oportunităţi tradiţionale (rata considerabilă a corupţiei, practicile 
politice conjuncturiste, „flexibilitatea" exagerată a unor politicieni, în 
defavoarea unei conduite politice echilibrate, statornice şi raţionale 
etc.), dar poate şi din îngrijorarea provocată de posibile reacţii ale 
minorităţilor etnice, care aduceau atingere credibilității sistemului 
politic democrat din România întregită. Dacă adăugăm şi conside- 

rațiile exprimate anterior, avem deja o anume imagine a acestui tip de 
activitate parlamentară, esențială, de altfel, în relație cu celelalte, 
activitate mult mediatizată în publicistica epocii interbelice. 

Se reproşa atunci Parlamentului că îşi consacră prea mult timp 
dezbaterii unor proiecte de legi sau, din contră, că votează cu viteză 
cosmică proiectele, stabilind adevărate recorduri în materie legisla- 
tivă. Nu este singurul paradox interpretativ. Și, sub raport calitativ, 
discrepanţele sunt evidente. în timp ce unii autori (M. Dogan) le consi- 
deră irelevante, plate, de nivel scăzut?!, alţii (N. Porsena) aduc argu- 
mente contrare; dezbaterile, la proiectele importante, sunt serioase, 
temeinice, substanțiale. 

Dezbaterea proiectelor de legi este disproporționată sub raportul 
timpului afectat şi nici nu putea fi altfel. Un proiect legislativ alcătuit 
numai dintr-un singur articol consuma mult mai puțin timp decât un 
altul ce cuprindea zeci de articole sau chiar nu se dezbătea deloc. 
Dezbaterile se deosebesc inclusiv între proiectele de legi de mare 
întindere şi complexitate, motivațiile fiind variate: interesul de mo- 
ment sau de perspectivă al grupurilor parlamentare din opoziţie; 
semnificaţia şi dimensiunea reglementărilor propuse prin proiectele 
de legi; contextul socio-politic în care are loc discuţia, momentul 
plasării dezbaterii în cadrul sesiunii parlamentare (început sau sfârşit); 
sfera de cuprindere socială ş.a.m.d. 

Maniera în care au loc dezbaterile în Parlament este ilustrativă 
sau chiar emblematică pentru instituţia legislativă. Un parlament care 
se respectă - este părerea cvasi-unanimă a politicienilor şi a mass- 
media - conferă discuţiei generale şi pe articole a unui proiect de lege 
o mare atenţie. 

într-o democraţie ideală, Parlamentul are întâietate în materie 
legislativă, exercitând un control atent şi competent asupra 
executivului. Oricât de avansată este o democraţie (cum sunt cele 
franceză, engleză, americană, etc.), primatul Parlamentului asupra 
executivului a încetat de mult, guvernul „tare“ fiind cel care impune 
regulile jocului. 

Aceleaşi jocuri se regăsesc şi în România, funcţionând o relaţie 
similară între Parlament şi guvern. O asemenea situație nu presupune 
însă o docilitate atât de ridicată încât instituția parlamentară să nu-și 
manifeste propria identitate. Era, de altfel, şi logic să fie aşa, deşi 
logica a fost refuzată chiar în epocă de un segment important al opiniei 
publice. Era logic, fiindcă existenţa opoziţiei în legislativ făcea practic 
imposibilă aşteptarea ca Parlamentul să fie perfect racordat intereselor 
echipei guvernamentale. 

Existenţa unei rezistențe în chiar grupul majoritar parlamentar ar 
fi fost posibilă, prin însăşi natura raporturilor statornicite între cele 
două ramuri ale puterii (Consiliul de Miniştri - Parlament), care nu 
puteau fi agreate de către toți deputăţii sau senatorii majoritari. Un 
conflict de interese şi de aspirații se profilează între cele două ramuri 
ale puterii, chiar dacă ele se manifestă subteran şi mai puţin la suprafața 
vieţii politice. Se aduc aspre reproşuri politicii „decretelor legi” 
practicată de unele guverne, se critică atitudinea sfidătoare a unor 
cabinete față de adunări prin prezenţa la şedinţe a unui număr mic de 
miniştri sau secretari de stat, sub normele constituţionale sau chiar 
prin refuzul prezenţei acestora la şedinţe, se ia atitudine faţă de practica 
solicitării urgenței de către executiv pentru pachete masive de legi 
înaintate Parlamentului spre votare la sfârşitul sesiunilor etc. 

Pe aceste temeiuri s-a creat imaginea unui Parlament aservit to- 
tal guvernului, interpretându-se nenuanţat unele date statistice con- 
siderate ca fiind revelatoare. 

Primul dintre repere îl constituie raportul dintre iniţiativa 
parlamentară şi cea guvernamentală în materie legislativă, favorabil, 
cum era şi de aşteptat, executivului. 

Al doilea, care este considerat ca şi primul cosubstanțial la crearea 
imaginii defavorabile instituţiei parlamentare, îl reprezintă distribuţia 
dezbaterii şi validării propunerilor sau proiectelor de legi pe durata 
unei sesiuni. Deşi statistica utilizată de unii autori are caracter selectiv, 
dată fiind excluderea din calcule a unor pachete legislative pe criterii 
pe care nu le comentăm, suntem nevoiţi s-o utilizăm în lipsa altor 
instrumente ajutătoare. 

Matei Dogan clasifică, după cum numeşte Domnia Sa, «trecerea» 
legilor la sfârșitul sesiunilor pe trei dimensiuni: 


a) proiecte de legi care sunt votate în ultimile 3 zile ale sesiunilor; 

b) proiecte de legi care au fost validate de adunări în ultima zi a 
fiecărei sesiuni şi 

c) proiecte legislative aprobate în ultima lună a fiecărei sesiuni. 


Prelucrând datele care ne interesează din lucrarea menţionată 
(„Tabela nr. IX"), în raport cu perioada ce face obiectul analizei noastre, 
constatăm că distribuția proiectelor votate pe durata sesiunilor din 
deceniul al 4-lea, numai pe cele trei dimensiuni, este următoarea: 


Total proiecte votate - în ultimele 3 zile ale sesiunilor -899; 


- 1558, dintre care: - în ultima zi a fiecărei sesiuni - 395; 


- în ultima lună a fiecărei sesiuni -1801* 


Modul în care a fost concepută lucrarea autorului menţionat se 
reflectă şi în maniera în care sunt realizate tabelele anexă, inclusiv cel 
pe care îl folosim acum. Fără a face vreun reproş autorului, consi- 
derat în prezent drept personalitate ştiinţifică de prim rang în Occi- 
dent în domeniul politologici şi sociologiei comparate, pentru concep- 
țiile ce-i domină ultima lucrare publicată în țară, înainte de a se stabili 
în străinătate, dăm o altă interpretare datelor empirice. Să analizăm 
cifrele prezentate anterior. 

Cele 899 de proiecte votate în ultimele 3 zile trebuie înjumătățite 
deoarece acelaş proiect este votat separat de către Cameră şi de către 
Senat. Astfel, la Cameră se votează 386 de proiecte, iar la Senat 513. 
Cele două cifre raportate separat la totalul proiectelor de legi votate 
de către ambele camere schimbă fundamental imaginea „maşinii de 


' Numărul mai mare de proiecte votate în ultima lună, comparativ cu cel al proiectelor 
votate de Parlament într-o sesiune, se explică prin aceea ca Adunarea Deputaţilor şi 
Senatul votează practic același pachet legislativ, fără însă ca autorul să specifice acest 
aspect. 

vot“ a Parlamentului. Astfel, în timp ce în restul sesiunilor parlamen- 
tare se votează (ipotetic, desigur) 1,02 proiecte într-o zi, în fiecare “din 
cele 3 zile finale ale sesiunilor se votează 9,89 proiecte. 

Disproporţia care apare dintre cele două perioade de activitate 
legislativă a Parlamentului nu este singulară în spaţiul parlamentaris- 
mului european şi nu apare ca reflex al asumării deliberate de către 
legislativ a „funcţiei” degradante de „simplă mașină de vot" sau de 
„birou de înregistrare”. în practica raporturilor dintre legislativ şi exe- 
cutiv, în condițiile în care un guvern se vede amenințat cu apropierea 
încheierii sesiunii parlamentare respective, fără să fi trecut prin 
Parlament întregul pachet de proiecte legislative importante, este forțat 
să procedeze la aruncarea în brațele preşedinţilor celor două „camere” 
a tuturor sau a majorităţii proiectelor ce au rămas nesancţionate. 

Nici-un guvern, care exprimă interese de partid, nu-şi poate 
permite să rămână impasibil la promisiunile făcute în campaniile 
electorale. Oricât de multe şi serioase probleme are de rezolvat în 
opera de guvernare, cabmetele se arată alertate când constată că apar 
discrepanțe între promisiuni şi realități, motiv pentru care manifestă 
un interes subit şi masiv pentru urgentarea validării proiectelor de 
legi rămase în portofoliu înaintea încheierii unei sesiuni parlamentare. 

Decalajul dintre setul de proiecte votat către finele sesiunii parla- 
mentare şi restul proiectelor de legi adoptate în perioada anterioară se 
explică şi prin disfuncţionalităţile ce se manifestă în activitatea 
legislativului în procesul de dezbatere şi validare a iniţiativelor legis- 
lative. 

Prezența deputaţilor şi senatorilor la şedinţele Camerei şi 
Senatului este o chestiune mult mai importantă decât falsa impresie 
de aspect rutinier. Este, în primul rând, un tip specific de comporta- 
ment politic, condiționat de nivelul culturii politice şi al cunoaşterii, 
în general; propriile exigențe ale parlamentarilor faţă de instituţia pe 
care o reprezintă; idealurile existențiale; atitudinea faţă de norme şi 
reguli sociale; conduita etico-morală şi, nu în ultimul rând, tăria 
convingerilor şi afilierilor politice. 

La şedinţa Camerei din 8 iunie 1930, când începe procedura de 

anulare a legilor votate la 4 ianuarie 1926 şi, concomitent, cea de 
proclamare a prințului Carol drept rege al României, sunt prezenți 
317 deputaţi (lipsă 70), iar la şedinţa „adunărilor!! reunite ce are loc în 
aceeaşi zi, prezența este de 496 parlamentari (311 deputaţi şi 185 
senatori). La prima, deputăţii sunt prezenţi în proporţie de 81,9%, iar 
la a doua, parlamentarii prezenți reprezintă 80,3% din totalul „aleşilor 
naţiunii'252 . 

Zilele următoare marchează o scădere a prezenţei deputaţilor şi 
senatorilor la ședințe. La Cameră, în unna apelului nominal, se constată 
prezența a 267 deputaţi, ia şedinţa din 17 iunie; 290, la cea din 20 
iunie; 274, la 21 iunie; 222, la 22 iunie; 268, la 23 iunie şi 250, la 
şedinţa din 24 iunie. O ameliorare a prezenţei se înregistrează în 
şedinţele din 25 şi 26 iunie când 300 deputaţi sunt prezenţi la dezbateri, 
după care urmează o nouă diminuare a numărului lor la 285, 244 şi 
213 în zilele de 27, 28 şi respectiv 29 iunie 193075. 

Pentru Senat, secvența 1 februarie- 16 martie 1934, din sesiunea 
parlamentară 1 februarie - 28 aprilie, care se desfăşoară în acelaş an, 
este semnificativă în incidența prezenţei parlamentarilor. Tabelul 
următor ne dă dimensiunea comportamentului senatorilor faţă de pro- 
pria instituţie?5+: 


i 


Senatori 


| a N AN Prezenţa 

| Data și ziua şedinţei a : 2 

| i 2 i prezenţi absenţi (în procente) 
Îi — Pa a — 


| Ifebruarie |. | 
| 


3/februarie i 
L IEEE 7] 
| 5 februarie li 


7 februarie Mi. 
|. 9 februarie ti Aki 
16 februarie u! N, | . 
[19 februarie O | L. 


| 21 februarie | Mi. 


[23 februarie _V_| 


5:28 
IRA BERI 
manie Pai 


Prezența cea mai semnificativă (miercuri, 7 februarie 1934), care 
reprezintă şi maximul acestui interval, este de 212 senatori, echivalând 
84,8% din totalul membrilor Senatului. Opusul acesteia, înregistrează 
doar 43,2% din totalul senatorilor (la şedinţa din 10 martie 1934), 
ceea ce face ca prezenţa medie să se situeze la nivelul de 64-65 procente 
din total. 

Câteva aspecte sunt comune celor două „camere": prezența depu- 
taților şi senatorilor înregistrează creşteri către mijlocul şi finalul săp- 
tămânii şi descreşteri la începutul unei săptămâni (de regulă lunea şi 
marțea). Printre absenți se identifică câteva grupuri ce au o relativă 
constanță: minoritarii şi unele personalități politice de rang înalt 


” Totalul senatorilor (rezultat din adunarea celor prezenți şi a absenţilor) este fluctu- 
ant: 248,258, 249,259, etc. dată fiind înregistrarea defectuoasă a prezenţelor. Procentele 
sunt calculate la cifra de 250 senatori, cât prevedeau normele regulamentare pentru 
perioada 1 februarie 1934 - 19 noiembrie 1937. 

(Cameră), înalții pretaţi ai cultelor din România, militari, minoritari 
şi politicieni cu mai multe funcții importante (Senat). 

Printre cei 87 de absenţi de la şedinţa din 26 iunie 1930, care are 
loc la Cameră, se numără: Eduard Abrudbanyay, Be'la Barabăs yr., 
Be'la Barabăs senior, Rudolf Brandsch, Artur Connerth, Fritz Connerth, 
Teodor Fischer, Daniel Hasse, Hans Hendrich, Eleme'r Jakobffy, 
Michael Landau, Emeric Reiter, Hans Otto Roth, LI. Vasărhelyi 
(minoritari), C. Banu, 1. G. Brătianu, Vintilă 1. Brătianu, Mircea 
Djuvara, |. G. Duca, Richard Franasovici, O. Goga, Victor Slăvescu, 
Constantin Stere, V. V. Tilea, Aurel Vlad (personalități politice 
române)255 . 

La şedinţa inaugurală a sesiunii parlamentare din 1 februarie - 
28 aprilie 1934 printre absenți se numără: Miron Cristea, patriarhul 
României; Vasile Suciu, mitropolitul greco-catolic al Albei-lulia şi 
Făgăraşului; Nectarie, arhiepiscop al Cernăuţilor şi mitropolit al 
Bucovinei; Nicolae, arhiepiscop de Alba lulia şi Sibiu şi mitropolit al 
Ardealului, Banatului, Crişanei şi Maramureșului; Gurie, arhiepiscop 
al Chişinăului şi mitropolit al Basarabiei; Lucian, episcop de Roman; 
Vartolomeu, episcop al Râmnicului şi Noului Severin; Cosma, episcop 
ai Dunării de Jos; Gherontie, episcop de Constanţa; Visarion, episcop 
de Hotin; Nifon, episcop de Huși; Raman, episcop de Oradea; Nicolae, 
episcop al Vadului, Feleacului şi Clujului, Al. Niculescu, episcopul 
greco-catolic al Lugojului; luliu Hossu, episcop al Gherlei; Tr. Valeriu 
Frentziu, episcopul greco-catolic român al Oradiei Mari; dr. Alex. 
Rusu, episcopul greco-catolic al Maramureşului, dr. Alex. Makkai, 
episcopul diacezei reformate a Clujului; dr. Viktor Glondys, episcopul 
Bisericii Evanghelice C. A. din România - înalți prelați bisericești; 
Alex. Averescu, Henri Cihoschi, Alex. Lupescu, Gh. Măldărescu, 
Nicolae Petala, Ion N. Popovici, Arthur Vaitoianu - generali; Arthur 
Bologh, I. Bercovici, Wilhelm Binder, Ele'me'r Gya'rfăs, Alois Lebouton 
- minoritari; Gr. N. Filipescu, Gr. Gafencu, D. R. loaniţescu, Nicolae 
lorga, Grigore lunian, dr. N. Lupu, Mihail Manoilescu, N. Săveanu, 
Constantin Stere? . 

Unii parlamentari şi senatori au mai puţine motivații ca să participe 
la fiecare şedinţă.  Minoritarii maghiari îşi semnalează prezența 
îndeosebi atunci când proiecte de legi îl interesează în mod expres 
sau vin în atingere cu unele din aspiraţiile lor comunitare. 

Motivaţiile lipsei la apelul nominal al deputaţilor şi senatorilor 
români sunt de alt tip. Politicieni consacraţi, de talia lui N. lorga, O. 
Goga, Al. Averescu, Gh. Brătianu, dr. N. Lupu şia., care sunt şefi de 
partide sau fac parte din staff-urile acestora şi sunt angrenaţi şi în alte 
activități importante de natură economică, ştiinţifică, culturală, etc., 
în criză perpetuă de timp, se află în situația de a lipsi uneori de la 
şedinţe ale Camerei sau Senatului. Neparticiparea lor nu are nici-o 
tangenţă cu atitudini sfidătoare sau de minimalizare a rolului 
Parlamentului. 

înalții prelați ai cultelor din România, mareşalii şi generalii, foştii 
demnitari ş.a. - din categoria senatorilor de drept - împovăraţi de ani 
şi conştienţi de faptul că în practica curentă a Senatului dezbaterile 
sunt monopolizate de politicienii de carieră, manifestă predispoziții 
fluctuante față de participarea lor la şedinţe. 

Raportul dintre parlamentarii prezenţi și cei care absentează, chiar 
şi în contextul în care se fac simţite unele simptome de „regularizare” 
a „absenteiștilor", arareori atinge cotele de alarmă. 

însuşi mecanismul de funcționare al Parlamentului, pus în mişcare 
de reguli şi norme clare și susținut de un aparat tehnico-administrativ 
propriu substanţial?! , evită situaţiile de blocaj, asigurându-se, astfel, 
cvorumu-rile necesare votării proiectelor de legi. 

Sancţiunile sau constrângerile reprezintă, este adevărat, un mijloc 
care distonează cu importanta calitate pe care o au parlamentarii, anume 
de „aleşi ai națiunii”, dar acestea atenționează pe recidivişti. Interesele 
guvermului, care coincid cu aspiraţiile politice ale majorităţii 
parlamentare, reglează, la rândul lor, proporția dintre absenți şi pre- 
zenți, astfel încât un grup substanţial de deputaţi şi senatori aparținând 
majorității parlamentare asigură o masă relativ constantă la fiecare 
şedinţă, făcând posibilă funcționarea Parlamentului. 

La nivelul comisiilor parlamentare se înregistrează același 
fenomen, cauzat de situaţii şi comportamente oarecum similare. La 
apelul nominal al preşedintelui Comisiei financiare şi bugetare a 
Camerei, din 72 de membri, sunt prezenți numai 28 de deputaţi (şedinţa 
din 3 martie 1937), iar la şedinţa din 4 martie se înregistrează prezența 
unui număr de 55 de parlamentari?58. 

Normal este să privim procesul complex al discutării şi avizării 
propunerilor sau proiectelor de legi şi prin prizma altor aspecte, pe 
care le apreciem ca fiind relevante, anume: încărcătura activităților 
pe şedinţe, nivelul participării deputaţilor şi senatorilor la discuții 
şi substanța contribuţiei lor la opera legislativă a Parlamentului. 

Detractorii ca şi susţinătorii regimului parlamentar-constituţional 
din România nu iau în calcul ponderea activităţilor deputaţilor şi 
senatorilor pe zile lucrătoare şi distribuția acestor activităţi într-o 
sesiune parlamentară. 

Prin zi lucrătoare înțelegem nu o şedinţă, ci ansamblul demer- 
surilor Camerei sau Senatului din ziua respectivă, deoarece, nu în 
puţine situaţii, se desfăşoară câte trei şedinţe (de dimineață, de prânz 
şi de noapte). Se poate replica că nimeni nu este vinovat că parlamen- 
tarii lucrează în acest ritm, deoarece sumarele şedinţelor sunt apro- 
bate chiar de ei. Dacă ne-am plasa, însă, pe această poziţie, am avea 
toate condițiile să eludăm adevărul sau să-l exprimăm parțial. 

Parlamentarii, până la un punct, pot fi singurii vinovaţi de 
volumul mare de activităţi pe care şi-l propun pentru o zi, echivalentă, 
în cuantificarea obişnuită, cu o şedinţă parlamentară. Fără îndoială 
că așa şi este. Se scapă, însă, din vedere că asupra parlamentarilor 
dintr-o „cameră" sau alta se exercită separat sau concomitent trei 
tipuri de presiuni: din partea monarhului (şefului statului), celeilalte 
„adunări" şi executivului. încărcătura pe zile a parlamentarilor, natu- 
ral, trebuie să fie privită în această dublă relaţie: afirmarea propriei 
voințe într-o instituție reprezentativă națională, care are caracter pub- 
lic şi luarea în considerare a presiunilor la care sunt supuşi din afara 
instituţiei lor. 

Şedinţa Adunării Deputaţilor din 29 iunie 1930 (duminică), la 


care sunt prezenţi 213 parlamentari (din totalul de 387) şi se deschide 


la ora 1050, se desfăşoară astfel: 


Se dă citire sumarului şedinţei precedente şi se aprobă. . 

Se depune Raportul Comisiei de legislație civilă, comercială şi 
criminală, relativ la proiectul de lege pentru strămutarea jude- 
cătoriei rurale Caramurat, din județul Constanţa, în comuna 
Caraomer, din acelaşi judeţ. 

Se trimite la Comisia de petițiuni cererea notarilor din plasa 
Amaradia (judeţul Dolj), prin care se plâng de situațiunea 
administraţiei locale. 

M. Manoilescu, ministrul lucrărilor publice şi al comunicaţiilor, 
dă citire Mesajului Regal care însoţeşte proiectul de lege, 
amendat de Senat, relativ la executarea lucrărilor de refacere 
pentru drumul de stat Bucureşti - Ploiești - Braşov. 

- Adunarea aprobă urgenţa. 

Şt. Ciceo-Pop, preşedintele Adunării, anunţă că proiectul şi 
mesajul vor fi trimise la comisia de specialitate. 

Ananie Nancov adresează o întrebare ministrului muncii, sănă- 
tății şi ocrotirilor sociale relativă la abuzurile de putere ale 
unui funcționar ministerial. 

A. Percec adresează o întrebare ministrului finanțelor referitoare 
la sporul adăugat pensiilor de bază. 

Generalul Şt. Holban adresează o întrebare ministrului finan- 
țelor: „dacă la răscumpărarea concesiunii se scade din prețul 
de răscumpărare fondul de rezervă cu dobânzile lui, de la data 
depunerii fiecărei sume şi până la data răscumpărării'25% . 

Cristei Ceaușoglu anunță că va adresa o interpelare ministrului 
industriei şi comerțului referitoare la declaraţia lui V. Madgearu 
din 1929, pe atunci ministrul industriei. 

C. Angelescu, subsecretar de stat la Ministerul de Interne, 
solicită intervertirea ordinei de zi. 

- Adunarea încuviinţează. 

* N. G. Rusănescu dă citire Raportului şi proiectului de lege: 
modificarea art. 462 din Legea pentru organizarea adminis- 
trației locale. 

- Se prezintă expunerea de motive. 

* M. Văgăunescu, în locul raportorului, care lipseşte, dă citire 
Raportului comisiei de specialitate, expunerii de motive şi 
proiectului de lege pentru exploatarea serviciilor de cărăușie 
publică pe drumuri prin „vehicule cu tracţiune mecanică!!. în 
Comisie, se operează modificări la art. 1, 2, 3, 5 şi 6 ale legii, 
art. 4, 7 şi 8 rămânând nemodificate. 

- Urmează discuţia generală asupra legii la care iau cuvântul: 

* D. R. loaniţescu, care critică proiectul de lege pentru desființa- 
rea rutelor de autobuze acolo unde rețeaua de căi ferate este 
densă; cere ca şoselele să fie bune; întreabă ce fel de concu- 
rență, aşa cum se arată în proiect, face automobilul, trenului? 

* Francisc Kăuter susține: concurența căilor ferate de către 
automobil este o falsă problemă. 

* lacob Pestiner: „întrucât un fost ministru al guvernului naţionl- 
țărănist, domnul D. R. loaniţescu, a dovedit că Partidul Naţio- 
nal-Ţărănesc n-are o politică a drumurilor, mă mărginesc a 
atrage atențiunea numai asupra cazului despre care au vorbit 
amândoi  antevorbitorii, şi anume: despre concurență. Sunt 
pentru principiul monopolului, dar tot asemenea nu pot admite 
suprimarea concurenţii, din simplul motiv că administrația 
căilor ferate ar putea avea venituri mai mici. Acum declarăm 
că existența unei linii de autobuze nu mai poate fi admisă decât 
acolo unde nu se face concurență căilor ferate? Aceasta nu se 
poate!1260.. 

* Florea Drăghici (preot): „v-aş ruga să nu rămână licitaţie publică 
(pentru concesiunea drumurilor - n.n.>), ci să se pună taxa pe 
kilometru. Să se lase libertatea ca oricât de multe maşini să 
circule pe şosea!!761. 

* Cristei Ceauşoglu, care ia cuvântul în continuare, are obiecţii 
la titlul legii „cărăușeriei!!: ce legătură are cu automobilul? - 

întreabă el şi în continuare afirmă: „legea este rău redactată. 
Este făcută de la birou şi am mai făcut şi altă dată observaţia 
aceasta şi la alte legi suntem câţiva deputați numai, care 
criticăm proiectele ce ni se prezintă; mai mulți sunt [cei] cari 
le critică prin tăcere, votându-le; așa că noi aceştia, cari le 
criticăm de la tribună, trebuie să fim atenți să nu veniţi cu legi 
la sfârşit de sesiune şi să nu zică lumea care ne-a trimis aici că 
nu știm ce legi s-au votat. Al doilea, trebuie să avem timp să 
studiem proiectele"262. Prin acest proiect de lege se spune ceea 
ce nu se monopolizează. Crede că este cazul să se procedeze 
viceversa. După părerea sa legea este inutilă. 

* ÎI. Buzdugan susţine că nu a avut timp să studieze proiectul de 
lege. Critică pe fostul ministru al transporturilor, Pan Halippa, 
pentru faptul că nu s-au construit drumuri în Basarabia. 

* Pan Halippa, în replică, afirmă că în Il ani s-au construit 250 
km. de drumuri. Este de părere că preţurile vor creşte la trans- 
porturi. 

* M. Manoilescu, ministrul lucrărilor publice şi al comunicaţiilor, 
respinge principiul concurenței. Este pentru concesii, dar 
limitate. 

+ |. Pistiner ridică problema definirii transporturilor, care devin 
obiect de monopol, chestiune capitală pentru interpretarea legii. 

* D. Căpăţineanu, vicepreşedinte al Adunării, cere prelungirea 
şedinţei până la ora 9 seara, 

- Adunarea admite. 

- Se supune la vot luarea în considerare a proiectului de lege 
şi se admite. 

- Se trece la discuţia pe articole a proiectului. 

- Se dă citire art. 1 al proiectului. 

* D. R. Joaniţescu cere ministrului transporturilor să dea două 
declaraţii: 1. că legea nu se aplică şi la căruțele țăranilor şi 2. 
că nu se abrogă legile anterioare. 

* M. Manoilescu dă ambele declaraţii. 

* Pamfil Șeicaru: „această lege corespunde unei necesităţi”?62 . 


I. Mihalache, ministrul agriculturii şi domeniilor: „Am auzit că 
voiţi numai să faceți abstracţie, pentru a nu se putea vota legea 
Dobrogei Noi”26+ . 

* |. Buzdugan: „sunt oameni interesaţi la această lege şi numai 
aceştia sunt prezenți. O lege de aşa mare importanță trebuie să 
fie discutată de toţi cei care sunt reprezentanții adevăraţi ai 
acestei țări"265 . 

- La primele 6 articole se admit 5 amendamente. 

* |. Buzdugan: „Am luat cuvântul, ca să ştie ţara întreagă că vreţi 
să treceţi această lege prin subterfugii şi maşinaţiuni nedemne 
de un Parlament democratic, cum ziceţi că sunteţi d-voastre“266, 

* I. Mihalache: „Domnul deputat Buzdugan, de aici încolo, este 
de meserie patriot"267 . 

* 1. Buzdugan: „Domnule Mihalache, eu am fost patriot totdeauna, 
lucru pe care d-ta îl ştii de mult. încă atunci când nu eram în 
Țara Românească, eu mi-am făcut datoria de român acolo, pe 
frontul românesc, ca ofițer în armata rusă şi atunci am 
descoperit  comploturile ruseşti contra țării  noastre"268 
Contestă, în continuare, că adunarea este în număr pentru a 
discuta proiectul de lege asupra Dobrogei Noi. 

* Pamfil Șeicaru: „Apoi, domnule ministru, câte legi s-au pre- 

zentat aici, să fie discutate în Parlament într-o lună de zile? 

Judecaţi dacă, în adevăr, cu seriozitatea, cu pregătirea nece- 

sară, Parlamentul a putut să aducă o contribuţiune serioasă la 

perfecționarea legii?! Dacă socotiți că Parlamentul este inutil, 
atunci n-am nimic de zis. Suntem de perfect acord că Parla- 
mentul este redus la simpla expresie a unui serviciu de grevă 


constituțională"26% . 


Vorbesc în continuare, mai mulți deputaţi, între care şi V. Dutezak, 
căruia i se răspunde, într-o altă intervenţie, de către Pamfil Șeicaru: 
„Domnule Dutezak, am să vă arăt că o cunosc așa de bine când îţi voi 

înfăţişa plângerea dumitale, plină de inexactităţi, adresată Legii Naţiu- 

nilor şi în care spuneai că românii au luat pe ruteni, i-au pus cu capul 

în jos şi le-au dat foc!*270. 
- Se pune la vot şi se votează proiectul de lege. 
- Urmează discuţia la proiectul de lege consacrat Dobrogei 
Noi. 
- Se pune la vot luarea în considerare a proiectului de lege şi 
se admite. 

* ÎI. Buzdugan: „Eu ţin să constat că nu sunt decât 18 deputați în 
incinta Camerei, sub uşile încuiate, ca să nu fugă şi ei de 
răspunderea cu care îi va apăsa această lege rea'?7|. 

- Urmează alte discuţii, după care finalul şedinţei, are urmă- 
toarea înfăţişare: 

* D. Căpăţineanu, vicepreședinte: „D-lor deputaţi, votul cu bile 
asupra proiectului de lege în total se va face în şedinţa de mâine 
dimineaţă. 

- în şedinţa viitoare la ordinea zilei vom avea: 

1. Repetarea votului rămas nul asupra proiectului de lege 
pentru acordarea panglicei ordinului «Mihai Viteazul» la 
medalia «Virtutea militară de războiu» (din iniţiativă 
parlamentară). 

2. Votul în total cu bile asupra proiectului de lege pentru 
modificarea unor  dispozițţiuni privitoare la executarea 
silită în materie imobiliară. 

3. Votul în total cu bile asupra proiectului de lege pentru 
modificarea art. 462 din Legea pentru organizarea 
administraţiei locale (din inițiativă parlamentară). 

4. Votul în total cu bile asupra proiectului de lege pentru 
exploatarea serviciului de cărăuşie publică pe drumuri, 
prin vehicule cu tracțiune mecanică. 

5. Votul în total cu bile asupra proiectului de lege pentru 
modificarea legii din 22 aprilie 1924, pentru organizarea 
Dobrogei Noi. 

6. Proiectul de lege asupra colonizărilor. 

7. Proiectul de lege pentru interpretarea art. 19 şi 22, alin. 2 
din Legea pentru înființarea academiilor de înalte studii 
agronomice. 


2 


Proiectul de lege pentru autorizarea Ministerului de 
Agricultură şi Regiei Exploatărilor Agricole şi Zooteh- 
nice de a încheia cu Capitoliul Romano-Catolic din Alba- 
lulia un schimb de terenuri în comuna Vinţul-de- Jos. 

9. Proiectul de lege pentru preferința acordată invalizilor, 
văduvelor şi orfanilor de război la împroprietărire (amen- 
dat de Senat). 

10. Proiectul de lege pentru completarea art. 247 din Legea 
pentru organizarea administraţiunii locale. 

11. Proiectul de lege pentru modificarea art. 196 din Legea 
generală a vămilor. 

12. Proiectul de lege pentru înfiinţarea unei organizațiuni 
centrale în vederea încurajării şi sistematizării exportului 
de cereale (votat de Senat). 

13. Proiectul de lege pentru modificarea unor articole din 
Legea pentru organizaţia poliţiei generale a statului din 
iulie 1929. 

14. Proiectul de lege pentru modificarea art. 5 din Statutul 
Societăţii Reşiţa (votat de Senat). 

15. Proiectul de lege pentru modificarea art. 12 alin. 1, 72, 
144 alin. 2,149 alin. 4,154,155 şi 158 din Legea minelor. 

16. Proiectul de lege pentru autorizarea municipiului Bucu- 
reşti de a ceda un imobil «Institutului Social-Român» 
(din inițiativă parlamentară). 

17. Proiectul de lege pentru organizarea Ministerului de 
Finanţe. 

18. Proiectul de lege pentru deschiderea unui credit extra- 

ordinar de lei 10.000.000 asupra bugetului Ministerului 

de Interne pe exerciţiul 1930, pentru procurarea de apa- 
rate de radio. 

19. Proiectul de lege pentru deschiderea unui credit supli- 
mentar de lei 1.000.000 asupra art. 25 din bugetul 
Ministerului Justiţiei pe exerciţiul 1930. 

20. Proiectul de lege pentru modificarea şi proteguirea dispo- 
zițiunilor în vigoare din Legea migrațiunilor, Legea pentru 
proteguirea muncii indigene şi din Legea controlului 
străinilor (votat de Senat). 

21. Proiectul de lege pentru deschiderea unui credit extra- 
ordinar bugetar de iei 9.000.000 pe seama Ministeiulu: 
Armatei,pe exercițiul 1930, necesar pentru construcțiuni 
de clădiri noui cari măresc patrimoniul statului. 

22. Proiectul de lege prin care reşedinţa judecătoriei Merei, 
județul Buzău, se mută în orașul Buzău, numindu-se 
judecătoria rurală Nr. 14 (din iniţiativă parlamentară). 

23. Proiectul de lege privitor la strămutarea reședinței jude- 
cătoriei Karamurat la Karaomer, judeţul Constanţa. 

24. Proiectul de lege pentru acordarea unei pensiuni viagere 
de lei 10.000 d-nei Zoe G. Mârzescu de la 1 iunie 1930 
(din inițiativă parlamentară). 

25. Proiectul de lege pentru acordarea unei pensiuni viagere 
d-nei Eliza 1. Mincu (din iniţiativă parlamentară). 

26. Proiectul de lege pentru autorizarea satului Românești, 
din judeţul Tighina, de a contracta un împrumut de 
3.300.000 lei de la Casa Creditului Judeţean şi Comunal 
(votat de Senat). 

27. Proiectul de lege pentru adăogirea unui aliniat interpre- 
tativ la art. 54 din Legea accelerării judecăților din 1929 
(din inițiativă parlamentară). 

28. Proiectul de lege pentru modificarea unor articole din 
Legea accelerării judecăților din 10 iulie 1929 (din iniţia- 
tivă parlamentară). 

29. Proiectul de lege pentru strămutarea judecătoriei rur ale 
Drumul-Mare în satul Negoeşti, judeţul Dolj (din inițiativă 
parlamentară). 

30. Continuarea discuţiei generale asupra proiectului de lege 
pentru modificarea Legii corpului de advocaţi. 

31. Continuarea discuţiunii generale asupra proiectului de 
lege pentru modificarea art. 536 din Legea pentru 
organizarea administraţiunii locale (votat de Senat). 


- Şedinţa se ridică la ora 2315 anunţându-se cea viitoare pentm a 
doua zi, luni, 30 iunie ora 927. 


Şedinţa, nu întâmplător aleasă, relevă unele aspecte esenţiale, 
asupra cărora stăruim. Ordinea de zi este încărcată, cuprinzând practic 
întreaga gamă de activități parlamentare: discuţii şi votarea unor 
proiecte de legi, cu întreaga procedură reclamată de Regulament; 
anunțarea unor interpelări; formularea unor întrebări adresate miniş- 
trilor; aprobarea urgenței pentru discutarea unor proiecte de legi; depu- 
nerea de rapoarte ale comisiilor permanente la Biroul preşedintelui, 
pentru fixarea datei dezbaterii unor proiecte de legi; trimiterea la 
Comisia permanentă de petiţii a cererii unor funcționari publici care 
reclamă vicii ale Legii pentru organizarea administraţiei locale; stabi- 
lirea şi votarea sumarului (ordinii de zi) a şedinţei următoare. 

Se degajă o stare de iritare în rândul celor prezenți, determinată 
de ritmul foarte alert impus mai ales dezbaterilor la proiectele de legi, 
iritare exprimată, îndeosebi, de reprezentanţi ai opoziţiei, se formulează 
aprecieri critice referitoare la rolul şi fiincțiile Parlamentului, dată fiind 
presiunea permanentă a timpului sub care se derulează demersurile 
deputaţilor; se solicită o mai rațională distribuție a activităţilor Adunării 
Deputaţilor şi o participare egală a parlamentarilor (necum selectivă) 
'a munca cotidiană, apreciată ca fiind dificilă şi plină de răspunderi 
față de alegători şi cetăţenii ţării, în general. 

Şedinţa următoare, programată să înceapă la ora 9, avea înscrise 
pe ordinea de zi, după cum rezultă din anunțul preşedintelui Adunării 
Deputaţilor făcut în finalul şedinţei de noapte, nu mai puţin de 31 de 
probleme, astfel clasificate: repetarea unui vot pentru validarea unui 
proiect de lege; exprimarea votului total cu bile asupra a patru proiecte 
(din care unul din inițiativă parlamentară); cercetarea a 24 proiecte de 

legi şi înscrierea lor în procedurile regulamentare pe care trebuiau să 
le urmeze (trimiterea la Senat sau la comisiile parlamentare spre 
avizare; deschiderea procedurilor pentru discutarea şi votarea lor de 
către Cameră); continuarea discuţiei la două proiecte de legi. 

Şedinţa din următoarea zi (30 iunie) debuta cu un sumar foarte 
încărcat în activități acceptate de către Cameră, la care era posibil să 
se adauge urgenţe solicitate de către guvern sau alte probleme legate 
de vicii de procedură, care creau blocaje, tensionau atmosfera sau 
determinau chiar întreruperea şedinţei (aşa cum s-a întâmplat în 
nenumărate rânduri). 

în perspectiva nivelului de participare al deputaţilor la dezbateri, 
şedinţa Camerei din 29 iunie 1930, al cărui desfăşurător l-am sintetizat 
la maximum, se înscrie în „starea de normalitate“ a Parlamentului, cu 
distincţia că alte şedinţe nu se confundă cu o zi lumină. Exemplul pe 
care l-am dat reprezintă un „caz particular” care, este adevărat, oferă 
o cheie pentru înțelegerea funcționalități instituției parlamentare. 
Aspectul în sine este, însă, foarte important şi nu ne permitem să-l 
susţinem numai prin imaginile oferite de acest „caz“. 

Prin amendamentele care sunt aduse la proiectele de legi fie în 
comisiile permanente, fie în timpul dezbaterilor generale sau pe 
articole, Parlamentul îşi exercită dreptul de intervenţie şi deopotrivă 
îşi manifestă creativitatea în materie legislativă. 

Dreptul de intervenţie este asemănător politicii de intervenţie a 
statului pentru prevenirea accentuării unor tensiuni sociale sau pentru 
dezamorsarea conflictelor. Procedeul prin care Parlamentul promo- 
vează acest tip de politică, îl constituie amendamentele aduse la 
proiectele de legi. în tehnica parlamentară actuală pentru soluționarea 
conflictelor s-au creat „instrumente” speciale, cum sunt comisiile de 
mediere, care au atribuții limitate: mediază numai conflictele dintre 
Cameră şi Senat? . 

Amendamentele nu trebuie interpretate ca simple adăugiri la ut 
proiect; ele pot să schimbe esenţial conținutul unui proiect sau să- 
modifice calitativ şi structural. Prin amendamente se înțeleg toate 
modificările care sunt operate la proiectele aduse spre dezbatere în 

cele două camere: înlocuirea unor cuvinte, grupuri de cuvinte sau 
fraze cu altele; suprimarea unor articole şi adăugirea altora noi; elimi- 
narea unor titluri sau paragrafe, introducerea unora noi; inversarea 
ordinii unor articole, paragrafe sau titluri. 

Intervenţiile Parlamentului în opera legislativă exprimă propria 
creativitate sau contribuție, concomitent cu elaborarea şi amendarea 
proiectelor de legi care emană de la cele două adunări. 

Amendamentele se disting între ele şi prin sursele inițiatorilor: 
comisii permanente, comisii speciale, Adunarea Deputaţilor şi Senatul. 
Regulamentar, ele trebuie să fie acceptate de ambele „camere“, înainte 
de a fi înaintate executivului. în realitate, Senatul a validat mult mai 
puţine dintre proiectele de legi care i-au fost prezentate spre discutare. 

Existenţa amendamentelor într-o operă legislativă este importantă, 
în raport de numărul și natura lor se pot specula concluzii, care fie 
diminuează considerabil valoarea instituției parlamentare şi a rolului 
pe care-l are în anume perioade istorice, fie, contrar, o supradimen- 
sionează. Ambele ipostaze falsifică poziţia pe care o ocupă Parlamentul 
în sistemul politic. Procedeul este simplu şi eficace: fetişizarea analizei 
cantitative şi eliminarea completă a analizei calitative. Aşa s-a procedat 
în trecut şi aşa se mai procedează şi astăzi, este adevărat fără 
încrâncenarea tipică regimurilor politice trecute. 

Acceptând că în sesiunile din deceniul al 4-lea Parlamentul a 
votat doar 1ll proiecte de legi cărora li s-au adus amendamente“, 
aceasta presupune că singura concluzie care se degajă este docilitatea 
legislativului faţă de executiv. 

Să observăm mai atent ce se „ascunde“, de fapt, în cifra de III. 
în primul rând, constatăm că există o enormă distanță între Parlamen- 
tul ce funcționează în intervalul 1930-1938, când sunt votate 109 pro- 
iecte de legi, cărora li se aduc amendamente şi cel de după 1938, când 
sunt validate numai două proiecte. 


” Procedeul de calcul este acelaşi pe care l-am utilizat la stabilirea numărului de 
proiecte aduse spre dezbaterea „camerelor"” la sfârşitul sesiunilor parlamentare. Cf. 
M. Dogan, Op. cit., p. 75. 

Constatăm, de asemenea, că pachetul majoritar de proiecte cu 
amendamente acceptate se concentrează în sesiunile din intervalul 
1934-1937, când guvernul Gh. Tătărescu a utilizat, în mod abuziv, 
politica decretelor legi. Parlamentul reacționează însă prompt mărind 
exigenţele față de iniţiativa legislativă guvernamentală Rezultatul: 
sporirea considerabilă a proiectelor care suferă modificări. 

Dincolo de constatări, pe care le sesizăm cu uşurinţă din jocul 
cifrelor, sunt şi aspecte care deliberat n-au fost utilizate. 

Accentul pe care unii autori îl pun pe discrepanţa dintre proiectele 
de legi votate fără amendamente şi cele votate cu amendamente, 
dincolo de comanda politică clară sub incidența căreia se află scrierile 
lor, maschează realitatea şi prin refuzul de a decodifica natura şi sensul 
cifrelor însumate. Se „uită“, astfel, că o „cantitate” considerabilă de 
proiecte de legi au avut numai unul sau câteva articole, ceea ce nu a 
necesitat aplicarea unor corecturi sau modificări din partea Parlamen- 
tului că, altele, la fel de numeroase, precum tratatele, convențiile ş.a. 
internaționale se votează fără discuții (şi, implicit, fără amendamente); 
că un număr relativ însemnat de proiecte reprezintă creația Parlamen- 
tului şi nu mai necesită introducerea de modificări, că numeroase alte 
proiecte nu reprezintă altceva decât modificarea unor articole din legi 
votate anterior ş.a. 

Dacă am efectua o operaţie de scădere am rămâne cu şi mai puţine 
proiecte de legi cu amendamente votate de către Parlament, dar nici 
în acest caz nu suntem tentaţi să susţinem că legislativul românesc 
din deceniul al 4-lea (cu excepția secvenței 1938-1940) a fost 
completamente docil, că nu s-a exercitat dreptul parlamentar de 
modificare a textelor unor proiecte, că nu s-a manifestat creativitatea 
în materie legislativă a Parlamentului, inclusiv prin procedeul 
amendamentelor. 

O diagnoză a întregii perioade sub acest aspect ar fi metoda cea 
mai eficace de constatare a dimensiunilor autentice ale amendamen- 
telor ca procedeu (sau tehnică) de intervenţie şi a proiectelor de legi 
care conţin amendamente. Ne limităm la o investigare sectorială, din 

mai multe raţiuni, care însă îşi are propriile virtuți şi care deschide 
perspectiva unor interpretări mai nuanțate. 

în sesiunea ordinară prelungită din  15.XI[.1929-30.VI. 1930, 
proiectele de legi pentru organizarea camerelor agricole şi a sistemului 
sanitar şi de ocrotire din România suscită un deosebit interes. Primul 
proiect este avizat favorabil, după o dezbatere în care s-au propus 7l 
de amendamente, din care 62 au fost admise, 6 respinse şi 3 s-au 
retras. Din cele 62 de amendamente admise, 27 au fost acceptate în 
comisia permanentă, iar restul de 35 au fost dezbătute şi acceptate în 
şedinţele Camerei şi Senatului?”? . 

Al doilea proiect care; prin numărul de articole, este unul dintre 
cele mai substanțiale adoptate în perioada interbelică, intră în dezba- 
terea Adunării Deputaţilor în şedinţa din 17 iunie 1930, cu următoarea 
„Zestre*!: partea 1 a proiectului (cunoscut sub denumirea de „Legea 
sanitară şi de ocrotire**), votată de către Senat, are 33 de modificări şi 
2 suprimări propuse de Comisia Permanentă; partea a II-a a proiectului 
(consacrată „Exerciţiului medicinii şi personalului sanitar de ocrotire**), 
este votată de Senat cu 41 modificări ale Comisiei Permanente şi partea 
a Ill-a („Problemele sănătăţii şi ocrotirii**), conține 61 de modificări 
ale Comisiei Permanente şi 3 suprimări, acceptate de către Senat?75 . 

în ziua următoare începe discuția generală asupra proiectului, 
care se continuă parțial şi în şedinţa din 19 iunie, când debutează 
dezbaterea pe articole. Pentru edificai ea asupra seriozității dezbate- 
rilor şi a modificărilor propuse, ar trebui să redăm integral părțile din 
„Monitorul Oficial" care se referă la operaţiunile de discutare şi avizare 
a fiecărui articol al proiectului. Nu o putem face, însă, deoarece, cel 
puţin o treime din economia lucrării, ar îi ocupată cu acestea. Redăm 
sintetic, şi nu întâmplător, o parte din articolele iecturate, discutate, 
modificate sau nu şi amendate de către Cameră, aşa cum apar acestea 
în succesiunea dezbaterilor: 

Art. 375 ( în varianta Senatului) —> (devine) 372 (în varianta 
Camerei) - discuţia asupra lui se rezervă. 

Art. 376 —» 373 se aprobă în textul Comisiei Permanente, 

Art, 377 —* 374 fără discuţii. 
(2)* Art. 378 —> 375, admise două amendamente. 

Art. 379 -> 376 

Art. 380 -> 377 

Art. 381 —> 379 se votează fără discuţii în textul Comisiei Perma- 
nente. 

Art. 382 -> 380 

Art. 383 

Art. 384 —> 381, se unifică. 

Art. 385 —> 382, se acceptă în textul Comisiei Permanente fără discuții. 
(1) Art. 386 —> 383, este admis un amendament. 

Art. 387 —y 384, este respins un amendament; se votează în textul 
"Comisiunii. 
(1) Art. 388 —> 385, se admite un amendament; este respins altul. 

Art. 390 —> 387, respins un amendament. 
(2) Art. 391 —> 388, se propun 4 amendamente (2 acceptate, 2 respinse). 

Art. 392 —> 389 se admit fără discuţii, în textul Comisiei 

Art. 393 —> 390 permanente. 

Art. 394 —> 391, este respins un amendament. 
(1) Art. 395 —> 392, este admis un amendament. 

Art. 396 —y 393, este respins un amendament. 

Art. 397 —> 394, se admite fără discuţii în textul Comisiei 
permanente. 
(1) Art. 398 —> 395, se votează textul Comisiei permanente, cu un 

amendament admis de Comisie. 

Art. 399 —y 396, se adoptă fără discuţii, în textul Comisiei. 

(2) Art. 400 —> 397, se acceptă 2 amendamente admise de Comisie şi 
votate. 

(1) Art. 401 ——> 398, este admis textul Comisiei cu un amendament. 

Art. 402 -> 399 

Art. 403 —> 400 se adoptă succesiv, fără discuţii, în textul nemodi- 
ficat al Comisiei Permanente. 


* Numărul amendamentelor admise la articolul respectiv. 

Art. 404->401 

Art. 405 -> 402 

Art. 406 —> 403 

Art. 407 -> 404 

Art. 408 -> 405 
(1) Art. 409 —> 406, este admis un amendament. 

Art. 410 -> 407, se adoptă fără discuții în textul nemodificat al 
Comisiei Permanente. 
(2) Art. 411 —> 408, se propun amendamente (2 admise, 2 respinse). 

Art. 412 —> 409, sunt votate fără discuţii în textul Comisiei. | 
(3) Art. 413 —> 410, se propun 6 amendamente (3 admise, 3 respinse). 
(1) Art. 414 —> 411, din 12 amendamente propuse este admis numai 

unul. | 

Art. 365 —> 362, sunt propuse 2 amendamente, ambele respinse. | 
(1) Art. 415 —> 412, un amendament propus, care este admis. 


(1) Art. 416 —> 413, un amendament propus, care este admis. 
(1) Art. 417 —> 414, 2 amendamente (conexate de Comisie într-unul), 
admis. 
(1) Art. 418 —> 415, propus un amendament, care este admis. 
De la Art. 419 —> 416 la Art. 424 ->421, admise fără discuţie, în 
textul Comisiei Permanente. 
Art. 425 -> 422, 3 amendamente respinse. 
Art. 426 —> 423, un amendament retras. 
(1) Art. 427 —> 424, un amendament admis, unul respins. 
Art. 428 —> 425, se votează în textul Comisiei, nemodificat. 
(1) Art. 429 —> 426, acceptat un amendament. 
De la Art. 430 —> 427 la Art. 433 —> 430, se votează succesiv, fără 
discuţii în textul Comisiei 
(1) Art. 434 —> 431, se admite un amendament. 
(1) Art. 435 —> 432, se admite un amendament. 
Art. 436 —> 433, se votează în textul Comisiei nemodificat. 
De la Art. 437 —> 434 la Art. 445 —> 442, se votează succesiv, fără 
discuţii, în textul Comisiei. 
Art. 446 —> este votată suprimarea. 

De la Art. 447 —> 443 la Art. 453 —> 449, se votează succesiv, fără 
discuţii, în textul Comisiei nemodificat. 
(1) Art. 454 —> 450, este admis un amendament. 

Art, 455 —> 451, se acceptă, fără discuţii, în textul Comisiei 
nemodificat. 
(1) Art. 456 —> 452, admis un amendament. 

De la Art. 457 —> 453 la Art. 461 —> 457, se votează separat, în 
textul Comisiei. 

Art. 462 —> 458, se respinge un amendament propus. 

Art. 463 —> este suprimat. 
(2) Art. 464 —> 459, sunt admise 2 amendamente. 

Art. 465 —> 460, votat fără discuţii în textul Comisiei, nemodificat. 
(1) Art. 466 —> 461, este admis un amendament. 

De la Art. 467 —> 462 la Art. 477 —> 472, se votează succesiv, în 
textul Comisiei, nemodificat. 
(1) Art. 478 —> 473, este admis un amendament. 

De la Art. 479 —> 474 la Art. 481 —> 476, se votează succesiv, fără 
discuţii, în textul Comisiei, nemodificat. 

Art. 482 —> 477, un amendament propus este respins. 

Art. 483 —> 478 şi Art. 490 —y 485, se votează fără discuţii. 
(2) Art. 491 —> 486, sunt admise 2 amendamente propuse, prin care 

Art. 491 se separă în 2 Art. noi: 487 şi 488. 

De la Art. 492 —> 487 —> 489 până la Art. 494 —> 489 —y 491, se 
votează succesiv, fără discuţii, în textul nemodificat al Comisiei. 

Art. 495 —> 490 —> 492, se defalcă în 493 nou astfel: 

495 —> 490 —» 492, formează 494 (nou) 

Art. 493 (nou) şi Art. 494 (nou) se votează succesiv, fără discuţii. 

Art. 496 —> 491 —> 495, se defalcă în 496 —> 491 —> 495 -4 497 
(nou) 

Art. 496 —> 491 —> 495, Art. 496 (nou) şi Art 497 (nou), se votează 
succesiv, fără discuţii. 

De la Art. 497 —> 492 —y»498 până la 505 —> 500 —> 506, se votează 
succesiv, fără discuţii, în textul Comisiei. 

Art. 506 —> 501 -» 507, se votează în textul Comisiei, cu explicaţia 
ministrului de resort (al agriculturii). 

De la Art . 507 —> 502 —> 508 până la 516 —> 511 —> 517, se votează 
succesiv, fără discuţii 
(1) Art. 516—>511—>517, este admis un amendament. 
(1) Art. 517—>512—>518, este admis un amendament. 

De la Art. 518—>513—>519 până la 527 —> 522 -> 528,se voteaza 
succesiv, fără discuţii. 
(1) Art. 528 —> 523 —> 529, este admis un amendament. 

De ia Art. 529 —> 524 —> 530 până ia An. 541 —> 530 —> 542, se 
votează succesiv, ară discuţii. 

Art, 542 —> 537 —> 543, este propus un amendament, care este 
respins. 

Art 543 —> 538 —> 544 şi 544 —> 539 —> 545, se votează succesiv, 
fără discuţii. 
(1) Art 545 —> 540 —> 546, este admis un amendament. 

Art. 546 —> 541 —> 547 şi următorul se votează succesiv, fără discuţii, 
în textul Comisiei. 

Art. 548 —> 543 —> 549, se propun Il amendamente din care 10 
sunt respinse, iar unul retras. 

De la Art 549 —> 544 —> 550 până la Art. 550 —> 545 —>551, se 
votează succesiv, fără discuţii, în textul Comisiei. 
(1) Art. 551 —> 544 —> 552, este admis un amendament. 

Art, 552 —> 547 —> 553 şi următorul, se admit, succesiv, fără discuţii. 
(2) Art. 554 —> 549 —> 555. sunt admise 2 amendamente 
(2) Art. 555 -> 550 —> 556, sunt admise 2 amendamente. 

Art. 556 —> 551 —> 557 şi următorul, se votează succesiv, fără 
uisc „ţii. 
'mt 558 —> 553 —> 559, este admis un amendament. 

An. 559 —> 554 —> 560 şi următorul, se votează succesiv, fără 
discuţii. 
(1) Art. 561 —> 556 —> 562, un amendament este admis, iar altul, 

respins 

De la Art. 562 —> 557 —> 563 până la 565 —> 560 ——> 566, se votează 
succesiv, fără discuţii, în textul Comisiei. 
H) Art. 566 —> 561 —> 567, este admis un amendament. 

(1) Art. 567 —> 562 —> 568, este admis un amendament. 
Art. 568 —> 563 —> 569 se defalcă în 2: Art. 569 (nou) şi 
Art. 568 -> 563 -> 570. 

(1) Comisia admite un amendament prin care se introduce un 
Art. nou: 57]. 

(1) Art. 569 —> 564 —> 572, este admis un amendament?” . 


Dezbaterea pe articole, continuă şi în zilele următoare, dar ne 
limităm la modificările operate în şedinţele menţionate. Dacă am fi 
redat şi discuţiile ce se poartă asupra amendamentelor propuse, se 
configura, credem noi, imaginea unei lumi parlamentare, de altă fac- 
tură decât cea caricaturală sau aservită total unor interese meschine, 
de grup, cum a fost prezentată vreme de decenii. lată că, discuţiile 
denotă nu numai preocupare pentru o importantă categorie socio- 
profesională (medici, asistente etc.), ci şi pentru cei pe care îi slujesc 
(pacienţii). 

Proiectului guvernamental i se aduc, astfel, substanţiale îmbună- 
tăţiri şi nu este nici singurul Şi nici ultimul. în situația aceasta se află 
proiectele de bugete anuale (discutate numai de către Adunarea 
Deputaţilor), proiectul legii contra cametei (19307, proiectul legii 
pentru reglementarea datoriilor rurale și urbane (1933)%, proiectul 
legii privind organizarea exploatării şi administrării Loteriei de Stat 
pe clase pentru sănătatea publică şi ocrotiri sociale (19337, proiectul 
legii meseriilor (1935)8%, proiectul legii generale administrative 
(1936)! şi numeroase altele. 

în relaţie cu modificările aduse proiectelor de legi se află şi „luările 
de cuvânt" ale deputaţilor şi senatorilor sau, altfel spus, participarea 
lor la discuții. 

Perspectiva cantitativă şi, în acest caz, condusă de alte interese 
decât cele ştiinţifice, poate fi un suport al viziunilor negativiste asupra 
rolului și funcţiei Parlamentului. întrucât s-a accentuat asupra faptului 
că Senatul era o dublură inertă a Camerei, că discuţiile în incinta sa 
erau aproape inexistente sau că atacau probleme de nivel calitativ 
îndoielnic, datele noastre vizează exclusiv această ramură ? 
Parlamentului. 

în sesiunea ordinară cuprinsă între 1 februarie şi 28 aprilie 1934, 
în şedinţele Senatului au luat cuvântul 135 de oratori, între aceștia 
unii de mai mute ori: |. Alimăşteanu (de 8 ori), C. Angelescu (11), 
Victor Antonescu (7), Wilhelm Binder (4), N. Costăchescu (10), G. 
Gafencu (15), Gyărfăs Ele'mer (21), D. R. loaniţescu (63), N. lorga 
(17), N. Jechianu (15), I. Jumanca (9), Al. Samoil (18), Sandor de 
Pake' losef (72%. Dacă sesiunea durează 57 de zile, unui orator îi 
revin alternativ 2 sau 3 intervenții pe şedinţă. Sunt însă unii care au 
mai multe intervenții într-o sesiune, sporind numărul vorbitorilor, 
inclusiv într-o şedinţă, număr care se amplifică şi prin procedurile de 
rutină, în care sunt antrenați preşedintele Senatului (Leonte Moldo- 
veanu), vicepreşedinţii şi chestorii. Intervenţii sunt şi cererile de infor- 
maţii suplimentare adresate miniştrilor, secretarilor de stat, altor înalți 
funcționari, întrebările şi interpelările, ca şi cuvântările raportorilor la 
proiectele de legi. 

Toţi aceştia şi încă alți senatori care intervin în timpul unei şedinţe 
limitează considerabil timpul afectat dezbaterilor proiectelor de legi, 
cu toate acestea, nu se justifică aserțiunea potrivit căreia senatorii nu 
se implică în discuţii sau au intervenţii sporadice neconvingătoare, 
convenţionale etc. Trebuie să luăm în calcul şi faptul că nu toți sena- 
torii, chiar şi cei cu profesii intelectuale, erau universali valabili, apți 
să ia parte la orice discuţie, inclusiv la cele cu profil tehnic. 

Din orizontul analizei noastre, sesiunea parlamentară din 15 
noiembrie 1936 - 20 martie 1937, nu se deosebeşte prea mult de cea 
prezentată, deși durata ei este mai mare (126 de zileP%& . La dezbateri 
participă 125 de senatori, între care C. Alimăşteanu (senator de 
Constanţa) are 2 intervenţii; Vasile Alimăşteanu (0lt)-4; M. Bădărău 
(laşi) -3; A. C. Cuza (Suceava) - 10; Daniel Danielopolu (senator 
din partea Universităţii Bucureşti) - 10; Mircea Djuvara - 10; Gr. 
Gafencu (Caliacra) - 11; Gyărfăs Elemer (Ciuc) - 16; Hecman 
Maximilian (Cemăuţi) - 3; Victor Pamondi - 8; D. R. loaniţescu - 
68; N. lorga - 28; N. Jechianu - 27; M. Manoilescu - 41; Alexandru 
Samoil (Bucureşti) - 49284 etc. 

Sub aspect cantitativ, implicarea parlamentarilor în dezbateri are 
şi alte conotaţii. 

Preponderenţa reprezentanţilor opoziţiei la discuţiile asupra 
proiectelor de legi nu este de natură să creeze suspiciuni majore, deoa- 
rece se înscrie în raporturile ce se manifestă între majoritatea şi 
minoritatea parlamentară. Opoziția are tot interesul să înfrâneze unele 
tendinţe de fortificare a poziţiilor puterii, să încerce să creeze în opinia 
publică imagini cât mai nefavorabile guvernului şi majorităţii parla- 
mentare şi, concomitent, să contribuie la opera legislativă nu numai 
din orizontul intereselor partizane, ci şi din spaţiul aşteptărilor macro- 
sociale. 

Dacă analizăm comportamentul actualilor parlamentari nu este 
greu să identificăm asemănări cu cel al senatorilor şi deputaţilor din 
epoca interbelică şi este firesc să fie așa deoarece relaţiile putere- 
opoziţie se reproduc şi se perpetuează, evident cu distincţiile conferite 
de condiţionările istorice ale perioadei respective. 

Operaţiile de votare ale proiectelor de legi îmbracă, preponde- 
rent, un aspect cantitativ. Anexa nr. 5 conține date esenţiale, suficiente 
să surprindem, dincolo de mecanismul votării, unele sensuri ale vieții 
parlamentare. Potrivit acesteia, se relevă următoarele perspective: 

- se confirmă constatarea că în momentul votării, ca efect al 
calculelor puterii, în sălile de şedinţe ale Camerei sau Senatului se 
află doar „voluntarii" (sau „sacrificați acelei zile), care asigură 
majoritatea (de regulă foarte apropiată de limita cvorumului reclamat 
de tipul legii - constituţională, organică sau ordinară). Majoritatea 
regulamentară (sau cvorumul minim necesar asigurării votării în 
condiţii regulamentare) pentru toate proiectele cuprinse în Anexa nr. 5 
era de 99 voturi, cu excepția proiectului Legii energiei (poziția 8) 
pentru adaptarea căruia era nevoie de 130 de voturi (fiind considerată 
lege organică). Media prezenţei deputaților la operaţiile de votare se 
situează între 106-118  votanţi, însemnând o participare minimă 
necesară peste cvorum situată în limitele 7-19 voturi. Acest aspect nu 
este specific numai Parlamentului român; el este general, fiind prezent 

şi în practicile parlamentare curente. 

- Proiectele care nu au atingere cu jocurile politice dintre 
majoritatea şi opoziţia parlamentară (minoritatea) sunt votate în 
unanimitate (poziţiile 10, 16, 19, 20, 25, 30, 32). 

- La proiectele care au o semnificaţie deosebită, cum este, de 
pildă, Legea pentru anularea legilor din 5 ianuarie 1926, prin care se 
făcea un pas hotărâtor spre investirea prinţului Carol drept rege al 
României, se înregistrează o prezență masivă (lipsesc doar 141 deputaţi 
şi senatori din 627 câţi reprezentau adunările reunite, legea având 
caracter organic). 

- La unele dintre proiecte, care nu angajează răspunderea politică 
a deputaţilor față de partidul din care fac parte (cum este şi proiectul 
de lege pentru acordarea unor pensii viagere foştilor regenți, patriarhul 
Miron Cristea şi C. Sărăţeanu), împotriva proiectului votează inclusiv 
deputați din majoritatea parlamentară. 

- De ia operaţiile de votare se constată că lipsesc, în proporţie 
majoritară, parlamentarii opoziției, care fie nu pot să-şi coordoneze 
acțiunile, fie sunt conştienţi că proiectul oricum va fi votat, dată fiind 
diferenţa substanțială dintre majoritate şi opoziţie. 

Aspectele pe care ie prezentăm, într-o viziune ce se vrea să fie 
echidistantă în raport de opiniile exprimate față de instituţiile 
fundamentale ale sistemului politic românesc din perioada interbelică, 
în contextul unor succesive campanii de negare a valorilor democra- 
tice ale societății autohtone, nu sunt singurele care „pozitivează“ 
Parlamentul şi activitatea sa. Selecția care s-a impus este motivată de 
prioritatea acordată aspectelor de esență ale vieţii parlamentare pentru 
a crea un alt orizont de percepție şi interpretare a „reprezentanţei 
naționale". 

Dacă s-a procedat astfel, natural nu s-a omis nici un moment 
idea potrivit căreia nici o instituţie politică cunoscută până în prezent 
n-a fost perfectă, după cum nici oamenii, creatorii lor, nu sunt perfecţi. 
Sperăm să nu greşim când afirmăm că unele neîmpliniri, defecte, 
disfuncționalități ş.a. se înscriu într-o cotă acceptabilă de eroare, dată 

fiind identitatea situaţiilor din Parlamentul român cu cele din instituții 


xcc 


similare occidentale. Măsura în care această „cotă“ este depăşită şi 
mai ales cât este depășită se poate înscrie în ceea ce cu ironie au 
consemnat politicieni sau gazetari din trecut - „fabrica de legi“. 

Sintagma, căreia am încercat să-i temperăm ironia acidă, reflectă 
însă un adevăr ce nu poate fi mascat: Parlamentul, în adevăr, a votat 
într-o perioadă scurtă un mare număr de proiecte de legi, ceea ce a 
provocat reacţii scontate ale opoziţiei şi, evident, serioase suspiciuni 
asupra valorii şi corectitudinii actului legislativ. 

Cele relevate anterior, diminuează considerabil gravitatea unor 
acuze, multe dintre ele exacerbate din motive străine realităților, dar 
fondul problemei rămâne. 

„încetineala" de care este acuzat Parlamentul în procesul 
dezbaterii şi avizării proiectelor de legi solicitate de guvern, creează 
terenul unor intervenţii în forță ale executivului. Frecvent utilizate de 
putere, decretele-legi emise de guvern, care nu mai urmează calea 
sinuoasă a procedurilor de avizare parlamentare, se transformă într-o 
practică ce tinde să întărească rolul executivului. 

„Politica" decretelor legi (în ediţie nouă românească - ordonan- 
țele de urgență guvernamentale) stârneşte adevărate furtuni de proteste, 
dar ea este utilizată şi de succesorii cabinetelor care cad de la putere, 
în virtutea inerţiei politice. 

Cum adevărul se situează de regulă „la mijloc”, politica ordo- 
nanțelor de urgență, practicată îndeosebi în timpul cabinetului liberal 
condus de Gheorghe Tătărescu și ulterior de către guvernele din 
perioada 1938-1940, se poate interpreta mai nuanțat. 

Opera legislativă a guvernului (iniţiativa guvernamentală) este 
inegală: un volum substanţial de proiecte legislative, în loc să fie elabo- 
rate şi distribuite eşalonat într-o sesiune, fie sunt înaintate la început, 
fie la finalul acesteia, al doilea aspect devenind o practică a cabinetelor 
„tari”. Fără îndoială, un guvern nou instalat, el însuşi nu este şi nu are 
cum să producă pe bandă rulantă proiecte de legi, cu atât mai mult 
proiecte importante pentru societatea românească. După acomodare 

sau un minim de rodaj, opera legislativă poate dobândi aspect de 
regularitate, evitându-se ca Parlamentul să fie sufocat de proiecte spre 
finalul sesiunilor. 

Dacă aceasta este una din cauzele ce conduc la excese legislative 
în fazele terminale ale sesiunilor parlamentare, nu este mai puţin 
adevărat că şi mecanismele complicate ale dezbaterii şi votării unui 
proiect legislativ în Parlament exasperează executivul, care are tot 
interesul să nu apară într-o postură nefavorabilă față de electorat. 
Politica  decretelor-legi apare, astfel, ca soluţia salvatoare pentru 
guvern. 

în forme timide, cu titlu experimental, metoda se regăseşte şi în 
demersurile guvernelor anterioare executivului liberal instalat în 
decembrie 1933, în urma victoriei P.N.L. în alegeri. Pentru ca să nu 
erodeze chiar de la începutul mandatului imaginea sa, guvernul 
Tătărescu recurge la un subterfugiu. încearcă, din interiorul Parlamen- 
tului, să creeze mecanisme de accelerare a votării proiectelor de legi 
prin tentativa de modificare a Regulamentului de funcţionare al celor 
două „camere“. încercarea este infructuoasă, dată fiind reacția promptă 
a parlamentarilor din opoziţie, a presei „libere“ (independente) şi a 
formațiunilor politice neparlamentare?85 . 

Guvernul nu renunţă la idea sa. în vara anului 1934 aduce în 
discuția celor două adunări un proiect de lege, al cărui titlu inofensiv, 
„Legea pentru simplificarea şi  raţionalizarea aparatului se stat“, 
încearcă să abată atenţia opiniei publice de la substratul ei real. Opoziția 
reacționează şi de această dată prompt. La Senat, Iosif Jumanca declară 
vehement: „Proiectul de lege pentru simplificarea serviciilor publice 
şi pentru luarea unor măsuri urgente, prezentat de guvern, este în 
absolută  contrazicere cu spiritul şi dispoziţiile  categorice ale 
Constituţiei, deoarece el urmăreşte să dea guvernului, adică puterii 
executive, atribuţiuni cari sunt exclusiv ale puterii legislative. Motivul 
invocat de guvern că, în decursul vacanței parlamentare ar putea 


interveni cazuri care să ceară o rezolvare urgentă, nu justifică deloc 

necesitatea de a lucra cu decrete-legi, deoarece Parlamentul poate fi 
oricând convocat în scurte sesiuni extraordinare"286 . 

Protestele sunt, însă, inutile, chiar dacă Senatul manifestă serioase 
rezerve. Guvernul liberal impune Parlamentului să-şi semneze pro- 
pria sentință: proiectul este votat la 9 iulie? . în virtutea lui, guvernul 
este autorizat să recurgă la decrete-legi şi în caz de urgență, dar numai 
în materie economică şi financiară. 

Prin legi ulterioare, dispoziţiile Legii pentru simplificarea şi 
raționalizarea aparatului de stat sunt extinse, guvernul atribuindu-și 
prerogative tot mai substanțiale în domeniul legislativ. Astfel, 
reorganizarea ministerelor sau Legea pentru asigurarea şi menţinerea 
echilibrului bugetar în exerciţiul financiar 1936/1937, din 7 iulie 1936, 
acordă executivului puteri aproape depline de legiferare. Legea din | 
aprilie 1937, care este consacrată unor măsuri financiare excepţio- 
nale, extinde aria competenţei legislative guvernamentale prin sistemul 
decretelor-legi. 

Un guvern „tare“, aşa cum se consideră, probabil, cabinetul 
condus de Gh. Tătărescu, acţionează în forță, inclusiv (sau chiar mai 
ales) în raporturile cu legislativul cu care, în mod firesc, trebuie să 
realizeze opera legislativă. „Docilul”" Parlament românesc (aşa cum 
era îndeosebi calificat legislativul) nu acceptă însă tutela autoritară a 
guvernului, reacţionând împotriva măsurilor sale de intimidare. în 
Senat, mai ales, se adoptă o poziţie de condamnare vehementă a pro- 
iectului, a cărei votare este amânată deliberat. 

Atitudine identică adoptă Senatul şi în 1936, când guvernul vrea 
să treacă un masiv pachet legislativ prin Parlament, prin votarea decre * 
tului-lege prin care executivul este abilitat să aplice pachetul legislativ 
respectiv288 . 

Poziţia Senatului pune din nou într-o situaţie neplăcută guvernul 
Tătărescu, care trebuie să aştepte hotărârea „„maturului corp". „în acest 
mod, dezbaterea parlamentară a proiectului, începută în Cameră, se 
consemnează în presa vremii, - rămâne deschisă până în momentul 

în care maturul corp îşi va spune cuvântul. Sperăm câ, şi de această 
dată, independența manifestată de mai multe ori în cursul ultimei 
legislaturi își va spune liberă cuvântul său'2% . 

Politica  decretelor-legi este criticată nu numai din orizontul 
încălcării separaţiei puterilor în stat, ci şi din perspectiva încălcării 
Constituţiei, care nu includea în şirul normelor juridice, decretele- 
legi. „Din orice punct de vedere doctrinar le-am aprecia, decretele- 
legi nu pot fi socotite decât: sau regulamente, făcute în cadrul unei 
delegaţii de materii; sau legi, în cazul în care îi se atribuie forță şi 
caracter legislativ. Aceasta, deoarece Constituţia noastră nu pomenește 
nicăieri de categoria decretelor-legi, nici de alte norme generale 
obligatorii, în afară de cele arătate, care să fie asemănătoare lor. Prin 
urmare, oricum le-am considera, fie în legi, fie în regulamente, 
decretele-legi nu puteau fi întocmite fără consultarea Consiliului 
Legislativ!!2%  - comentează „Parlamentul Românesc"! în editorialul 
„Ratificarea decretelor-legi“. 

Procedeul  decretelor-legi nu este o inovaţie în materie de 
guvernare a cabinetului Gh. Tătărescu. Nou este însă faptul că, spre 
deosebire de antecesorii săi, elaborarea şi adoptarea decretelor-legi 
devine, în cel mai deplin înțeles al cuvântului, o politică fermă a 
executivului. 

Procedeul este preluat în întregime şi de executivele din timpul 
regimului monarhic autoritar. Există totuşi o distincţie de ordin consti- 
tuțional între cele două perioade ale politicii decretelor-legi: în prima, 
Parlamentul are dreptul de control asupra executivului, în a doua(1938- 
1940) atât puterea legiuitoare, cât şi cea executivă sunt încredințate şi 
se exercită de către monarh prin intermediul Parlamentului şi respectiv 
guvernului?”!. Adoptarea decretelor-legi, în aceste condiţii, este mult 
mai facilă, situație de care beneficiază cabinetele „regale". Astfel, 
numai în vacanța parlamentară din decembrie 1939, sunt emise 260 
de decrete-legi care, presupun un legislativ adus la tăcere. Realitatea 
este însă alta: decretele sunt ratificate într-o atmosferă de încordare și 
controverse între susținătorii guvernului şi parlamentarii care se opun 
procedeului 2%. 

Aspectul în sine este deosebit de important, fiind în esență o 
problemă capitală pentru destinul instituției parlamentare: raporturile 
dintre legislativ şi executiv. 

Dacă într-un sistem politic democrat  „clasic”, primatul 
Parlamentului este nu numai recunoscut, dar şi acceptat, cu timpul, 
însă, inițiativa în materie legislativă, din motivele arătate, se transferă 
treptat în zona guvernului. 

Părerile ca şi practicile politice sunt împărţite. Unii recunosc şi 
susțin primatul executivului asupra Parlamentului, socotindu-l „un 
fenomen firesc și necesar't (lon Deleanu”5) sau singura modalitate 
„conformă cu ordinea" (Michel Haurion% ). Pe poziţii identice sau 
apropiate se plasează şi Mirkine-Guetzevitch?% , Karol Loewenstein2% |, 
Marcel de la Bigne de Villeneuve?” , Georges Burdeau?% și, mai re- 
cent, Jean Blondei?% , în timp ce alţii îl reneagă. 

Declinul parlamentelor este sesizat de politologi (sir James Bryce) 
încă din anii '20, fenomen care se accentuează progresiv, astfel că în 
deceniul al 4-lea, când în România se înregistrează un simptom poli- 
tic inedit prin fermitatea unui cabinet de a prelua inițiativa legislativă, 
fenomenul (în perspectivă istorică) se înscrie într-o mișcare generală 
de anvergură europeană (în principal), dar şi mondială (S.U.A. 
îndeosebi). 

Motivaţiile, dincolo de ce s-a identificat până acum, sunt, desigur, 
şi de alt tip. Redăm pe cele mai importante: 

-  accentuareacomplexităţii vieţii social-politice; 

- modificarea conţinutului procesului legislativ, care dobândește 

tot mai pregnant un caracter tehnic; 

- tendința mai accentuată pentru asumarea răspunderii actului 

legislativ; 


guvernele dobândesc o mai mare responsabilitate în opera 
legislativă prin nivelul mai ridicat de calificare, prin continui- 
tate şi coerenţă, în raport cu parlamentele; 


- tendinţele de frânare a procesului legislativ de către parlamente. 

Georges Burdeau, încă în urmă cu peste trei decenii, exprima o 
realitate socio-politică, în care Parlamentul se înfățișa într-o ipostază 
de înfrânt: „Dacă Parlamentul ocupa efectiv primul rang în ierarhia 
organelor de stat, această superioritate ţinea nu de exercitarea unei 
puteri creatoare, ci de faptul că nimic nu se putea înfăptui fără consim- 
țământul său. El se bucura de stăpânirea acțiunii politice fără a-şi 
asuma şi responsabilitatea. Este neîndoielnic că această joncțiune de 
omnipotență şi iresponsabilitate a fost unul din principalii factori ai 
discreditării instituției parlamentare, care a favorizat astfel ceea ce se 
cheamă, astăzi, declinul său“30%. 

În practica politică, există, de asemenea, diferențieri. De pildă, 
în sistemul parlamentar monist din Elveţia, rolul Parlamentului este 
considerabil, inclusiv în investirea unui nou guvern. Chiar şi în S.U.A, 
numirile prezidenţiale trebuie validate de către Senat. Diferenţierile 
se accentuează cu cât depăşim zona euro-americană şi ne apropiem 
de spaţiile african sau asiatic. Limităm incursiunea noastră în timpurile 
recente sau prezente, suficientă însă, sperăm, ca să dăm un contur 
mai precis raporturilor parlament-guvern în perspectivă istorică. 
Practica decretelor-legi trebuie, prin urmare, raportată la un fenomen 
politic dinamic, care influențează relaţiile dintre ramurile puterii. 


Analizele de tip cantitativ îşi au propriile virtuți, dar şi servituți. 
Utilizate excesiv sau cu idei preconcepute, datele statistice deformează 
situaţii şi conturează false imagini. S-a făcut atât în perioada interbe- 
lică, cât şi după aceea risipă de cifre pentru a da senzația seriozităţii, 
consistenței şi autenticităţii aserțiunilor minimalizatoare cu privire la 
activitatea Parlamentului român. 

Este un adevăr ştiut şi verificat de viaţă că prima impresie contează 
şi că, în general, este foarte greu ca să fie schimbată. într-o 
considerabilă măsură acest adevăr se verifică şi în relaţie cu instituţia 
parlamentară. Literatura de specialitate abundă în incriminări la adresa 
legislativului, puţine fiind tentativele de schimbare a opticii, prin 
analize care să elimine ciclurile succesive de negări. 

O poziţie raţională presupune a lua în calcul atât părțile pozitive, 
cât şi neîmplinirile vieții parlamentare, fără ca ea să fie influențată de 
imaginile construite vroit sau nu de-a lungul timpului, imagini care, 
la rândul lor, trebuie filtrate cu discernământ. 

Dacă s-a insistat pe aspectele analitice cantitative asupra proce- 
durii dezbaterii şi validării proiectelor de legi s-a avut în vedere un 
dublu obiectiv: pe de o parte, să se evidenţieze posibilitatea interpre- 
tărilor pe fundamente statistice, când evident cifrele se transformă în 
subterfugii cu substrat politic şi, pe de alta, că fără a face eforturi 
deosebite aceleași date, corectate în substanța lor reală, dar respingând 
poziționări partizane, pot deschide alte orizonturi de înţelegere. 

Oricât ne-am strădui, însă, să ne apropiem de raționalitatea ştiinți- 
fică în analiza unei instituţii politice pe cât de importante, pe atât de 
complexe cum este Parlamentul, n-am reuşi dacă nu procedăm şi la 
investigarea sa sub raport calitativ. 

Nu este întâmplător faptul că dublăm perspectiva analitică asupra 
procedurii de discutare şi avizare a proiectelor de legi. Prozeliţii ideii 
falsului parlamentarism (în ediţie românească) îl utilizează ca argu- 
ment foarte în aşezarea Camerei și Senatului pe eşafodul propriei lor 
neputințe şi inutilități, interpretând, însă, numai datele statistice. Chiar 
dacă am dovedit, sperăm noi, suspectul „obiectivism" ce rezultă din 
analizele cantitative menţionate, nu putem să metamorfozăm opinii, 
idei, viziuni sedimentate de multe decenii în conştiinţa publică. Sau, 
chiar dacă am reuşi, credibilitatea este fragilă. 

Parlamentul analizat în perspectivă calitativă, în conexiune 
cu cea cantitativă, are şanse să apară într-o altă înfăţişare ce se apropie 
sensibil, ne îngăduim să susţinem, de cea reală. 

Aşa cum am procedat şi până acum, cu obiectivul mărturisit de a 
cuprinde un spectru cât mai consistent de probleme esenţiale din viața 
parlamentară, tot astfel ne manifestăm şi în această situaţie. Din lista 
cuprinzătoare de intervenţii în Parlament - cereri de acte, anunţuri, 
întrebări, interpelări, replici la incriminări, discursuri etc. - reținem 
pentru analiza noastră numai discursul, considerat ca elementul 

probatoriu esenţial al dezbaterilor parlamentare. Unele dintre 
intervenţii sunt omise, dat fiind caracterul lor specios. Altele, precum 
cererea de acte, anunţuri, întrebări, interpelări se regăsesc în 
demersurile parlamentare pentru controlul executivului. 

Scapă interesului nostru inclusiv atacurile la persoană sau unele 
intervenţii, pretenţios definite ca fiind discursuri, dată fiind lipsa orică- 
rei substanțe, logici sau coerențe (discursurile ocazionale categorisite 
drept simple înregistrări numerice). 

Discursul parlamentar, indiferent de forma şi conţinutul său, 
are un caracter politic. Ca orice retorică, acesta se structurează în raport 
de obiective, conţinut şi tipul de prezentare în: omagial (când se 
centrează pe relevări ale vieţii sau activității unor personalități române 
sau străine), general (când se referă numai la chestiuni de mare 
respiraţie  istorico-politică),  domenial (atunci când problematica 
atacată vizează aspecte din domenii distincte cum ar fi economia, 
ştiinţa, cultura, politica internă, politica externă etc.) şi special (în 
situaţia în care oratorul are în vedere elemente concrete ale subiectului 
aflat în dezbatere, îndeosebi detalieri de natură „tehnică" sau avan- 
sează sugestii, idei, propuneri, fără puneri în temă, divagaţii sau 
expuneri teoretice). 

O comunitate sau o instituție manifestă forță coezivă atunci când 
membrii săi îşi afirmă aspirațiile sau acțiunile într-o unitate de voință. 
Parlamentul român a trăit astfel de momente, demonstrând că interesele 
şi pasiunile individuale sau de grup sunt pasagere şi că ele nu reprezintă 
nimic în raport cu chemările Țării şi ale Neamului. Cum o naţiune se 
înalță sau se scoboară tot aşa și Parlamentul s-a înălțat în manifestările 
sale inconfundabile de loialitate şi dragoste față de Patrie şi s-a scoborât 
în diurnele frecușuri între deputați şi senatori, pe probleme minore, 
de nenumărate ori jenante sau ignobile. 

Şedinţe memorabile ale Parlamentului, când el însuşi şi-a dat 
dimensiunea de autentică reprezentanță naţională, au fost consacrate 
aniversărilor anuale ale Marii Uniri, dar îndeosebi cele din 1928 şi 
193 8, cu prilejul împlinirii unui deceniu şi respectiv două de la marele, 

